
Prakalba antrai laidai. 


Ši knygutė atsirado del to, kad Amerikos lietuvių jaunimo 
raugija „Vyčiai“ 1917 metų pabaigoje šv. Mykolo bažnyčioje 
hicagoje surengė eilę konferencijų, kurioms laikyti buvo mane 
arsikvietę iš Sheboygan Wis. Rudenį 1918 m., man apsigyvenus 
Chicagoje, tos konferencijos buvo pakartotos Dievo Apvaizdos 
mokykloje, kur vakarais susirinkdavo vietiniai „Vyčiai“ ir kitos 
krikščionių lietuvių organizacijos. 1919 m. Chicagos nuovados, 
vadinamos Town of Lake, „Vyčiai“ surengė visą eilę socialinių 
kursų ir man pavedė 25 paskaitas iš apologetikos. 

Tų paskaitų skardas pateko į dienraščius, nes jos buvo 
laikomos mokyklos salėje ir po jų būdavo diskusijų. Vietiniai 
„Vyčiai“ išsispausdindavo paskaitų konspektus. 

Tais naudojosi ir šv. Kazimiero Mergaičių Akademijos 
auklėtinės, kurioms aš, eidamas įstaigos kapeliono pareigas, 
dėsčiau tikybos mokslą apskritai ir apologetiką ypatingai. Pra- 
platinus Šv. Kryžiaus parapijos paskaitas ir išmetus iš jų apreik- 
| Ištųjų dogmų aiškinimą, susidarė Šv. Kazimiero Akademijos kur- 
sas. Jo klausė ir auklėtinės ir jų auklėtojos — šv. Kazimiero vie- 
uolijos sesers, bet kursas buvo taikomas auklėtinėms, kurios 
urėjo vieną pamoką savaitėje. 

Kai kurios pamokos man teko pakartoti Aušros Vartų pa- 
apijoje, Chicagoje, ir Šv. Antano parapijoje, Cicero III., šalia Chi- 
ag08. 

Del kai kurių aplinkybių kelios paskaitos buvo įvairiais 
aikais spausdintos „Drauge“, paskui „Laive“. Tų dviejų laik- 
aščių leidėjai išreiškė noro ir žadėjo lėšų visoms paskai- 
oms spausdinti. Darbą pradėjus, man teko keliauti iš Amerikos 
Lietuvą. Tačiau „Draugo“ leidėjai darbo nepametė ir 1922 me- 
is išleido „Trumpąją Apologetiką“. Amerikoje leistosios knygos 
bar Lietuvoje neįperkamos. 

„Šv. Kazimiero Draugija“ Kaune maloniai apsiėmė duoti 
Šų antram leidimui. Dabar knygutė jau skiriama nebe vienai 

mokyklai, o veikiau inteligentų visuomenei. Todel kiekvieno sky- 
riaus pradžioje pridėtas literatūros trumputis sąrašas, naudingas 
norintiems plačiau pasiskaityti apie trumpai paminėtuosius daly- 
kus. Pridedu taipgi trumpą stambesniųjų dogmų aiškinimą, kurio 
nereikėjo mokykloje, bet jo gali pasigesti skaitytojas neteolo- 
gas, jeigu jam rūpi tikybos klausimai. 

Reikšdamas nuoširdžios padėkos visiems kaip nors padėju- | 
siems man šią knygutę parengti ir išspausdinti, atsiprašau skai- | 
tytojus už jos trūkumus. Nekalbu, kiek jai pakenkė autoriaus 
silpnybės (iš tų negalima pasitaisyti), bet trūkumų pasidarė ir del 
to, kad „Trumpąją Apologetiką“ rašiau atliekamomis nuo tiesio- 
ginių pareigų valandomis, neturėdamas arti geros teologinės 
bibliotekos ir negalėdamas naudotis palengvinančiomis tokį darbą 
priemonėmis. 

Antrą laidą leidžiu dar nepaiyręs, ką kritikai mano apie 
pirmąją. Autorius. 

Kaunas. 
8 Gruodžio, 1922 m. 


Prakalba trečiai laidai. 


Ko negalima buvo norėti nei tikėtis, tai įvyko: antroji šios 
knygutės laida išpirkta per kelis mėnesius. Vos trys kritikos 
teko man skaityti, ir kažin ar buvo jų daugiau. Du kritikai dau- 
giausia tik gyrė, tai negavau kuo pasinaudoti, norėdamas pa- 
gerinti savo raštelį. 

Kun. Tumas, tiesa, nepagyrė manęs, kam ėmiau Šv. R. tek- 
stus ne iš vyskupo Skvirecko vertimo. Turiu prisipažinti, kad 
Šv. Rašto tekstus visur verčiau pats. Kitokiame veikale ir aš pats 
sakyčiau, kad rašytojai naudotųsi geriausiuoju Šv. Pašto lietuvišku 
vertimu, bet fundamentalinė teclogija iki pačiam galui, būtent, 
iki traktatui apie apreiškimo šaltinius, su Šv. Raštu turi elgtis, 
kaip su kiekvienu kitu istorijos šaltiniu, prisilaikydama istorinės 
kritikos taisyklių. Jų tarpe yra viena: visuomet šaltinių žodžius 
imk iš originalo, ne iš vertimų; jeigu negali, —tai iš vertimų 
artimiausių originalni. 

Jeigu būčiau naudojęsis vyskupo Skvirecko vertimu, tai Jo 
Ekscelencijai būčiau turėjęs palikti ir atsakomybę už originalinio 
teksto rekonstrukciją ir už atstatytojo teksto išvertimą lietuvių 
kalbon. Aš turėjau šiek tiek noro sumažinti sau atsakomybės, 
bet negalėjau to pilnai padaryti, nes pranašų vertimai, Izają 
išskyrus, dar tebeguli vyskupo Skvirecko rankraštyje. Pranašais 
teko man naudotis gana daug, tai ir reikėjo pačiam versti. Jei 
būčiau į savo veikalėlį įvedęs dvi alsakomybi už Šv. Rašto tek- 
stus, tai kritikai būtų galėję papeikti už tai. 

| Kun. M. Vaitkus gailestauja, kad mano „Trumpojoje Apo- 
logetikoje“ nėsą to, kas jam kitados buvę įdomu girdėti mano 
paskaitose Petrapilio Akadėmijoje. Nė šitą trečiąją laidą reng- 
damas, negaliu į populerų veikalėlį dėti tai, ką sakydavau klau- 
sytojams, ypatingai gerai išėjusiems bendrąjį teologijos kursą. Ši 
knygutė yra skirta ne teologams ir ne specialistams. Buvusieji 
mano klausytojai studentai ne tik nieko nauja neras šitoje knygu- 
tėje, bet neras keturių dalių to, ką yra girdėję mano paskaitose. 

Nežinau savo ateities ir bijau ką nors žadėti, galiu prisi- 
pažinti dirbąs, kad galėčiau išleisti savo Fundamentalinės Teo- 
logijos kursą, kurį dėstau universitete, Teologijos skyriuje, bend- 
rajame ruože. Tas kursas bus penkisyk didesnis už šią apologe- 
tiką, bet ir jis bus skiriamas tik pradedantiems Teologijos mo- 
kintis, o ne asmenims išėjusiems jos visumą, kaip tad būdavo 
minėtoje Akademijoje. Tik pastariesiems tetinka gilesnės ir ori- 
ginalesnės pastabos. 

Daugiausia pasinaudojau mano didžiai gerbiamo kolegos, 
prof. kun. dr. B. Čėsnio kritika, tilpusia laikraščio „Soter“ 1-me 
numeryje. Kas sulygins šio veikalėlio trečiąją laidą su antrąja, 
tas daugelyje vietų ras, kad trečioji laida del tos kritikos yra 
pagerėjusi. 

Dar buvo kritikų nepasireiškusių spaudoje, bet gana skau- 
džiai smerkusių mano raštą gyvu žodžiu. Sveikos mintys, bu- 
vusios vienoje tokioje kritikoje, pateko spaudon, ir aš jas sunau- 
dojau. 

Kun. d-ras Liasauskis nespausdintoje savo kritikoje pava- 
dino mane eretiku. Jo nuomone susidomėjo labai aukšti Bažny- 
čios asmens ir manoji dvasinė vyresnybė. Dalykas buvo bepra- 
dedąs eiti labai rimtomis vėžėmis, bet dabar jau rodosi sustojęs. 
Tas netikėtas įvykis padarė tiek naudos, kad aš dar kartą rimtai 
peržiūrėjau savo posakius ir aiškiau išreiškiau mintis, kurios ne- 
noromis buvo davusios progos pasipiktinti. 

Rengdamas porą knygų to paties turinio, vienai, trumpes- 
nei, paskyriau mažiau tinkamą, nors nėretai kitų rašytojų varto- 
jamą, vardą, žadėdamas antrą, tinkamesnį, palikti stambesniam 
veikalui, kad abiejų pavadinimai nebūtų vienodi. 

Trumpame populerizacijos raštelyje negalėjau nei visų klau- 
simų gvildenti, nei labai giliai leistis į juos. Beveik visas rašinė- 
lio turinys yra toks, kaip ir kitų kalbų apologetikose, arba fun- 
damentalinėse teologijose, einančiose tradicijinės sistemos takais. 
Tačiau argumentų išvaizdoje ir protavimų eilėje buvo šis tas ir 
sava. Man ypatingai rūpėtų kritikų žinovų nuomonė išgirsti, ko 
verti tie mano savitumai. Pirmosios laidos niekas neminėjo, ant- 
rąją kai kas pakritikavo, bet jau trečiosios laidos kritikus mel- 
džiu kreipti domės į mano savitumus ir juos papeikti ar pagir- 
ti. Savąja nuomone apie juos nė aš pats negaliu tenkintis, nes 

ji visgi yra netikusi iš taisyklės: nemo iudex in sua causa 
(niekas tenesprendžia savo bylos). 

Trečioji laida jau buvo parengta spaudon lapkričio pradžio- 
ję 1923 m., bet asmeninės priežastys tuomet sutrukdė jos spaus- 
dinimą. Paskui prorektoriavimo ir rektoriavimo darbai neleido 
man dirbti leidėjo darbų, prireikė skubotai spausdinti kitą, mano 
seniau parašytą veikalėlį. Taip tik trejiems metams praėjus 
„Trumpoji Apologetika“ tedrįsta vėl viešai pasirodyti. 


Kun, P. Būčys. M. I. C. 
Kaunas, 1926 m. sausio 29 d. 

Aem. Dorsch, S. J. Institutiones theologiae fundamentalis. 
Oeniponte. 1914, 1916. 

Jaugey et Alės, Dictionnaire apologetigue de la foi catho - 
ligue. Paris. Beauchesne: dar nebaigtas. 

Trumpa Apologetika. 


Trys Krikščionijos Mokslo Dalys. 


Krikščionijos moksle yra trys didžiosios dalys. Pirma api- 
ma tas tiesas, kurias turime tikėti. Antroje yra tie Dievo liepi- 
mai ir Bažnyčios įsakymai, kuriuos krikščionys turėtų pildyti. Pir- 
moji dalis aiškina tikėjimą, antroji dėsto dorovę. Senų kalbų 
vardais pirmąją dalį žmonės vadina dogmine, antrąją moraline. 

Abi tiedvi dali stovi ant Dievo apreiškimo. Ne tą tikime, ką 
patys išrandame, bet tą, ką Dievas yra apreiškęs. Taip pat ir 
elgesyje: ne tai turime daryti, kas mums patinka, o tai ką Dievas 
yra apreiškęs. 

Bet Dievas neateina pas kiekvieną Žmogų ir nepasako jam 
viso Savo dogminio ir moralinio apreiškimo. Žmogui. reikia 
žinoti, iš kur jis gauna Dievo apreikštąsias tiesas ir įsakymus; 
taipgi reikia skirti tikras Dievo apreiškimas nuo žmonių prasi- 
manymo. Taigi prieš įtikint apreiškimu, reikia žinoti, kad Dievas 
tikrai yra apreiškęs Žmonėms tiesų bei įsakymų. Prieš imant 
tyrinėti, ar Dievas yra davęs žmonėms apreiškimo ar ne, reikia 
dar žinoti, ar yra Dievas. 

Tuo būdu susideda visa eilė stambių klausimų: 1-as — ar 
yra Dievas? 2-ras—ar Jis yra ką nors apreiškęs žmonėms ir kaip 
atskirti tikras apreiškimas nuo pramanyto? 3-as—ar Krikščionių ti- 
kėjimo davėjas—Jėzus Kristus buvo tikrai Dievo siųstas ar ne? 4-as 
—jei taip, tai ar Jėzaus paliktasis mokslas nėra išnykęs ir sugedęs 
iki šiol? 5-as—jei ne, tai iš kur ir kaip galime jis patirti be klaidos? 

Abi aukščiau minėtieji dali lygiai stovi ant gerų atsakymų 
šitiems klausimams. Taigi mokslas, kuris turi juos apėmęs, su- 
daro trečią krikščionijos mokslo dalį. Ji graikiškai yra vadinama 
apologetika. Lietuviškai ją reikėtų pavadinti protiniais tikybos 
pagrindais. Kaip troba ant pagrindo, taip abi Dievo apreikšti 
dali stovi ant šitos trečiosios. 4 

Visą anųdviejų turinį žinome iš Dievo pasakymo. Kai įrodyta, 
kad Dievas yra pasakęs kokią nors tiesą, kuri reikia tikėti, arba 

dorovės įstymą, kuris reikia pildyti, tai jau nebereikia tyrinėti, 
ar tai tiesa ar ne. Tiesą dogminėje ir moralinėje tikėjimo dalyje 
parodo pats Dievas. 

Apologetika“ savo klausimus turi gvildenti prigimtu žmo- 
gaus protu. Todel apologetikos priemonės skiriasi nuo priemonių, 
vartojamų dogmatikoje ir moralinėje. Anose dviejose visus klausi- 
mus išsprendžia Dievo pasakymas arba Jo autoritetas, šitoje — 
vien tik žmogaus protas. 

Prieš naudojantis protu tiesai pažinti, labai pravartu žinoti, 
kas ta yra tiesa, kiek ir kaip galima ji pasiekti. Mokslas apie 
tiesą yra apologetikos pradžia. 

Suradus atsakymas paskutiniam apologetikos klausimui ir 
parodžius, kad Bažnyčia neklaidingai skelbia Kristaus mokslą, dar 
labai naudinga yra žinoti, kaip atrodo ta apreiškimo kasykla, iš 
kurios Bažnyčia ima Kristaus tiesas, skelbdama jas žmonėms. Ta 
kasykla yra Šv. Raštas ir Šv. Tėvų padavimas. Abu yra vadi- 
namu“ apreiškimo šaltiniais. 

Visą tad, apologetiką sudaro šios stambiosios dalys: 1-4 — 
mokslas apie tiesą, 2-2 — įrodymai, kad Dievas yra, 3-ia — ap- 
žvalga religijų ir priemonių tikrai religijai atskirti nuo klaidin- 
gų, 4-2 — apie V. Jėzų Kristų ir Jo mokslą, 5-a — apie Jo įkur- 
tąją tam mokslui saugoti draugiją, kurią vadiname Bažnyčia ir 
6-a — apie apreiškimo šaltinius, 


I. Tiesa. 


Literatūra: 1. Kritiškai skaitytini veikalai: D. Hume, 
Inguiry concerning human understanding. Locke, Essay concerning human 
understanding, London, 1690. -—Condillac, Essai sur Vorigine des connois- 
sances humaines. Amsterdam. 1746.— Du Bois Reymond, Ueber die 
Granzen des Naturerkennens. 1873.— W. Wundt, Ueber naiven und kriti- 
schen Realismus.—N. Losskij, Vvedenijė v filosofiju. č. I. vvedenije v teorija 
poznanija. Peterburg 1911; Obosnovanije intuitivizma (ten pat); Preobrazova- 
nije poniatija soznanija v sovremennoi gnoseologii (laikraštyje Voprosi psicho- 
logii i ifilosofii 116 kn. 1913 m. sausio ir vasario mėn.) — W. James, 
Psychology N.y. 1890. 2. Patartinos knygos: S. Thomas Aą., Ouae- 
stiones Disputatae: de Veritate. — Liberatore, De la connoscenza in- 
tellettuale. Roma. 1873.—A1. v. Schmid, Erkenntnislehre. Freiburg i. Br. 1890 
m. 2 t. -—- Bourguard, Doctrine de la connaissance. Paris. 1877.— J. V a- 
nee, Reality and Truth. London. Longmans and Green.—Gardaire, De la 
connaissance. Paris. 1895. —Pesch, Institutiones psychologicae. Freiburg i. 
Br. 1897.— Maher, Psychology. New-York. 1900.— Aicher, Kants Beg- 
riff der Erkenntnis, verglichen mit dem des Aristotels. Berlin 1907. — Fr. 
Klimke, Agnostycyzm (laikraštyje Przegląd Powszechny 1908 m. I — IV 
sąsiuv.) — Enguėtte sur le Problėme de la connaissance laikraštyje Rėvue de 
Philosophie 1908.—Rousselot, L'intellectualisme de S. Thomas. Paris. 1924. 
— O. Kūlpe, Erkenntnistheorie und Naturwissenschaft. 1910.—T. K. Oes- 
terreich, Die Phaenomenologie des Ich. Leipzig. 1910.—H. Ortler, Die 
Realitat der AuBenwelt. 1912.— Panniėre, Criteriologia. Paris. 1912. — P. 
Coffey, Epistemology. London. 1917. —D. Mercier, Criteriologie gene- 
rale. Louvain. 1918.—Geyser, Die Erkenntnistheorie des Aristoteles; Ueber 
Wahrheit und Evidenz. Freiburg i. Br. 1918. Alte und neue Lehre der Philo- 
sophie. Eine Erėrterung der Grundlagen der Erkenntnis; Erkenntnistheorie. 
Miūnster i. W. 1922. R. Bernard, Proprium rationis est discurrere (Xenia 
Thomistica 1925 vol. I p. 147 — 157). S. Matiussi, De intellectus nobili- 
tate (ib. 267— 283) ir visa eilė straipsnių tame pačiame rinkinyje iki 377 pus- 
lapiui. J. Hessen, Augustinische und thomistische Erkenntnisslehre. Schoe- 
ningh. Paderborn. 1925. 


Įvairios pažiūros. — Kasdien kalbėdami, žmonės nuolatai 
taria žodį tiesa ir tariasi žiną, ką jis reiškiąs. Bet paklau- 
sus, kas tai yra tiesa, kiekvienas jaučia, kad labai sunku yra 
gerai atsakyti. Vokietis Eisler surinko apie du šimtu įvairių nuo- 
monių, kurias mokslininkai, arba išminčiai, yra tarę, sakydami, kas 

tai yra tiesa. Iš tos daugybės pažiūrų išrinksime tris įvairumu 
žymiausias. 

Vieni sako, kad tiesa—tai nepareinąs nuo proto ir 
esąs savaime, nors nematomas, daiktas. Šita nuomonė 
yra sena. Ji remiasi tuo, kad tiesa nepareina nuo žmogaus 
noro ar pažiūrų. Nors man ir rodytųsi, xad aš ryto gausiu 
dovaną, tai dar tat nebūtų tiesa, nes dovanos nepareina 
nuo mano pažiūrų. Nors džiovininkui ligoniui rodosi, kad jis 
eina sveikyn, tai betgi del to liga nemažėja, o tik mirtis 
artinasi. 

Kiti tačiau sako, kad tiesa — tai Žmogaus minties 
padaras, taip kaip seilės yra burnos padaras. Šita nuomonė 
labiausia remiasi tuo, kad be išminties negali būti tiesos. Jei 
nebūtų kam mintyti apie daiktus, tai būtų daiktų, bet nebūtų 
tiesos. Tiesa tad yra prote, o ne daiktuose. 


Trečioji nuomonė sako: tiesa yra tada, kada pro- 
tas prilygsta daiktus. Jei apie baltą daiktą mes minti- 
jame, kad jis yra baltas, tai mūs mintis yra tiesa. Jei mes min- 
tytume, kad tas daiktas yra juodas, tai mūs mintyje būtų netiesa. 
Tiesa tad yra, kada mintis prilygsta daiktus, o kalba prilygsta 
mintį. Klaida yra, kada protas mintija ne taip, kaip daiktas 
yra. Kada liežuvis kalba ne taip, kaip protas mintija, tada būva 
melas. 

Šita trečioji pažiūra turi pirmosios ir antrosios gerumų, 
nes ji pripažįsta, kad tiesa nepareina nuo mintijančio asmens, 
o tiktai nuo daiktų. Ta pažiūra taipgi pripažįsta, kad tiesa 
yra prote, o ne daiktuose ir kad nėsant išminties, nebūtų nė 
tiesos. Ta trečioji pažiūra išvengia antrosios pažiūros klaidų, nes 
rodo, kad tiesos nesudaro protas iš savęs, o tiktai prilygdamas 
daiktus. Ta trečioji pažiūra išvengia ir pirmosios pažiūros klaidų, 
kad tiesa esanti daiktuose, kurie yra savaime, —iš tikrųjų gi L 
yra visuomet prote, kuris mintija ar kalba. 

Šitą trečiąją pažiūrą pasilaikome ir mes tolimesniems šios 
knygutės reikalamš. Neįrodinėjame šitos trečiosios pažiūros tei- 
singumo, nes kiekvienas įrodymas yra trečios tiesos išvedimas iš 
dviejų seniau žinomų. Be įrodymų turime žinoti, kas yra tiesa, 
kad toliau galėtume įrodinėti, kokia ji ir kur ji yra. 

Tiesos pažinimo priemonės. -— Žmonės gali pažinti daik- 
tus savo pojūčiais. Akys yra gražiausias pojūtis. Jos mato daik- 
tų spalvas. Ausys girdi jų garsus. Rankos pajunta kietumą, mink- 
štumą, šiurkštumą, švelnūmą ir kitas tos rūšies ypatybes. Liežu- 
vis pajunta kartumą, saldumą, sūrumą, rūkštumą ir t. t. Nosis už- 
uodžia įvairius gerus ir blogus kvapus. Tie penki pojūčiai 
yra vadinami prityrimo priemonėmis. Taigi prityrimas yra pirmiau- 
sias dalykas, kuriuomi gauname pažinti tiesą. 

Apie kai kuriuos daiktus tikrai žinome, kad jų esama, nors 
savo pojūčiais visai jų nepasiekiame. Niekas nėra matęs jūros gel- 
mių dugno, tačiau visi žinome, kad jis yra. Protas rodo, kad 
vanduo negali būti be dūgno. Gydytojas, neįlindęs į žmogaus 
krūtinę, žino kas joje yra sugedę. Protas tą jam rodo. Mes visi 
žinome, kad turėsime mirti, nors niekas, kol gyvas, nėra matęs 
savo mirties. Protas mums ją rodo mūsų ateityje. Mūs akys 
rodo, kad visi žmonės miršia. Visi pojūčiai sako, kad ir mes 
esame žmonės. Iš tų dviejų tiesų protas išveda trečią, kad mirsi- 
me ir mes. Taigi protas yra antra priemonė tiesai pažinti. 

Mūsų pojūčiai nesiekia praeities, buvusios prieš mums už- 
gemant. Protas taipgi negali manymu pasiekti, kas tuomet yra 
buvę. Bet senuosius praeities daiktus gali mums pasakyti arba 
raštu pranešti tie, kurie praeityje yra gyvenę. Tolimų dabartyje 
vykstančių daiktų mes taip pat nepasiekiame nei pojūčiais nei 
protu. Bet kiti žmonės gali mums pranešti, ką jie mato ir girdi. 
Taip mes, nebuvę Japonijoje, patyrėme, kad 1923 m. sugriuvo 
daugybė namų tos šalies sostinėję—Tokio. Taigi kitų pasa- 
kymas yra taipgi priemonė tiesai patirti. 

Viso labo turime tris priemones tiesai patirti: pojūčius, pro- 
tą ir kitų pasakymą. Tą pastarąjį vadiname liudijimu. 


Tiesos patyrimo priemonių klaidingumas ir jo apsisau- 
gojimas.— Kitų pasakymas nevienam atrodo be reikalo įbruktas 
į tiesos patyrimo priemones, nes kiti, besakydami mums ką nors, 
dažnai meluoja, dar dažniau klysta, todel kitų pasakymas mums 
atneša daug klaidos. 

Bet ir protas labai dažnai klysta beišvadžiodamas vienas 
tiesas iš kitų. Kartais jis mus priveda prie stebėtinų klaidų. Juk 
buvo žmonių, protavusių taip, kad ėmė abejoti, ar jie pats esą. 


14 + Pažinimo ribos. 


Nebe reikalo pasakyta: nėra tokios kvailybės, kurios nebūtų. rim- 
tai sakę išminčiai. 

Klaidina mus ir mūsų pojūčiai. Pusiau įkišta į vandenį 1az- 
da atrodo nulūžusi, nors yra tiesi ir sveika. Vienas apvalus gru- 
mulys tarp dviejų sukeistų pirštų atrodo lyg du. Saulė atrodo 
mažesnė už žemę, O yra pusantro milijono sykių didesnė už ją. 

Taigi visos trys tiesos pažinimo priemonės gali suklaidinti. 
Todel jas vartojant, reikia saugotis klaidos. Juo geriau žinome akių 
ir šviesos prigimtį, juo veikiau apsisaugojame akis nuo klaidos. 

Mokslas, kuris tirinėja šviesos prigimtį, akių gabumus, regė- 
jimo klaidas ir priemones toms klaidoms išvengti, yra vadinamas 
optika. Mokslas, kuris tyrinėja garsus, jų patekimą į žmonių 
ausis, klausos klaidas ir priemones toms klaidoms išvengti, yra 
vadinamas akustika. Yra ir mokslo žmonių pasakymo arba liu- 
dijimo klaidoms bei melams susekti. Tas mokslas yra vadinamas 
istorine kritika. Kaip regėjimo ir klausos neišmetame iš 
tiesos patyriiio priemonių, nors juodu suklysta, taip neturime iš 
tų priemonių išmesti nei liudijimo. Kaip optika mus apsaugoja 
nuo akių klaidos, o akustika mažina klausos apsirikimus, taip ir 
istorijos kritika daugelyje atvejų padeda aiskirti tiesą nuo klai- 
dos ir melo. 

Ne viską žinome. Žmogus turi kūną ir tarp kūnų gyvena. 
Jo išmintis žymiai turi gabumų kūnams patirti ir jų savybėms ant 
žemės. Astronomų žiūronai yra pasiekę kai kurias savybes gana 
tolymų didžiųjų kūnų, vadinamų žvaigždėmis, planetomis ir kome- 
tomis. Į nekūninės buities sritis mūs išmintis savomis“ jėgomis 
labai maža iesiekia. Ne joms ištirti ji yra. 

Trys didieji dalykai žmogui turi rūpėti pirmiausia: a) kaip 
atsiradus gyvybė ant žemės, b) kas bus su mumis po mirties, c) 
kokis yra žmogaus tikslas. Tų trijų reikalingiausių sau dalykų 
žmogaus išmintis savomis vien jėgomis negali ištirti. 

Trumpai sakant, žmogaus jėga tiesai pažinti yra aprėžta, nes 
ne visa yra ištyrus ir ne visa gali ištirti. 

Kai kurias tiesas žmogaus protas gali patirti visai be 
abejonės. — Yra tiesų, kurias Žinogus taip stipriai žino, jog ne- 
gali jomis abejoti. Aš esu. Tai yra tiesa ir aš ja negaliu 
abejoti. Nė vienas kitas žmogus negali abejoti, kad jis yra. Bet 
lygiai stipriai žinau, kad aš ne vienas esu; yra ir kitų žmonių 

ir kitų daiktų. Visa, kas aplink mane yra, pavadinus vienu žodžiu 
pasaulis, žinau, kad pasaulis yra. Taip pat negaliu abejoti, kad 
- žodis yra reiškia ką kita, negu žodis nėra, ir kad yra skir- 
tuno tarp būti ir nebūti. 

Kaip turiu savo prigimtyje dvi ranki ir dvi koji, taip turiu 
lygiai savo prigimtyje šitas tris aiškias, tvirtas, neabejojamas nei 
abejotinas tiesas: a) kad aš esu, b) kad yra pasaulis, c) kad yra 
skirtumo tarp būti ir nebūti. Kaip oras, vanduo ir maistas palai- 
ko žmogaus kūną, taip šitos trys tiesos yra jo išminties pradžia. 
Negalima, nei nereikia tų tiesų įrodinėti. Bet 
galima ir reikia jomis naudotis, įrodinėjant kitas tiesas, dauginant 
žinojimo turtą. 

Nors tad mūsų išmintis yra apribota, bet ji turi kelias ne- 
abejotinas tiesas, kuriomis besinaudodama gali dauginti savo ži 
nojimą, atsargiai vartodama trejopą tiesos pažinimo priemonę. 


II Dievas. 

1. Amžinoji Buitis. 


Esančius daiktus vadiname buitim. Nebuitis reiškia tą pat, 
ką ir niekas. Niekas negali savaime tapti buitim, nes tada nebui- 
tis virstų buitim, tada turėtų griūti skirtumas tarp būti ir nebūti. 
Jam sugriuvus, žmogus apie nieką negalėtų mintyti, nes vie- 
no daikto negalėtų atskirti nuo kito. Skirtumas tarp būti ir ne- 
būti yra žymiausias už visus skirtumus. 

Tačiau ne visa, kas yra, gali vadintis buitim. Žodį yra žmo- 
nės dažnai taria kaipo gramatikos sąjungą, neduodami tam žo- 
džiui buities reikšmės. Taip sakome, kad tilte yra skylė. Bet 
skylė nėra buitis. Tat aiškiai pasirodytų, jei mes pašalintume 
tai visa, kas nėra skylė. Nors jos visai neužkabintume, bet jos 
neliktų. Skylė yra nebuitis, pasidariusi ten, iš kur lenta ištrūko. 
Lenta yra buitis. 

Lygia dalimi nebuitis yra tamsa ir šaltis. Iš kur išnyk- 
sta šiluma, ten pasidaro šaltis taip, kaip pasidaro tilte skylė, len- 
tai ištrūkus. Taip pat tamsa yra šviesos nebuitis. Negalima to 
dalyko, išversti atžagariai, būk šviesa yra tamsos nebuitis ir šilu- 
ma šalčio nebuitis, nes šviesa ir šiluma susidaro iš viskėjimo. 
Viskėti gali tik esantis daiktas, arba buitis, o neviskėti gal ir ne- 
buitis. Ji nė negali viskėti. Todel ji negali padaryti nei šviesos 
nei šilumos. Ji tik yra tamsa ir šaltis. 

Mes gana dažnai matome nebuvusius daiktus atsirandant, 
bet niekuomet šis-tas neatsirado savaime iš nebuities, tik visuomet 
iš kito, pirmiau buvusio daikto. Paukštis išsiperi iš kiaušinio. Kiau- 
šinį padeda senesnis paukštis. Žolė išdygsta iš sėklos. Pirmes- 


1—> Trumpa Apologetika. 2 


18 Buitis iš buites. 


nioji buitis, iš kurios atsiranda kita naujesnė, vadinasi prie- 
žastim. Buitis, atsiradusi iš kitos, vadinasi padarinys. 

Kadangi nebuitis negali savaime virsti buitim, todel nei 
viena naujai pasidaranti buitis negali būti be priežasties. Šita 
tiesa yra taip pat stipri, kaip ir anoji, kad yra skirtumas tarp būti 
ir nebūti. Abidvi tiesi beveik tą patį reiškia, nors ne tais pačiais 
žodžiais. Abidvi vadinasi aksiomomis, t.y. nepajudinamo- 
mis, aiškiomis, sveiko proto neužginamomis tiesomis. Nors buvo 
sveikapročių ginčijusių abi tiedvi aksiomi, tačiau tai buvo filoso- 
tijos smukimo laikais. 

Tą tiesą, kad nė viena nauja buitis neatsiranda be priežas- 
ties, mokslininkai išreiškė lotynišku sakiniu: ex nihilo nihil 
(iš nieko niekas). 

Nors milijonus metų krautume prie milijonų metų, tai iš jų 
nepasidarytų nė viena dulkelė, nes krūvoje tik tai būva, ką į ją 
įdedi. Nors milijoną akmenų sukrautume, iš jų nepasidarytų nė 
vieno kiaušinio. Lygiai taip pat iš metų be skaičiaus neatsiranda 
nė viena dulkė. Nors milijonus metų laikytume tuščią puodynę, 
tai betgi joje neatsirastų nė vieno lašo pieno. Pilant į puodynę 
metus, neatsiranda joje pieno. Taip pat kraujant nebuities milijo- 
nus prie milijonų, negali atsirasti buities. Tat aišku kiekvienam, 
kas yra mokęsis nors truputį aritmetikos. Nebuitis reiškia O. Daugi- 
nant nulius iš milijonų visgi tebelieka tik vienas nulius. Kitaip sa- 
kant, nebuitis nevirsta buitim. 

Aš esu buitis. Pasaulis apie mane taipgi yra buitis. Aš 
negalėjau atsirasti iš nebuities. Mane pagimdė mano tėvai, tai 
yra senesnė už mane priežastis. Tėvai taip pat neatsirado iš nieko. 
Juos pagimdė senesnė už juos priežastis. Pirmas žmogus buvo 
buitis. Jis negalėjo atsirasti iš nebuities. Jis turėjo atsirasti iš se- 
nesnės už save buities, arba priežasties. 

Jei pasaulis būtų amžinas, tai būtų viena amžina buitis. Jei 


pasaulis būtų kilęs iš senesnės už save priežasties, tai ta priežas- - 


tis arba būtų amžina, arba kilus iš senesnių už save priežasčių, 
kurių pirmutinė turėtų būti amžina, nes niekuomet nebuitis ne- 
galėjo virsti buitimi. Tuo keliu prieiname prie tiesos, kad nors 
viena buitis yra amžina. ; 

Šitą tiesą vienaip pripažįsta visi mintijantieji žmonės: ir ti- 
kintieji katalikai ir visokie ateistai. Visas skirtumas yra tokis, kad 

vieni tvirtina, būk pasaulis yra amžinas, kiti sako, jog pasaulis 
yra buitis, kilusi iš kitos senesnės ir tobulesnės už save buities, 
„ kurios ypatybė yra amžinumas. i 


Buities rūšys. Čia labai naudinga yra įsižiūrėti į įvairias bui- 
ties rūšis, nes lengva matyti, kad jos ne visos vienokios. Jau 
matėme nebuitį, kurią mūs mintis taip vadina esančia, kaip ir 
kitus daiktus, pvzd. skylę, šaltį, tamsą. Bet esama tikros bui- 
ties, kuri viena nepastovi, pvzd. baliumas, ilgis, sunkumas. Jie 
yra, todel juos gali vadinti buitim, bet jų buitis nesavaiminga, 
todel tą buities rūšį vadiname ypatybėmis. Už ją tobulesnė ir pil- 
nesnė buities rūšis yra savaimingi daiktai, kaip ana: akmuo, žolė, 
gyvulys, žmogus. Tos buities rūšis vadiname substancijo- 
mis. Paminėtieji pavyzdžiai parodo, kad substancijos daug kuo 
skiriasi vienos nuo kitų: akmuo netur gyvybės, žolė netur jaus- 
mų, gyvulys netur išminties. Žmoguje susieina ankščiau jo minė- 
tųjų substancijų buitys. Bet žmogus yra tokis, kad gali būti ir ne- 
būti. Buitis, galinčioji nebūti, nėra pilna. Tik ta buitis yra pilna, 
kuri buvo, yra ir bus. Tokia buitis turi būti amžina. Ją dar gali- 
ma pavadinti būtinąja buitim. Buities negalėjimas atsirasti iš ne- 
buities išvien su faktu, kad dabar buities yra, aiškiai parodo, 
kad amžinoji buitis yra ne vien proto sąvoka, bet esantis daiktas. 
Čia nekeliame klausimo, ar ta amžinoji, pilnoji buitis keičiasi ar 
ne. 


Amžinoji buitis nėra materija. Žmogus yra kūnas ir tarp 
kūnų gyvena. Jis taipgi nejučiomis linksta mintyti, būk kūnai 
"yra vienatinė, arba nors pati svarbiausioji, taip sakant, centrinė 
buities rūšis. Buities daugybė kūnuose matuojama sunkumu ir 
kietumu. Bet šiek tiek giliau pamintijus, aiškiai pasirodo, kad tas 
matas ne visai buities platybei tinka. Žmogaus galva yra leng- 
vesnė už to paties didumo kaladę ir kaladė yra lengvesnė už to 
paties didumo akmenį. Taip pat eina ir kietumas. Tačiau kala- 
dėje yra daugiau buities, negu akmenyje, galvoje daugiau, negu 
kaladėje. 

Mes darome skirtumą tarp kokybės ir kiekybės. Kiekybė 
pasako, kiek daug buities yra daiktuose; kokybė pažymi buities 
gerumą. Bet geresnioji kokybė yra aukštesnė už blogesnę kokybę 
tik del to, kad turi savyje buities, nesančios blogesnėje. Del to ir 

galva geresnė už kaladę, kad turi jausmų. Del to ir medis už ak- 
menį, kad turi nors buvusios gyvybės organizaciją. 

Taigi mes neturime sakyti, kad visa buitis yra pasveriama 
ir pasirodo kietumu. Kaip niekas neturi teisės sakyti, kad jo tėvo 
namas yra pasaulio viduryje, nors dangus rodosi visuose kraš- 
tuose lygiai toli nuo to namo susieinąs su žeme, taip ir mes ne- 
turime teisės sakyti, kad vieni. kūnai tėra buitis. 

Žinodami, kad viena buitis yra amžina ir kad neturime 
teisės sakyti, jog vien tik kūnai esą tikrąja buitim, įsižiūrėkime 
į gamtą aplink mus. 


2. Tikslingumas. 


Dviejų ar daugelio veiksmų suderinimas taip, kad iš jų iš- 
eitų vienas padarinys, vadinasi tikslingu veikimu. 
iame pasaulyje tiktai žmogus moka, be abejo, tikslingai 
veikti. Todel mokinti geologai, radę žemėje titnago paplokš- 
čią ir pailgą aišaižėlę, priskaito ją prie žmogaus padarų. Todel 
"ir mes, jei nukeliavę į tuščią salą rastume nudegusį degtuką, tai 
be abejo žinotume, jog toje saloje būta žmogaus pirma mūs. 
Nei geologai, nei mes minėtais atvejais neklystume, nes rei- 
kia keletą kartų skelti titnagas, kol iš jo pasidaro paplokščia, pa- 
ilga atšaižėlė tokia, kad su ja galima piauti ar durti. Taipgi kele- 
to veiksmų reikia, kad pasidarytų degtukas. Kiek yra žemė tirta, 
tiek kartų pastebėta, kad tiktai žmogus b< abejo sumaningai mo- 
ka keletą veiksmų suderinti, kad iš jų išeitų bendras padarinys. 
Reikia tas padarinys pirma turėti mintyje, kad del jo pada- 
rius tuos veiksmus, iš kurių jis išeina. Žmogus pirma turi galvoje 
degtuko išvaizdą, paskui skelia iš medžio pailgą šipulį ir, suka- 
pojęs į trumpesnius gabalėlius, dažo į sieros tešlą vieną to šipu- 
lio galą. Taip pat mezgėja turi pirma savo galvoje pirštinės min- 


tį, o paskui tą pirštinę padaro iš vilnonių ar kitokių verpalų. 


Taip pat ir siuvėjas pirma turi rūbą mintyje, o paskui ima kirpti 
audeklą ir siūti sukirptąsias dalis krūvon. Taip pat ir troba pir- 
ma buvo architekto mintyje, negu atsistojo ant žemės, 
Nepridėjus minties, negali pasidaryti tikslingumas. Jis ne- 
tyčia neatsiranda, nors kažin kaip daug sykių veiksmas pasikar- 
totų. Tikslingai yra sudėtos raidės dainoje: „Lietuva Tėvyne mūsų“, 

Jei tą dainą parašę, sukarpytume kiekvieną raidę skyrium ir pas- 
kui bertume milijonus kartų, tai raidės, krisdamos žemyn, niekuo- 
met nesudarytų tautos imno, nes sukarpytose raidėse yra tik rai- 
dės, bet nėra minties, o giesmėje yra mintis. Kol minties nepri- 
dedi, tol giesmė neišeina. 

Septynioliktame šimtmetyje Prancūzijos karalaičio mokyto- 
jas buvo išmintingasis Fenelon. Vieną kartą jisai su savo 
mokiniu vaikščiojo gražiais tėvynės laukais. Karalaitis pasižiū- 
rėjo į laikrodėlį. Fenelon išreiškė pasistebėjimą, kad tokie daiktai, 
kaip kišeninis laikrodėlis, gali atsirasti savaime netyčia. Karalaitis 
ginčijosi, kad niekuomet laikrodis savaime neatsirado ir negali 
atsirasti, nes reikią išminties, suderinančios ratukus. Mokytojas 
pripažino, kad taip yra. Jis tyčia buvo išreiškęs klaidingą mintį, 
kad mokinys aiškiau pažintų tiesą. Prie to Fenelionas pastebėjo, 
kad pasaulio gamtoje yra daugiau ir didesnių dalių, negu laik- 
rodyje ratukų, ir kad jos yra geriau sutaikytos, negu jie. Iš to 
pasirodo, kad pasaulio gamtą yra sutvarkiusi išmintis. 

Tikslingumo gamtoje yra tiek daug, kad tik labai mažą jo 
dalelę galima paminėti šitoje knygutėje. Kad aiškiau tai padarytu- 
me, padalysime gamtą į tris sritis: astronominę, negyvąją ant 
žemės ir gyvąją ant žemės. 

Astronomine gamtos sritim vadinsim tuos didžiausius kūnus, 
iš kurių susideda materijos pasaulis. Jame pirmiausia minėtinos 
stovinčios ir šviesios žvaigždės. Prie jų skaičiaus priklauso ir mū- 
sų saulė. Tokio pat didumo yra ir šiaurinė žvaigždė ir septynios 
Grižračio žvaigždės. Tik jos yra labai toli nuo mūsų, del to atro- 
do mažesnės už saulę. Paukščių take tokių su mūs saule lygių 
žvaigždžių yra suskaityta daugiau, negu 75 milijonai. 

Prie astronominės srities priklauso ir planetos. Jos sukinėjasi 
suplotais ratais apie stovinčias žvaigždes, savo šviesos neturi, bet 
žiba nuo saulės spindulių, atsimušančių lyg žiburys veidrodyje. 
Apie mūsiškę saulę sukinėjasi aštuonios didelės planetos ir dau- 
giau per šešis šimtus mažesniųjų. Žemė yra tarpe aštuonių stam- 
biųjų saulės planetų, bet keturios už ją yra didesnės. Apie kitas 
stovinčiąsias žvaigždes sukinėjasi šimtai planetų, bėgančių savo 
takais, panašiais į ratus. Tuos takus vadiname orbitomis. 

Kaip žemė apie saulę, taip mėnulis sukasi apie žemę. Apie 
Saturną sukasi 10 mėnulių ir žiedas. Apie kitas planetas sukinė- 

jasi daugiau ar mažiau mėnulių. Jie vadinasi satelitais. 

Įsižiūrėjus į astronominę gamtos sritį, susyk puola į mintį, 
kad pasaulis yra sudėtas iš daugiau ir didesnių tobuliau veikian- 
čių ratų, negu geriausias laikrodėlis. Jei sakome, kad laikrodžiui 
sustatyti reikia išminties, tai dar didesnės išminties reikėjo astro- 
nominei gamtai sutvarkyti. 

Negyvoji gamta. Rugių kertamoji mašina negyva, bet kaip 
tikslingai ji dirba! Ji nukerta rugius, sugriebia juos, suriša į pė- 
dus ir gražiai padeda, kad grūdai nebirtų iš varpų. Viena maši- 
na nudirba kelių kirtikų ir kelių griebikių darbą. Yra mašinų, dir- 
bančių dar painesnius ir protingesnius darbus, negu rugių kirtimas. 

Mašinos yra žmonių padarytos. Lietus ne žmonių padaro- 
mas, o betgi jis nė kiek neapsileidžia mašinomis. Saulė įkaitina 
vandenų viršų ir padaro garus. Šiltesni už orą garai kyla aukštyn. 
Užeina naktis, vanduo greičiau atvėsta už sausąją žemę, todel na- 
kties metu vėjas pučia nuo vandens ant žemės. Jis nuneša ant 
jos ir iškilusius į orą vandens garus. Tie ilgainiui ataušta ne visi 
susyk, o mažomis dalelėmis ir vėl virsta vandenim. Ore pasidaro 
sunkesni už jį lašai. Jie turi kristi žemyn. Tai yra lietus. Jis pri- 
duoda žolėms, medžiams, vabalams, gyvuliams ir žmonėms reika- 
lingo drėgnumo, be kurio gyvybė išnyktų nuo sausumos. Tokie 
įvairūs daiktai, kaip saulė, vanduo, oras, sausuma ir sukimasis 
žemės aplink save susideda savo įvairiomis ypatybėmis, ir iš to 
susidėjimo pasidaro gyvybę gaivinąs lytus. 

Gyvybė yra mylimasis gamtos kūdikėlis. Ne vienas lytus ją 
šelpia. Vandenyje gyvenantiems daiktams: žuvims, vėžiams, 
minkštuoliams ir kitiems lytaus nereikia. Vanduo duoda jiems 
gyvybę, bet vandens prigimtis jiems pavojinga. Visi daiktai šilu- 
moje skečiasi ir eina lengvyn, o šaltyje darosi tirštesni ir sun- 
kesni. Vanduo tampa garu, kada įšyla iki 100 laipsnių. Jis 
tampa ledu, kada atvėsta iki O sulig Celsiaus termometru. 

Iš taisyklės viešpataujančios visoje gamtoje, ledas turėtų būti 
tirštesnis už vandenį. Taip ir yra. Ledas tirštesnis ir. sunkesnis, 
už vandenį turintį 30 laipsnių šilumos. Bet tas pats ledas, nors 
kietas yra skystesnis ir lengvesnis už 3 laipsnių vandenį. Kadangi 
vanduo užšalančiame ežere arba upėje apie ledą yra šaltas ir turi 
maždaug nuo 3 iki 4 laipsnių Celsiaus, del to ledas negrimsta, 
o plūduriuoja viršum. Ledas grimstų, jei jis nebūtų lengvesnis už 

aplink esantį vandenį. Juo ilgesni ir smarkesni šalčiai, juo grei- 
čiau ledas apima visą vandens viršų ir užkloja jį. Ant ledo krinta 
purus sniegas, kurs neperleidžia nei šilumos iš apačios, nei šal- 
čio iš viršaus. Todel užšalusiame vandenyje žuvys ir kiti gyviai 
perkenčia žiemą. 

Už tą savo gyvybę jie turi sakyti ačiū vandens nepaklus- 
nybei. Mat vanduo tarp O ir 4 laipsnių neklauso gamtos dėsnio, 
liepiančio kiekvienam daiktui juo jis šaltesnis būti tirštesniam ir 
smarkesniam. 

Jei vanduo prieš užšaldamas ir tapdamas ledu, klausytų mi- 
nėtojo dėsnio, tai kiekvienas žymus ledo grumulėlis, plūduriavęs 
kiek viršuje, grimstų žemyn. Per žiemą ežero dugne pasidarytų 
storas ledo sluoksnis. Vandens gelmė nuolat darytųsi mažesnė. 
Ant šalto ledo žuvims nebūtų pasilsio. Kur žiemos ilgos ir šaltos, 
tenai visas ežero vanduo pavirstų vienu ledo gabalu. Visi van- 
dens gyviai būtų įšalę jame. Vasaros šiluma, atkaitindama ledo 
viršų, aptirpintų jį šiek tiek. Ant ledo pasidarytų vanduo, per 
kurį kaskart sunkiau eiti saulės spinduliams į gelmę. Nors vasa- 
ra būtų ilgesnė už žiemą ir šilumos duotų daugiau, negu žiema 
buvo davusi šalčio, tai betgi dalis ledo liktų neištirpusi, nes ši- 
lumai sunkiau prisiekti ledas, kad iš jo pasidarytų vanduo, negu 
šalčiui pasiekti vanduo, kad iš jo pasidarytų ledas. Taigi ta van- 
dens ypatybė, kad jis prieš pat tapdamas ledu tampa lengvesnis, 
leidžia gyvybei plėtotis vandenyje. 

Žemė sukasi apie save iš vakarų į rytus. Vandenynų plotai 
ant jos didesni negu sausuma, bet ta sausuma išdėstyta ' išilgai 
žemės, o ne skersai. Europos, Azijos ir Afrikos sausuma atskiria 
Atlantiko vandenyną, nuo Didžiojo. Amerika atskiria Didįjį nuo 
Atlantiko. Tuo būdu vandenynai suimti, lyg į rėmus. Tik žemė- 
galiai be rėmų. Ten ir žemė sukasi ne taip greitai. 

Jeigu tas pats sausumos plotas būtų visas viename daikte, 
arba jei jis būtų išsitiesęs skersai žemės viena ar keliomis juosto- 
mis, tada ir gyvenimas ant mūs žemės eitų kitaip. Žemė, besi- 
sukdama išilgai linijų, skiriančių vandenis nuo sausumos, įsu k- 
tų vandenis. Įsisukę jie pasiliuosuotų nuo žemės pritraukimo ir 
pakiltų nuo jos. Iš pradžių jie pavirstų vandeniniu žiedu apie 
žemę, o paskui tas žiedas sutrūktų ir nulėktų nuo jos 

Dabar tai nesidaro—žemė sukasi skersai linijos, skiriančios 


24 Išmintis gyvoje gamtojė. 


vandenis nuo sausumos. Sunkumo skirtumą tarp žemės ir van- 
dens užpildo sausumos rėmai. 

Jau aukščiau minėjome, kad gamta kartais su gyvybe elgia- 
si, kaip su mylimuoju savo vaiku. Įsižiūrint į negyvos gamtos 
padėtį, tat dar labiau sutvirtėja. Ir sausumos susiskirstymai tarp 
vandenų, ir ledo lengvumas, ir lytui pasidaryti priruošimas eina 
išvien, kad gyvybei lengvintų kovą su negyvąja gamta, duotų 
kaskart labiau gyvybei didėti, plėtotis ir, negyvus mažinant, gy- 
vybę platinti. 

Išmintis gyvoje gamtoje. Žmogus yra gamtos dalis. Visi 
žino, kad jis turi proto. Apie tai nėra reikalo plačiai kalbėti. 
Įdomiau, kad išminties matyti ir ant kitų visai nemintijančių gam- 
tos padarų 

Paukščiai yra priskaitomi prie paikiausių gyvųjų gamtos 
padarų. Jų galvos mažos ir smegenys menkučiai. Taigi skaudus 
įžeidimas žmogui, jei kas jo protą lygintų su paukščio protu. 
Didžiausias paukštis—strutis (strausas). Vienu pažiūrėjimu matyti 
jo paikumas. 

Tačiau ir paukščio prigimtyje matyti didelės išminties žymių. 
Skirtumas tarp paukščių kaulų ir gyvulių kaulų yra tas, kad 
paukščio kaulo vidurys yra tuščias. Todėl paukščiai yra lengvi. 
Mechanikos mokslas žino, kad kiauras, apvalus vamzdis yra ne 
vien lengvas, bet ir stiprus. Taigi paukščiakauliai, kur tik galima, 
turi vamzdžių pavidalą, jų viduje oras yra šiltas. Jis padeda 
paukščiui pakilti nuo žemės. 

Paukščio kūnas apdengtas plunksnomis. Nėra lengvesnio 
rūbo už jas. Jų kiautai taipgi yra vamzdeliai, pilni šilto oro ir 
gali palengvinti lėkimą. 

Nuo plunksnų lengvai nusirita vanduo. Vandeninių paukš- 
čių plunksnos apsiglieja nematomu plonučiu taukų sluoksneliu, 
todel tie paukščiai nė vandenyje nesušlampa. 

Pryšakyje paukščio kūnas baigiasi kietu smailu snapu. Ne- 
galima norėti geresnio prietaiso orui skirti. Todel paukštis lėkda- 
mas lengvai skrieja, nes snapu lengvai skiria orą, sumažina truk- 
dančią jo jėgą. Užtat piati, lengvai judinama paukščio užpaka- 
lyje uodega lengvai pakreipia lekiantį paukštį aukštyn ir žemyn, 
į vieną pusę ir į kitą. 

Raumenys po paukščio sparnų petimis neapsakomai galingi. 

Per porą šimtų metų su viršum mokyčiausi žmonės, turėdami 
paukščio pavyzdį, laužė sau galvas, norėdami išrasti lekimąją 
mašiną. Visas pasaulio mokslas ir galingiausi protai buvo sunau- 
doti tam tikslui, bet ilgą laiką nepavykdavo. Tik apie 1910 m. 
galutinai tapo išrasti aeroplanai. Bet jie lekia avižės būdu, tai yra, 
judindami savo ūsus, o ne paukščio būdu. Paukštį neša spar- 
nai. Aeroplanai dar iki šiol negali judinti sparnų, nes dar nėra 
išrasta taip galinga jėga, kaip paukščio raumenys, judinantieji 
jo sparnus. 

Ne tuo vienu aeroplanas yra menkesnis už paukštį. 
Paukščiai lesa. Sulestas maistas jų gūžyje ir skilvyje persidirba 
į jų kūno dalis. Aeroolanas tesinaudoja tik benzina, kuri duoda 
jam galybės lėkti, bet jo kūno dalių neatnaujina. Aeroplanai 
nededa nei kiaušinių, kad iš jų išsiperėtų mažų aeroplanukų. 
Aeroplanas neturi jausmų. Žmogus, sėdįs aeroplane, regi, girdi ir 
jaučia, bet pats aeroplanas yra aklas, kurčias ir bejausmis, 

Taigi visas dabarties mokslas, nors yra galingas ir didelis, 
betgi dar nemokėjo taip sutaikinti gamtos jėgų, kad iš jų išeitų 
lakstytojas lygus su paukščiu. 

Gamtos jėgos pačios savaime į paukštį nesubėgo. Jas turė- 
jo sutaikinti išmintis didesnė, negu gausingų mokslininkų sude- 
rintos pastangos. Pats paukštis taipgi nesuderins visų daiktų, iš 
kurių susideda jo kūnas. Juk paukštis be abejo kvailesnis už aero- 
planų išradėjus, todel negalėjo jų pralenkti išmintingumu. Galop 
prieš atsirandant pirmam, paukščių dar nė nebuvo. 

Taipgi paukščio prigimtyje matyt didelė išmintis, bet ji ne 
paukščiui priklauso. Paukštis nei nežino delko, nei kam, nei kaip 
lakiojąs. 

Žmogus daug protingesnis už paukštį, o betgi dar toli nesu- 
seka visos išminties, kuri dirbo sustatydama jo kūną. Vienoje 
tik akyje susitaria šimtai tūkstančių įvairiausių dalelių, kad iš jų 
sutarimo pasidarytų vienas padarinys — regėjimas. 

Puikus prietaisas yra fotografijos aparatas, bet žmogaus akis 
geriau atvaizduoja daiktus, negu fotografija. Ta akis yra įstatyta 
į tarpą kaulinių antakių ir skruostų. Jei kokis smūgis tenka 
žmogui ties akimi, tai atsimuša pirmiau į tuodu kaulu ir akis 
išlieka sveika. Vokai, nuolatos mirksėdami, nuplauja akį. Blakstie- 
nai numeta dulkes ir kitas regėjimą trukdančias smulkias kliūtis. 

Labiausiai įstabus yra gyvulių instinktas, kitaip sakant įprotis, 
daryti protingų veiksmų, nesuprantant jų reikšmės. Kūdykis žinda 
krūtį, nežinodamas kam to reikia. Dažnai jis žinda ir tuščią čiul- 
poką, parodydamas savo prigimtyje įdiegtą įprotį traukti pieną 
iš motinos. — Bitys niekeno nemokomos padaro puikius šešia- 
kampius korius, kad be mašinos nei geometras ar architektas 
negalėtų padaryti tokių tikslingų šeškampių. — Vorai taip suma- 
ningai kabina savo tinklus, kad iš jų ir elektrinių tramvajų inži- 
nieriai mokėsi, kaip kabinėti vielos gatvėse. 

Bet vorai savo tinklus tęsia ir ten, kame nėra ką gaudyti, 
savo darbą darydami, kaip kūdikis žindimą, iš prigimties be su- 
pratimo. Taip pat daro ir bitės. Jos užlipina korių galelius, nors 
žmogus buvo medų ištraukęs ir užlipinimo reikalą panaikinęs. 
Jos tiktai veikia taip pat tikslingai, kaip mašinos, būtent, nesu- 
prasdamos tikslo. 

Taigi išmintis tikslingai veikiančiuose daiktuose yra dvejo- 
pa: viena yra pačiame veikėjyje, kita kame nors kitame. Žmo- 
gus turėdamas išminties savyje, paliauja daręs tikslingą veikimą, 
kaip tik pamato, kad jis nebetinka tikslui. Todel šienpiuvys 
paliauja piovęs žolę, kaip tik išeina iš pievos. Bet piaujamoji 
mašina' neliauja brūžinus savo dalgių per šukas ir gatvėje, nes 
mašina savo veikimo tikslo neišmano. 

Išmintis esanti pačiame veikiančiame daikte, kaip žmoguje, 
vadinasi imanentinė. Išmintis esanti ne pačiame veikiančiame 
daikte, kaip mašinoje, o asmenyje darančiame ją, vadinasi tra ns- 
cedėntinė. Iš minėtųjų tikslingų pavyzdžių aiškiai matyt, kad 
gamtos išmintis yra tos pačios rūšies, kaip ir mašinos; kitaip sa- 
kant, yra ne pačioje gamtoje, o padariusiame ją asmenyje. 

Taip pat ir gamta panėši į mašiną, ne į žmogų, nes tiks- 
lingų savo veikimų nepaliauja dariusi, nors jie nebereikalingi. 
Taip gamta lyja ant ežero, kame vandens yra užtektinai, ir ant 
kelio kame jo visai nereikia, ir ant džiovinamų kviečių, kame 
lietus yra kenksmingas juos globojamai gyvybei. 

Ta išmintis, kuri gamtą sutvarkė, yra taip didelė, kad apė- 
mė neapsakomose erdvėse milijonus medžiaginių saulių. Ji yra 
taip šviesi, kad sutvarkė ir musių sparnelius ir mažyčius grybelių 
gemalėlius ir dulkių atomus. Ta išmintis yra nekūninė. Nes visos 
kūninės išmintys veikia per smegenis. Pasaulio Tvarkytoja Išmin- 

tis buvo pirma, negu atsirado smegenų ant žemės. Patys smege- 
nys yra labai tikslingas padaras. Prieš jiems atsirandant, turėjo 
būti ta išmintis, kuri juos sugalvojo. Bet ta pasaulio išmintis 
buvo nepasaulyje pirma, negu žolės išdygo ant žemės, negu 
vandenys atsiskyrė nuo sausumų, negu planetos ėmė suktis apie 
saulę. 

Ta išmintis yra buitis. Kadangi nė viena buitis negali atsi- 
rasti iš nebuities, todel ir didžioji, pasaulio tvarkytoja išmintis 
turėjo būti arba pati amžina, arba iš amžino kilti šaltinio. 


Disteleologija. Teleologija iš graikiško vadinasi mok- 
slas apie tikslą, o disteleologijos vardu vadinama tie faktai, ku- 
riais bandoma įrodyti, kad pasaulyje nėsą tikslingumo. 

Sako, betikslių daiktų pasaulyje esą gana daug. Moterims 
krūtys reikią turėti, kad būtų kuomi vaikai žindyti, bet vyrams 
spuogai ant krūtinės visai nereikalingi, tačiau jie užauga. Ir ūsai 
su barzda reikalingi vien tik barzdaskučiams, kad tie galėtų iš 
kirpimo ir skutimo duoną valgyti. Akloji žarna tėra tik pavojus 
žmogaus gyvybei, kad užsidegtų, sukeltų apendicito ligą ir stip- 
riam žmogui padarytų mirtį. 

Kiekvieno grūdo, ikro ir kiaušinio tikslas yra tapti užau- 
gusiu javu, žuvimi ir paukščiu. Tačiau daug daugiau kiauši- 
nių sunyksta, negu tampa paukščiais, sėklų tik mažytė dalelė 
tampa pilnais augalais, o kiek ikrų žūva neišsiperėję žuvimis! 

Kirmėlės, musės su daugybe nešvariųjų sparnuočių ir dau- 
gybė kandančių vabalų jokios naudos niekam neatneša. 

Todel sakoma, kad Išmintis nebūtų galėjusi sudaryti tų visų 
kenksmingų šlykštybių, jei Ji būtų tvarkiusi pasaulį. 

Tačiau čia paduotasis protavimas yra klaidingas. Juk iš to, 
kad viename daikte nėra tikslo, neišeina, kad jo nebūtų kitame. 
Mes nesakėme, kad kiekvienas daiktas visame pasaulyje yra tiks- 
lingas, nes mes tik rašėme, kad pasaulyje yra tikslingų daiktų. 
Kas nori mūsų protavimą susilpninti, tas turi įrodyti, kad mūsų 
minėtieji faktai yra neteisingi. Juk kas sako, kad žmogus veikia 
tikslingai, tas dar neteigia, kad visi žmogaus veiksmai yra tiks- 
lingi. Mes patys gamtos veiksmuose, ypač instinktuose, rodėme 
pavyzdžių netikslingo jų veikimo. 

Daug nesusipratimų kyla iš to, kad. kai kurie nori pasaulio 
tikslingumu įrodyti Dievo neklaidingumą. Mes to noro neturime. 

Mes tik sakome, kad pasaulio tikslingumas įrodo, jog esama ne- 
materijalės Išminties. Tos Išminties neklaidingumas įrodomas 
daiktais, neturinčiais nieko bendra su pasaulio tikslingumu. 


Nereikia skubintis su minėtaisiais disteleologijos įrodymais. 
Kada žmonės suprato, jog aklosios žarnos uždegimas gali būti 
pavojingas, kai kurie tėvai davė savo mažiems kūdikiams tą žar- 
nagalį išpiauti, nes tam amžiuje operacija ir nepavojinga, ir ne- 
skaudi. Tačiau dabar rimti gydytojai tos operacijos nedaro kūdi- 
kiams, nes prityrimas parodė, kad kūdikiai, kuriems buvo iš- 
piautas pavojingasis žarnos galelis, užaugdavo su kokiu nors ne- 
normališkumu. Taigi, nors nėra žinios, kam yra reikalingas tas 
aklosios žarnos galelis, tačiau jis reikalingas. 

Spuogai vyrams ant krūtinės lieka del to, kad visi vyrai 
moterų vaikai. Vyrams tie spuogai nereikalingi, bet ta jėga, kuri 
motinos viduriuose veikia, dirbdama vaisiui krūtinę, yra reikalin- 
ga ir tikslinga. Toji jėga smarkiau veikia į mergaitės krūtinę, 
del to savu laiku jos krūtys užauga pilnos. Ta pati jėga silpniau 
veikia į bernaičio krūtinę, del to jam krūčių vietoje tepasidaro 
tik spuogučiai. Kaikurios jėgos gamtoje dirba vieną bendrą dar- 
bą augalams, gyvuliams ir žmonėms. Tos jėgos tikslingos visoje 
savo samplotoje, gali viename kokiame nors daikte padaryti tam 
daiktui nereikalingą padarinį. Bet būtų neprotinga iš mažo vie- 
tinio nenaudingumo daryti išvados, kad visa jėga nenaudinga. 

Ūsai su barzda ir žemesnis balsas pačiam vyrui nei nau- 
dos neatneša, nei nuostolio nepadaro, bet tie daiktai nėra be 
reikšmės žmonių lyčių santykiuose, todel jie šį tą reiškia mūsų 
veislę plintant. 

Materijalizmo istorikas Lang tyčiojosi gamtos tikslingu- 
mu, kad ji žuvų veislei prilaikyti priperinti neapsakomas ikrų dau- 
gybes. Tačiau negalima užginti, kad ta priemonė iš tiesų tikslo 
pasiekia. Didieji žvėrys turi daug būdų savo gyvybei nuo pavo- 
jų apginti. Mažieji ginasi nuo išnykimo nors savo veisliugumu. 

Veislingumu, kaipo priemone veislei išlaikyti, negalima 
juoktis. Jis pasiekia dar ir kito tikslo. Gyvybės tikslas, matomai, 
yra eiti prie kaskart tobulesnių gyvybės formų. Žemosios veislės 
yra labai veislingos. Jųjų perais minta aukštesniųjų veislių gy- 
viai. Todel gyvybės ėjimas tobulyn susitrumpina sau kelią ir eina 
sparčiau. Grūdai, uogos, ikrai, kiaušiniai ir kitos gyvosios už- 

mazgos nejaučia mirties kentėjimų, tapdamos aukštesniųjų gyvių 
maistu. 

Kirmėlės, musės ir kita Duonelaičio išvardytoji jų kaimenė 
išrodo nenaudingos, žiūrint į ją žmogaus akimis. Bet gamta turi 
plačią ir didelę dirbtuvę, kurioje kietoji medžiaga daug kartų 
perdirbama, kad galutinai taptų tinkančiu pagrindu jausmams ir 
mintims. Nėra nė mažiausios abejonės, kad visiems vabalams ir 
gyviams toje didelėje gamtos dirbtuvėje paskirta darbo dalelė, 
kurią jie kiekvienas sąžiningai nudirba. 

Kai kuriems vabalams teko uždavinys sunaudoti žmogaus 
prakaitas, priskretęs prie kūno. Tą darbą bedirbdami tie panie- 
kintieji vabalėliai pristygsta uždaro savo maistui ir pasiima jo iš 
apskretusio žmogaus kraujo. Besiekdami to kraujo, anie gyvulė- 
liai verčia žmogų greičiau apvalyti savo kūną ir suteikti jam 
sveikesnių gyvenimo sąlygų. 

Šiandien mums sunku pasakyti, kam reikalingi kai kurie li- 
gų vibrijonai, ypač maro grybeliai. Taip ir prisipažįstame, kad 
mes jų tikslo nežinome. Del to savo teorija nelaužome faktų, nei 
nesakome, kad viskas gamtoje tikslinga. 

Pripažinti žmogaus buvimą neapgyventoje saloje del to, 
kad ant jos rasta nudegęs degtukas ir nepripažinti tikslingumo 
gamtoje yra didelė neieisybė proto srityje. 

Erelis, kaip kiekvienas paukštis, tegema tik iš kiaušinio, o 
tas kiaušinis vėl neatsiranda kitaip, kaip erelio pataitės padėtas. 
Kas buvo pirma, ar erelis ar jo kiaušiniai? Jei imsime liūtą, ne- 
dedantį kiaušinių, arba žmogų, dalykas nė kiek nepersimainys: vis 
liks klausimas, kas buvo pirmutinis, ar užaugęs gyvas daiktas, galįs 
gimdyti mažus, ar mažas, tegalįs atsirasti tik iš užaugusio. Vie- 
naip atsakius, priešinasi aiškiai žinomas ir pripažintas gamtos dė- 
snis, kad nė vienas gyvas daiktas nepradeda būti užaugęs, 0 pir- 
ma būva mažas. Antraip atsakius, priešinasi gamtos dėsnis, kad 
visi maži gyvi daiktai neatsiranda kitaip, kaip iš tėvų, o tėvai 
negimdo kol neužauga. 

Būtų labai paranku, jei galėtume pasakyti, - kad žemė yra 
amžina ir amžinai ant jos buvo ir didelių ir mažų gyvų daiktų. 

Didieji gimdė ir gimdo mažus, o mažieji užauga ir tampa di- 
deli. Bet kaip tik to negalime sakyti. Žemė kitados, nors labai 
„Senai, visa buvo taip karšta, kad visi daiktai joje buvo skysti, 
kaip vanduo, o platina netampa skysta be 1772 Celsijaus arba 
3220 Farenheito laipsnių karščio. Grafitas ir daug uolų rūšių ne- 
tirpsta be dar didesnio karščio. Mokslininkai spėja, kad žemė, 
kol būvo jauna, turėjusi, apie 10 tūkstančių arba daugiau, laipsnių 
karščio, 

Tokio didelio karščio nepakelia nė vienas gyvas daiktas. 
Iki šiol dar nesurasta gyvo daikto: pinties ar grybelio, galinčio 
atkelti karštį 200 laipsnių Celsijaus, arba 392 Farenheito. Tarp 
200 ir 10, 000 laipsnių skirtumas taip didelis, jog aišku, kad 
jokia gyvybės sėkla negalėjo iškentėti pirmykščio žemės karštu- 
mo, ypač kad jis truko ilgiau, negu dešimtimis tūkstančių metų, 
ir kad žemės paviršiui taip karštam esant, vidurys turėjo būti dar 
karštesnis. 

Vidurinių amžių mokslininkai pripažindavo, kad didieji gy- 
viai tegalį gimti tiktai iš tėvų, bet manydavo, jog kai kurie va- 
balai atsirandą savaime iš puvėsių. Tą savo nuomonę vidurinių 
amžių gamtininkai patvirtindavo tam tikru prityrimu, arba eksperi- 
mentu. Jie gražiai nuvalydavo vietą, ant jos pastatydavo vabalams 
neprieinamą stalą, ant to papiaudavo gyvulį ir palikdavo maitą 
gulėti saulėje. Netrukus maitoje atsirasdavo vabalų, kurių niekur 
apylinkėje nebūdavo. Kada žmonės išrado padidinančius stiklus 
ir patyrė, jog visokių mažyčių gyvybės užmazgų pilna yra van- 
denyje ir ore, tada viduramžio prirodymas neteko vertės. Gamti- 
ninkai, tiesa, ne patys rimtieji, šaipėsi viduramžiu. 

Tačiau dar liko klausimas, iš kur atsiranda žmonių ir gyvu- 
lių žarnose sliekai. Tie sliekai negali kitur gyventi, kaip tik žar- 
nose, 0 Žmonės gi nevalgo tai, kas iš kito žarnų išeina. Kunigas 
Spalanzano aštuonioliktame amžiuje įrodė, kad ir sliekai, gyve- 
nantieji žmogaus viduriuose, taipgi užauga iš mažų kiaušinukų, 
patenkančių į burną su mėsa ir su vandenim. Tai buvo didelis 
vidurinių amžių pažiūrai smūgis, bet ne paskutinis. 

Už vidurinių amžių pažiūrą yra užstojęs šitokis prityrimas. 
Imdavo vandens, kaitindavo jį ilgai ir smarkiai taip, kad išnyktų 
visi gyvių kiaušinėliai ar sėklos, ir tokį karštą vandenį supildavo 
į stiklinį indą, kurį užkimšdavo visai sandariai. Nė oras negalė. 

davo įeiti į tą indą. Jį pastatydavo į saulę o po kelių dienų ant 
dugno inde pasirodydavo žalių maurų. Maurai yra gyvi augalai. 
Bet 1861 m. Liudvikas Pasteur pastebėjo, kad maurų sėklų esa- 
ma ore. Gali virinti vandenį, kiek nori, jei oro neišvirinsi. tai 
sėklų vis prikris į vandenį ir maurų atsiras. 

Pasteur“as išrado, kaip virinti oras ir prileisti jo ant išvi- 
rinto vandens į ištyrimų indą; ir neatsirasdavo vandenyj. Ilgainiui 
Pesteur'as vieton vandens pildavo gerai išvirtą riebią sriubą 
(bulijoną), ant jo virintą orą. Nei sriuboje neatsirasdavo gyvybės 
ženklų. Pasteur'as net nesandariai užkimšdavo ištyrimų indą. 
Vieton kamšcio jis vartojo igroskopinę vatą, kad oras galėtų 
1mainytis ant vandens arba ant sriubos, nes žinia, kad gyvų 
daiktų sėklos, kurios lekioja ore, įstringa į vatą ir lieka. 1862 m. 
pastatytasis Paryžiuje indas su skystimu iki šiol tebėra tyras. 
Nuo Pasteur“o laikų jau nebeliko įrodymų posakiui, kad gyvas 
daiktas galįs atsirasti iš negyvo. Tas posakis yra priešingas visam 
gamtos mokslų prityrimui. 

Taigi turime du gamtos dėsniu: !-mas — kad gyvi daiktai 
neatsiranda iš negyvų ir 2-ras—kad didelis karštis užmuša viso- 
kią gyvybės sėklą. Prie tų dviejų dėsnių turime dar faktą, kad 
pradžioje žemė buvo įkaitusi iki kelių tūkstančių laipsnių karščio. 
Suėmus tuos tris dėsnius į kriivą, pasidaro labai opus klausimas, 
iš kur gi yra gyvybė ant žemės? 

Garsusis vokiečių mokslininkas, kurs nemaža yra pasidarba- 
vęs ir Amerikoje, Humbold'tas spėjo, kad gyvybės sėklas turėjęs 
atnešti žemėn iš kitur, kokis nors meteoras, arba, kaip žmonės 
sako, iš dangaus nukritęs akmuo, kuris buvo atskilęs nuo kitos 
kokios planetos. Humboldt“o pažiūra moksle nėra prigijusi, nes 
ji turėjo per daug silpnybių. Meteoras negalėjo atplyšti nuo svei- 
kos planetos, kaip negali akmuo purptelti į orą. Jeigu jis buvo 
tik numirusios ir suskilusios planetos atšaiža, tai iš kur jis būtų 
ėmęs gyvybės sėklų? O kad ir būtų jis jų kur gavęs, tai beneš- 
damas iki čionai per absoliutinio šalčio erdves, būtų jas mirti- 
nai sušaldęs. Meteorai, belėkdami per žemės orą, smarkiai įkaista. 
Ta kaitra sudegintų gyvybės sėklas, jei kokios butų prie meteo- 
rų. Reikėtų visos eilės stebuklų, kad kokia nors gyvybės sėkla 
galėtų atlėkti st meteoru į žemę. 

1910 metais švedų mokslininkas Swante-Arhenius taip yra 

pataisęs Humbuldt'o spėjimą, kad išėjo visai naujas daiktas. Ar- 
henius pripažįsta, kad gyvybės sėkla negalėjusi atlėkti žemėn nė 
nuo vienos iš planetų, kurios sukasi apie saulę. Galima tik spėti, 
sako, kad sėkla yra atlėkusi nuo tokios planetos, kuri sukasi 
apie kitą kokią nors saulę. Juk žinia, kad yra milijonai žvaigž- 
džių taip didelių, kaip mūsų saulutė. Apie mūsiškę sukasi keli 
šimtai planetų, taip pat ir apie kitas. 

Pasak Arhenijaus, mažytis grybelio diegelis, turįs pločio 
ir ilgio ne daugiau per 15 tukstantųjų milimetro dalių, galėjęs 
iškilti iki pačiam viršui oro, esančio apie jo planetą. Ten tą gry- 
belio diegą pagriebę saulės spinduliai ir nešę kelis tūkstančius 
metų per dangaus erdves artyn prie žemės. Pasiekęs žemės orą, 
grybelis ėmęs grimsti jame ir pasiekęs žemę. Jis pataikęs kaip 
tik į geriausią laiką, nes žemė jau buvus ganėtinai ataušusi, 
kad grybelis galėtų joje atšilti ir dygti. Iš jo dygę visi kiti gry- 
bai ir išsivysčiusi visa augalų grožybė; paskui augalus iš jų pa- 
čių atsiradę gyvuliai. 

Arhenijaus spėjime yra silpnybių, kurių minėsime tik dvi. 
Pirma silpnybė yra ta, kad saulės spinduliai atsimušdami į žemę 
ir neatsimušdami, nevienaip yra naudingi gyviems daiktams. Kol 
saulės šviesa yra į nieką neatsimušusi, tol joje yra labai daug 
užvioletinių spindulių, o tie spinduliai kenkia gyviems daiktams. 
Arhenijus į tai atsako, kad tai darąsi tik ten, kame yra drėgnu- 
mo, kaip žemėje, o ne ten, kame visai sausa. Dangaus erdvėse 
sausuma yra kuo pilniausia, ten nė didžiausiuose plotuose nėra 
vandens lašelio. 

Norėdamas sužinoti Arhenijaus nuomonės vertę, francūzų 
mokslininkas Bekerel (Becguere!) 1912 m. sudarė indą moksliš- 
kai sausą, sudarė šaltį beveik siekiantį iki to šalčio, kokis yra 
tarpplanėtinėje erdvėje, ir įdėjo į tą indą gajausių grybelių svei- 
kus diegus. Indo langutis buvo taip įtaisytas, kad per jį įeitų 
užvioletiniai spinduliai, bet neįeitų drėgnumas. Tas ištyrimas pa- 
rodė, kad nė vienas grybelis neiškentė šešių dienų. Taigi buvo 
aišku, kad jokie grybeliai nebūtų iškentę kelionės nuo vienos pla- 
netos iki kitos per užvioletinius spindulius. 

Antra Arhenijaus spėjimo silpnybė yra ta, kad švedų mok- 
slininko pažiūra, nors būtų teisinga, dar liktų klausimas, iš kur 
yra atsiradusi gyvybė toje planetoje, nuo kurios atlėkė pas mus. 

Juk ne viena mūsų žemė, o visos planetos kitados buvo neap- 
sakomai karštos. Žvaigždės dar ir dabar tebežėri ugnimi. 

Negalint gyvybei atlėkti iš kitur ir esant gamtos dėsniui, 
kad gyvybė negali atsirasti iš negyvos medžiagos, telieka vienas 
galimas atsakymas klausimui apie gyvybės pradžią ant žemės, 
kad ją yra leidęs kokis nors gyvas Asmuo, nesąs ant žemės, bet 
žinąs, kas darosi ant jos ir turįs tiek galybės, kiek jos reikia gyvy- 
bei leisti. Tai žinant, mums nesvarbu patirti, ką jis pirma yra lei- 
dęs: ar tobulą organizmą, galintį iš pirmos dienos veistis ir dau- 
gintis, ar mažesnį už kiaušinį gyvybės gemalą, kurs paskui išsi- 
šakojo ir sudarė stebėtinai gausią gyvijos įvairybę. 


4, Pasaulio Judėjimas. 


Entropija reiškia pasaulio ėjimą ramybėn. Dabar viskas ant 
žemės juda. Žemė, kaip šūvis, greitai lekia apie saulę, pati suk- 
damos apie save, lyg vaikų paleistas medinis urkas. Mėnulis 
sukasi apie žemę. Vandens amžinai juda, oras nepastovi ramus 
nė valandėlės. Kietieji akmeniniai kalnai riogso nuo senai, bet 
ir jų keteras vėjai nuolat brūžuoja, o šonus skalbia lietūs. 

Tie kalnai, rodosi, amžini, tačiau ne taip yra. Į jų plyšius 
įsispraudžia vanduo, kuris šaldamas tampa ledu ir besiskėsdamas 
nuplėšia nuo kalno krašto akmens dalelę. Bekrisdamas žemyn, 
nuplėštasis akmuo daug kartų susiduoda į kietus kalno šonus ir 
skyla. Todel aplink kiekvieną akmeninį kalną, pas jo apačią, vis 
būva gana didelė krūva visokių nuotrupų ir dulkelių. Kalno viršū- 
nė nuolat eina bukyn ir žemyn, o nuotrupų krūva-- didyn, iki 
susilygins su kalnu, 

Rygos miestas 1200 metais buvo pastatytas prie pat jūros, 
o dabar jau apie dešimt kilometrų jis yra nuo kranto. Jūra pa- 
sitraukia, žemė eina pirmyn. Kitur žemė pasitraukia, jūra užima 
jos vietą. Vandens skverbiasi į sausumą, sausūma—į vandenis. 
Lietus pamažėl nešioja vandenį ant sausumos, upeliai neša smil- 
tis iš sausumos į jūras. Vieni kitiems gamtoje duoda iš savęs ką 
turi, ir gauna iš kito ko buvo neturėję. Tuo būdu pasaulyje ma- 
žinasi skirtumai. | 

Nėra abejonės, kad pasaulis yra sudėtas iš medžiagos ir 
jėgos. Medžiaga kitaip vadinama materija, 0 jėga vadinama 

energija. Kai kam gali atrodyti, kad akmuo neturįs jėgos, nes 
nepajėgiąs nė pasijudinti. Bet paimk storą, trumpą stiklo gaba- 
lėlį ir pabandyk jį perlaužti. Nepajėgsi. Paleisk tą stiklą į akme- 
nį. Stiklas truks. Tat reiškia, kad akmenyje buvo jėgos daugiau, 
negu tavo rankose. Ji perskėlė stiklą, o tu tai padaryti negalėjai. 

Imkime kitą pavyzdį. Štai, tarp kalnų ežeras! Jo vanduo 
telkšo, nieko neveikdamas. Rodos, jis neturi jėgos. Bet viename 
ežero krašte krantai žemi ir siauri, o anapus jų daug žemesnė 
vieta. Prakask tą krantą ir perkasu paleisk ežero vandenį. Van- 
duo, bekrisdamas žemyn, bėgs šniokšdamas ir putodamas. Pritai- 
syk prie to kritimo mašiną. Vanduo ją suks, dirbs daug elek- 
tros, kurią galėsi naudoti visokiems tikslams. 

Ką gi tat reiškia? Ar kranto perkasimas yra davęs vande- 
niui jėgos, kurios vandenyje nėra buvę? Anaiptol! Perkasas esan- 
čiai vandenyje jėgai davė progos išeiti aikštėn. Iš to pavyzdžio 
matome, kad jėgos esama dvejopos: glūdančios ir veikiančios. 
Glūdančioji jėga iš lotyniško yra vadinama potencialia; veikian- 
čioji iš graikiško yra vadinama kinetine energija, nes žodis 
kinėsis graikiškai reiškia judėjimą. 

Gamtos mokslininkai yra pastebėję, kad pasaulyje nėsama 
medžiagos be jėgos, kitaip sakant, nėsama materijos be energi- 
jos. Jei kuri nors medžiagos dalis atrodo bejėge, tai tik del to, 
kad esanti joje jėga nejuda. Reikia tik išrasti būdas, kaip ją iš 
 glūdančios padaryti veikiančią, tai ji ir pasirodys. Mes neturime 
nei laiko nei vietos visokeriopoms medžiagos rūšims peržiūrinėti 
ir išdėstinėti, kokiu būdu randama jose veikiančioji jėga. Užteks 
ir dviejų minėtų pavyzdžių: akmens ir vandens. 

Dideliuose medžiagos gabaluose yra daug jėgos, mažuose 


—maža. Pasauliui judant, suskyla ir didieji medžiagos gabalai ir. 


didžiosios jėgos. 1908 m. visas pasaulis nusigando baisaus žemės 
drebėjimo, kurs yra sugriovęs Messinos miestą, užmušdamas apie 
200.000 žmonių. 1923 m. nuliūdome, išgirdę dar didesnę nelai- 
mę Japonų sostinėje — Tokio. Bet mokslininkai žino, kad visi 
tie žemės drebėjimai grynai nieko nereikštų, jei palygintume juos 
su tomis baisenybėmis, kurios darėsi, kada Alpų arba Kaukazo 
kalnai dygo. Žemės gyvavimo pradžioje būta daug didelės medžia- 
gos ir didelės glūdinčios (potencialios) joje jėgos. Pirmieji jųdviejų 
skilimai buvo baisūs ir suskilusios dalys buvo dar labai didelės, 

Šventame Rašte aprašytasis Nojaus tvanas buvo didelis per- 
versmas. Bet ant žemės plutos jo ženklų beveik nėra likę, nes 
jis buvo tik mažmožis palyginti su tais baisiais perversmais, 
kurie darėsi ant žemės, kol žmonių visai nebuvo ant jos. 
Lygindami senųjų ir naujųjų perversmų didumą, gamtos moksli- 
ninkai aiškiai mato, kad ir medžiaga ir jėga nuolat skyla kas 
kartas į mažesnes daleles. Judėjimas darosi kas kartas platesnis, 
nes kiekviena suskilusioji dalis skyla dar toliau į dalis; bet jo 
krustelėjimai darosi vis mažesni. Iš to mokslininkai spėja, kad 
ateis laikas, kada visa medžiaga suskils į taip mažas daleles, jog 
toliau skilti jau nebegalės. Tada ir jėga bus taipgi mažytė, 
mažyčiuose medžiagos trupinėliuose. 

Visai medžiagai suskilus į mažiausius trupinėlius ir visai 
jėgai susmulkėjus, nebus nei skirtumų nei judėjimo, bus tik 
smulkiausių vienokių dulkelių daugybė. 

Pasaulyje yra priežasčių ne vien skaldančių medžiagą su 
energija, bet ir jungiančių jas. Juk žmogus iš plytų sukrauja na- 
mus. Bet tų jungiančių priežasčių yra mažiau, nei ardančiųjų, 
todel ardymas ima viršų ir galutinai entropija turės sueiti į am- 
žiną nejudėjimą. 

Gamtininkai jau senai pastebėjo, kad pasaulio judėjimas 
eina į tai, kad kada nors sustos. Šita nuomonė sustiprėjo itin 
tada, kada ant saulės atrasta juodulių. Prancūzas Flammarion, 
remdamasis savo tautiečio Laplace'o teorijomis, neabejoja, kad 
saulė užges, nes išsibaigs jos šviečiančioji ir šildančioji jėga. 

Flammariono žodžiuose yra tiek tiesos, kad pasaulio judė- 
jimas tikrai artinasi prie visiško sustojimo. Naujo mokslo faktais 
ir metodomis tą įrodinėjo vokiečių gamtininkas—Klausius. 

Pasaulio judėjimo pabaiga turės dvi žymi: medžiagos ir 
jėgos į mažiausias daleles sutrupėjimas ir pusiausvirai užėjus 
visokio judėjimo sustojimas. To judėjimo pradžia turi priešingą 
žymę: kuo didžiausi medžiagos gabalai su kuo didžiausia jėga. 
Jėga yra pradėjus veikti tada, kada buvo pasidaręs pirmas me- 
džiagos skilimas. 

Visas laikotarpis nuo pirmutinio sujudimo iki paskutiniam 
pasaulyje krustelėjimui yra vadinamas entropijos perijodu.!) 


1) Iš graikų žodžio, kurs reiškia keitimosi liovimą. 
3* 

To laikotarpio ilgis yra taip didelis, kad užsimanius jis įsivaiz- 
duoti, ima galva suktis. Tačiau tas laikas turi pradžią ir pabai- 
gą. Algebriškai galima jį apskaičiuoti, o aritmetiškai negalima 
vien del to, kad stinga poros faktinių žinių. 

Visas pasaulis yra sudėtas iš dalelių, tuo abejoti negalima. 
Nors mes nežinome, kokia yra mažiausia atomo dalis, tačiau ga- 
lime ją išreikšti aritmetikos skaitmenimi- 1. Tokiu pat būdu pa- 
žymėjus visas mažiausias medžiagos daleles, susidaro skaičius, 
reiškiąs pasaulio dalelių kiekį. Tas skaičius yra aktualus, nes 
jis reiškia aktualiai esančias pasaulio daleles. Nė vienas aktualus 
skaičius negali būti begalinis, todel nei skaičius, reiškiantis me- 
džiagos daleles, negali būti begalinis. 

Pasaulio medžiagos kiekiui atsako jėgos kiekis. Kiekvieną 
jėgos dalelę, telpaučią mažiausioje medžiagos dalelėje, pažymė- 
kime taipgi skaitmenimi - 1. Tokiu būdu skaičius, išreiškiąs viso 
pasaulio jėgos daleles, bus lygus skaičiui, reiškiančiam medžiagos 
daleles. 

Kiekvienas jėgos dalelės su medžiagos dalele kibimas arba 
skyrimasis sudaro mažytį laiko momentą, nes laikas yra judėjimo 
dalelių skaičiavimas. Tuo būdu laikas nuo pirmo pasaulyje krus- 
telėjimo iki paskutiniam yra lygus medžiagos dalelių skaičiui, 
padaugintam iš jėgos dalelių skaičiaus. Kadangi medžiagos skai- 
čius nėra begalinis, tai nė jo kvadraias negali būti begalinis, Ne- 
gali būti begalinis nei laikotarpis, nuo pirmutinio entropijos pro- 
ceso krustelėjimo iki paskutiniam. | 

Amžinybė yra begalinė, todel ji neapsakomai ilgesnė už 
kiekvieną patį ilgiausią apribotą laiką. Entropijos perijodas, tiesa, 
yra neapsakomai ilgas, bet visgi apribotas laikas. Jo galai — 
pirmutinis ir paskutinis pasaulyje krustelėjimas. 

Negalime sakyti, kad entropijos perijodas yra prasidėjęs 
kartu su amžinybė, nes amžinybė neturi pradžios, o entropijos 
procesas ją turi. Taigi turėjo būti laikų prieš prasidedant tam 
periodui, kuriame gyvename. ' 

Norėdami suprantamai tą mintį išreikšti, sakykime, kad šį 
momentą nuo amžinybės pradžios skiria begalinė laiko ilgybė, 
o entropijos perijodo pradžią skiria nuo šio momento trumpesnė 
už aną, apribota laiko dalis. Nuo šio momento iki entropijos 
pabaigai likosi taipogi apribota laiko dalis. Sudėjus abi apribotą- 

sias laiko dali į krūvą, gaunama laikas trumpesnis už amžinybę. 
Jeigu norėtume entropijos perijodo pradžią ir amžinybę padaryti 
vienmetėmis, tai tą pradžią reiktų pastumėti į praeitį daugiau, 
negu liko tarp mūsų momento ir entropijos pabaigos. Kitaip 
sakant: jeigu entropijos perijodas būtų prasidėjęs kartu su amži- 
nybe, jis jau būtų ir užsibaigęs, o mes matome, kad jis dar nėra 
užsibaigęs. Iš to turime suprasti, kad jis prasidėjęs ne su amži- 
nybe, tik apribotame laike. 

Prieš prasidedant judėjimui visaip galėjo būti. Galėjo ne- 
būti nei medžiagos nei jėgos; tada nebuvo kam nei judėti. Bet 
galėjo būti amžina medžiaga ir amžina glūdinčioji jėga. Ju- 
dėjimo nebuvo del to, kad buvo pusiausvira. Pasaulio medžiaga 
ir jėga panešėjo į minėtąjį aukščiau ežerą. Jis telkšojo del to, 
kad nebuvo kas prakasa jo krantą ir praleidžia vandenį žemyn. 
Taip ir pasaulis nuo pat amžinybės buvo didelė medžiaga su 
didele glūdančia jėga, kuri nejudėjo del to, kad nebuvo kas ją 
judina 

Iš šito protavimo išeina, kad medžiaga, jei ji buvo amžina, 
tai jos jėga nuo amžių iki entropijos perijodo pradžiai turėjo 
glūdėti neveikdama, kitaip sakant, turėjo būti - potenciali. 

Kad glūdinčioji arba potenciali jėga imių veikti, kas nors 
turi ją pastūmėti, nes jos pačios prigimtis yra inercija, t. y. kol 
nejuda, negali iš savęs įsijudinti, jei kas iš šalies nepastumėja; O 
pastumėta, negali sustoti, jei kas iš šalies nesulaiko. Tiktai gy- 
vieji daiktai turi galybės sulaikyti šavo jėgas be veiksmo poten- 
cijaliaine stovyje, arba sulig noru jas pastūmėti į darbą. Tas 
galėjimas naudotis arba nesinaudoti jėgomis yra vadinamas valia. 
Medžiaga jos neturi. 

Aukščiau matėme, kad amžina medžiaga su veikiančia iš 
pradžių jėga yra negalima, nes pasaulis jau būtų išmiręs. Mes 
ėmėme kitą spėjimą, būtent, kad amžinoji medžiaga turėjusi tik 
glūdinčią jėgą, ir priėjome tai, kad ir dabar ji turėtų glūdėti, nes 
glūdinčioji jėga savaime nevirsta veikiančia. Mažos kibirkštėlės 
tereikia, kad parako sandėlis išlėktų į padanges, bet reikia: be 
jos nedega. Taip pai ir pasaulio judėjimas negalėjo prasidėti iš 
tuščio nieko. To judėjimo priežastis turėjo būti valia, galinti pa- 
likti medžiagos energiją glūdinčia jėga, arba pastūmėti ją dar- 
ban. Šalia pasaulio medžiagos ir jėgos buvo Valia, kuri savo 

paskirtu laiku davė pirmutinį krustelėjimą pasauliui, pradėdama 
tuo ilgą judėjimų perijodą. Tik ta viena galimybė teišaiškina 
pasaulio judėjimo pradžią. 

Įsižiūrėdami tad į pasaulio judėjimą, prieiname prie tiesos, 
jog prieš atsirandant judėjimui, jau būta Valios, kuri glūdinčią 
jėgą yra pastūmėjusi, kad imtų veikti. Ta valia taipgi turėjo 
būti buitis, nes nebuitis neturi galybės ant buities ir negali pa- 
daryti joje permainų. Kaipo buitis, valia turėjo arba pati būti 
amžina, arba iš amžino kilti šaltinio. Tik ji buvo nematerialė, 
nes materija laisvės arba valios neturi. 


5. Yra Dievas. 


Pirmame šio skyriaus straipsnyje esame matę, kad bent 
viena buitis yra amžina ir kad kiekviena buitis, jei ji nėra 
amžina, iš amžino turi kilti šaltinio. Antrame straipsnyje išvydo- 
me, kad didė išmintis sutvarkė pasaulį, ir kad įiji nėra medžia- 
ginė ir yra ne pačiame pasaulyje, tik anapus jo. Trečias straips- 
nis parodė, kad gyvosios buities šaltinis taipgi yra anapus pasau- 
lio. Ketvirtame straipsnyje susekta, jog pasaulio judėjimo pra- 
džią yra padariusi nemedžiaginė buitis — valia. 

Dabar lieka klausimas, ar amžinybė, išmintis, gyvybė ir 
valia yra vienos buities ypatybės, ar yra keturios atskiros buitys? 

Jeigu jos būtų atskiros. tai turėtų būti visos amžinos, nes 
visos yra buitys ir del to iš nebuities atsirasti negalėjo. Šitas taip 
svarbios ypatybės bendrumas, kviečia mus mintyti, kad ir kituo- 
se daiktuose jos yra bendros. 

Mes pažinome jas iš jų darinių. Jei tie dariniai būtų atskiri, 
tai ir priežastis galėtume skaityti atskiromis buitimis, bet dabar 
mes matome jog pasaulio judėjimas ir jo gyvybė yra labai susi- 
jungę. Ne mažiau yra susijungusi gyvybė su tikslingumu, Jos 
visos yra buitys. Išminčius visuomet tik vieną priežastį spėja ten, 
kame padariniai galima yra išvesti iš vieno daikto. Šiuo atveju 
ne tik galima, bet ir lengva iš vienos bendros priežasties išvesti 
keturi apsvarstytieji gamtos dalykai, Pasaulio vienybė rodo jo 
šaltinio vienybę. 

Todel mes ir sakome, kad yra viena amžina, išmintinga, 
gyva, turinti valią būitis. Visi žmonės ir mes ją vadiname vienu 
žodžiu— Dievas. 

Prof. A. Dambrauskas žodžiu ir C. Isenkrahe spausdintu 
raštu sako, kad entropijos įrodyinas neįrodąs Dievo esimo. Imda- 
mas iš dabartinių gamtamokslių vieną ar daugiau žinių pasaulė- 
žvalgai sudaryti, aš nesakau, kad tos žinios yra nepakeičiamos. 
Kai kurie Bažnyčios Tėvai ir vėlesnieji mokslininkai, pasinaudoję 
savo laikų gamtamoksliais, suklydo. Kam brangi tiesa, tas ieško 
jos ir gamtamoksliuose, nors šiems ir teko kartais suklysti. 

Dievo esimą įrodinėdamas iš gamtamokslių ėmiau tris daly- 
kus: tikslingumą, gyvybės pradžią ir entropiją. Jei vienas ilgai- 
niui ir pasirodytų klaidingas buvęs, tai liktų dar kitu du. Iš entro- 
pijos išvedžiau, kad Buities Šaltinis turi valią! Jei entropijos įro- 
dymas pasirodytų nebetinkamas, tai turėtume liautis kalbėję apie 
Buities Šaltinio valią, bet visgi žinotume, kad Jis yra amžinas, 
išmintingas ir gyvas. Tokiu būdu liktų mums pilna teisė Jį pava- 
dinti Dievu ir tą pagrindą turint, eiti gvildenti tolesnių pasaulė- 
žiūros klausimų. 


Ili. Tikyba. 


Literatūra: 1. Religijų istorija: Huby, Christus. Manuel 
d'histoire des religions. Paris. 1906. — A. Lang, The Making of Religion. 
London. 1900. — ir Theories on the Origin of Religion. London. 1908. — 2. 
Antgamtinis apreiškimas: S. Augustinus, De vera religione. 
Martinez de Ripalda, De Ente supernaturali. — F. Suarez, De 
fide. —Schrader, De triplici ordine: naturali, praeternaturali, supernaturali. 
Vindobonae. 1864. — F. K. Scheeben, Natur und Gnade. Mainz. 1861 — 
Von Schaitzler, Natur und Uebernatur. Mainz 1865. — Bainvel, La 
foi. 1908.—3. Apreiškimo kriterijos: Denzinger, Vier Būcher 
von der religiosen Erkerninis. — A. v. Schmid, Untersuchungen iiber den 
letzten GewiBheitsgrund des Offenbarungsglaubens. 1879. — K. Gutberleth 
Natur und Offenbarung. 1885. — Rūckert, Die Religion vom apologetischen 
Standpunkte. Freiburg. 1872. — Gardeil, La credibilitė et Y'apologėtigue 
Paris. 1908 — 4. Stebūklai: Tessin-Węsierski, Die Grundlagen 
des Wunderbegriffs nach Thomas von Aguin. Paderborn. 1899. — Heigl, 
Beziehung von Wunder und Naturgesetz. Freising. 1903.—E. Mūller, Natur 
und Wunder. Freiburg. i. Br. 1892. — Van Weddingen, De miraculo. 
Lovanii. 1769.—P. de Bonniot, Le miracle et ses contrfacons. Paris. 1888. 
— Lesceur, La science et les faits surnaturels contemporains. Paris. 1890. 
— Mėric, Merveilleix et la science. Paris. 1888. — P. Saintyves, Le 
miracle et la critigue. Paris. 1907. — G. Bertrin, Histoire critigue des ėve- 
nements de Lourdes. Paris. 1908. — Paguier, Jansenisme. Paris. 1909. — 
G. Courtier, Rapport sur les sėances d'Eusapia Palladino a V Insfitut 
Gėnėral Psychologigue. Paris. 1905. — 5. Pranašystė: Tholuck, Die 
Propheten und die Weissagungen. Gotha. 1901. — E. Koenig, Das alttes- 
tamentliche Prophetentum und die moderne Einsichtsforschung. Gutersloh. 1910. 
Lagrange, Le messianisme chez les juifs. 1909. Paris. — 6. Religijos 
psichologija: Thamiry, Les deux aspects de V imanence. Paris. 
1908. — Happel, Die Anlage des Menschen zur Religion. 1877 — Braig, 
Modernes Christentum und moderne Religionspsychologie. 1907. — Leuba, 
The Psychologica! Origin and the Nature of Religion. London. 1909. — /. Re- 
ligija ir teologija: Garrigou-Lagrange, De revelatione. 2. tt. 
Romae-Parisiis. 1918. — Gardeil, Le donnė rėvelė et la thėologie. Paris- 
Gabalda 1910. — 


1. Tikybinis Instinktas. 
Senovėje Plato yra pasakęs, kad nėsą tautos be religijos. 


Tą mintį vėliau atkartojo Cicero. Dabar jos teisingumą įrodė 
istorijos ir antropologijos mokslai. 

Visą žmonių gyvenamąją žemę galima padalyti į tris ruo- 
žus: vidurinį—civilizuotą ir du galutiniu— necivilizuotu. Vidurinis 
ruožas eina į šiaurę nuo ekvatoriaus, ne per toliausia nuo jo. 
Visi plotai į pietus nuo jo iki pačiam pietiniam ašigaliui yra 
pietų necivilizuotas ruožas. Pradedant nuo šiaurės žemės ašiga- 
lio, į visas šalis iki civilizuotojo ruožo kraštų eina necivilizuota- 
sis šiaurės ruožas. 

Civilizuotajame ruože rytų gale gyveno ir gyvena japonai 
ir kiniečiai. Šių tautų religija dabar turi daug bendra, senovėje 
buvo viena. Seniausi kinų raštijos paminklai yra tikybiniai. Taip 
pat tikybinės yra Rig Vedos seniausios knygos Indijoje. Iranų 
tautos seniausias veikalas yra Zend Avesta — tikybinė poema. 
Assirijos ir Babilonijos literatūra rodo, kad ta tauta daug yra 
mintijusi apie tikybą. Poemoje „Ištar“ yra aprašyti dievų veika- 
lai. Žydų tautos visa literatūra yra sudėta iš 50 knygų ir vadi- 
nama Šventuoju Raštu. Netikybinių veikalų joje nėra. Aigiptie- 
čiai tikėjo amžiną gyvenimą ir sielų teismą po mirties. Iš jų se- 
novės daugiausia liko „Mirusiųjų knygų“. Aigipto šventyklos 
rodo, kad ta tauta pirmiausia rūpindavosi tikėjimu. 


Finikija ir Kartagina buvo pirklių tautos, bet ir jų turėta 
tikėjimas, garbinta dievas El ir deivė Astartė. Graikų seniau- 
sios ir didžiausios poemos „Ilijada“ bei „Odisėja“ nuolat kal- 
ba apie dievus. Romiečiai buvo pasisavinę Graikų tikėjimą. 
Prieš pasisavinant, jie buvo turėję savo tikėjimą su neapsakoma 
daugybe dievų. Amerikoje civilizuotam ruože gyvenusios Mek- 
sika ir Peru. Pirmoji žmonių aukomis garbindavo kalibrį, žaltį 
ir veidrodį; antroji garbindavo saulę. 

Dabartiniais laikais civilizuotąjį ruožą yra apėmusios trys 
didžiosios religijos: buddizmas, islamas ir krikšcionija. Dabar 
civilizuotasis ruožas jau yra platus. Jis siekia iki pat Europos 
šiaurės ir pietuose peržengia per ekvatorių, itin Amerikoje. 

Senovėje platesni buvo necivilizuotieji ruožai: bet abejo- 
jame, ar daug tada buvo juose žmonių. Likusių ligi šiandien ne- 
civilizuotų žmonių yra gana daug rūšių, bet visur ir Australi- 
joje, ir Afrikoje, ir Patagonijoje, ir Siberijoje necivilizuotieji žmo- 
nės tiki, kad yra pasaulio įkūrėjai, Dievas arba dievai. Yra atski- 
rų asmenų be tikėjimo, bet nėra tautos be tikėjimo. Lygia dali- 

mi yra asmenų be rankos ar be kojos, bet nėra berankių ar be- 
kojų tautų. j 

Kaip ranka ir koja yra žmogaus prigimties dalis, taip tos 
prigimties dalis yra tikybinis jausmas. Del to žmonės, atsižadan- 
tieji tikėjimo, dažniausiai įpuola į ligūstą tikėjimo neapykantą, 
kuri yra tas pat tikybinis instinktas, tik einąs atbulai. Ta pati 
garo jėga varo lokomotyvą priešakin ir atbulai. Žmonės retai ap- 
sieina be kokio nors padaro tikėjimui atstoti. Jei netiki Šventuoju 
Raštu, tai tiki daile, mokslu, visuomene, įsivaizduodami tuos 
daiktus daug tobulesnius, negu yra iš tikrųjų. Dažnių dažniausiai 
tikėjimo priešai tiki burtais. Kur tikėjimas silpnėja, ten burtinin- 
kės daug pelno. 

Tikėjimas neatsiranda iš baimės, nes daugelis tikėjimų ne- 
žiūri baimės. Krikščionijos pagrinde yra meilė, Graikų tikėjime 
buvo dailė, Aigipto—buvo gyvybės branginimas. Tikėjimas nėra 
atsiradęs iš sapnų, nes žmonės niekada nebuvo tiek kvaili, kad 
būtų neskyrę sapno nuo tikrenybės. Tikėjimas nėra atsiradęs iš 
kunigų apgaulės, nes pirma turėjo būti tikėjimas, paskui tik ga- 
lėjo atsirasti kunigų. Tikėjimas nėra karalių pramanytas, nes jisai 
jų absoliutizmą siaurina, skelbdamas doros tiesas antgamtinio 
autoriteto vardu. 

Tą faktą, kad nėra nei nebuvo tautos be tikėjimo, galime 
suprasti, tik priimdami pažiūrą, jog žmogaus prigimtyje, tarp kitų 
jausmų, yra ir tikybinis instinktas, kreipiąs mūs širdis prie Dievo, 
kurio buvimą prirodėme aukščiau. Iš Dievo yra mūs buitis. Ją 
mums duodamas, Jis įdėjo tikybinį instinktą, kad besirūpindami 
kasdienėmis smulkmenomis, neužsimirštume savo Tėvo danguje. 


2. Apreiškimas. 


Peržiūrėję žmonių tikėjimus matome, kad jie vieni kitiems 
priešingi. Stabmeldžiai garbina daug dievų, krikščionys, žydai ir 
mosulmonai tik vieną, bet ir trys pastarieji nesutinka tarp savęs, 


nes krikščionims sakant, kad Dievas yra vienas trimis asmeni- 


mis, žydai ir mosulmonai sako, kad tik vienu asmenimi. Iš tų 
nesutikimų aišku, kad ne viskas yra tiesa, ką tikėjimai skelbia, 
nes tiesa negali būti priešinga viena kitai. 

Tikėjimuose buvo be abejo paikų daiktų, kaip ana dyro- 
molajų sektoje Rusijoje. Dyromolajai gręžia skylę sienoje ir mel- 
džiasi tai skylei, kaip savo išgelbėtojui. Yra ir nedorų daiktų 
tikėjimuose. Graikų Hermes buvo vagių dievas. Meksika dievams 
žudydavo daug žmonių. 

Tikėjimo klaidos aiškiai parodo, kad religijos instinktas 
žmonėse nėra ganėtinai tyras, idant galėtų parodyti jiems kokis 
yra Dievas ir kurie turi būti žmonių santykiai su Juo. 

Žmonių santykiai su Dievu vadinasi religija, arba tikėjimas. 
Klaidingai kalba, kurie sako, kad visi tikėjimai esą blogi. Daikto 
blogumas negalima pažinti iš daugumo melagingų daiktų, turin- 
čių jo išorinę išvaizdą. Tokie melagingi daiktai vadinasi suro- 
gatais. Jeigu melagingų pinigų darymas būtų taip pat nebau- 
džiamas, kaip naujų religijų pramanymas, tai melagingų pinigų 
būtų daugiau, negu yra melagingų religijų. 

Tikroji religija gali būti tiktai viena, nes vienas tėra Die- 
vas ir viena tėra tiesa, kuri turi būti religijos turinys. 

Žmonės negali sudaryti vienos tikros religijos, nes jų 
protas gali pažinti tiktai apribotus daiktus. Kūne būdamas, sme- 
genų stovio priklausydamas, žmogaus protas lengvai pažįsta 
kūno dalykus. Ir žmogus ir jo protas yra apribotas. Dievas yra 
amžinas ir neapribotas. Tat aišku, kad žmogaus protas yra per 
mažas Dievo ypatybėms apimti. Religija, neparemta tikromis 
Dievo ypatybėmis, neturi vertės. 

Taigi tikroji religija turi pareiti ne nuo žmonių, bet nuo 
Dievo; ne nuo kūninės gamtos, o nuo To, kurs ją padarė. Tiktai 
tas tikėjimas gali būti geras, kuris pareina nuo Dievo. Tokį 
tikėjimą vadiname antgamtiniu. 

Daugelis, nors ne visi tikėjimai sakosi, kad juos Dievas 
apreiškęs, bet ne visi tikėjimai, kurie sakosi, esą apreikšti, yra 
tokie iš tikrųjų, nes randasi priešingumų tarp jų. Mosulmonai ir 
žydai nesutinka, nors abeji tvirtina, kad vien tik iš Dievo ap- 
reiškimų savo religijas tvarką. Lengviau yra Dievo apreiškimas 
skelbti, negu jis turėti. 

Kai kurie matydami tariamai apreikštų tikėjimų prieštaravi- 
mus, iš to išveda, kad apreiškimo visai nėsama nei negalįs jis 
būti. Bet tas išvedimas yra klaida. 

Apreiškimas yra galimas daiktas, nes Dievas gali ne ma- 

žiau už žmogų. Žmogus gali kitam žmogui pasakyti jam neži- 
momą ir reikalingą tiesą. Taip nuolatos daro mokytojai moki- 
niams. Taigi ir Dievas gali pranešti žmonėms reikalingų jiems 
tiesų. Žmonės iš Dievo gali priimti praneštąją tiesą ne sunkiau, 
kaip kasdien ją daugeliu atvejų priima nuo kitų. Ne trūksta ne 
tiesų sunkiai žmonėms prieinamų arba visai neprieinamų, 0 nau- 
dingų žinoti, kaip ana: apie pasaulio pradžią, apie žmogaus 
tikslą, apie mūs likimą po mirties. 

Taigi nereikia neigti apreiškimas, o reikia jis surasti. Ka- 
dangi Dievas apreiškimo nerodė kiekvienam žmogui skyrium, 
tai tas, kas sakosi apreiškimą gavęs, turi tą sakymą įrodyti 
žmonėms prieinamais antgamtiniais ženklais. 

Gamta negali padaryti dviejų daiktų, būtent; ji negali pa 
daryti fakto, neturėdama jam savyje priežasties; negali patirti 
tolimos ateities, kurios nėra dar nė priežasčių. Ateities žinoji- 
mas ir paskelbimas vadinasi pranašyste. Faktas regimai įvykęs 
gaintoje be priežasčių joje, vadinasi stebuklas. Stebuklas ir pra- 
našystė yra du antgamtiniu daiktu. Jeigu kas jiedviem tvirtina 
savo žodžius, kuomet sakosi Dievo apreiškimą turįs, tai tas ap- 
reiškimas yra tikras. 

Stebuklai ir pranašystės del to vadinasi apreiškimo krite- 
rnijomis, kad atskiria tikrą apreiškimą nuo pramanytojo. Pa- 
vartojant tas apreiškimo kriterijas, galima lengvai rasti vienas 
tikrasis tikėjimas didžioje jo surogatų daugybėje. 


3. Tikėjimo Tiesos ir Žmogaus Protas. 


Yra tiesų, kurių Žmogaus išmintis be Dievo pagelbos ne- 
gali pasiekti, bet jei Dievas jas pasako, tai tos tiesos žmogui 
lengvai yra suprantamos. Taip be Dievo apreiššimo žmonės ne- 
gali žinoti, ar yra Dievo sutvertų grynų dvasių, arba angelų, ar 
ne. Dievui pasakius, kad jų esama, žmonių protas lengvai tą tie- 
są supranta. 

Kita tiesų rūšis yra aukštesnė ir tolesnė nuo žmogaus pri- 
gimties. Kad Dievas jas ir apreiškia žmonėms, jos visgi liekasi 
sunkiai suprantamos. Vienos tiesos, priklausančios šiai rūšiai, bū- 
va lengvesnės suprasti, kitos sunkesnės. Prie lengvesniųjų yra pri- 

skaitomos tos, kurias išgirdę, suprantame, kad taip yra kaip pa- 
sakyta, nors nežinome, kokiu būdu galėjo tai įvykti. Kitaip sa- 
kant, suprantame faktą, bet nesuprantame būdo. Šitos rūšies 
sunkenybių yra ir pasauliniuose moksluose, nes žinome, kad gat- 
viakarius elektra stumia, bet mūsų dauguma nežino, kaip ji juos 
stumia. Žinome, kad saulės spinduliai pereina per stiklą, bet ne 
visi žinome, kaip jie tai padaro. Taip ir apreiškimo srityje gali- 
me žinoti, kad Krisius iš grabo yra išėjęs nesugadinęs antspau- 
dų, nors nežinome, kokiu būdu tai yra padaręs. 

Dar gali būti- aukštesnė tiesų rūšis, kurią žmogus ne tik 
nesuprantama, kaip yra, bet sunku jam pripažinti, kad yra taip, 
skelbiama. Pavyzdžiui, mes nežinome, kaip trys asmens gali 
būti vienoje prigimtyje ir nelegva mums pripažinti, ka d tai yra. 

Nors žimonės kasdienėje savo kalboje iš įpročio visados 
Dievo apreikštąsias tiesas vadina paslaptimis, ) arba slėpiniais, 
tačiau moksle yra sutarta p<slapties vardu vadinti tiktai dvi pas- 
kiausiai minėti rūši, būtent: tas tiesas, kurių Žmogus nesupranta, 
kaip jos yra ir tas, kurių neišmano, nei kaip nei kad jos yra. 

Kiekvienas naujas patyrimas, nors ir nepilnai apimąs daiktą, 
yra žmogui naudingas, nes didina jo žinojimą. Naudinga žmo- 
gui žiuoti, kad esama gatviakarių, nors nežino jis, kaip sustatytas 
jų bėgimas. Naudinga mums mūs protas pakelti iki paskutinių 
aukščiausių jo ribų. Tad įvyksta, kada mes į jį paimame aukš- 
čiausios bei mažiausiai prieinamos rūšies paslaptis. 

Didžiausia yra žmogui laimė tų tiesų pažinimas gauti tie- 
siog iš Dievo, bet nemaža naudos yra jos patirti iš Dievo per 
kitus Jo sutvėrimus, sakysime, per pranašus ir apaštalus. Kada 
žmogus pats tiesiog iš Dievo gauna tiesų apreiškimą, tada tas 
apreiškimas vadinasi tiesiogininis, arba betarpis. Kada žmo- 
gus Dievo apreikštąsias tiesas išgirsta per kitus žmones ar ange- 
lus, t+da apreiškimas vadinasi tarpinis. Anglų kalboje betarpinis 
apreiškimas vadinasi immediate revelation, o tarpinis 
vadinasi mediate revelation. Paslaptis anglų kalboje 
vadinasi mystery. Aukščiausios rūšies paslaptis vadinasi 
mystery oi the first order; paslaptis kurios, nesu- 


1) Paslaptis lotyniškai mysterium; slėpinys—secretum. 

prantama tiktai, kaip ji yra, vadinasi mystery of the se- 
cond order. 

Graikų kalboje mysterion turi dvi reikšmi: ir tikėjimo 
paslaptį, arba aukštąją Dievo apreikštą tiesą, ir sakramentą, arba 
regimą ženklą, prie kurio yra neregimos jėgos, suteikiančios sie- 
lai antgamtinės malonės. Kalbose esančiose graikų įtekmėje, 
kartais tas žodžio vienodumas padaro painios; tas reikia žinoti, 
norint į painią nepatekti. 

IV. Jėzus Kristus. 

1. Jėzus Kristus gyveno ant žemės. 


Karlsruhe miesto, Vokietijoje, Aukštosios Prekybos Mokyk- 
los profesorius Arthur Drews 1905 m. išspausdino knygą, kurioje 
sako, kad Jėzaus Kristaus visai nebuvę. Mokslininkai net tie, 
kurie krikščionybės nepripažįsta, stebėjosi, kaip galima tarti da- 
lykas taip priešingas tiesai. Mums Kristaus buvimo klausimas 
būtų svarbus, nors niekas nebūtų daręs priekaišto iai tiesai. Ji 
lengva įrodyti šituo būdu. 

Dabar yra apie 500 milijonų krikščionių, arba žmonių tikin- 
čių, kad Kristus mokino tiesos ir kad jis yra buvęs. Tie 500 mi- 
lijonų negalėjo atsirasti nei išsyk nei be priežasties. Dabar gy- 
venančių žmonių įsitikinimo priežastis gali būti senesnės kar- 
tos pažiūrose. Senesnioji gi karta turėjo savo pažiūras imti iš 
dar senesnės. Taip eidami gilyn į praeitį, randame, kad visas 
Europos ir Amerikos civilizuotas pasaulis daugiau per tūkstantį 
metų tikėjo, jog Kristus yra buvęs ir mokinęs tiesos. Beeidami 
vis gilyn į praeitį, randame laikus, kuriais yra pradėjus pasaulyje 
viešpatauti krikščionija ir žmonėse įvyko minčių permaina. 

Tat buvo 312 metais. Iki tol Europoje buvo viešpatavusi 
Graikų ir Romos stabmeldybė su kitomis žinomo pasaulio pa- 
kraščių religijomis. 312 metuose užviešpaiavo krikščionija del to, 
kad krikščionių buvo daug. Jų statistika nėra likusi, bet 325 me- 
tuose buvo Nikėjos mieste vyskupų suvažiavimas. Į jį buvo atvy- 
kę vyskupai tik iš rytų dalies ir jų buvo 318. Kadangi viename 
mieste galėjo būti tik vienas vyskupas, tai reiškia, kad tuomet 
krikščionija jau buvo praplitusi nemažiau, kaip 318 miestų. 

Iš raidžių išvaizdos galima pažinti rankrakštis, kuriame am- 


žiuje rašytas. Trys didieji pasaulio knygynai: Vatikano, Petrogra- * 


do ir Londono turi po vieną raukraštį, rašytą trečiame amžiuje, 
Visuose tuose rankraščiouse yra tilpę Jėzaus gyvenimo aprašy- 
mai, arba Evangelijos. Jau tada pasaulis tikėjo jomis, kada tie 
rankraščiai buvo parašyti. 

Krikščionijos įsigalėjimas neįvyko be kovos. Trys didieji 
rašytojai bandė sustabdyti krikščionijos platinimąsi, būtent: Por- 
phyrius, Plotinus, Celsus, peikdami krikščioniją savo raštuose. Bv- 
vo taipgi krikščionių, gynusių savo religiją: Laktancijus, Orige- 

nas, Kiprijonas, Justinas Kankinys, Kvadratas, Aristidės. Ta protų 
kova ėjo už Kristaus mokslo tiesą. Kad Kristus buvo buvęs, tai 
pripažino abi kovotojų pusi: ir apginėjai Jo mokslo ir priešinin- 
kai. Taigi žmonių įsitikinimas, jog Kristaus būta, yra senesnis 
už protinę kovą krikščionių su stabmeldžiais. 

Buvo ir politinės kovos. Romos imperatoriai norėjo pražu- 
dyti krikščionis, smerkdami juos mirčiai. Iš to imperatorių veiks- 
mo liko Bitinijos gubernatoriaus Jaunojo Plinijaus laiškas impe- 
ratoriui Trajanui 115 m. pranešąs, kad beveik visūs Plinijaus 
valdomos šalies miestus pripildę krikščionys, kad stabmeldžių 
pamaldos beveik pasiliovę, kad krikščionija jau siekianti ir kai- 
mus, kad krikščionys nieko bloga nedarą, bet tikį Kristų. 

Už Kristaus tikėjimą tas pat Trajanas liepė nužudyti Anti- 
jochijos vyskupą Šv. Ignotą 107 m. Liko septyni to Ignoto laiš- 
kai. Tas žmogus atsižadėjo savo gyvybės už Kristaus tikėjimą. 
Kristaus buvimą ir Jo mokslą Ignotas žinojo iš apaštalo Jono. 

Truputį ankščiau už Kristaus tikėjimą buvo nužudytas Kle- 
mensas Romietis, maždaug 96 m. Jis apie Kristų ir Jo mokslą 
žinojo iš apaštalų Petro ir Povilo, nes savo laiške Korintiečiams 
rašė, kad tuodu apaštalu mirę už Kristų mieste, iš kurio Klemen- 
sas buvo rašęs. 

Stabmeldžių rašytojas Tacitus liudija, kad Nerono laikais 
didelė daugybė (ingens multiiudo) krikščionių žuvo už Kristaus 
tikėjimą. Tacitas prideda, kad Kristus gyvenęs Judejoje ir buvęs 
nužudytas. Kristų minėjo ir kitas stabmeldžių raštininkas — Sve- 
tonijus, aprašydamas imperatoriaus Klaudijaus gyvenimą. 

Didžiausi krikščionių priešai buvo žydai, bet ir jų vienas— 
Juozapas Flavijus paminėjo Kristaus gyvenimą ir mirtį žydų 
žemėje. Minėtas yra Jėzus ir Talmude. Žydas, krikščionijos per- 
sekiotojas, Saulius tapo geriausias Kristaus liudininkas. 

Be abejo tat, kad Romoje 64 m. yra buvę daug krikščio- 
nių, kad jie stipriai Kristų tikėję, nes davėsi save nužudyti; kad 
jų tikėjimas imta iš trijų šaltinių: iš Petro, iš Povilo ir iš Jono. 
Tie trys žmonės įtikino Romiečius. Romiečiai juos matydami, ži- 
nodami jų elgesį, tikėjo, kad jie nemeluoja. Jie sakėsi patys matę 
Kristų. Povilas del to paliovė persekiojęs krikščionis ir pats apaš- 
talu tapo, kad buvo susitikęs su Kristumi. 

Petras ir Jonas per trejus metus buvo jo mokiniai. Petras 

ir Povilas savo tikėjimą patvirtino mirdami Romoj už Kristų. 
Į verdančios alyvos katilą buvo įmestas ir Jonas, betgi Kristaus 
neatsižadėjo. (Kristus jį stebuklu išgelbėjo iš mirties). 

Turėjo Kristus ir daugiau mokinių. Tie taipgi paliudijo Jo 
buvimą ir mokslą savo krauju. Tais mokiniais turime tikėti, nes 
nebuvęs asmuo negali turėti mokinių. Niekas neabejoja apie So- 
krato buvimą, nors apie jį žinių yra tepalikę tik du mokiniu: 
Platonas ir Ksenofontas. 

Matydami didelį faktą, kad dabar yra daug krikščionių, ieš- 
kodami iš kur tas faktas kilęs, radome jo šaknį: Romoje Kristaus 
gyvenimą liudijo trys Jėzaus apaštalai, kitur kiti. Apaštalai buvo 
matę Kristų. Tat reiškia, kad jis iš tiesų yra buvęs. Kristaus bu- 
vimą, kaip matėme, yra liudiję ne vien mokiniai, bet ir priešai— 
žydai ir stabmeldžiai. 


2. Jėzus Dievo Pasiuntinys. | 


Pripažinę, kad Jėzus yra tikrai buvęs, dabar klausiame, kas 
Jis buvo. Šv. Jonas Krikštytojas buvo atsiuntęs pas Jėzų du savo 
mokiniu, kuriuodu tarė: „Ar Tu esi tasai, kurs turi ateiti, ar mes 
kito laukiame?“ (Mat. 11, 3). Mat žydų tauta laukė ateinant Die- 
vo pasiųstojo asmens, kuris turėjo išgelbėti žmones, Dievo tiesą 
praplatinti visam pasauliui, būti kaip antras Mozė. Tą asmenį 
žydai vadindavo Mašiah (lotynų kalba mesijas), tai yra, Pateptasis. 
Tas pats žodis graikiškai yra Christos. Mesijo laukimas žydų 
tautoje užvis stipriausias buvo tais laikais, kada Jėzus gyveno. 
Jis aiškiai pasisakė esąs Mesijas. Pirmą kartą tai buvo, 
kada šv. Jono Krikštytojo mokiniai buvo užklausę. V. Jėzus palai- 
kė juodu kiek-ne-kiek pas save, jiedviem matant, padarė daug 
stebūklų ir, paleisdamas, tarė: „Eikite ir papasakokite Jonui ką 
esate girdėję ir matę. Aklieji regi, raišieji vaikščioja, raupsuotieji 
pagydomi, kurtiniai girdi, mirusieji keliasi, beturčiams skelbiama 
Evangelija“ (Mat. 11, 5.). Tie žodžiai beveik įsakmiai atkartoja 
pranašo Izajo pasakymą apie būsiantį Mesiją ir jo stebuklus (Iz. 
39, 5). 
; kitą kartą V. Jėzus Mesiju pasivadino aukščiausiame žydų 
teisme, arba Sinedrijoje. To teismo pirmininkas buvo aukščiau- 


Genealoginės pranašystės. 51 


sias kunigas. Jis tarė Jėzui: „Prisiekinu tave gyvuoju Dievu, kad 
mums pasakytum, ar tu Kristus Dievo Sūnus?“ Jėzus jam tarė: 
„Tu pasakei“, tat reiškia: taip yra, kaip tu sakai (Mat. 26, 63. 64). 
Už tą prisipažinimą V. Jėzus buvo nuteistas mirčiai. 

Taigi turime paties Jėzaus prisipažinimą, jog Jisai esąs Me- 
sijas Dievo Sūnus ir atsiųstas, kad mokytų žmones Dievo tiesos 
ir mirtų už juos. 


3. Mesijas. 


Kad patirtume, ar Jėzus tikrai yra Mesijas, kaip sakėsi, 
turime surinkti iš Senojo Įstatymo pranašystes apie Mesiją. Jas 
suskirstysime į tris rūšis. Vienos sako, iš kokios giminės ir šei- 
mos jis turi gimti. Jos yra vadinamos genealoginėmis pranašy- 
stėmis apie Mesiją. Kitos pasako jo ypatybes ir veiksmus. Tas 
pavadinsime asmeninėmis. Trečios parodo laiką, kada jis turėjo 
ateiti. Šitas pavadinsime chronologinėmis. 

Genealoginės pranašystės. Seniausia pranašystė yra pir- 
moje Šv. Rašto knygoje. Ten pasakyta, kad Dievas tarė žalčiui, 
prigundžiusiam Ievą neklausyti Dievo: „Aš padarysiu neprietely- 
stę tarp tavęs ir tarp moteriškės, tarp tavo ainijos ir jos ainijos: 
ji sutrins tavo galvą, o tu tykosi jos kulnies.“ (Gen. 5, 15). 

Norint ta pranašystė suprasti, reikia atsiminti, kad velnias 
buvo įgijęs valdžios ant Adomo ir Ievos ir ant visos jųdviejų 
giminės, tai yra, ant visų žmonių. Tada rodėsi kad žmonių ver- 
gija pragarui bus amžina, bet Dievas pasakė, kad būsianti kova 
ir kad ta kova pasibaigsianti tuo, kad žmonės nugalėsią velnią, 
ir kad nugalėtoja būsianti moteriškės sėkla, tai yra, gimęs iš 
jos asmuo. 

Bet pasirodė, kad ne kiekvienas žmogus nugali velnią, — 
daugelis nuolankiai jam tarnauja. Taigi nežinia, kas turėjo būti 
tas velnio nugalėtojas, nes visi žmonės buvo Ievos vaikai ir 
visi velniui taip tarnavo ir taip ištvirko, kad Dievas net tvanu 
turėjo nuplauti žemę. 

Liko Nojus su trimis savo sūnumis ir keturios jų moterys. 
Kaip iš Adomo visa žmonių giminė, taip ir iš Nojaus visa žmo- | 
nių giminė. Nojus turėjo tris sūnus: Semą, Japetą ir Kamą. Kiek- 

vienas sūnus tapo trečios žmonių dalies gimdytoju. Nojus pra- 
našavo savo sūnui Kamui nelaimingą ateitį už tėvo išjuokimą. Ja- 
petui pranašavo, kad jo giminė būsianti plati, o Semui buvo 
pasakęs: „Palaimintas Viešpats, Semo Dievas “(Gen. 9, 26). Tais 
žodžiais Nojus išreiškė, kad Semas neužmiršiąs savo Dievo, 
kitaip sakant, kad tikrojo Dievo garbinimas niekuomet visai ne- 
išnyksiąs iš Semo giminės. Kadangi pragaro žaltį gali nugalėti 
tiktai tas, kas su Dievu eina išvien, tai buvo suprantama, kad 
žalčio galvos sutrynėjas bus iš Semo giminės. 

Japeto ir Kamo vaikų vaikai visi virto stabmeldžiais. Ilgai- 
niui ir Sėmo giminėje tiktai maža saujelė tikinčiųjų beliko. Ir 
tie jau be maža ko būtų ėmę stabus garbinti. Bet Dievas liepė 
Abraomui išeiti iš tėvynės į svetimą šalį, kad ten pradėtų naują 
gyvenimą ir pridėjo: „Ir per tave bus laimingos visos giminės“ 
(Gen. 12, 3). Taigi iš didelės Semo giminės Dievas išrinko vie- 
ną Abraomą, kad per jį įvyktų, kas buvo žadėta rojuje, kad bū- 
tų sutrinta galva pragaro žalčiui. Tai nereiškė, kad Abraomas 
sutrintų, bet kad iš Abraomo padermės gims tas, kurs sutrins. 

Abraomo gautasis iš Dievo pažadėjimas teko Abraomo sū- 
nui Izaokui, kurį tėvas buvo beaukojąs Dievui (Gen. 22, 1—19). 
Pats Dievas tą pažadėjimą atkartojo Izaokui (Gen. 26, 2—4). 
Teisė susilaukti Mesijo iš savo vaikų buvo didysis Izaoko šeimy- 
nos turtas, gaunamas iš tėvo ir perduodamas vaikams. Tas turtas 
buvo grynai dvasinis, bet brangesnis už visus kitus turtus. 

Prieš mirdamas Izaokas tą palaiininimą perdavė jaunesnia- 
jam savo sūnui Jokūbui (Gen. 27, 28, 20), iš kurio yra kilusi 
visa žydų tauta. Joje buvo dvylika dalių, sulig dvylika Jokūbo 
sūnų. Prieš mirdamas Jokūbas iš protėvių gautąjį pažadėjimą: 
būti Mesijo gimdytojų eilėje,—perdavė ketvirtam savo sūnui Ju- 
dui. Jis jam tarė: „Nebus atimtas karališkos valdžios ženklas iš 
Judo, nei kunigaikštis iš jo strėnų, kol neateis tas, kuris turi bū- 
ti pasiųstas. Jis bus laukiamas visų tautų“ (Gen. 49, 10). 

Keturiems šimtams metų praėjus, Judo giminėje buvo daug 
šeimynų. Tarp jų viena buvo Dovido šeimyna. Pranašas jam 
buvo pasakęs, kad iš jo giminės būsiąs tas, kuris amžinai viešpa- 
tausiąs (2 Reg. 7, 13; 3 Reg. 9, 3, 4, 5). Dovidas turėjo daug 
vaikų. Pranašas pasakė, kad Dovidui duotas pažadėjimas per- 
eina Salamonui (3 Reg. 39, 4). Ta buvo paskutinė pranašystė, 

parodanti, iš kurios giminės ir šeimynos ateis Dievo žadama- 
sis visoms tautoms palaiminimas—velnio nugalėtojas. 

Lengva pastebėti, kad tos pranašystės apie Mesijo giminę 
-pradžioje buvo plačios, paskui ėjo vis šiauryn. Atsakant į klau- 
simą, kas bus velnio nugalėtojas, iš pradžių parodyta visa Ievos 
giminė, tai yra, visi žmonės; paskui Nojaus žodžiuose pažymėta 
tik trečia žmonių dalis; paskui, Abraomo laikais, tik viena toje 
dalyje tautų grupė; paskui, Izaoko laikais, tik viena tauta; Jokū- 
bas paskyrė dvyliktą tos tautos dalį, o Dovido laikais toje da- 
lyje pasirodė viena šeima. Tai šeimai tenka palaiminimas ir gar- 
bė gimdyti tas žmogus, kuris velniui galvą sutrins, tas asmuo, 
kurį Dievas tiek kartų buvo žadėjęs, kiek karių buvo ainaujinęs 
rojuje duotą vilties ir išganymo spindulį. 

Tai tokia mintis eina per seniausias žydų tautos šventąsias 
knygas. 

Ąsmeninės pranašystės apie Mesiją. Malachijas (3, 1) pra- 
našavo, kad, prieš pasirodant Mesijui, būsiąs pasiųstas kitas, kuris 
prirengsiąs jam kelius. Izajas (7, 14) sakė, kad pats Dievas pada- 
rysiąs stebuklą neprašomas: mergaitė pagimdysianti Sūnų ir jis 
būsiąs Emmanuel, (Dievas su mumis). Micheas rašė, kad tas Me- 
sijas gimsiąs Judos Betlejuje (Micheas 5, 2). Izajas paaiškino, kad 
Mesijas daugumą mokysiąs Galilejoje (Iz. 9, 1, 2) ir išdėjo Jo 
ypatybės: stebėtinas, Dievas patarėjas, galingas, būsiančio amžiaus 
Tėvas, taikos kunigaikštis; jo viešpatavimas didis, jo taika nepa- 
siliausianti, apimsiąs Dovido sostą ir jį sustiprinsiąs teismu ir 
teisybe per amžius (Iz. 9, 5. 7). Tamsybės laikais iš Jeruzolimo 
ištekėsianti šviesa ir žibėsianti ji visoms tautoms, karaliai vaikš- 
čiosią toje aušroje. Iš tolimų šalių daugybės sueisią į žydų že- 
mę, iš Madian, Epha, Saba sunešdami auksą, smilkalą ir Viešpaties 
garbę skelbdami (Iz. 60, 1 — 6). Tarso, Arabų ir Sabų karaliai 
atnešią dovanų, ir visi karaliai jį garbinsią už tai, kad neturtėlį 
išgelbėjo iš galingų. Jo pasielgimas su priešais būsiąs malonus 
(Iz. 43), jis darysiąs daug stebuklų, gydydamas aklus, kurčius ir 
raišus (Iz. 35, 5). Jis įjosiąs į Jeruzolimą su karališka iškilme — 
raitas ant asilo pataitės ir asiliuko (Zacharijas 9, 9), bet būsiąs 
parduotas už 30 sidabrinių pinigų, tie būsią numesti į bažnyčią 
ir už juos būsiąs nupirktas puodžiaus laukas (Zacharijas 11, 12). 
Jis tapsiąs priskaitytas prie kaltininkų, būsiąs sužeistas taip, kad 

neliksią sveikos vietos nuo kojų iki viršugalvio, būsiąs bausmių 
ištiktas už mūs visų nuodėmes ir, tautiečiams prašant, pasmer- 
ktas mirčiai (Izajas 53). Mesijas būsiąs užmuštas; šventoje vie- 
toje liksią gruvėsiai ir šlykštybė (Danielius 9, 26). Jį mušią per 
veidą ir apspiaudysią (Izajas 50, 6). Jam perdursią rankas ir ko- 
jas, suskaitysią kaulus, išniekinsią, rūbus pasidalysią, del jūpos 
mesią burtus (Psalmė 21, 15—17). Jis būsiąs pagirdytas actu 
(Ps. 68, 22). Jam būsiąs skirtas nedorėlių palaidojimas, o būsiąs 
Jis paguldytas didžturčio kape (Is. 53, 9). Bet jo kūnas grabe 
nesugesiąs (Ps. 15, 10). 


Apie Mesiją dar buvo pasakyta, kad jis būsiąs pranašas, 
kaip Mozė (Deuteronomium 18, 15), kad jis būsiąs Melchize- 
decho apeigų kunigas (Ps. 109, 5), kad jis būsiąs karalius (Ps. 
44, 1), kad jo įstatymai apimsią visą pasaulį (Izajas 2, 2). 


Chronologinės pranašystės buvo trys. Jokūbas pra- 
našavo, kad Judo giminės karaliai neišnyksią, iki kol ateisiąs tas, 
kurio visi lauksią (Gen. 49, 10). Danielius pranašavo, kad Mesi- 
jas ateisiąs po 70 metinių savaičių nuo žydų paliuosavimo iš 
Babilono vergijos, t. y. po 490 (Dan. 9, 10). Aggėjus pranašavo, 
kad Mesijas atvyksiąs į tą bažnyčią, kurią žydai sugrįžę iš Ba- 
bilono vergijos, pasistatė. (Agg. 2, 8). 

Ta bažnyčia tapo visiškai sugriauta ir sudeginta 70 metais 
Kristui užgimus. Tai buvo 500 metų su viršum nuo Žydų su- 
grįžimo iš Babilono nelaisvės. Nuo to laiko žydų tautoje nebėra 
karalių. Trys pranašystės žymėjuosios Mesijo atėjimo laiką tuos 
rodo metus, kada gyveno V. Jėzus. Jis buvo vienatinis asmuo, 
kuris turėjo neabejojamos teisės karaliauti žydų tautoje, nes tu- 
rėjo gimimų sąrašą, rodantį jį esant iš Dovido giminės. 

Mesijaninės pranašystės, esančios Senajame Šv. Rašto 
Įstatyme, panėši į V. Jėzaus atvaizdą (portretą). Tas portretas 
buvo užbaigtas 400 metų prieš Jėzui gemant. Kiekvienas prana- 
šas dėjo tik savo bruožą, o iš visų tų bruožų susidarė stebėtinas 
vienas panašumas. Tūkstantis su viršum metų truko, kol pra- 
našai savo bruožus, Mesijo paveikslą reiškiančius, surašė į Se- 
nąjį Įstatymą. Aišku, kad Aukštesnės Išminties ranka yra vedusi 
jų protus ir tvarkiusi jų darbą. 


„P vrV 

4. V. Jėzus įrodo, kad Jis yra Mesijas. 


V. Jėzus sakėsi esąs Mesijas. Tas pasakymas pasitvirtino, 
tuo, kad V. Jėzaus gyvenime pranašystės apie Mesiją išsipildė. 
Tas Jėzaus žodžių teisingumo įrodymas yra taip svarbus, kad jo 
vieno užtektų kiekvienam laisvai, t. y. be prietarų protaujančiam. 
Bet Jėzus dar ir kitais būdais yra įrodęs, kad jis buvo Dievo 
siųstas mokyti žmonių. Tų tolimesnių įrodymų yra du: 1-as — 
Paties Jėzaus būsiamų daiktų pranašavimas ir 2as—Jo stebuklai. 

Jėzaus Pranašavimai. V. Jėzaus gyvenime buvo gana daug 
pranašavimų: vienur jis yra pasakęs savo ateitį, kitur — savo 
mokinių ateitį, trečiur -— savo tautos ateitį. 

Savo ateitį V. Jėzus pasakė eidamas su apaštalais į Jeru- 
zolimą ir tardamas: „Ir įvyks visa, kas yra pranašų parašyta 
apie žmogaus sūnų. Jis bus paduotas pagonims, tyčiosis juo 
bus plaktas ir apspiaudytas, nuplakę jie užimuš jį, bet trečioje 
dienoje Jis prisikels“ (Luk. 18, 31—33). Nors ir pranašai buvo 
kalbėję apie tai, bet Jėzus pridėjo naujų aplinkybių prie to, ką 
jie buvo minėję ir pasakė, jog visa išsipildysią Jeruzolimoje po 
tos kelionės, kurią pradėdamas, Jėzus pranašavo. 

Pranašų buvo pasakyta, kad vienas mokinys Mesiją parduo- 
siąs, bet Jėzus pasakė aiškiai, kad tą padarysiąs tas, kuris su 
mokytoju dažąs duoną dubenyje (Mork. 14, 20). Judas paklausė: 
„Ar aš, Mokytojau?“ Jėzus atsakė: „Tu“ (Mat. 26, 25). 

Iš to matome, kad V. Jėzus apie savo ateitį žinojo daugiau 
ir aiškiau, negu pranašai buvo rašę ir tą ateitį Jis yra pasakęs 
apaštalams. Jo žodžiai išsipildė. 

Jis pranašavo taipgi ir apie mokinius. Apskritai visiems yra 
Jis pasakęs, kad reiksią kentėti persekiojimai. „Jei mane per- 
sekiojo ir jus persekios“ (Jon. 15, 20). „Ateina net valanda, jog 
kiekvienas, kuris jus užmuš, tarsis tarnaująs Dievui“ (Jon. 16, 2). 

Pranašavo taipgi ir skyrium apie mokinius. Šv. Petrui yra 
pasakęs, jog jis užsiginsiąs savo Mokytojo. (Mat. 26, 34). Petras 
tą pranašystę girdėjo ir nenorėjo, kad ji išsipildytų, o ji betgi iš- 
sipildė (Mat. 26, 70). 

Apie moteriškę, kuri brangiais tepalais patepė Mokytojo 
galvą, Jis pasakė: „Kur tik visame pasaulyje bus skelbiama šita 

Evangelija, bus sakoma jos atsiminimui ir ką ji yra padariusi“ 
(Mat. 26, 13). Mes patys šiandien matome, kad ta pranašystė 
pildosi. 

Apie savo tautą V. Jėzus pranašavo, kad iš gražios ir dide- 
lės bažnyčios nebeliksią nieko, sakydamas: „Iš tikrųjų sakau jums, 
nebus čia palikta akmens ant akmens, kurs nebūtų išgriautas“ 
(Mat. 24,2). Tie žodžiai išsipildė 36 metams praėjus. Zmonės no- 
rėjo, kad jie neišsipildytų. Rymo kariuomenės vadas Titus apgu- 
lė Jeruzolimą 70 metais ir, leidęs naikinti visą miestą, uždraudė 
naikinti bažnyčią; bet vienas kareivis nepaklausė vado, sviedė 
degantį nuodėgulį į stogą ir bažnyčia sudegė. Praėjo 290 metų. 
Romos imperatoriumi tapo Julijonas. Jis pasiuntė architektus ir 
darbininkus, kad atstatytų sudegintą bažnyčią. Darbininkai išardė 
pamatus, išėmė akmenis, rengdami vietą naujiems pamatams. 
Bet tų naujų pamatų dėti negalėjo, nes iš žemės ėjusi ugnis ir 
deginusi darbininkus. Tą atsitikimą, įvykusį 361 metais, aprašė 
stabmeldys Ammianus Marcellinus. Taigi tie patys kurie norėjo 
Jėzaus pranašystes suklaidinti, dar labiau jų tikrybę išvedė aikš- 
tėn. 

V. Jėzus dar yra pranašavęs ir apie viso pasaulio ateitį bū- 
tent apie jo pabaigą (Mat. 24, 29 — 41). Tos pranašystės mes 
nededame į Jėzaus mesijaniškumo įrodymus, nes dar neatėjo 
laikas jai išpildyti. Mes vartojame tiktai išsipildžiusiąsias pra- 
našystes. 

Jomis V. Jėzus įrodė, kad Jo turėta išmintis, nei praeitim 
nei dabartim neapribojama. Tokios išminties žmogus negali turėti 
nei iš savęs nei iš gamtos, o gali turėti tik iš Dievo. Jei Dievas 
davė Jėzui žinoti ateitį, tai Dievas buvo Jėzų siuntęs. Jei Jėzus 
iš savęs žinojo tuos daiktus, apie kuriuos pranašavo ir kurie išsi- 
pildė, tai Jis pats buvo Dievas. 

V. Jėzaus stebuklai. V. Jėzaus stebuklai šitaip yra dalina- 
mi: vienus Jo garbei yra padaręs Dangaus Tėvas, kitus pats 
V. Jėzus. 

Dievas Tėvas ypatingai gausiais stebuklais išaukštino V. 
Jėzaus įsikūnijimą. Pirmiausia Dievas pasiuntė arkangelą Gabrie- 
lių pasakyti Zakarijai, kad užgims iš senų tėvų išganytojaus pra- 
nokėjas, šv. Jonas Krikštytojas. Pusei metų praėjus, tas pats gar- 
bingasis angelas apreiškė Marijai, kad Ji, neįžeisdama mergaitės 

skaistybės, taps motina ir pagimdys Jėzų Dievo Sūnų. Paskui 
angelas sapne pranešė tą pačią paslaptį šv. Juozapui. 

V. Jėzui gemant, Dievas pasiuntė Angelus giedoti padan- 
gėje; jie pranešė piemenėliams linksmą naujieną, o skaisti žvai- 
gždė atvedė tris karalius atiduoti garbę Kūdikėliui. Kad Erodas 
Jo nenužudytų, angelas pamokė karalius negrįžti per Jeruzolimą, 
o šv. Juozapui liepė bėgti su Jėzumi ir Marija į Aigiptą. Ange- 
las taip pat pranešė šventai Šeimynėlei, kada buvo galima be 
baimės grįžti į gimtąjį kraštą. 

Kada V. Jėzui sukako trisdešimts metų ir Jis buvo beketi- 
nąs pradėti žmones mokyti, Dangaus Tėvas vėl Sūnaus garbei 
padarė didį stebuklą. Jam besikrkštijant, atsidarė dangus, pasiro- 
dė Šventoji Dvasia ir Dievas Tėvas tarė balsiai: „Tu esi mano 
mylimasis Sūnus; Tavyje sau pamėgau “(Luk: 3, 22). 

Į kiek laiko po to, kada Jėzus jau turėjo išsirinkęs Apašta- 
lus, tris jų užsivedė su savimi ant kalno Tabor. Ten Dangaus 
Tėvas parodė Jonui, Jokūbui ir Petrui Jėzaus garbę, duodamas 
pamatyti Jo veido ir rūbų spindėjimą ir — atsiųsdamas Mozę su 
Elijumi parodyti, kaip šiuodu gerbia Išganytoją. 

Kada Jėzus buvo pabaigęs savo darbus ir kentėjimus ant 
žemės, Dievas Tėvas Jį prikėlė iš numirusių ir pasiėmė į dangų. ?) 

Tai ir visi Evangelijose užrašyti stebuklai, kuriuos Dievas, 
Tėvas yra padaręs Savo Sūnui, žmonėms matant. 

Pats Išganytojas padarė tiek daug stebuklų, kad sunku juos 
visus atminti. Tačiau paskirstysime juos į tris dalis, t. y.: 1- į ste- 
buklus padarytus ant žmonių. 2- į stebuklus, padarytus ant ne- 
gyvų daiktų, ir 3— piktųjų dvasių iš žmonių kūnų išvarinėjimas. 

Žmoniems padarytieji Jėzaus stebuklai buvo dvejopi: vieni 
gyviems sveikatą grąžino, kiti numirėlius iš grabo prikėlė. Evan- 
gelijose minėta, kad Jėzus išgydęs du nebyliu, nekalbėjusiu iš 
prigimimo, taip pat sugrąžino regėjimą 6 akliems, vienam nu- 
džiuvusią ranką atgaivino (Mrk. 3, 1-—6). Pritrauktą moteriškę 


1) Galima ginčytis, ar pats Jėzus atsikėlė iš aumirusių, ar Dievas Tėvas Jį 
prikėlė. Teologijos pagrindų mokslui tas klausimas nerūpi. Šio rašinėlio II-sios 
laidos kai kurie kritikai tą klausimą sukėlė labai skaudžiu būdu, bet jie už- 
miršo šv. Petro pirmojo laiško žodžius(1 Petr. 1, 21) ir nežinojo kaip Hettinger'is 
suskirstė Jėzaus stebūklus. 

atitiesė vienu žodžiu (Luk. 13, 11—17). Toliau, ūmai sugrąžino 
sveikatą trims karštlige sergantiems, sustabdė kraujo bėgimą mo- 
teriškei, išgydė vienuoliką raupuotų. 

Iš tos daugybės ligų, kurias V. Jėzus stebuklingai yra išgy- 
dęs, nevisos buvo vienokios. Kai kurios ir gydytojų yra gana 
lengvai gydomos, kitos retai teišgydomos 0 trečių visai negali- 
ma išgydyti. 

Gydytojai lengvai gydo karštliges, bet sunkiai ir retai stab- 
do raupų ir iščios ligas. Gydytojas negali ūmai nė karščio sustab- 
dyti, o Išganytojas vienu žodžiu paliepdavo ligai atsitraukti ir ji at- 
sitraukdavo. Nė nematęs šimtininko tarno, Jėzus pasakė kad išgy- 
tų, tas ir išgijo. Taip pat karaliaus tarno sūnui sugrąžino sveika- 
tą, būdamas toli nuo jo. Per 12 metų daktarai neišgydė moteriš- 
kės, o kaip tik Jėzaus rūbą ji palytėjo, taip ir sustojo jos krau- 
jo pludimas (Mark. 5, 25—34). Nė vienam gydytojui dar nepa- 
sisekė viena diena sugrąžinti sveikata žmogui, negalėjusiam pa- 
sijudinti per 38 metus (Jon. 5, 5). Jėzus pas Betsajidos kudrą 
paliepė stabo ištiktajam keltis ir neštis lovą; ligonis kėlėsi ir nu- 
sinešė, nors tai buvo subata. 

Antra stebūklų rušis, ant žmonių padarytų, tai buvo numi- 
rėlių atgaivinimas. V. Jėzus padarė tris tokius stebuklus. Sinago- 
gos viršininko Jayro ką tik mirusią dukterį iš numirusių prikėlė 
(Mat. 9, 23-26). Vienatinį našlės sūnų iš miesto Naim, nešamą 
į kapus palaidoti, sulaikė, atgaivino ir atidavė nustebusiai ir nu- 
džiugusiai motinai (Luk. 7, 11— 17); keturias dienas išgulėjusį 
kapuose ir apipuvusį Lozorių prišaukė gyvą iš kapo ir pasisodi- 
no šalia savęs valgyt, drauge su kitais sveikais (Jon. 11, 1—45). 

Trečioji Jėzaus padarytų stebuklų rūšis buvo tai piktų dva- 
sių išvarinejimas iš žmonių kūnų. Tuo būdu Kristus padarė lai- 
mės dviem Gerazeniečiam, vienam žmogui Kafarnaumo sinago- 
goje ir vienam, kurį piktoji dvasia buvo padariusi nebyliu. Kai 
Jėzus ją išvarė, žmogus prašnekėjo. 

Devynioliktame ir dvidešimtame šimtmečiuose daug yra 
žmonių, atmetusių Viešpaties Jėzaus mokslą. Jie juokiasi kata- 
likais, kad šie dar tebetikį buvusius piktos dvasios pristotus 
žmones. Tiesa nepareina nuo žmonių pašiepimo. Žmonės išjuo- 
kė Kristų, kada Jis atėjo į Jayro namus nabašninkės gydyti; 
niekais pavirto jų juokai kada mergaitė sveika atsikėlė. Kristus 

tikėjo piktą dvasią galint žmogų pristoti. Kas Juo juokiasi, tam 
patartina geriau įsižiūrėti į faktus. 

V. Jėzaus žodžiu dukart buvo žvejonės stebuklingų padari- 
nių (Luk. 5, 1—10; Jon. 21, 6 — 11). Vieną kart Kristaus žodžio 
galybę patyrė medis, nes prakeiktas - nudžiūvo (Mrk. 11, 12—20). 


Kristus taipgi padarė stebuklų ant negyvų daiktų. Ant ne- 
gyvų daiktų padarytieji stebuklai yra šitie: permainė vandenį vy- 
nu (Jon. 2, 1—11), sustabdė audrą ežere (Mork. 4, 36—40), vaikš- 
čiojo viršum vandens ir davė galybės mokiniui vaikščioti (Mat. 
14, 22—23); padaugino duonas ir žuvis taip, kad penkiomis duo- 
nelėmis pasotino 5000 žmonių (Mrk. 6, 33 — 34) ir septyniomis 
4000 (Mrk. 8, 1-9). 

Yra didelis skirtumas tarp pramanytų pasakų, iš burnos į 
burną einančių ir augančių, ir tarp atsitikimų, užrašytų Evange- 
lijose, saugojamų Bažnyčioje. Tose Evangelijose nei žodžio nei 
krislelio nevalia permainyti: Dioklecijono laikais 303 metais, dau- 
gybė katalikų buvo išžudyta už tai, kad neišdavė imperatoriaus 
valdininkams tų šventų knygų, kuriose aprašytas Jėzaus gyveni- 
mas ir Jo stebuklai. 

Stebuklus gi aprašė tie patys, kurie buvo Juos matę. Matas 
aprašė vienus stebuklus, Jonas kitus, kai kuriuos abudu aprašė. 
Be tų dviejų Jėzaus mokinių, mačiusių ir aprašiusių Jėzaus ste- 
buklus, dar buvo Morkus ir Lukas. Morkus rašė tai, ką jam šv. 
Petras pasakojo, o Petras buvo buvęs per trejus metus su Jėzumi 
drauge. Lukas buvo gydytojas. Išgirdęs, kad Jėzus neišgydomiems 
ligoniams lengvai grąžindavęs sveikatą, Lukas ėmė klausinėti apie 
Jį. Išsiklausinėjo ir patyrė, bet patyręs suprato, kad iš Jėzaus ne- 
galima daktarų mokslo mokytis, reikia mokytis tikėjimo. Taip Lu- 
kas ir padarė: tapo krikščionim ir skelbė Kristaus mokslą, aprašė 
Jėzaus gyvenimą ir Jo Apaštalų darbus. 

Iš tokių žmonių, kokiais yra buvę Matas, Jonas, Petras ir 
Lukas, negali melas išeiti. Ką mes esame iš jų girdėję, tai yra 
tiesa. Visuose teismuose dviejų liudninkų užtenka, o Jėzaus ste- 
buklams įrodyti yra keturi minėtieji liudininkai ir dar daugelis 
kitų. 

Žmogus savo naudai moka netiesą pasakyti, bet Apaštalai 
ir Evangelijų rašytojai neturėjo naudos iš Jėzaus stebuklų skelbi- 

mo. Dar gi priešingai, už tai, kad skelbė Jėzaus stebuklus ir 


mokslą, buvo nužudyti. Galima netikėti žmonėmis, negirdėtus - 


daiktus pasakojančiais, bet negalima netikėti Apaštalais, kurie, 
budelių kankinami neatsižadėjo Kristaus. Apaštalai neatsižadėjo 
Kristaus, delto kad tikėjo Jo Dievybe o Dievybe tikėjo todel, 
kad buvo matę Jo stebuklų. Kaip tad netikėsi Jėzaus stebuklų 
tikrenybe kad juos yra skelbę tie žmonės, kurie buvo matę, o 
žmonės buvo ne tik teisingi, bet ir šventi. Negana ką yra skelbę, 
bet ir aprašę, ir dar savo žodžius mirties kančią patvirtinęs. 

Toliau, Apaštalai ne tik buvo matę stebuklų, bet ir patys, 
juos darydavo Lukas, gydytojas, štai ką rašo: „Kartą Petras ir 
Jonas ėjo apie devintą maldos valandą į bažnyčią. Tuo pat lai- 
ku atnešta vieną žmogų raišą nuo pat savo gimimo. Jį kasdien 
sodindavo prie ažnyčios durų, kurios vadinasi Gražiosios, kad jis 
prašytų išmaldos įeinančių į bažnyčią. Pamatęs Petra ir Joną 
įeinančius į bažnyčią jis paprašė jųdviejų išmaldos. Pažiūrėję į 
jį Petras su Jonu atsiliepė: Pažvelk į mūdu. Jis žiūrėjo į juodu 
tikėdamas, ką nors iš jų gauti. Petras tarė: Sidabro ir aukso aš 
neturiu, ko gi turiu tai tau duodu. Jėzaus Nazarėno vardu kelkis 
ir vaikščiok. Ir paėmęs jo dešinę ranką, jis pakėlė jį. Tuojau jo 
kojos ir riešai sustiprėjo Jis pašoko, atsistojo ir vaikščiojo. Draug 
su jais jis įėjo į bažnyčią, vaikščiojo, šokinėjo ir garbino Dievą. 
Visi žmonės matė jį vaikščiojantį ir garbinantį Dievą. Jie pažino 
jį, kad buvo tas pats, kurs sėdėdavo del išmaldos prie Gražiųjų 
bažnyčios durų, ir visi pasidarė pilni nustebimo del to, kas buvo 
jam atsitikę“. (Ap. Darb. 3, 1 — 10). 


Mūsų dienose daug šnekama apie ipnotizmo galybę ir sa- 


koma, kad Jėzaus stebuklai galima buvę ipnotizmu padaryti. Ip- 
notizmu vadinasi tai, kad žmogų užmigdo nepaprastu būdu ir 
paskui užmigdytam liepia būti sveikam. Yra buvę tokių atsitiki- 
mų, kad protingo gydytojo pritaikytas ligoniui ipnotizmas išgy- 
dęs ligą, bet niekad nėra buvę kad ipnotizmu kas būtų prikėlęs 
numirėlį. Kas užmiega ipnotizmo miegu, tą gali gydytojas paža- 
dinti, be to, kuris užmiega mirties miegu, nė viso pasaulio ipno- 
tizuotojai neprišaukia. Jėzaus galybė buvo didesnė už jų monus. 

Ipnotizuotojas gali užmigdyti gyvą daiktą, bet negali už- 
„migdyti įsisiūbavusių ežero bangų, nes prie negyvų daiktų ip- 
notizmas nekimba. Jėzus netik sustabdė Genezareto audrą, bet 

atmainė vandenį vynu, penkis kepalaičius duonos ir dvi valgiui 
apgaminti žuvyti padaugino tiek, kad daugaiu per penkis tūk- 
stančius žmonių užteko privalgydinti. Nors medis turi gyvybės ne 
tiek, kad galima būtų jis ipnotizuoti. Tačiau fyga nudžiūvo, ka- 
da Jėzus jai ištarė tik vieną prakeikimo žodį. 

Spiritizmas nėra galutinai ištirtas. Bet jau užtektinai yra 
rodyta, kad jis staiga neišgydo žaizdų, kokios susidaro raupų 
ligoje. Jis taip-gi nė kiek neturi galybės ant audros, kad ją su- 
stabdytų, nesvajoja apie numirėlių prikėlimą. Rimtas gydymo 
mokslas liovėsi rūpinęsis spiritzmu, nes jau patyrė, kad jame 
nėra rimtų ir pastovių gydymo priemonių. Taigi Kristaus stebuk- 
lai nepasidarė spiritizmu, nes buvo gausūs, ūmi išgydymai, stai- 
ga įvykę. Ir iš numirusių Kristaus prikeltieji gyveno iki Adrijono 
laikų, t. y. apie 100 metų. 

Atsimindami išsipildžiusiąsias Kristaus pranašystes ir Jo 
padarytosius stebuklus, mes turime suprasti, kad minties srityje 
Jo būta aukštesnio už gamtą, nes Jis žino ateitį. Jo būta aukteš- 
nio už gamtą jėgos srityje, nes darė joje faktų, kuriems gamtoje 
nėra priežasčių. Tai darydamas Jisai sakė, jog tuo tvirtinąs savo 
pasiuntenybę. Jei nenorite manim tikėti tai tikėkite darbams, kad 
pažintumėte ir įsitikintumėte, kad Tėvas yra manyje ir aš Tė- 
vuje“ (Jon 10 38). 

Jeigu Dievas davė Kristui galybę stebuklams daryti tai 
Dievas buvo įgaliojęs Kristų Dievo tiesoms skelbti. Jei Kristus 
gamtoje pats turėjo stebuklams daryti galybę tai pats Kristus 
buvo Dievas, nes tiktai Dievas tėra galingesnis už gamtą ir 
tiktai Jis vienas joje gali daryti tai, ko nepagamina joje esan- 
čios priežastys 

Dievas buvo žadėjęs žydų tautai Mesiją. Pažadėjimo pa- 
rodytu laiku toje tautoje užgimė Jėzus ir jo užgimimą Dievas 
pagarbino gražių stebuklų eilė. Vėliau Kristus pasisakė esąs 
Dievo žadėtasis Mesijas ir tą pasisakymą patvirtino daugeliu 
stebuklų bei neviena pilnai išsipildžiusia pranašyste. Tą patį 
patvirtino Jėzaus gyvenimo nuotikiai, atitinką pranašautiems 
Sename Įstatyine daiktams. 

Kiekvienam protui, žinančiam sveikų kritikos reikalavimų 
ribas, tų įrodymų užtenka, kad Jėzus iš Nazareto buvo Dievo 
Siųstasis Mesijas. 

5. Jėzaus Atsikėlimas iš Numirusių. 


Už visus V. Jėzaus stebuklus, kuriais Jis tvirtina Savo pa- 
siuntenybę žymiausias yra atsikėlimas iš numirusių. To stebuklo 
svarbą pažymėjo pats Kristus prieš jį padarydamas. Parizėjams 
reikalaujant, kad Jėzus padarytų stebuklą, Kristus atsakė: „Pikta 
ir svetimoteriaujanti karta ieško ženklo, jai nebus duota, kito 
ženklo kaip tik pranašo Jonos ženklas“ “(Mat. 16, 4). Kaip tas 
pranašas trečią dieną sveikas išėjo iš žuvies vidurių, taip 
žmogaus Sūnus trečią dieną turėjo išeiti sveikas iš kapų. 
Šv. Povilas dar pažymi Jėzaus atsikėlimo svarbą krikščionijai, 
sakydamas: „Jei Kristus neatsikėlė, tai mūsų apsakojimas yra 
tuščias, tūščias ir jūsų tikėjimas (1 Cor. 15, 14). 

Šaltiniai. Kaip visus praeitų laikų atsitikimus, taip ir 
Kristaus atsikėlimą iš numirusių galime patirti tiktai tokiu būdu, 
kokiu istorija gauna patirti kitus praeities įvykius. Ji juos ima 
iš senovės raštų, vadinamų šaltiniais. Istorijos šaltiniai yra raš- 
tai žmonių, mačiusių atsitikimą arba užrašiusių tai, ką girdėjo 
iš mačiusiųjų. 

Jėzaus atsikėlimo iš numirusių šitie yra istoriškieji šaltiniai: 
1-ma, keturios Evangelijos, būtent: Mato, Morkaus, Luko ir Jono. 
Kristaus mirtis ir atsikėlimas labai smulkiai yra aprašyti kiekvie- 
nos Evangelijos pabaigoje. 2-ra, taip pat šaltinis yra Šv. Povilo 
pirmasis laiškas Korintiečiams, Kristaus atsikėlimas jame yra ap- 
rašytas 15-ame skyrime. 3-čia, Jėzaus atsikėlimą iš numirusių liu- 
dija ir 1-sis Šv. Petro laiškas 1-me skyrime. 4-ta, Juozapas Fla- 
vijus, žydas, savo veikale: „Žydų Senovės Dalykai“ mini Jėzaus 
mirtį ir atsikėlimą iš numirusių. Taigi viso labo turime septynis 
rašytus Jėzaus atsikėlimo šaltinius. Jie yra septyni liudinikai: Ma- 
tas, Morkūs, Lukas, Jonas, Povilas, Petras ir Juozapas. 

Tuos seplynis liudininkus galime ketveriopai suskirstyti, 
Pirmas suskirs:ymas bus: į tuos, kurie yra patys matę Kristaus 
mirtį ir atsikėlimą, ir į tuos, kurie mačiusių žodžius iš jų pačių 
lūpų yra užrašę. Prie mačiusių priklauso: Matas, Jonas Povilas 
ir Petras. Prie tų, kurie mačiusių liudimą užrašė yra Morkus, 
Lukas ir Juozapas. Apie Morkų galima beveik sakyti, kad ir 
jis matė Jėzaus Kančią ir mirtį, bet esant šiek tiek abejojimų jį 
priskaitome prie antrosios rūšies. 

Tuos septynis liudininkus dar galime suskaidyti į Jėzaus 
šalininkus ir priešus. Šalininkai buvo penki: Matas, Morkus, Lu- 
kas, Jonas ir Petras. Priešai buvo du: Povilas ir Juozapas. Fakto 
aiškumas Povilui padarė tokią įtekmę, kad tas liovėsi persekiojęs 
Kristaus šalininkus ir pats patapo jo mokiniu. Juozapo širdis 
buvo atsparesnė tiesai: pripažinęs ją nebenorėjo jai tarnauti. 

Peržiūrėję liudininkus, turime peržiūrėti jų liudijimus ir iš- 
rišti du klausimu: 1-a, ar Kristus buvo miręs tikrai ir 2-a, ar jis 


yra atsikėlęs iš numirusių? 


Jėzaus mirtis. Krikščionys tiki, kad jų religijos 
mokytojas buvo nužudytas mirtinai, bet medicinos mokslas ži- 
no, kaip sunku būva kartais atskirti tikroji mirtis nuo miego 
vadinamo letargu. Pirm devyniolikos šimių metų medicina buvo 
menkutė, o tenai, kur Jėzų nužudė ir palaidojo, gydytojų nebuvo. 
Šiaip žmonės galėjo apsirikti. Sargybos kareiviams nejauku bu- 
vo sergėti lavonas lauke, tamsoje. Antrą naktį prieš auštant pasi- 
taikė stovėti bailiems. Tuo tarpu jaunas sveikas Jėzaus kūnas, 
kurs buvo užmigęs letargo miegu ant kryžiaus po baisių kančių, 
vėsiame kape pasilsėjo, atgavo jėgas ir išėjo iš kapo. Tas kapas 
buvo nedidelis, bet visgi panašus į kambarį, iškaltą uoloje. Ten 
buvo oro. Išėjus numirėliui iš kapo ir drąsieji nusigąsta. Dar la- 
biau nusigando baugštieji Jėzaus kūno sargai. Pasitaikė į tą tar- 
pą dar ir žemei sudrebėti. Jeruzolima yra žemės drebėjimo šalis. 
Tas sudrebėjimas Jėzų pažadino iš letargo, o kareiviams dar pri- 
dėjo baimės. Jie galvotrūkčiais leidosi į miestą ir skelbė, kad Jė- 
zus atsikėlęs iš numirusių. Jėzui ir apaštalams to ir tereikėjo. Vi- 
sas pasaulis per baugių kareivių klaidą ėmė tikėti į negalimą 
daiktą—į žmogaus atsikėlimą iš numirusių. 

Šitokia šneka kaip tik priešinga mokslui ir mokslas yra 
priešingas jai. 

Tiesa, kad medicina šiandien daugiau žino negu pirm 19 
šimtų metų, bet netiesa, kad anų laikų medicina nebūtų žinojusi 
letargo. Letargo vardas senas. Jį žinojo graikų gydytojai — rašti- 
ninkai, gyvenusieji prieš Kristų. Bet letargą žino ne vien tik gy- 
dytojai. Lietuvoje nėra kaimo, kur žmonės nepasakotų baisių 
atsitikimų apie gyvus užkastus. Pasakotojai ir klausytojai nežino 
letargo vardo, bet žino, kad yra ligūstas miegas, sunkiai atski- 
riamas nuo mirties. Žmonės niekada medicinos nebaigusieji turi 

savo priemonių mirčiai nuo letargo atskirti. Jie žiūri, ar po lavo- 
no pečiais nesušyla paklodė, deda veidrodį ant burnos, kad pa- 
matytų ar nepasirodys rasos ant jo žiūri per lavono tarpupirščius 
į šviesą. Jei tarpupirščiai rausvi, tai reiškia, kad žmogus gyvas. 
Mes nežinome, ko vertos šitos priemonės medicinos žvilgsniu, 
bet jos be abejo parodo, kad, nežinantieji letargo vardo, sodie- 
čiai žino jo nuo mirties skirtumą. Del to atsitikus palaidoti ne 
visai numirusį žmogų, sodiečiai kaltina jo gimines. 

Žydų tautos mokslininkai ir aukštieji Romos valdininkai 
daugiau žinojo medicinos, negu šiandien sodžių gyventojai. Tie 
mokslininkai su valdininkais buvo sutarę Jėzų nužudyti, taigi jie 
nepasitenkino vien Jo įvarymu į letargą. 

Be priežasties žmogus neįpuola į letargą. Mačiusieji žmonės 
užrašė visus atsitikimus dviejų paskutinių Jėzaus gyvenimo die- 
nų. Mūsų laikų modicina gali apsvarstyti tuos atsitikimus dabar- 
tinio mokslo šviesoje ir sužinoti, ar jie turėjo tiktai letargą pri- 
šaukti, ar mirtį padaryti. Pirm poros šimių metų buvo atsiradęs 
spėjimas, kad Jėzus tebuvo tik letarge. Tada medicinos moksli- 
ninkai peržiūrėjo Jėzaus mirimo aplinkybes ir atrado, jog apie 
“ letargą negali būti nei kalbos. 

Jėzus iš pradžių buvo rymiškai nuplaktas: ne teismo baus- 
mės paskirtu kirčių skaičium, o beteisiminių neapribotų plakimų, 
prie kurio pridėtas erškėčių vainikas. Jėzaus oda suplėšyta. Ant 
tų žaizdų buvo užmestas raudonas skarmalas, kada kareiviai už- 
movė ant galvos erškėčių vainiką, sveikino Jėzų karaliumi ir 
spiaudė jam į veidą. Ta skraistė prieš atsirandant kareivių sto- 
vykloje, negalėjo būti švari. Patekus ant žaizdų ji turėjo jas už- 
krėsti ir duoti pradžią kraujo sugedimui. 

Paskui Jėzų prikalė prie kryžiaus. Tam tikslui pavartotos 
vinys nebuvo mirkytos arba virintos karštame vandenyje, kaip 
tat daro su chirurgų įrankiais prieš operaciją. Kraujo sugedimas 
turėjo prasidėti iš to, kad Jėzus kybojo tris ištisas valandas sau- 
lėje, vidudienio metu, balandžio mėnesyje, Palestinoje. Toje ša- 
lyje tuo laiku saulė jau buvo karšta. Ištemptas Jėzaus kūnas lai- 
kėsi tik ant vinių. Nuo to įtempimo gyslos turėjo trūkti viduryje, 
kraujas turėjo lietis į tarpą raumenų. Šiltoje pavasario saulėje 
Jis turėjo gesti. Tai buvo gangrena. Žmogus, gavęs gangreną, 
ne į letargą įpuolą, o miršta iš tiesų. 

Tame pačiame Jeruzolimos mieste kiek vėliau įvyko atsiti- 
kimas, parodąs kaip naikina žmogaus gyvybę prikalimas prie 
kryžiaus. Romos kariuomenės vadas Titus užėmė Jeruzolimą. Jo 
kareiviai 300 000 žydų prikalė prie kryžių. Nelaimingųjų tarpe 
buvo trys Juozapo Flavijaus draugai. Juozapas meldė Titaus 
nežudyti tų trijų asmenų. Titus paklausė Juozapo, bet kol vado 
įsakymas surado nelaiminguosius, jie jau buvo prikalti. Nors jie 
tik trumpą valandėlę tebuvo prikryžiuoti, nors juos gyvus nuėmė 
gydytojai ir aprišo žaizdas, tačiau nei vienas neišliko gyvas. Tas, 
paties Juozapo Flavijaus aprašytasis atsitikimas parodo, kad pri- 
kalimas prie kryžiaus padaro ne letargą, o mirtį. 

Jėzaus buvimas ant kryžiaus buvo blogesnis negu minėtųjų 
trijų jeruzolimiečių. Jis kybojo tris valandas. Jis buvo teismo 
pasmerktas mirčiai. Romos teisė reikalavo, kad mirčiai pasmerkto- 
jo kūnas nebūtų išduotas giminėms, idant jie jo neatgaivintų. 
Bet jeigu jie meldžia ir nori užsiimti jo palaidojimu, tai, prieš 
"duosiant lavoną prašantiems, reikią padaryti tokią žaizdą, kad 
nė bandymai atgaivinti neturėtų prasmės. 

Kada Juozapas iš Arimatėjos paprašė Jėzaus kūno, karei- 
viai nedavė kol neperskrodė Jėzui šono, ir širdies taip, kad iš 
ten išbėgo kraujo ir vandens. Širdies perskrodimas yra aiškiau- 
sia mirtis. Kraujas ir vanduo rodo, kad Jėzui prieš mirsiant, 
buvo pasidaręs plevritas apie plančius. Perdurti raguotine šoną 
žmogui sergančiam plevritu yra vistiek ką jį užmušti. 

Juozapas su Nikodemu rengdamiesi Jėzų palaidoti, nusipirko 
tam tikrą drobulę. Žydų šalyje lavonų drobulės būdavo dusyk 
ilgesnės už Žmogaus ūgį. Lavoną paguldydavo išilgai ant vieno 
drobulės galo o kitą galą per galvą užlenkdavo ir juomi už- 
klodavo veidą, krūtinę, kojas taip, kad abudu drobės galu susi- 
siekdavo pas kojas, o vidurys apgaubdavo galvą iš visų pusių. 
Drobulė būdavo primirkyta įvairių kvepiančių tepalų, kad per ją 
nepereitų oras. Taip užkloję lavoną, žydai vyniodavo jį ilga ska- 
ra, kaip vyniojamas yra siulas ant šeivos, t. y. skersai minėto- 
sios drobulės. Vyniojimas prasidėdavo nuo kojų ir baigdavosi 
pas galvą. Šitaip suvynioti lavonai ilgai nepūdavo, nes oras ne 
prieidavo prie jų. Bet gyvam žmogui tas vyniojimas būtų buvęs“ 
mirtis. 

Jėzaus mokiniai į Jo kapą iš meilės sunešė šimtą svarų 

kvepalų. Medicina liudija, kad pavojinga nakvoti uždarytame 
kambaryje, kur daug kvepiančių žiedų. Nuo šimto svarų kvepalų 
ir sveikiausias žmogus numirtų, pernakvojęs su jais naktį viena- 
me kambaryje. Taigi kai kurie raštininkai sako: „Jeigu Jėzus ne- 
būtų miręs iš savo priešų rankų, tai Jį būtų nužudžiusi mokinių 
meilė.“ Rytų šalies kvepalai paprastai būva itin smarkūs. 

Spėjimas apie Jėzaus letargą moksle nepastovi dar ir del 
to, kad Jėzus, jei būtų pabudęs iš letargo, tai nebūtų galė- 
jęs atsistoti ant kojų, nes jos buvo perdurtos. Jis nebūtų galėjęs 
išeiti iš kapo, nes kapas buvo užverstas akmenimi, kurio iš oro 
atristi nepasitikėjo keturios sveikos moterys. Iš vidaus dar buvo 
sunkiau atristi, nes akmens kraštai iš vidaus nebuvo prieinami. 

Žemės drebėjimas negalėjo kareivių pergąsdinti, nes Pales- 
tinoje gyvendami kareiviai buvo apsipratę su žemės drebėjimais. 
Jų tėvynėje, Italijoje, žemė kuone dažniau dreba, negu Palesti- 
noje, tai Romos kareiviams tat nenaujiena. 

Taigi Jėzūs buvo numiręs iš tiesų. 

Apaštalų pažiūros į Kristų Jo mirties laiku. Apaštalai ir 
kiti Jėzaus mokiniai, žiūrėdami į Jo stebuklus, įtikėjo, kad Jis 
yra Mesijas. Nors Jis dažnai jiems sakydavo, kad Jo valdžia ir 
karalystė yra dvasinė, bei jie tikėjo, kad ji drauge bus žemiška 
galinga organizacija, Todel Salomė, Jono ir Jokūbo motina, pra- 
šė Jėzaus, kad du jos sūnų būtų artimiausiu Jo pagelbininku. 
Nors Jis juodu subarė už tatai, bet jųdviejų ir draugų pažiūros 
nepersimainė. 

Judas, parduodamas Jėzų, nesitikėjo, kad Jėzus mirs. Judas 
buvo matęs Jėzaus stebuklus ir manė, kad Jėzus nors ir suimtas 
ištrūksiąs iš priešų rankų, kaip ištrūkdavo pirmiaus, kada ne- 
norėdavo duotis suimti. Todel Judas norėjęs tik fariziejus pri- 
gauti, paimdamas iš jų 30 pinigų ir tikėdamasis pasijuokti, kaip 
paskui Jėzus ištrūksiąs. Jėzus žinojo tą ir perspėjo Judą, bet tas 
nepasinaudojo perspėjimų. 

Petras nusekęs į teismo kiemą ne vien iš meilės, bet ir 
tikėdamasis pamatyti, kaip Jėzus ištruks. Tenai Petro mintys 
persimainė. Jis įgavo baimės ir užsigynė Mokytojo. Kol Jėzų 
vedė surištą, tol apaštalai turėjo vilties, kad ištruks. Kada Jėzų 
mušė per veidą ir Jis nenubaudė mušiką mirtimi, mokiniai ėmė 
abejoti, begu Jėzus gali apsiginti nuo priešų. Ta abejonė dar 

labiau sustiprėjo, kuomet Jėzus, Erodo niekinamas, nepasiprieši- 
no. Kareivių plakimas, erškėčiais vainikavimas, už Barabą 
žemesniu pastatymas apaštalų ir kitų mokinių širdyse sukėlė min- 
tį, būk Jėzus neteko galybės, kaip Samsonas, plaukus jam nukir- 
pus. 

Jei dar kieno širdyje liko šiek tiek įtikėjimo, tai tas įtikėji- 
mas išnyko, Jėzui kybant ant Kryžiaus. Kuomet priešai tyčiojosi: 
Jei Jis Izraelio karalius, tegul dabar nužengia nuo kryžiaus, ir 
mes jam tikime (Mat. 27, 42). Tokiose aplinkybėse nenulipti, 
yra visvien ką prisipažinti, negalint tai padaryti. Negana to, Jė- 
zus dar be vilties šaukė: „Mano Dieve, mano Dieve, kam mane 
apleidai?“ (Mat. 27, 46). Todel Jėzui mirus, mirė ir apaštalų 
įsitikėjimas Juo. Jo pranašystes apie atsikėlimą iš numirusių jie 
užmiršo. Jei būtų neužmiršę, tai būtų priskaitę prie tų išsitarimų, 
kurių vertę mirtis panaikina ir Dievo apleidimas niekais paverčia. 

Todel apaštalai nedrįso pasirodyti Kalvarijos kalne. Vienas 
Jonas tebuvo ir tai tik del to, kad giminė, o Jokūbas, nors gimi- 
nė, nebuvo. Tamas save kaltino, kad tokią didelę klaidą pada- 
ręs: trejus metus sugaišinęs, bevaikščiodamas paskui mirtingą 
žmogų, žūvusį pačia skaudžiausia ir pačia biauriausia mirtimi. 
Visi genijų genijališkumai, visų galinčių galybės baigiasi mirti- 
mi. Jėzus numirė darbą tik pradėjęs. Apie užbaigimą negalėjo 
būti nė kalbos. 

Taigi, nebūvo ir negali būt stipresnės minties už tą kurią 
turėjo Jėzaus mokiniai Jo mirties dienoje, būtent; kad Jo veiks- 
mas užsibaigęs kuobaisiausiu pralaimėjimu, nes Jis numiręs kaip 
miršta paprasti silpni žmonės, priešų įveikti, Dievo neužtarti.!) 


Apaštalų mintys mainosi nenoromis. Apaštalų protai bu- 
vo visai pilni tos minties, kad Jėzaus mirtis esanti galutina, ir 
kad jau daugiau nieko nebūsią. Su ta mintimi ėjo pas Jėzaus 
kapą keturios moterys: Marija Magdalena, Marija Jokūbienė, Sa- 
lomė ir Jona. Nors joms beeinant, sudrebėjo žemė, jos to beveik 


1) Buvo kritikų kaltinusių mane, kad Apaštalų dvasią pažeminau, apra- 
šinėdamas ją lyg paprastų žmonių jausmus ir mintis. Prisipažįstu, kad Apaš- 
taluose matau daug antgamtybės po Šventosios Dvasios nužengimo. Anksčiau 
juose tematyt man tik padorūs žmonės, gyveną savo laikų pažiūromis ir troš- 
kimais, . 

nepaisė. Radusios netikėtai atristą akmenį, jos nemanė apie 
Jėzaus atsikėlimą. Angelo žodžiai, pranešą Jėzaus atsikėlimą iš 
numirusių, buvo pirmutinis kirtis sudavęs jų netikėjimą. Bet 
del to, kirčio jos neįtikėjo. Parbėgusios pasakė apaštalams. Tie 
taipgi neįtikėjo, tik tą kalbą pavadino plepalais. Nors moterys 
gerai žinojosi tiesą pasakiusios, bet jų nenoras tikėti  atsikėli- 
mą iš numirusių buvo taip stiprus, kad apaštalų žodžių išteko 
joms pačioms įtikėti, jog Jėzus neatsikėlęs. 

Magdalena vėl grįžo pas kapą ir verkdama ėmė ieškoti kur 
galėtų būti Jėzaus kūnas. Ji pamatė Jėzų bevaikščiojantį. Tai 
buvo antras kirtis jos netikėjimui. Bet ir to dar neužteko, kad 
įtikėtų Jėzaus atsikėlimą. Ji klausinėjo: „Ar ne tamsta paėmei 
jo kūną?“ Kada Jėzus ją prakalbino pavadindamas vardu, tik 
tada Marija Jį pažino ir įtikėjo atsikėlus Jį. 

Jos nepažinimas Jėzaus nebuvo stebuklas. Iš to tik matyt, 
kad Jėzaus mirties mintis Magdalenos galvoje buvo stipresnė už 
jos akių įspūdį, gautą iš Jėzaus pamatymo, ir už ausų įspūdį, 
pirmiaus gautą iš Angelo lūpų. Tas pat atsikartojo ir dviem mo- 
kiniam ėjusiem į Emmaus. 

Magdalenos pranešimas apaštalams ir mokiniams buvo naujas 
kirtis griovusis jų netikėjimą. Petro ir Jono sugrįžimas iš kapo 
ir pranešimas, kad lavoro nėsą grabė, kad antspaudai stebuklin- 
gai sveiki, buvo taip gi kirtis, verčiąs tikėti atsikėlimą, bet 
ir to dar neužteko. Tolesnis kirtis buvo, kad Petras susitiko gy- 
vą Jėzų. Bet mokiniai, eidami į Emmaus, dar vis netikėjo at- 
sikėlimą. Jėzus ėjo su jiedviem, ir juodu jo nepažino, kaip Mag- 
dalena. Jųdviejų galvose nenoras tikėti aisikėlimą buvo daug di- 
desnis negu Magdalenos, nes juodu ilgai kalbėjosi su Jėzumi ir 
Jo nepažino. Kada Jo įrodinėjimai ir Eucharistija perlaužė jų- 
dviejų netikėjimą, tai buvo dar vienas kirtis, griaująs apaštalų 
mintį, kad Kristaus darbas žlugęs, nė geros pradžios neturėdamas. 
Juodu parbėgo pas kitus apaštalus. Tie buvo patyrę, kad ir Pet- 
rui buvo apsireiškęs, bet dar nestipriai tikėjo. Jiems besišne- 
kant, atsirado jų tarpe Kristus ir jie dar netikėjo aisikėlimą, 
tik manė dvasią regį (Luk. 24, 37). Tačiau tas Jėzaus pasiro- 
dymas visam būriui buvo labai smarkus kirtis, griaująs jų ne- 
tikėjimą. Kada Jėzus su jais valgė, tada jau jie įtikėjo jog 
tikrai atsikėlęs. k 

Tačiau Tamas dar nenorėjo nė klausyti. Aštuonios dienos 
truko, kol jis apsiėmė grįžti prie savo draugų, protestuodamas, 
kad netikėsiąs atsikėlimo, Jis statė tokią sąlygą, kuri jam rodėsi 
visai neišpildoma: įdėti rankas į Jėzaus žaizdas. Kuoinet Jėzus 
tą sąlygą išpildė ir privertė patį Tamą įdėti rankas į žaizdas 
(Jon. 20, 27,), tuomet jau buvo smarkiausias kirtis, bet ne pas- 
kutinis. 

Jėzus dar pasirodė šešiems apaštalams pas ežerą Genasaret 
(Joa. 21, 1—6), penkiems šimtams mokinių ant kalno Galilėjoje 
(Cor. 15, 6), paskui Jokūbui, paskui visiems apaštalams (Ib 15, 
7). Pagaliau aisikėlimą iš numirusių turėjo įtikėti net priešas, 
„pilnas keršto ir apmaudos“ — Saulius, nes ir jis sutiko Jėzų at- 
sikėlusi iš numirusių (Ap. dar. 9, 1—18). 

Taigi ištyrus istorijos šaltinius pasirodo, kad apaštalų min- 
tys buvo kuosunkiausiai prislėgtos del Jėzaus mirties, ir kad ilga 
eilė smarkių faktų, ateinančių iš lauko, verste privertė apaštalus 
ir mokinius įtikėti Jėzaus atsikėlimą. Ta faktų eilė susidarė tik 
del to, kad Jėzus tikrai kėlėsi iš numirusių. 

Atsikėlimo priešų pažiūros. Kūno pavogimas. Kristus 
gyvendamas ir mirdamas turėjo priešų. Tie geriau už apaštalus 
atminė Jėzaus pranašystę, jog kelsiąsis iš numirusių, ir įprašė 
Pilotą pastatyti sargybą pas kapą. Kada Kristus kėlėsi iš numi- 
rusių, sargai tapo liudininkais. Kristaus priešams, parizėjams teko 
savo pačių sudarytąjį liudijimą naikinti. Kareivius sargus jie pa- 
pirko, kad sakytųsi miegoję, Pilotą privertė kareivių nebausti, 
kaip buvo privertę jį nužudyti Jėzų, mieste paleido paskalų, kad 
apaštalai išvogę Jėzaus lavoną ir dabar meluoją kad Jis atsikėlęs. 

Bet apaštalai kūno nevogė, nes jie nebūių galėję tikėti į 
Kristaus atsikėlimą, jei būtų išvogę negyvą savo Mokytojo lavo- 
ną. Tačiau yra visai neabejotinas, šalininkų ir priešininkų vienaip 
pripažintas, istorijos faktas, kad apaštalai su kitais pirmaisiais 
mokiniais nuoširdžiai tikėjo, jog Kristus atsikėlė iš numirusių. 

Aukščiau išdėjome, kokiu būdu faktai privertė apaštalus pri-- 
pažinti, jog Kristus kėlėsi iš numirusių. Iš to išdėjimo matytis 
taip gi įtikėjimo nuoširdumas. Dar labiau tas nuoširdumas ma- 
tytis iš to, kad Jėzui atsikėlus iš numirusių, apaštalų širdyse įvy- 
ko permaina. 

Prieš Jėzui atsikeliant, jie bijojo žydų, užsirakindavo nuo 

jų, slapčia ir maža tesusirinkdami. Po atsikėlimo apaštalai įgavo 
drąsos Kristaus Dievybei skelbti. Pasivogę Jo kūną jie nebūtų 
turėję kur jo dėti: juk jie buvo atkeliavę į Jeruzolimą iš tolimos 
Galilėjos ir tik pas svetimus apsistoję, ne savo namuose. Apaš- 
talų įtikėjimo nuoširdumą parodo jų skelbimo pasekmingumas. 
Vieną dieną Petras įtikino 5000 žmonių, kad Kristus kėlėsi iš 
numirusių. Matyt žmonėse ta Jėzaus atsikėlimo žinia jau buvo, 
prieš Petrui pradedant ją skelbti, kad jie taip lengvai paklausė 
apaštalo. Įtikėdavo Petrui ir tolimesnių miestų gyventojai, nieko 
nežinojusieji apie Jeruzolimos atsitikimus ir Kristų vien del to, 
kad matydavo apaštalo pasielgimą, nemokantį ir negalintį me- 
luoti. Tas žmonių įtikėjimas apaštalais būdavo taip didis, kad 
apaštalų klausytojai duodavosi nužudyti už apaštalų liudijimo 
teisingumą. Nė vienas žmogus už melą nepašvenčia savo gyvy- 
bės, nes melas negali duoti naudos didesnės už gyvybę. Visi 
apaštalai pašventė ne tik savo turtą, gimines, tėviškę, bet ir pa- 
čią gyvybę už Kristaus atsikėlimą iš numirusių. 

Taigi esant faktui, kad apaštalai nuoširdžiai tikėjo Kris- 
taus atsikėlimą, reikia atmesti pasakymas, kad jie išvogę Jo kū- 
ną ir pramanę atsikėlimo melą. 

Aliucinacijos teorija. Aliucinacija vadinasi ta liga, kad 
žmogus mato arba girdi nebūtų daiktų. Ji pasitaiko kartais žmo- 
nėms beveik visai sveikiems, bet dažniausiai ligonims, ypatingai 
tiems, kurių smegenys nesveiki. Apaštalai buvo sveiki ir jų buvo 
vienuolika, tai yra, gana daug. Kristų atsikėlusį iš numirusių ma- 
tė jie ne vieni, bet taip-gi ir moterys ir 500 vyrų Galilėjoje. Ta liu- 
dininkų įvairybė ir daugybė parodo aliucinacijos teorijos silpnu- 
mą. Kuomet akys žmogui rodo nesantį daiktą, tuomet reikia akių 
įspūdis patikrinti palytėjimu. Jei akyse būta aliucinacijos, tai pa- 
lytėjimas parodo jų klaidą. Tuo tarpu Tamas, kuris visą savaitę 
ilgiau už draugus netikėjo į Kristaus atsikėlimą, tapo priverstas 
palytėti V. Jėzaus žaizdas (Jon. 20, 27). Tuo būdu palytėjimas 
parodė, kad Tamo akys regėjo tikrą Jėzaus kūną, o ne aliucina- 
cijos šmėklą. Parizėjai draudė apaštalams skelbti Jėzaus atsikėli- 
mą iš numirusių. Jeigu apaštalai būtų tiktai aliucinacija sirgę, tai 
negyvo Jėzaus kūnas būtų likęs grabe. Prie to grabo stovėjo sar- 
gai ir saugojo lavoną (Mat. 27, 64—65). Parizėjams nebūtų bu- 
vę reikalo drausti apaštalams, o būtų užtekę pasiųsti žmones pa- 

žiūrėti Jėzaus lavono. Tą mintį turėjo parizėjai, nes tam tikslui 
jie išsirūpino sargų iš Piloto. Atsikėlimo tikrenybė suardė pari- 
zėjų planus. . 

Spiritizmo teorija. Berlyno universtiteto profesorius Adolph 
Harnack pripažįsta, kad tokio didelio daikto, kaip krikščionija 
negali būti tokia skysta priežastis, kaip aliucinacija. Todel Har- 
nack“'as sako, kad turėję būti kokios nors tikrenybės, jei visi 
apaštalai įtikėję Kristaus atsikėlimą ir jei jų mokiniai bei jie 
patys už tą įsitikinimą guldė galvas. Bet Kristaus kūno atsikėli- 
mas Harnack,ui išrodo negalimas; del to profesorius spėja, kad 
apaštalams pasirodė Kristaus dvasia, nes pasakos apie vėlių pa- 
sirodymus, tur būt, kartais būva netuščios. 

Harnack'o pažiūra yra taip pat klaidinga, kaip ir aliucina- 
cijos teorija, nes, pasirodant nabašninko dvasiai, jo kūnas tebe- 
būva kapuose. Tačiau Jėzaus kūno jau nebuvo grabe, sekmadie- 
nio rytą, kuomet moterys atėjo galutinai prirengti lavoną, kuo- 
met atėjo Petras su Jonu pažiūrėtų, ar tiesą moterys sakiusios 
(Mat. 28, 1—10; Jon. 20. 1—10). Parizėjai būtų veikiai sustabdę 
tikėjimą į Jėzaus atsikėlimą jei jo kūnas būtų likęs grabe. Paga- 
liau Jėzus pažymėjo, kad Jis atėjo pas apaštalus su kūnu (Luk. 
24, 39) ir davė jiems progos patikrinti tą tiesą. 

Keturių nepažįstamų teorija. Alfred'as Loisy, prancūzas, 
nepripažindamas Kristaus atsikėlimo iš numirusių, sugalvojo visai 
keistą sumanymą, būk apaštalai įtikėję į Jėzaus atsikėlimą del to, 
kad jiems pasirodę keturi nepažįstami. Pirmas nepažįstamas bu- 
vęs tas, kurį buvo išvydusi Marija Magdalena; antras buvęs tas, 
kuris su dviem mokiniais ėjęs į Emmaus; trečias pasirodęs šešiems 
apaštalams ant ežero kranto Galilėjoje, ketvirtas pasirodęs pen- 
kiems šimtams mokinių ant kalno Galilėjoje. 

Aliredo Loisy'o pažiūra yra klaidinga pirmiausiai del to, 
kad nebuvo keturių asmenų visais jo minėtais atvejais, o buvo 
vienas asmuo tas pats Jėzus. Kol Jis buvo toli nuo 500 mokinių 
minios, tol kai kurie nepažinojo, kiti abejojo. Kuomėt Jis priėjo 
artyn, visos abejonės išnyko. Taip pat ant ežero kranto apašta- 
lai nepažino Jėzaus, kol Jis buvo ant kranto, o jie laivuose eže- 
re. Kuomet jie susišnekėjo, tuomet abejonė išnyko. Prie nepažį- 
stamo žmogaus juo arčiau prieini, juo aiškiau supranti, kad jis 
nepažįstamas. Todel du mokiniu nebūtų manę apie Jėzų, jei ne 


2 Atsikėlęs Kristus ir Jo priešai. 


Jis, tik kokis nors tikrai nepažįstamas būtų ėjęs su jiedviem 60 
varstų. Ir Magdalena taip gerai buvo pažinojusi Jėzų, kad nebū- 
tų galėjusi jo vardu vadinti tikrai nepažįstamo žmogaus. Silp- 
niausia Loisy'o teorijos vieta yra ta, kad jis tomis pačiomis Evan- 
gelijomis tiki, kada jų žodžiai jam patinka, netiki, kada nepatin- 
ka. Jis tiki šv. Jono Evangelija, kad Magdalena, matydama Jėzų 
iš tolo manė, kad jis esąs daržininkas, ir netiki ta pačia šv. Jono 
Evangelija, kad Jėzaus lavonas buvo palaidotas naujame grabe, 
darže (Jon. 19, 40—42). Loisy tiki šv. Matu kad, kai kurie abejojo, 
ar Jėzus ateina pas juos (Mat. 28, 17), o netiki, kad pas Jėzaus 
kapą buvo pastatyti sargai, ir kad Jėzui atsikėlus jie išsigando 
(Mat. 28. 4). Taip sauvalingai apseinant su fakto liudininkais kaip 
tai daro Loisy, negalima prieiti prie tiesos, o būtinai reikia 
įkliūti į klaidas. 

Peržiūrėję racijonalistų teorijas, bandančias aiškinti krikščio- 
nijos pradžią ir apaštalų įtikėjimą be tikro Jėzaus atsikėlimo, 
matome, kad tos teorijos prieštarauja vienos kitoms ir aiškiems 
faktams. Iš to dar aiškiau pasirodo, jog Kristus iš numirusių kė- 
lėsi tikrai. L 


Abejonė visgi kyla, kodel Kristus atsikėlęs iš numirusių, 
nepasirodė savo priešams? Negalima sakyti, kad nepasirodė, nes 
Sauliui pasirodė (Ap. Darb. 9, 11—20), ir tas liovėsi persekiojęs 
krikščionis ir pats tapo apaštalu. Gal Kristus pasirodė ir kitiems 
savo priešams, bet tie nepripažino tiesos, nors buvo ją matę. Jie 
nei nepasigyrė. Kai kurie apokrifai aprašo Jėzaus ir atsikėlusių 
su juo pranašų atėjimą į Bažnyčią. Mes to viso neminėjome del 
to, kad apokrifų pasakojimus skaitome neužtektinai ištikimais 
liudininkais. Tačiau niekas negali sakyti, kad taip nėra buvę, 
kaip jie rašo, kad Jėzus nepasirodęs priešams: Jeigu ir iš tiesų 
būtų nepasirodęs, tai galėtume suprasti to nepasirodymo prieža- 
stį. Jis žinojo kad parizėjai nepripažins tiesos, nors iš numirusių 
kas atsikėlęs ateitų jos skelbti. Del vienos pagiežos Jėzus niekad 
nieko nedarydavo. Todel galėjo nenorėti rodytis žmonėms, sukie- 
tėjusiems klaidoje. 

Kristaus kūnas stebuklingai perėjo per antspaudas, nesulau- 


žęs jų, per duris, neatidarydamas jų, nes iš numirusių atsikėlęs 
kūnas turi ypatybių ne blogesnių už elektros srovę, valdo savo 

atomus sulig savo valios, del to lengvai juos praveda pro kitų 
atomų tarpus. 

Pastaba. Mesijoniškųjų pranašysčių išsipildymas, paties 
V. Jėzaus pranašystės ir Jo stebuklai užtektinai įrodė, kad Jėzus 
buvo Dievo atsiųstas skelbti žmonėms tikro dieviško tikėjimo 
tiesų. Jėzaus atsikėlimas iš numirusių yra reiškesnis už kitus Jo 
stebuklus ne vien atsitikimo turiniu, bet taipgi ir tuo, kad buvo 
plačiai daugelio įvairių liudininkų aprašytas. Todel istorikui Jen- 
gva Jėzaus atsikėlimo faktas ištirti. Tas faktas giliai ir plačiai 
įsipynė į viso pasauliu istoriją. Trijų metų nuotikiai prirengė Jė- 
zaus mirtį, bet ta mirtis pasidarė pasaulio istorijos kerčia. Tik ta 
istorija ėjo veikiau ne iš mirties, o iš atsikėlimo. Mirties ir atsi- 
kėlimo susisiekimas padaro tą kerčią. Jei Kristus geLĖSų kėlęs iš 
numirusių, krikščionijos nebūtų buvę. 

Rimtas istorikas, šiek tiek pažinęs krikščionijos pradžią, ne- 
gali abejoti, kad apaštalai nuoširdžiai tikėjo į Jėzaus atsikėlimą. 
Taip pat neabejotinas dalykas yra, kad apaštalams jų įtikėjimas 
į Jėzaus atsikėlimą atėjo iš šalies, o neatsirado iš vidaus. Logika 
verčia pripažinti, kad atsikėlimas buvo tikrai. 


6. Kristus Dievo Sūnus. 


Jau žinome, kad yra Dievas; kad Jis sutverdamas žmogų, 
įdėjo į jo prigimtį religijos jausmą; kad tam jausmui klystant, 
per pranašus žadėjo atsiųsti žmonėms mokytoją Mesiją; kad at- 
siuntė Jėzų Kristų, kuris pasisakė esąs Mesijas ir tą pasisakymą 
įrodė daugeliu stebuklų, itin atsikėlimu iš numirusių. 

Žinodami tuos visus dalykus negalime netikėti Kristaus 
žodžiais. Jei nors vieną Jo žodį atmestume, tai atmestume mok- 
slą To, Kurį pats Dievas yra siuntęs mokinti mus, kurio žodžius 
gamtos Sutvėrėjas yra patvirtinęs veiksmais galingesniais už 
gamtą, būtent stebuklais. Mūs pačių protas ir sąžinė reikalauja. 
kad tikėtume tą visą, ką Kristus pasakė. 

Jis pasakė gana daug tiesų. Jų visų čionai neišdėsime, bet 
negalime praleisti tai, kad Jis pasisakė esąs Dievo Sūnus ir lygus 
su Dievu Tėvu. Tą tiesą V. Jėzus skelbė, nesistatydamas didžiu, 
del to Jis ją išreikšdavo gana aiškiai norintiems ją suprasti, bet 

ne taip smarkiai ir stačiai, klausantieji turėtų išsyk pulti klupšti 
ir garbinti Jį. Garbinimo Jis nereikalavo, nes sakėsi savo 
pavyzdžiu norys pamokyti, kad visi būtų meilūs ir nužemintos 
širdies (Mat. 11, 29). Tos dvi dorybės padarė tik tiek, kad Savo 
Dievybę Kristus reiškė švelniai, bet jos neužtylėjo. 

Savo Dievybę pirmiausia Kristus išreiskė tuo, kad pažymėjo 
Savo ir Dievo veikimų vienodumą. „Mano Tėvas veikia iki šiol, 
ir aš veikiu“, tarė Jėzus (Jon. 5, 17). Vieno Dievo tėra darbas 
žmonėms nuodėmes atleisti. Tą vienaip pripažino Kristus ir Jo 
priešai. Kada žmonės, praskleidę lubas, nuleido žemyn ligonį 
taip, kad jo lova buvo ties Kristumi, V. Jėzus tarė: „Turėk vil- 
ties, sūnau: atleidžiu tau tavo nuodėmes“. Mokyti raštininkai 
tarė, Jėzus burnojąs, nes tik Dievas tegalįs nuodėmes atleisti. 
Tačiau Jėzus, pažymėjęs, kad lengviaus esą padaryti stebuklas, 
negu nuodėmės atleisti, tarė: „Bet kad žinotumėte Žmogaus Sū- 
nų turint ant žemės valdžios atleisti nuodėmes, tuomet jis tarė 
stabu ištiktam: Kelkis imk savo patalą ir eik“. Ligonis atsikėlė 
sveikas ir pro susikimšusią minią išsinešė savo lovą (Mat. 9, 
2—8). Visi buvusieji tenai suprato, kad Jėzus turi Dievo galybę 
ir nuodėmes tikrai atleidžia. 

Apaštalas Pilypas prašė V. Jėzų, kad mokiniams parodytų 
Savo Tėvą. V. Jėzus atsakė: „Pilypai, kas mane mato, mato ir 
Tėvą“ (Jon. 14, 9). Tie žodžiai reiškė, kad Dievo Tėvo ir Dievo 
Sūnaus arba V. Jėzaus vienos esama prigimties. 

Vieną kartą Kristus su Savo apaštalais įsišneko apie tai, 
kas Jis esąs. Simonas tarė: „Tu esi Gyvojo Dievo Sūnus, kuris 
atėjai į šį pasaulį“. V. Jėzus pagyrė už tatai Simoną, pa- 
sakė, jog jo žodžiai esą Dievo Tėvo apreikšti, ir davė Simonui 
"aukščiausią galybę savo mokinių tarpe (Mat. 16, 16). 

Taigi Kristus aiškiai pasisakė apaštalams: „Aš ir Tėvas 
esame vienas“ (Jon. 10, 30). V. Jėzus prikaišiojo Savo priešams: 
„Netikite, kad aš Tėve ir Tėvas yra manyje“ (Jon. 14, 10) ir 
aiškino: „Tėvas būdamas manyje pats daro darbus“, kuriuos 
žmonės matė Kristų darant (Jon. 14, 11). 

Seno Įstatymo pranašai, sakydami Dievą atsiųsiant Mesiją, 
keletą kartų paminėję yra, kad tas Mesijas būsiąs Dievas. Dovi- 
das 109 psalmėje pradėdamas aprašyti Dievo pasikalbėjimą su 
būsiančiu Mesiju, sako: ' „Viešpats tarė mano Viešpačiui“. Tai 

reiškia, kad ir Mesijas pavadintas tuo pačiu vardu, kaip ir Die- 
vas, nes Sename Įstatyme tik Dievas valia būdavo vadinti Vieš- 
patim. V. Jėzus šitą dalyką pažymėjo parizėjams (Mat. 22, 42 — 
45), kad ir jie pamąstytų, jog Mesijas yra Dievas: kad susipras- 
tų, jog šiaušdamiesi prieš Jėzų, šiaušiasi prieš Dievą. 

Kada parizėjai, papirkę Judą, sugavo V. Jėzų ir atvedė pas 
save į teismą, tuomet aukščiausias kunigas užklausė, saikdinda- 
mas gyvojo Dievo vardu: „Ar tu esi Mesijas, Dievo Sūnus“. 
Iki tam laikui aukščiausias žydų teismas buvo teisėtas ir kunigų 
viršninkas buvo tikras jo pirmininkas. Dievo įstatytam teismui, 
nors teisėjai buvo nedori žmonės, V. Jėzus atsakė teisingai. Jis 
prisipažino esąs ir pridėjo persergėjimą: „Pamatysite Žmogaus 
Sūnų, sėdintį Dievo Galybės dešinėje ir ateinantį dangaus 
debesiais“. Bet nedori žmonės persergėjimo nepaklausė. Aukš- 
čiausias kunigas perplėšė savo rūbus. Jis ir kiti suriko, kad V. 
Jėzus kaltas esąs mirties, nes savinąsis Dievybę (Mat. 26, 
63—68). V. Jėzus savo Dievybės pareiškimą patvirtino mirtimi 
ant kryžiaus. Atsikėlimas iš numirusių parodė to pareiškimo tei- 
singumą, kaip ligonio išgydymas buvo parodęs teisę nuodėmėms 
atleidinėti. į 

Kunigams nevalia buvo nelaimėje savo rūbų plėšytis (Lev. 
10, 6). Kaifas tad pasielgė neteisėtai. Bet tas pasielgimas buvo 
Dievo leistas. Nuo tos valandos, kaip Jėzus aukščiausiam Seno 
Įstatymo teismui oficialiai pareiškė savo Dievybę, tas teismas 
neteko jėgos. Jo aukščiausias asmuo, pirmininkas, pats perplėšė 
savo rūbus. Jo rankomis Dievas suplėšė jo galę ir teisę. 

Pastebėtina, kad V. Jėzus tais atvėjais, kada parodydavo 
savo Dievybės teises, Jis podraugiai pasivadindavo Žmogaus 
Sūnumi. Tas dvilinkumas parodydavo, kad Jame esama dviejų 
tikrų prigimčių: Dievo ir Žmogaus. Veiksmais Jis pasirodydavo 
Dievybę, nes neslėpė tiesos nuo Žmonių. Žodžiais Jis minėdavo 
mažiasniąją savo asmens prigimtį, nes mėgo nusižeminimą. Gal 
prie to dar buvo ir gilesnė Jo vardo paslaptis, bet čia ne vieta 
tai gvildenti. 

Mums tik reikia neužmiršti tos didžios tiesos, kad V. Jėzus 
yra ne vien žmogus, bet ir Dievas. 


V Bažnyčia. 

1. Bažnyčios Įkūrimas. 


Peržiūrėję Seno Įstatymo pranašystes apie Mesiją ir sulygi- 
nę jas su Jėzaus gyvenimu, įsitikiname, kad Jėzus buvo Dievo 
žadėtasis žmonėms mokytojas. Tat dar labiau pasitvirtino iš Jo 

Reikalas žmonėms susitelkti. (( 


stebuklų ir ypač iš atsikėlimo iš numirusių. Pagaliau matėme, kad 
Jėzus turėjo dvi prigimti: žmogaus ir Dievo. Jis be abejo buvo 
atėjęs žemėn padaryti stambių daiktų. 

Be abejo per trejus metus Jis skelbė žmonėms Savo moks- 
lą ir daug daiktų pasakė per tą laiką. Tiktai kyla klausimas, ar 
Jisai, pasakęs Savo 2apreikštąsias tiesas, rūpinosi sudaryti žmonių 
draugiją, kad ta saugotų jas ir skelbtų kitiems, ar ne? 

Šitam klausimui katalikai ir pravoslavai vienaip atsako, kad 
V. Jėzus sudarė Savo mokinių draugiją, kuri vadinasi Bažnyčia. Da- 
limi tam atsakymui pritaria ir ortodoksiniai protestantai, sakydami, 
kad Jėzus Bažnyčią įkūręs, bet nepadaręs skirtumo tarp dvasininkų 
ir pasaulinių. Pažangieji protestantai arba racionalistai tvirtina, 
kad Kristus visai nekūręs Bažnyčios, nes visą tikybos esmę sudėjęs 
išvidiniuose žmogaus dvasios veiksmuose bei jausmuose. Raciona- 
listams pritaria modernisiai, sakydami, kad Jėzui ir Jo mokiniams 
nerūpėję sudaryti draugiją, kad jie buvę tiktai vieno jausmo žmo- 
nės, tikėjusieji greitą pasaulio pabaigą ir del to nesirūpinę sa- 
vo bendruomenės ateitimi. Pežiūrėsime, kuri nuomuonė teisinga. 

V. Jėzus buvo Dievas ir žinojo, kad pasaulio pabaiga ne- 
įvyks ūmai, todel ir pasakė, kad būsią persekiojimo laikų, kad 
įvyksią daug karų, perversmų, bei gamtinių nelaimių, kad kilsią 
melagingų mokslų ir įsigalėsiąs tikybinės meilės atšaliinas. Reikia 
kad tai įvyktų, bet dar ne galas“ (Mat. 24, 6). Toliau aiškindamas 
tuos dalykus, V, Jėzus pridėjo, kad vienas Dievas težinąs dieną 
ir valandą, kada tai būsią (Mat. 24, 36). Taigi griūva tas pama- 
tas, ant kurio gali stovėti modernistų pažiūra. 

Būdamas Dievas, V. Jėzus žinojo žmonių prigimtį ir jos 
ypatybes. Jei kas nors, kad ir geriausių daiktų pasako žmonėms, 
o nesuveda jų į draugiją, tai tie gerieji pamokymai veikiai išga- 
ruoja. Sociologijos mokslas parodo, kad visuomenė perdirba kiek- 
vieną asmenį savotiškai ir, kad vienas asinuo negali apsiginti 
nuo visuomenės įtakos. Daug geriau ir lengviau apsigina susi- 
būrusi krūvon kuopa. Norint pataisyti sugedusią visuomenę, ne- 
gana yra įtikinti žymų žmonių skaičių, kad jie atšižadėtų senų 
pažiūrų ir įpročių, bet reikia tuos pataisytuosius žmones suorga- 
nizuoti, kad laikydamiesi vienybės galėtų apsaugoti savo tiesą 
nuo išgaravimo, kad, būdami gerai susitelkę, galėtų padaryti įta- 
kos ir visuomenei, permainydami ją. Šito naujam mokslui tar- 

naujančių žmonių susitelkimo reikalo nežinojo mokslininkai V. 
Jėzaus laikais, bet tą reikalą žinojo V. Dievas ir V. Jėzus. 

Dievas yra kūninę gamtą ir dvasias sutvėręs: abejose srityse 
yra daug panašių teisių. Atvirame inde kaitinamas vanduo, nie- 
kuomet neįkaista virš 100 laipsnių Celsijaus, nes išgaruoja. 
Užvožtame inde vandens karštumas gali būti žymiai di- 
desnis. Taip ir doros srityje: gražūs įpročiai ir aukštos dorybės 
veikiai išgaruoja iš žmonių, jei nesusižino tarp savęs, o išlieka 
karšti ir stiprūs, jei tie žmonės sudaro bendrai gyvenančią drau- 
giją. Tą žinojo V. Jėzus ir del to galima spėti, kad Jis nenorėjo 
palikti savo mokivių pakrikusių tik norėjo sudaryti iš jų draugiją. 

Ir iš tiesų V. Jėzus rengė draugiją. Pirmiausia Jis parūpino 
jai medžiagos. Draugiją medžiaga yra tie žmonės, iš kurių jos 
sudaroma. V, Jėzus po kelis kartus perėjo visą Palestinos žemę 
skersai ir išilgai, sakydamas pamokslus ir darydamas stebuklus. 
Didelės minios subėgdavo jo klausyti. Vieną kartą suskaitę, rado 
minioje 5000 vyrų, antrą kartą —4000. Taip visa Palestinos žemė 
tapo sujudinta; joje neliko nė vieno žmogaus nežinojusio apie 
Jėzų ir Jo pamokslus. Visi, tų pamokslų sujudinti, žmonės tapo 
medžiaga draugijai, kurią Jis rengė. 

Savo pamoksluose V. Jėzus nuolat kalbėjo apie Dangaus 
Karaliją. Kartais ją vadindavo Dievo Karalija. Šv. Matas rašo: 
„Nuo to laiko Jėzus pradėjo mokinti ir sakyti: Darykite atgailą, 
nes dangaus karalystė arti (Mat. 4, 15). Šv. Morkus pažymi: 
„Jėzus atėjo į Galilėją, skelbė Dievo karalystės evangeliją“ (Mrc. 
1515) Šv. Lukas pakartoja žodžius, pasakytus, 72 mokiniams, 
kuriuos siųsdamas į žmones, V. Jėzus mokė: „Valgykite ką jums 
padedama, gydykite jame esančius ligonius ir sakykite aniems; 
Jums prisiartino Dievo Karalija“ Luk. 10, 9). Tokių vietų Evan- 
gelijose yra labai daug, nors mes padėjome tik po vieną sakinį 
iš trijų pirmųjų Evangelistų. , 

V. Jėzus pažymėjo, kad Jo kuriamoji dangaus, ar Dievo 
karalija yra ta pati, apie kurią buvo kalbėję Senojo Įstatymo 
pranašai, nes šv. Jono Krikštytojo mokiniams aiškiai pasisakė 
esąs Mesijas (Mat. 11, 2—5). Apie Mesiją pranašai buvo rašę, 
kad jis įkursiąs dangaus karaliją ir V. Jėzus paaiškino: „Dangaus 
karalystė kenčia prievartą ir smarkieji sau ją plėšia“ (Mat. 11, 
12, 13). . 

Izajas pranašaudamas apie būsiančią Dangaus karaliją, kurią 
turėjo įkurti Mesijas, aiškiai pažymėjo, kad kunigai daug reikšią 
joje (Is. 61 6), kad ta karalija būsianti didelė ir laiminga viso 
pasaulio žmonių organizacija. Pats Jėzus matė daug naudos su- 
sitelkime, nes mokė: „kame du ar trys susirinkę mano vardu, 
ten aš esu jų tarpe“ (Mat. 18, 20). Jis meldėsi, kad Jo mokiniai 
taip laikytų vienybę, kaip Jis pats ir Tėvas vienas yra (Jon. 10, 
30). 

Ta dangaus karalija, kurią V. Jėzus rengė, nebuvo šventų 
dvasių bendruomenė danguje, bet žmonių organizacija ant žemės 
nes danguje negali būti blogų nei paikų, o apie savo kuriamąją 
dangaus karaliją V. Jėzus pasakė, kad ji panaši į dešimtį mer- 
gelių, kurių penkios buvo protingos ir penkios paikos (Mat. 23, 
1—13); į dirvą kurioje auga kviečių ir raugių (Mat. 13, 25—38); 
į tinklą užgriebusį gerų ir blogų žuvų (Mat, 13, 47). 

Visi šitie prilyginimai jau pažymi, kad dangaus karalija yra 
žmonių organizacija. Tą reiškia ir nuolat vartojamas avijos pri- 
lyginimas. V. Jėzus save vadino piemenimi, o savo mokinius 
avelėmis (Jon. 10, 2—16). Tą pat reiškia ir karalijos vardas. 

V. Jėzus aiškiai pasisakė įkursiąs Bažnyčią, nes Simonui 
apaštalui tarė: „Tu esi uola, o ant tos uolos aš pastatysiu mano 
bažnyčią... ir duosiu tau dangaus karalystės raktus“ (Mat. 16, 
16—19). Toje pačioje kalboje tą pat daiktą V. Jėzus vieną kartą 
pavadino bažnyčia, antrą kartą dangaus karalija, taigi tų dviejų 
vardų yra ta pati reikšmė. Jėzus griežtai liepė savo mokiniams“: 
klausyti tos taip sudarytos organizacijos: „Jei jis nepaklausytų 
Bažnyčios, tebūna jis tau kaip pagonis ir muitininkas“ (Mat. 18, 
12) 

Racionalistai teisingai pastebėjo, kad V. Jėzus nesitenkino 
vienu tik išoriniu priklausyinu organizacijai arba matomu apeigų 
atlikimu, bet reikalavo, kad žmonės daug domės kreiptų į dvasios 
valdymą, širdies grynumą, į Dievo garbinimą išvidiniais jausmais 
ir mintimis. Tik racionalistai klysta manydami, kad to vieno ir 
užtenka, nereikią priklausyti bažnytiniai organizacijai. Mes ma- 
tome, kad V. Jėzus reikalavo dviejų daiktų, o ne vieno, t. y. pri- 
klausymo Bažnyčiai ir išvidinio pamaldumo. Racionalistų klaida 
matytis iš to, kad Kristus liepė klausyti Bažnyčios (Mat. 18, 17. 
18). 

Valdyba. V. Jėzus, dar toli prieš mirdamas, pats sudarė tai 
visa kas reikia gerai organizacijai. Jis jai surengė valdybą. Šv. 
Luko Evangelijoje tas dalykas aprašytas taip, kad nė oficialus 
protokolas nebūtų aiškesnis. „Anose dienose atsitiko, kad Jis iš- 
ėjo į kalną melstis ir naktį praleido maldoje Dievui. Išaušus Jis 
pasivadino savo mokinius ir iš jų išrinko dvyliką, kuriuos Jis 
apaštalais praminė: Simoną, kurį Jis praminė Petru, ir jo bfolį 
Andriejų, Jokubą ir Joną, Pilypą ir Baltramiejų, Matą ir Tamą, 
Alpiejaus Jokūbą ir Simoną, vadinamą Uoliuoju, ir Jokūbą Judą 
ir Judą Iskarijotą, kuris buvo išdavėjas (Luk. 6, 12—16). 

Šita dvylika apaštalų Kristaus Bažnyčioje arba Dangaus Ka- 
ralijoje turėjo tą vietą ir priedermes, kurias draugijose turi jų 
valdybos. V. Jėzus aiškiai pažymėjo apaštalų priedermes ir teises. 
Jos buvo trejopos: mokyti, tarnauti ir valdyti 

Mokinimas. Paskyręs dvyliką apaštalų V. Jėzus juos pasiuntė 
po du, kad skelbtų žmonėms Dievo mokslą. Drauge su ta prieder- 
me Išganytojas jiems davė galybę stebuklais tvirtinti skelbiamąjį 
mokslą: išvarinėti piktas dvasias iš žmonių. Kad mokinimas buvo 
pirmasis pasiųstųjų darbas, tai matyt iš V. Jėzaus žodžių: „Jei 
kas nors jūsų nepriims ir jūsų neklausys, tai išeikite iš ten to- 
liau ir nukratykite nuo savo kojų dulkes“. Prie to pridėta, kad 
apaštalai tą įsakymą pildydami skelbė atgailą (Mrc. 6, 7—12). 
Apaštalų priedermė buvo skelbti viešai, ką buvo iš Kristaus gir- 
dėję privačiai (Mat. 10, 27), apsakinėti Evangeliją visiems nepai- 
sant persekiojimų (Met. 10, 16—26). Tuos paliepimus, duotus 
prieš Savo kančią V. Jėzus atkartojo atsikėlęs iš numirusių: 
„Taigi eikite mokykite visas tautas “(Mat. 28, 19). 

Tarnavimas. Tarnavimu vadinasi suteikimas žmonėms tų 
antgamtinių pagalbų, kuriose prie matomo daikto ar veikimo yra 
nematomų pasekmių dvasiai. Tos pagalbos paprastai vadinasi 
sakramentais. Nikodemui V. Jėzus buvo pasakęs, kad į Dievo ka- 
raliją negalima įeiti neaigimus iš vandens ir Šv. Dvasios (Jon. 
8, 5). Taip buvo išdėtas krikšto reikalas. Liepdamas mokinti vi- 
sas tautas V. Jėzus liepė drauge ir krikštyti (Mat. 28, 19). Stabo 
ištiktam žmogui V. Jėzus atleido nuodėmes ir stebuklu parodė, 
kad turi teisę bei galybę jas atleidinėti (Mat. 9, 2 — 7). Tą 
nuodėmėms atleidinėti galybę V. Jėzus atsikėlęs iš numirusių su- 
teikė apaštalams tardamas: „Imkite Šventąją Dvasią, kam atleisite 

nuodėmes tam jos atleistos (Jon. 20, 23). Permainęs duoną ir 
vyną Savo kūnu bei krauju, V. Jėzus tarė apaštalams: „Tai da- 
rykite mano atsiminimui “(Luk. 22, 19). Tai buvo Naujojo Įsta- 
tymo kunigystės veiksmai. Tą aiškiai paminėjo Jėzus permai- 
nydamas vyną savo Krauju (Luk. 22, 20). Kaip Sename taip ir 
Naujame Įstatyme kunigystės veiksmus niekas negalėjo savintis, 
o tik tie, kuriems tat buvo suteikta. Taip aiškiai pažymi šv. Po- 
vilas laiške žydams (5, 4). 

Valdžia. Išrinktuosius apaštalus V. Jėzus pastatė aukščiau, 
negu kitus mokinius, nes jiems tarė: „Kas jūsų klauso, tas ma- 
nęs klauso, ir kas jus niekina, mane niekina. Kas gi mame niekina 
niekina tą, kurs yra mane siuntęs “(Luk. 10. 16). Apaštalai teip- 
gi tikėjo, kad buvo gavę tikros valdžios iš V. Jėzaus „Tegul 
žmonės žiūri į mus kaip į Kristaus tarnus ir Dievo paslapčių 
teikėjus“. (1. Kor. 4, 1). Tuomi pasiremdamas šv. Povilas išduo- 
da įstatymą gyvenantiems moterystėje, kad nesiskirtų ir pažymi: 
„Įsakau ne aš, bet Viešpats“ (1. Kor. 7, 10). Tas pats apaštalas 
sako vyskupams: „Žiūrėkite patys savęs ir viso būrio, kuriame 
Šventoji Dvasia pastatė jus vyskupais valdyti Dievo Bažnyčios, 
kurią jis yra įgijęs savo krauju“ (Ap. Darb. 20, 28, 29). Vysku- 
pais vadinosi tie, kuriuos apaštalai statė savo vietoje. Tat matyt 
iš šv. Povilo laiško Titui: „Tuo tikslu palikau tave Kretoje, kad 
pataisytumei ko netenka ir pastatytumei miestuose vyresniuosius, 
kaip aš tau ir daviau nurodymų“ (Tit. 1, 5). Taip pat Povilas 
darė ir Azijoje, keliaudamas per ją su savo sėbrais (Ap. Darb. 
14, 22). M 

V. Jėzaus duotoji apaštalams valdžia buvo neapribota dva- 
sios srityje: „Ką tik jūs surišite žemėje, bus surišta ir danguje; 
ir ką tik atrišite žemėje, bus atrišta ir danguje“ (Mat. 18, 18). 
Teisė atleidinėti arba sulaikyti nuodėmes išplečia tą valdžią ir 
ant sąžinės (Jon. 20, 22). Bet apaštalų valdžia nesiekia žemės 
daiktų: „Atiduokite kas ciesoriaus ciesoriui“ (Mrk. 12, 17), nes ir 
pats Kristus neapsiėmė būti teisėju ginče del žemės turtų (Luk. 
12, 14). 

Visos trys apaštalų gautosios iš Jėzaus galybės, būtent: 
mokinimas, sakramentų dalinimas, arba tarnavimas, ir valdžia, 
nebuvo asmeninės dovanos artimiems žmonėms, bet tai būvo 
priedermės su teisėmis, turinčios liktis taip tol, kol bus Baž- 

nyčia, būtent, iki pasaulio pabaigai. „Štai aš esu su jumis per 
visas dienas iki pasaulio pabaigai“, tarė Jėzus siųsdamas apašta- 
lus mokyti ir krikštyti visas tautas (Mat. 28, 19). Ir suprantama: 
ta trejopa valdžia tai buvo Bažnyčios valdybos trejopa priedermė. 
Apaštalai ir jų įpėdiniai turėjo mokyti, šiaip žmonės turėjo mo- 
kytis; anie turėjo dalyti sakramentus, šitie naudotis jais; aniems 
reikėjo valdyti, šitiems reikėjo klausyti, kad visuomenėje būtų 
tvarka. Trejopa galybė buvo duota apaštalams vykinti, o šiaip 
krikščionims turėti naudą iš to. Kol bus žmonių, tol bus naudin- 
ga apaštalų galybė. Bet apaštalų amžius apribotas, kaip ir kitų 
žmonių, todel apaštalams mirus, jų galybė turėjo pereiti įpėdi- 
niams. Mes jau matėm, kad apaštalai rūpinosi tuo. Galim dar 
pridėti, kad Povilui palikus Titą Kretoje, Petras pasiuntė Morkų 
Aleksandrijon. Kiti kitur padarė taip pat. Taip vyskupai tapo 
apaštalų įpėdiniais. 

Pirmininkas. Bet Kristus nepasitenkino tuo, kad iš savo 
mokinių išrinko savo kuriamajai draugijai valdybą. Jis jai pa- 
skyrė ir pirmininką. Kaip iš kitų mokinių V. Jėzus išskyrė apa- 
štalus, taip iš apaštalų išskyrė Simaną, kurį pavadino aramaji- 
škai Kefa, t. y. uola. Ką aramajiškai vadina Kefa, tą graikiškai 
vadina Petra. Šis vardas ilgainiui pragarsėjo visur, nes pirmieji 
krikščionys daugiausia kalbėdavo graikiškai. Simanas tat buvo 
pavadintas Petru, arba Uola, nes Kristus jį išrinko kertiniu savo 
Bažnyčios akmenim. 

Tas Petro pakėlimas Bažnyčios pirmininku įvyko gana iš- 
kilmingai. Atėjęs į Pilypo Kesarėjos apylinkę, V. Jėzus klausė 
apaštalų, ką žmonės kalbą apie Jį. Visiems įvairius spėliojimus 
atpasakojus, V. Jėzus paklausė: „Jūs kaip sakote, kas aš esu? 
Atsakydamas Simanas Petras tarė: Tu esi Kristus, gyvojo Dievo 
Sūnus. Jėzus gi atsakydamas jam tarė: Laimingas esi Simanai, 
Jono sūnau, nes kūnas nei kraujas neapreiškė tau, bet mano 
Tėvas, kuris yra danguje. Ir aš sakau tau, kad tu esi uola, ir 
ant tos uolos aš pastatysiu mano Bažnyčią ir pragaro vartai ne- 
pergalės jos. Ir duosiu tau dangaus karalystės raktus; ir ką tik 
suriši žemėje, bus surišta danguje, ką paliuosuosi žemėje, bus 
paliuosuota danguje“ (Mat. 16, 15—19). Tie žodžiai reiškia Pe- 
tro pirmenybę Bažnyčioje, jo teisę joje viską valdyti. Kam duo- 
dami namų raktai, tas yra statomas jų šeimininku, 

Paskutinę prieš mirdamas dieną vakare V. Jėzus tarė tam 
pačiam apaštalui: „Simanai, Simanai štai velnias siekė jus, kad 
niekotų kaip kviečius, bet aš meldžiausi už tave, kad nesusilpnė- 
tų tavo tikėjimas ir tu kartais atsigręžęs stiprink savo brolius“ 
(Luk. 22. 31. 32). V. Jėzaus malda yra išpildoma ir išpildyta. Jis 
nebūtų pasisakęs šv. Petrui, jei nebūtų turėjęs Žinios, kad taip 
bus, kaip meldėsi. V. Jėzus negalėjo vesti žmonių klaidon. Iš 
viso to pasakymo matyt, kad ir didžiausioms pragaro pastan- 
goms sukilus prieš Bažnyčią, Petro tikėjimas nesusilpnės. Taip 
padaryta del to, kad būtų kam stiprinti broliai pradėjusieji silp- 
nėti. Ta brolių stiprinimo pareiga aiškiai pridėta prie neklai- 
dingumo dovanos. Kiekvienam aišku, kad tas neklaidingumas 
buvo duotas ne Petro asmeniui pasidžiaugti, o Bažnyčios reika- 
lams aprūpinti, kad joje visuomet būtų nors vienas asmuo, ku- 
* rio tikėjimas, neprieinamas klaidoms, galėtų tapti žiburiu, rodan- 
čiu kelią visiems krikščionims, kada užeina pragaro pagundų 
„tamsybės. 

“Tą dovaną ir pareigą V. Jėzus davė šv. Petrui, žinoda- 
mas jo asmens silpnybę, pridėdamas pranašystę apie užsigynimą. 
Tai ženklas, kad tai nebuvo dovana asmeniui: tai buvo reikalin- 
ga ypatybė žmogui paskirtam į atsakomingą vietą. . 

Atsikėlęs iš numirusių, V. Jėzus priminė Petrui jo aukštą 
paskyrimą ir priedermes. Galilėjoje Išganytojas ant ežero kranto 
pavalgęs pusryčių su apaštalais, tarė Petrui: „Jono Simanai, ar 
myli mane labiau negu šitie? Tarė jam: Taip, Viešpatie, tu žinai, 
kad myliu tave. Tarė jam: Ganyk mano avinėlius. Tarė jam ant- 
rąkart: Jono Simanai, ar myli mane. Tarė jam: Taip, Viešpatie, 
tu žinai, kad myliu tave. Tarė jam: ganyk mano avinėlius. Tarė 
jam trečiąkart: Jono Simanai, ar myli mane? Nuliūdo Petras, kad 
tarė jam trečiąkart, ar myli mane ir tarė jam: Viešpatie, tu viską 
žinai, tu žinai, kad myliu tave. Tarė jam: ganyk mano aveles“ 
(Jon. 21, 15—17.))) 

Svarbus, beabejo, yra dalykas pirmininkauti visoje Bažny- 
čioje. Tą svarbumą V. Jėzus pažymėjo trisyk atkartodamas tą pa- 
tį pasakymą: „Ganyk mano avinėlius“ ir pridėdamas taipgi „ave- 


1) Trys paskutiniai tekstai mano versti tiesiog iš originalo, būtent iš 
graikų kalbos. 

„les“. Del uždavinio aukštybės V. Jėzus tris kart paklausė apie 
meilę, tarsi, prisimindamas kad aukštoji valdžia tada būva nau- 
dingiausia, kada yra meilingiausia. 

Šventasis tat Petras yra uola, ant kurios V. Jėzus pastatė 
Savo Bažnyčią. Šventam Petrui yra duoti Dangaus Karalijos 
raktai, arba aukštoji valdžia ir galybė surišti bei paliuosuoti 
visus ir viską sulig reikalo. Šv. Petrui duotas tikėjimo neklai- 
dingumas ir pareiga stiprinti kitus pavojuje. Pagaliau Šv. Pet- 
ras pastatytas visų V. Jėzaus avinėlių ir avelių ganytoju. Trum- 
pai tą viską išreiškiant, Šv. Petras yra aukščiausias asmuo Baž- 
nyčioje. Kaip apaštalai sudaro jos valdybą, taip šv. Petras yra 
tos valdybos pirmininkas. 

Kadangi V. Jėzus sujudino visus Palestinos žmones, kad 
būtų kam įstoti į Jo kuriamąją draugiją, kadangi Jis paskyrė as- 
menis tos draugijos valdybai, kadangi aiškiai išdėjo tos valdy- 
bos teises ir pareigas, kadangi paskyrė tai valdybai ir visai 
organizacijai pirmininką, tai aišku, kad V. Jėzus tą organizaciją 
yra įkūręs. 

Iš pranašų ir iš paties V. Jėzaus dažniausių žodžių ta orga- 
nizacija būtų turėjusi vadintis dangaus karalija. Bet tas vardas 
pasidarė pavojingas. Karaliai ėmė įtarinėti, kad Kristaus įkurtoji 
draugija norinti sudaryti naują valstybę. Todel krikščionys per- 
keitė vardą ir ėmė savo organizaciją vadinti Bažnyčia. Gal kada 
nors ateityje jai grįž pirmutinis vardas. 

Iš išdėtųjų dalykų matome, kad V. Jėzus sudarė tikrą drau- 
giją. Kadangi racionalistų pažiūroje tas faktas netelpa, tai pažiū- 
ra negali būti teisinga. Matome taipgi, kad ir dvasiškijai V. Jė- 
zus uždėjo aiškių pareigų bei suteikė aiškių teisių. Tas faktas 
liko nepastebėtas ortodoksinių, arba konservatyvių protestantų, 
todel ir jų pažiūros negalima priimti. Pagaliau aišku, kad V. Jė- 
zus pastatė savo Bažnyčiai vieną aukščiausią valdytoją ir gany- 
toją. Pravoslavija neima domėn to fakto, todel ji, nors vienaip 
su mumis pripažįsta Bažnyčią esant V. Jėzaus įkurtą, skiriasi nuo 
mūs labai svarbiu dalyku. Kristus negalėjo palixti savo Bažny- 
čios be matomos galvos. Pravoslavija nesinaudoja trimis Šv. Raš- 
to vietomis, kur Šv. Petro pirmenybė Bažnyčioje yra aiškiai 
V. Jėzaus išreikšta. 

Imdami domėn tą, kas yra Šv. Rašte, rūpestingai peržiūrėję 

įvairias visų tikėjimų ir netikėjimų nuomones apie tai, kaip Jėzus 
žiūrėjo į savo mokinių organizaciją, mes priėjome prie aiškios 
išvados, kad Jėzus sudarė organizaciją, iš žmonių įtikėjusių Jo 
mokslui ir pasižadančių pildyti Jo įsakymus. Ta organizacija pra- 
džioje vadinosi Dangaus Karalija, paskui ėmė vadintis ir iki šiol 
vadinasi Bažnyčia. 


2. Bažnyčios žymės, 


Žmogaus prigimtyje noras yra tvirtesnis už išmintį. Noras 
kartais atmeta visą Dievo apreiškimą, kartais tik dalį jo. Sulig 
norų įvairumu, yra įvairumas atmestų ir priimtų apreiškimo da- 
lių. Protas pateisina tą, ką noras yra pasirinkęs: taip susidaro ti- 
kėjimų įvairumas. 

Faktas yra, kad krikščioniškų tikėjimo organizacijų yra daug, 
kad jos nesutinka tarp savęs, kad kiekviena skyrium tvirtina, būk 
ji esanti tikroji Kristaus Bažnyčia. Žinant, kad Kristus savo mo- 
kinius suorganizavo, kad jų vienybės troško, kad sakė, jog bū- 
sianti viena avija ir vienas piemuo, reikia patirti, kuri krikščio- 
nių organizacija yra tikrai Kristaus Bažnyčia, o ne žmonių noro 
ir proto padaras? 

Kiekviena organizacija turi savo ypatybių. Jų, be abejo, tu- 
rėjo turėti ir Kristaus mokinių organizacija, arba Bažnyčia. Ypa- 
tybės buvo dvejopos: vienos lengvai patiriamos, greičiau mato- 
mos iš oro, kitos sunkiau susekamos ir pastebimos. Pirmosios 
vadinasi žymėmis del to, kad žymios. Antrąsias vadinsime tiesiog 
ypatybėmis. 

Mes pirmiausia apsvarstysime Kristaus Bažnyčios žymes, 
kad iš jų patirtume, kuri organizacija yra Kristaus įkurtoji Baž- 
nyčia. Tų žymių yra keturios: vienybė, šventybė, visuotinumas 
ir apaštališkumas. 

Vienybė. Kristus norėjo, kad Jo Bažnyčia būtų viena. Vie- 
nybę galime dvejaip suprasti: pirmiausia, kad būtų tik viena Baž- 
nyčia, o ne daugiau, ir antra, kad išvidiniame tos Bažnyčios gy- 
venime būtų sutartis bei susiklausymas, arba vienybė. 

V. Jėzus žinojo tik vieną „Dangaus Karalystę“, o ne kelias 
Dangaus Karalystes. Ant vienos uolos Jis tik vieną Bažnyčią ža- 

dėjo statyti. Daug kartų kalbėdamas apie mokinių organizaciją, 
Jis niekad nepavartojo daugiskaitos. Įvairiais prilyginimais aiškin- 
damas jos ypatybes, Jis visuomet kalbėdavo apie vieną. Jis ją 
lygino su tinklu, ne su tinklais; su vynuogynu, ne si vynuogy- 
nais; su puota ne su puotomis; su dirva, ne su dirvomis; su 
avija, ne su avijomis. Kada Jis dangaus karalystę lygino su de: 
šimčia mergelių, tada jis pasakė, jog tos mergelės: ėjusios į vie- 
nas vestuves. Protingosios mergelės įėjusios į jas, paikiosios ne- 
įėjusios (Mat. 25, 1. 12). i 

Kaip Kristus buvo išmokinęs, taip šv. Povilas išreiškė: „Vie- 
nas Viešpats, vienas tikėjimas, vienas krikštas“ (Eph. 4, 5). 

Kristus taipgi mokė, kad vienoje Jo įkurtoje Bažnyčioje bū- 
tų išvidinės vienybės. Kristaus mokinių draugija gyvena tikėjimu, 
todel išvidinė vienybė turi pirmiausiai būti tikėjimo dalykuose. 
Tas aiškiai matyti iš tik ką minėtų šv. Povilo žodžių: „Vienas 
Viešpats, vienas tikėjimas“ (Eph. 4, 5). Bet ir pats Kristus tikė- 
jimo vienybę sudarė tuo, kad reikalavo viską tikėti, ką tik buvo 
apreiškęs. Jis liepė apaštalams mokyti žmones „laikyti viską, 
ką tik įsakiau jums“ (Mat. 28, 20). Jis uždraudė atmesti ir ma- 
žiausią daiktelį. Kas panaikintų vieną šitų mažiausių paliepimų 
ir taip mokintų žmones, bus vadinamas mažiausias dangaus ka- 
ralystėje“ (Mat. 5, 19). 

Vienybė kartais gali iširti, jei ne visi vienaip išreiškia tai, 
ką viduje vienaip tiki. Bet Kristus uždraudė skirtumą tarp išvi- 
dinio tikėjimo ir išorinės išraiškos, sakydamas: „Kas gi manęs 
išsigins žmonių akivaizdoje, to ir aš išsiginsiu Savo danguje 
esančio Tėvo akivaizdoje (Mat. 10, 33). 

Taigi V. Kristus, liepdamas apaštalams visą apreiškimą | 
skelbti žmonėms, įsakydamas žmonėms nė mažiausios to skelbi- 
mo dalies nenaikinti, reikalaudamas, kad išorinis tikėjimo išpa- 
žinimas būtų tokis jau, kaip išvidinis, sudarė tuomi pačiu tikė- 
jimo vienybę. 

Antras svarbus krikščionių gyvenime dalykas — buvo sakra- 
mentai. Šv. Povilas sako, kad tarp krikščionių yra vienas krikš- 
tas, kaip vienas yra tikėjimas ir vienas Dievas (Eph. 4, 5). Visi 
krikščionys turi dalyvauti vieno Jėzaus Kūno ir Kraujo valgyme 
ir gėrime (1. Cor. 11, 24— 26). Sakramentų naudojimo vienybė 
vadinasi liturginė. Ji nereiškia, kad vienokios turėtų būti apeigos 

sakramentūs dalinant, nei to, kad kiekvienam krikščioniui būtų 
reikalingi visi sakramentai. Liturginė Bažnyčios vienybė reiškia, 
kad visi pripažintų tuos pačius sakramentus ir turėtų vieną nuo- 
monę apie tų sakramentų materiją bei formą ir jų naudą sielai. Ki- 
taip sakant, liturginė vienybė Bažnyčioje yra tada, kada visos 
Bažnyčios dalys pripažįsta tą patį skaičių ir tuos pačius sakra- 
mentus su tomis pačiomis jų prigimtimis ir tikslais. 

Trečias krikščionijos gyvenimo dėsnys yra valdžia. Kristus 
tik vieną apaštalų būrį išskyrė ir tik vieną pastatė ant jų virši- 
ninką šv. Petrą. Tokiu būdu Jis padarė, kad būtų viena valdžia. 

Vienu Kristaus tikėjimu gyvenančią, vienais Jo įstatytais 
sakramentais stiprinamą, vienos Jo valdžios vedamą Bažnyčią 
Kristus prilygino prie medžio, Dievo Sūnaus syvais gyvenančio. 
Aš esu vyno medelis, o jūs atžalos. Kas yra manyje, o aš jame, 
tas daug vaisių veda, nes be manęs nieko negalite padaryti 
(Jon. 15, 5). Del to šv. Povilas ir mokydavo, kad Bažnyčia yra 
Jėzaus Kūnas (Rom. i2, 5; 1 Cor. 12, 12. 14). 

Šventybė. V. Jėzus norėjo, kad Jo Bažnyčia būtų šventa. 
Šventybė gali būti trejopos rūšies: daikto, asmens ir priemonės. 

Neturintieji proto, nei sielos daiktai gali būti šventi, jei jie 
yra paskirti Dievo tarnybos tikslams. Taip šventas gali būti pa- 
veikslas, ar kryželis, šventa pamaldų troba, šventas kielikas Mi- 
šioms laikyti. 

Asmens šventybė yra tada, kada jo apsėjimai yra geri, ka- 
da jo dorybės yra aukštos, didelės ir jų jis turi daug. 

Priemonių šventenybė yra šventi tie daiktai, kurie patys ne- 
turi nei asmens nei šąžinės, bet palengvina asmenims šventybę 
įgyti. Šita šventybės rūšimi yra šventi visi sakramentai, apeigos, 
pasninkai, maldos ir kiti toki. 

Kalbėdami apie Bažnyčios šventybę mes visų pirma minti- 
jame apie asmeninę žmonių šventybę, t. y. apie dorybių ir gerų 
darbų gausybę. Bažnyčia susideda iš žmonių, tie yra asmenys; 
todel Bažnyčiai labiausiai tinka asmeninė šventybė. Kada bus 
matyti, kuri krikščioniškojo tikėjimo organizacija turi daugiausiai 
asmeninės šventybės, tada ir be įrodymų savaime paaiškės, jog 
joje daugiausiai yra šventybės priemonių, jog ji ir daiktine šven- 
tybe yra šventa, nes ji Dievo garbei skirta ne mažiau negu ta 
troba, į kurią žmonės renkasi melstis. 

Kristus norėjo, kad Jo Bažnyčia būtų šventa asmenine 
šventybe, nes jisai sakė: Jei jūsų teisybė nebus pilnesnė už raš- 
tininkų ir parizėjų, nejeisite į dangaus karalystę“ (Mat. 5, 20). 
Kiek toliau Jis dar smarkiau pasakė: „Taigi būkite tobuli, kaip 
jūsų Tėvas danguje tobulas yra“ (Mat. 5, 48). Dorybių ieškoji- 
mas turi būti pirmutinis krikščionių rūpestis (Mat. 6, 33). Todel 
šv. Povilas V. Jėzaus palikimą skelbdamas krikščionis nūolat va- 
dindavo šventaisiais (1 Cor. 6, 2; 2 Cor. 13, 12; Phil. 4, 22 ir t.t.). 

Visatinumas. Kadangi yra tiktai viena Bažnyčia, kadangi 
joje yra Kristaus paliktosios išganymo priemonės, tai aišku, jog 
ta bažnyčia turi būti prieinama visiems visų tautų ir visų laikų 
žmonėms. 

Todel negali būti visatina ta krikščioniško tikėjimo organi- 
zacija, kuri taip susijungia su kuria nors tauta arba viešpatija, 
kad apsiriboja joje. 

Tikėjiminės organizacijos narių skaitlingumas daug reiškia, 
nes tarptautinei bažnyčiai lengviau yra turėti daugiau narių ne- 
gu tautinei. Taip pat ir Senojo Įstatymo pranašystės nekartą 
minėjo, kad Mesijo pasekėjų bus daug. Taip Dievas Abraomui 
buvo žadėjęs padauginti jo dvasios vaikus, kaip žvaigždes dan- 
guje (Gen. 26, 4), kaip jūros smiltis (Gen. 22, 17). Kūno žvilg- 
sniu V. Jėzus buvo Abraomo sūnus, dvasios žvilgsniu krikščio- 
nys yra Kristaus vaikai. Abu tuodu žvilgsniu Dievas sudėjo ža- 
dėdamas Abraomui taip skaitlingą padermę, kaip žvaigdžių dan- 
guje ir smilčių pajūryje. Tas žadėjimas išsipildo per Kristų, kaip 
tad ir buvo pažymėta pranašystėje. Kristus kūno vaikų neturėjo, 
todel pranašystė reiškia jo tikėjimo mokinių skaitlingumą. 

Bet svarbiausia Bažnyčios visatinumo reikšmė yra tarptau- 
tiškumas. Tuomi Kristaus tikėjimo organizacija skiriasi nuo Žydų 
tikėjimo, arba Senojo Įstatymo, kuriame visi tikėjimo gerumai 
buvo skirti vienai tik žydų tautai. Bet ir Senojo Įstatymo prana- 
šai jau skelbė, kad Mesijo laikais visos tautos priims Jo įstatus 
(Izaijas 2, 2—4). 

Pats Kristus pažymėdavo Žydams, kad nereikia niekinti 
kitų tautų, ypač Samariečių (Luk. 10, 33; 17, 6), kad ir Romie- 
čiai gali turėti dorybių, ypač tikėjimo, didesnių už Žydus (Mat. 
8, 10). Paskui Jis aiškiai pasakė, kad dangaus Tėvas į savo 
puotą sukvies visus iš visų kampų (Luk. 14, 16—24), tai reiškia 

ne vieną tik tautą, bet visas. Taigi Kristus aiškiai pasakė, kad 
Jo moksle „daugelis atvyks iš rytų ir vakarų ir dangaus karalys- 
tėje sės prie stalo su Abraomu, Izaoku ir Jokubu (Mat. 8, 11). 
Todel šv. Povilas, tas gerasis Kristaus mokslo reiškėjas, ir para- 
šė: „Nėra Žydo nei Greko“ (Gal. 3, 28; Rom. 10, 12). Apaštalas 
pripažino tautinių ypatybių skirtumą, kaip vyro ir moteries skir- 
tumus, bet jis nepripažino, kad Bažnyčioje turėtų teisės viena 
tauta arba viena lytis daugiau už kitą. Tuomi apaštalas pažymė- 
jo, jog Bažnyčia yra viena lygi visiems žmonėms, t. y. visatina. 

Apaštališkumas. Šv, Jonas apaštalas aprašo savo regėjimą: 
„Mieste mūras turįs dvyliką pamatų, ir ant jų dvylika vardų dvy- 
likos Avinėlio apaštalų“ (Apoc. 21, 14). Mylimiausis Jėzaus moki- 
nys tą regėjimą aprašydamas, parodo apaštalų reikšmę Bažnyčioje. 
Tos pačios minties buvo ir šv. Povilas apaštalas. Šitas rašė Epe- 
ziečiams: „Esate pastatyti ant pamato apaštalų ir pranašų, paties 
svarbiausio kertinio akmens Jėzaus Kristaus“ (Eph. 2, 20). 

Kristaus Bažnyčia turi gyventi Jo atneštuoju apreiškimu, kurį 
atsiminti, teisingai suprasti, be klaidos garsinti žmonės gali 
tiktai ypatingai padedant Kristui'(Mat. 28, 20) ir Šventajai Dva- 
siai (Jon. 14, 26). Tą dvylinką antgamtinę pagelbą Kristus davė 
apaštalams, ne kam kitam. Todel ne iš apaštalų einantis krikš- 
čioniškasis tikėjimas, nėra Kristaus tikėjimas, 

Kristus savo Bažnyčiai paliko tokių daiktų, kaip galybę 
atleidinėti nuodėmes (Jon. 20, 23), duoną ir vyną permainius 
Jėzaus Kūnu ir Krauju penėti tuomi žmones (Jon. 6, 52), Kri- 
staus mirties auką atnaujinti Jo Kūno ir Kraujo paslaptim (Luk. 
22, 19). Taigi Kristaus įstatytoji kunigystė turi antgamtinių jėgų, 
toli pereinančių tą visa, ką išneša žmonių galybė. Kristus tą ga- 
lybę paliko vieniems apaštalams; daugiau niekam. Taigi tik apaš- 
talai tą kunigystę galėjo perduoti kitiems. Kas nėra jos gavęs iš 
apaštalų, tas jos neturi ir negali turėti. 

Senajame Įstatyme kunigystės jėga buvo mažesnė. nes turė- 
jo pareigą vien aukoti gyvulius ir smilkalus. Tačiau Kore, Da- 
tan ir Abiron, pabandę kunigystę savintis ne tuo keliu, kurį Die- 
vas buvo paskyręs, tapo žemės praryti (Num. 16, 5; 26, 10). 
Naujasis Įstatymas nepanaikino reikalo gauti antgamtinę kunigy- 
stės jėgą iš Dievo paskirto šaltinio Dievo įstatytais būdais. Prieš 
duosiant apaštalams nuodėmių atleidimo galybę Kristus pažymė- 

jo: „Kaip siuntė mane Tėvas, taip ir aš jus siunčiu.“ Tą ištaręs 
kvėpė į juos ir tarė jiems: „Imkite Šventąją Dvasią, kuriems 
atleisite nuodėmes, bus atleistos, kuriems sulaikysite bus sulai- 
kytos“ (Jon. 20, 21—23). Taip pat prieš įteiksiant apaštalams 
mokslo ir krikšto galybę V. Jėzus pažymėjo: „Duota yra man 
visa galybė danguje ir ant žemės“ (Mat. 28, 18). ' 

Nebuvo reikalo atkartoti tą prie kiekvieno sakramento. . 
Apašialai žinojo taisyklę ir ją paliko vėlesniems. Šv. Povilas rašo: 
„Nes kiekvienas aukštasis kunigas iš žmonių imamas ir žmo- 
nėms skiriamas tame kas Dievui yra, kad aukoių dovanas ir at- 
našas už nuodėmes, kad jis galėtų užjausti nežinantiems ir kly- 
stantiems, ir pats yra silpnybe apsuptas ir del to turi aukoti už nuo- 
dėmes kaip už tautą taip ir už save. Ir nei vienas nesiima pats 
sau garbės, bet ką Dievas šaukia, kaip Aroną. Taip nei Kristus 
ne pats save šviesiu padarė, kad taptų aukščiausiu kunigu, bet 
kuris jam yra taręs: Mano Sūnus tu esi, aš šiandien pagimdžiau 
tave. Kaip ir kitoje vietoje sako: Tu esi amžinas kunigas sulig 
Melchizedeko eilės“ (Žyd. 5. 1—6). Šv. Povilas rašė pirma negu 
Evangelijos tapo užbaigtos. Jis jau tada matė didelį reikalą stip- 
riai išreikšti ir tvirtai įrodyti, jog krikščioniškoji kunigija neima- 
ma pasisavinimu, nei minios įgaliojimu, o tiktai iš Dievo per 
Kristų ir per tuos, kam Kristus kunigystę paliko. Jis ją paliko 
vieniems apaštalams. . 

Per apaštalus taipgi iš Kristaus pareina ir valdymo galė, ar- 
ba jurisdikcija, valdanti Bažnyčią. Kas tos jurisdikcijos nepripa- 
žįsta, tas krikščionis turi būti kaip stabmeldys ir muitininkas 
(Mat. 18, 17). Kristus buvo kalbėjęs apie dvi žmonių rūši: vie- 
mus kurie savo išganymo darbą dirba rimtai, t. y. jį stato ant 
uolos, kiti kurių darbas yra paikas, nes jie stato išganymo rei- 
kalą ant smilties (Mat. 7, 24—27) Išganymo rimtam darbui pats 
Kristus paskyrė uolą, šv. Petrą apaštalą ir ant jo pastatė savo 
Bažnyčią įduodamas Dangaus Karalystės raktus (Mat. 16, 16). 
Tat reiškia, kad ir valdžia, kurią reiškė raktai, Bažnyčioje tapo 
suteikta apaštalui. Ji tada yra teisėta, kada nuo apaštalų uolos 
pareina. 

Apaštališkumas tat turi būti Bažnyčios moksle, jos kunigi- 
joje ir jos valdžioje. Už vis svarbiausias yra kunigijos apaš- 
tališkumas, nors ir be kitų dviejų negalima apseiti. 

Šitas keturias Kristaus Bažnyčios žymes brangino krikščio- 
nių senovė. Po antram visatiniam krikščionijos mokytojų susi- 
rinkimui, buvusiam Konstantinopolyje 381 metais, imta giedoti 
„Tikiu... į vieną šventą, visatiną, apaštališką Bažnyčią.“ (Gre- 
kiškai: Ioteow eię piav, dytaw, xadolwhv wai  daootolY 
„ Exxmnolav; lotyniškai: credo in... unam sanctam catholicam et 
apostolicam Ecclesiam.) 


3. Rymo-Katalikų Bažnyčia 
viena teturi visas Kristaus Bažnyčios žymes. 


Šiandien yra trys didžiosios krikščionių pakraipos, būtent: 
katalikija, protestantija ir pravoslavija. Prie jų yra didelė daugy- 
bė senų ir naujų krikščioniškų sektų, nesueinančių į anas didžia- 
sias. Tarp tų mažųjų galima paminėti Armenijos monotizitus li- 
kusius iš senovės, lenkų Marijavitus atsiradusius 1906 m. ir 
lenkų bei lietuvių nezaležninkus žinomus Amerikoje. 

J Vienybės ieškant susyk darosi aišku, kad protestantai 
“jos neturi, nes tikėjimo dalykuose jie prisilaiko labiausiai griau- 
jančios vienybę taisyklės, būtent, kad kiekvienas asmuo pripažį- 
„sta Dievo apreiškimu tai, kas jam rodosi. Todel vieni protestan- 
tai pripažįsta Dievo asmeniškumą, kiti ne; vieni pripažįsta Šv. 
Trejybę, kiti ne; vieni pripažįsta sielos nemirtingumą, kiti ne; 
vieni pripažįsta visas Evangelijas, kiti nei vienos. 

Nėra nei liturgiškosios vienybės ten, kur vieni pripažįsta 
“tris sakramentus: krikštą, Eucharistiją ir moterystę, kiti tik du 
pirmuoju, kiti tik vieną pirmąjį, kiti nei vieno. Visa ta pažiūrų 
įvairybė apie sakramentus telpa protestantiškoje krikščionijoje. 

Kiekvienos šalies protestantai yra skyrium susiorganizavę 
sulig savo pažiūrų ir krypsnių. Vienos tarptautinės protestantų 
organizacijos nėra. Amerikos reformatai yra visai atskira organi- 
zacija nuo Prancūzijos reformatų, o tie yra skyrium nuo Lietuvos 
reformatų. Taip pat kiekvienoje šalyje neprigulminga nuo kitų 
yra Liuteronių organizacija. Taip pat ir kitos protestantų rūšys: 
metodistai, baptistai, presbiteronys ir kitos. Nėra tat protestan- 
tizme nei jerarchinės vienybės. 

“ Pravoslavijoje yra mažiau skirtumų negu protestan- 

tijoje. Pravoslavija turi liturgišką vienybę, nes visi vienaip pri- 
pažįsta septynis sakramentus. Bet pravoslavija jerarchijos žvilgs- 
niu yra taip pat eilė tautinių viena nuo kitos neprigulmingų or- 
ganizacijų, kaip ir protestantija. Grekų tautos pravoslaviją valdo 
Atenų Sinodas, kuris nepripažįsta ant savęs nė kokios kitos val- 
džios kaip Grekų vyriausybę. Bulgarų pravoslavija nepripažįsta 
Grekų valdžios nei Atenų Sinodo vyriausybės, o tik savo egzar- 
chą Sophijos metropolitą. Galicijos pravoslavus, ir Turkijoje gy- 
venusius Grekus valdydavo Konstantinopolio patriarcha. Rusijos 
pravoslavai nepripažino ant savęs jo valdžios. Rusijos pravosla- 
vus valdė Petrogrado Sinodas, o nuo 1917 m. Maskvos patriar- 
cha. Tam mirus susidarė varginga padėtis Pravoslavai tat pripa- 
žįsta, kad jų tikėjimas nėra viena tarptautinė organizacija, o eilė 
autokefalinių (savagalvių) bažnyčių: Rusijoje, Rumunijoje, Serbi- 
joje, Bulgarijoje, Turkijoje, ir Grekijoje. Tokiu būdu pravoslavi- 
joje nėra vienos valdžios, nei jerarchinės vienybės. | 

Pravoslavijoje nėra nei tikėjimo vienybės, nėra kas aiški- 
na iškylančias tikėjimo abejones. Taip Rusijos pravoslavija su- 
skilo į Nikono pravoslaviją ir Seno Tikėjimo (starovierų) pra- 
voslaviją. Nikono pravoslavijoje neklaidingumą savinasi archije- 
rejai (vyskupai), Sename Tikėjime —liaudis. Septynioliktame šimt- 
metyje pasidaręs suskilimas neišnyko iki bolševikų revoliucijos ir 
visu laiku buvo labai aštrus. 

Katalikystėje yra tikėjimo vienybės, nes visi katalikai 
vienaip pripažįsta visą Šventojo Rašto turinį abiejuose Testamen- 
tuose. Kilus abejonei apie šv. Rašto prasmę ištarmę išduoda 
arba visatinas vyskupų suvažiavimas, arba popiežius, šv. Petro 
įpėdinis, kuriam Kristus paliko neklaidingumo dovaną. 

Visi katalikai vienaip pripažįsta septinis sakramentus ir turi 
vieną nuomonę apie jų prigimtį, pasekmes bei reikalingumą. Taigi 
katalikystėje yra liturgiškoji vienybė. 

Yra ir jerarchiškoji arba valdžios vienybė, nes ant šiaip 
žmonių turi valdžią klebonai, ant klebonų vyskupai, ant vyskupų 
popiežius, šv. Petro Įpėdinis, kuriam Kristus triskart pasakė: „Ga- 
nyk mano aveles“ (Jon. 21, 15). Negali būti jerarchinės vieny- 
bės didesnės už tą, kuri suseina į vieną asmenį. Ė 

Taigi katalikystėje yra pilna tikėjimo, sakramentų ir val- 
džios vienybė. 

Smulkiosios sektos. Monotfozitai ir Marijavitai 
mums svetimi, svetimų tautų padarai: bereikalo užgaištume juos 
gvildendami. Tik nezaležninkus turime ištirti. Jie rūpinasi kuo- 
daugiausiai išlaikyti panašumo į katalikų Bažnyčią, todel sakra- 
mentus daro taip, kad atrodytų lyg katalikiški. Pamokslus neza- 
ležninkai skelbia taip, kaip moka, o moka labai mažai. Rimtų 
" veikalų apie tikėjimo dalykus nezaležninkai nėra parašę, bet jie 

labai sutaria su žmonėmis atsižadėjusiais tikėjimo visai, todel 
„apie jų tikėjimo vienybę nėra ką kalbėti. Žinia, kad jie neturi 
"valdžios vienybės. Jų skelbėjai nesutinka tarp savęs. Vieni pasi- | 
"vadino Lietuvių Tautos Katalikiškoji Bažnyčia, kiti pasivadino 
Sena Romos Katalikų Bažnyčia Amerikoje. Abiejuose varduose 
kiekvienas žodis yra netiesa. Nors nesenai nezaležninkija atsira- 
“do tarp Lietuvių Amerikoje, tačiau jau suskilo į dvi dali: Lietu- 
vių Tautos ir Seną Romos. Tai ženklas, kad vienybės nėra. 
Šventybė. Protestantija nepripažįsta šventųjų visai. 
" Šešioliktame amžiuje prasidėdama ji visai neturėjo tikslo įgyti 
daugiau dorybių. Pirmutinis ir didžiausias jos veikėjas D-ras 
Martynas Liuteris parašė nelaimingus žodžius: „Sufficit guod 
agnovimus per divitias gloriae Dei Agnum, gui tollit peccata 
mundi. Ab hoc non avellet nos peccaium, etiamsi millies uno 
die fornicemur aut occidamus“, t. y.: „Užtenka, kad Dievo gar- 
bės gausybe pažinome Avinėlį, kurs naikina pasaulio nuodėmes. 
Nuo jo nuodėmė neatitrauks mus, nors viena diena tūkstantį 
kartų paleistuvautume ar užmuštume“ (Liuterio laiškai, išleido de 
Wette II, 37). Besigailindamas, kad per 20 metų buvo Mišias lai- 
kęs, Liuteris sakė tą „klaidą“ atitaisąs, Kristaus garbei gėrimą 
išgerdamas, (Tischreden. Eisleb. f. 33 a.) Tai buvo žodžiai verti 
žmogaus, kuris vienu atvėju savo gyvenime iškilmingai pasižadė- 
jo sekti Kristaus pavyzdį neturtu, paklusnybe ir skaistybe, o pa- 
skui tuos įžadus ir pats sulaužė ir kitus drąsino laužyti. Protestan- 
tų teologas Schenkel teisingai parašė: „Negalima užginti, kad 
protestantiškoji ortodoksija, pradedant Liuteriu, dorinio gyve- 
nimo reikšmę žemai siato“ (Es ist nicht zu leugnen, dass die 
protestantische Orthodoxie von Luther an die Bedeutung des 
sittlichen Lebens geringschatzt, Christentum und Kirche 1867, 
"II Abt. p. 359). 
Pravoslavija neužsigynė šventumo žodžiais, bet apsė- 

jimų mažiau prisilaiko doros už protesiantus. Pasilikusi atgailos 
sakramentą provoslavija nereikalavo, kad žmogus padaręs skriau- 
dą artimui atlygintų ją; nereikalavo, kad žmogus prieš gausiant 
išrišimą tūrėtų tikrą pasiketinimą pasiliauti nuodėmių. Pravosla- 
vija reikalavo, kad einantis išpažinties teisingai atsakytų kunigo 
klausimams, bet nereikalavo, kad žmogus pasisakytų, ko kunigas 
neklausė. Pravoslavija dar buvo apsiėmus, kad nuodėmes prieš 
imperatorių dvasiškija praneštų policijai. Šitas stambiojo sakra- 
mento sugadinimas taip žemai nuleido pravoslavijos viešąją dorą, 
kad tos religijos šalyse atsirado visam pasauliui pavojingų daiktų. 

Nezaležninkija taip gausiai turi papiktinančių atsitiki- 
mų, jog negarbė darosi kitiems tikėjimams ją tarp jų paminėjus, 
S. Mickevičius, Lawrenc“o nezaležninkų vyskupas, tapo pačių ne- 
zaležninkų atstatytas nuo vyskupavimo už girtybę, paleistuvystę 
ir kitus nusikaltimus. Jasienskį iš Rocktordo išvežė policija, nes: 
buvo skaudžiai nuskriaudęs nepilnametę mergaitę. Trečias asmuo, 
kurio pavardė netapo apgarsinta, rašė savo draugui taip gi ne- 
zaležninkų „kunigui“, kad pavogęs sidabrinį kieliką bėgtų kitur. 
Ketvirtas nezaležninkų dvasiškis dalyvavo plėšikų užpuolime ant 
kunigo A. Petraičio namų Soūth Chicagoje. Nezaležninkija yra 
šlykščiausia votis ant Amerikos lietuvių kūno. Sunku priskaityti 
prie religijų tą žmonių dalį, kuri turėdama vos kelioliką dvasiš- 
kių pakenčia jų tarpe keletą viešų prasikaltėlių. . 

Katalikija. Ne visi žmonės tai daro ką pripažįsta ir 
kalba; todel ir tarp katalikų pasitaiko sunkių viešų kaltybių, bet. 
jų nuošimtis yra labai mažas. Dar nėra buvę laikų, kad kiekvie- 
nas dvyliktasis katalikų dvasiškis būtų buvęs prasižengėlis. 

Daug yra plačių visuomenės organizacijų, bet tik viena ka- 
talikija pakėlė ir laiko pasaulio mintį ragindama rūpintis doros 
„aukštybe. Kitos didesnės organizacijos eina su ja lenktyn doroje, 
bet tų lenktynių pradžia yra iš to, kad katalikija pasižymėjo sa- 
vo organizacijos šventybe. Kitos savo doros aukštybę pažymi ir 
pakelia tiek, kiek kovoja eidamos lenktyn su katalikija, 

* Nei viena tikybinė, ar kitokia, organizacija neturėjo ir. 
neturi taip didelio dorybės milžinų skaičiaus kaip  kataliki- 
ja. Martyrologijoje yra surašyta šimtai tūkstančių katalikų“ 
šventųjų, kurių kiekvienas yra pasižymėjęs karžygišku dorybių 
aukštumu ir daugumu. Paminėsim po vieną iš šimtmečio: šv, 

Povilas, šv. Justinas kankinys, šv. Kiprijonas, šv. Ambraziejus, šv. 
Leonas Didysis, šv. Benediktas, šv. Grigalius Didysis, šv. Jonas 
Damaskietis, šv. Bruno (Kolonijos arkiv.), šv. Kirilius, Slavų ap., 
šv. Grigalius Septintasis, šv. Bernardas, šv. Pranciškus Asyžietis, 
šv. Bernardinas, šv. Joanna d'Ark, šv. Teresė, šv. Vincentas a Pau- 
lio, šv. Alfonsas Liguori, šv. Teresė Kūdikėlio Jėzaus vardo. Gy- 
venusieji 20-me amžyje dar tebėra nepripažinti šventaisiais, bet 
jų daug buvo tokių, kurių dorybės žibėjo visiems. Šito surašo 
vertė galima matyti iš to, kad praleisti tapo toki milžinai, kaip 
šv. Augustinas, šv. Bonifacas, šv. Domininkas, šv. Pranciškus 
Ksaveras, šv. Jonas dc la Salle, ir kitų daugybė. 


Lyg gražus praeities sapnas išrodo ta doros aukštybė, kuri 
buvo pirmuose krikščionyse Jeruzolimoje prieš apaštalams išsi- 
skirstant, kad „tikinčiųjų daugybės buvo viena širdis ir viena 
dvasia, kad jie nei vienas ką turėjo nevadino savo, bet viskas 
jiems buvo bendra“ (Ap. Darb. 4, 32). Ta doros aukštybė nie- 
kumet nebuvo priverstina, bet ji katalikystėje išliko iki šiai die- 
nai vyriškose ir moteriškose vienuolijose, kur turtai yra bendri, 
kur viešpatauja pasišventimas, kur nėra nuskurėlio nei turtuolio, 
kur yra gražus susiklausymas ir kūno geidulių atsižadėjimas. Tą 
visa pildančių asmenų katalikijoje šiandien yra su viršum 300 000, 
t. y. viršaus negu dešimts syk daugiau, kaip kad buvo Jeruzo- 
limoje šv. Petro laikais. 


Kada stabmeldžiai -kankindavo krikščionis už tikėjimą, tai 
buvo aukščiausios doros žydėjimo laikotarpis, nes Kristaus moki- 
niai apsiimdavo netekti teisių, turtų ir gyvybės veikiau, negu už- 
siginti savo įsitikinimų. Ta kankinių dvasia katalikijoje neišnyko 
niekuomet, nors nevisuomet buvo reikalo aukoti gyvybę už Kri- 
stų. Kankinių dvasia atgimdavo katalikijoje, kada atgimdavo per- 
sekiojimų laikas. Tryliktame šimtmetyje įsigalėję valdensai, nu- 
kankino šv. Petrą, šešioliktame šimtmetyje krauju savo tikėjimą 
paliudijo Tamas More, kardinolas Fisher, Gorcomo kankiniai ir 
daugelis kitų. Septyniolikiame šv. Juozapas Kuncevičius, pal. An- 
driejus Bobola, 1893 m. Kražiuose keliolika Lietuvių vyrų ir mo- 
terų gyvybę paaukojo už bažnyčią. 1906 metais Prancūzijos ka- 
talikai turėjo rinktis vieną iš dviejų: arba netekti Bažnyčios turto, 
kuris sulig inventoriaus išnešė 410 000 000 frankų, arba atsižadėti 

savo įsitikinimų lytinčių Bažnyčios organizaciją. Katalikai išsirin- 
ko milijonų netekimą. 

Katalikija ir Dievo garbe rūpinasi labiau už visus kitus 
tikėjimus. Gražumu garsiausios pasaulio katedros, kurios archi- 
tektūros meną labai pakėlė aukštyn, yra katalikų statytos. Ir jos 
nėra tusčios. Šimtai tūkstančių katalikų kunigų kasdien laiko Mi- 
šias įvairiose pasaulio vietose. Kada Lietuvoje baigiasi Mišių 
laikymo valandos, Amerikoje jos prasideda. Į 24 valandas dau- 
giau negu 200 000 kartų nekruvinai atsinaujina katalikų bažny- 
čiose kruvinoji V. Jėzaus auka, padarytoji ant Kalvarijos kalno. 
Jau senai nėra tos sekundos, kad kur nors ant žemės nebūtų 
pakeltos katalikų kunigo rankos Mišiose su švenčiausiu Jėzaus 
Kūnu ir Krauju, arba kad nebūtų imama šv. Komunija. Minutą 
trunka pakylėjimas, o minutų paroje būva tik 1440. Sekundą 
trunka Komunijos priėmimas, sekundų paroje yra 86 400, o Ko- 
munijų mažiausia 500 000. Taigi Komunija ir pakylėjimas nesi- 
liauja katalikų Bažnyčioje. 

Prie to reikia pridėti, kad apie 300 000 asmenų katalikų 
Bažnyčioje valandą kasdien pašvenčia maldai, vadinamai Brevi- 
orium ir mažiausiai 200 milijonų asmenų kas dien kalba ryto ir 
vakaro maldas. Tokiu būdu įsakmiai išsipildo V. Jėzaus paliepimas: 
„Reikia visuomet melstis ir niekad nepaliauti“ (Luk. 18, 1). As- 
menys paliauja, Bažnyčia nepaliauja. 

Kadangi tat katalikija yra milžinų šventųjų Bažnyčia, ka- 
dangi ji savo vienuolijose išlaikė pirmųjų krikščionių doros 
aukštybę, kadangi atsirandant reikalui atsiranda katalikijoje ir 
kankintinių karžygiškumas, kadangi katalikija žymėdama savo 
dorišką aukštybę verčia ir kitas didžiausias organizacijas kelti sa- 
vo dorą aukštyn, kadangi Katalikų Bažnyčia, pildydama Jėzaus 
palikimą neliauja garbinusi V. Jėzaus didžiausią veikimą, Jo 
Auką ant kryžiaus, kadangi visi minėtieji daiktai yra kataliki- 
jos ypatybės, tai reikia jai pripažinti šventybės žymę. 

Visatinumas. Visatinumas tūri reikšmės tada, kada po 
juo yra vienybė. Visos viešpatijos turi armijų; tačiau negalima 
sakyti, kad armija būtų visatina, nes vienos viešpatijos kariuo- 
menė yra tam, kad kariautų su kitos viešpatijos kariuomene, 

Protestantija tat neturėdama vienybės, nors turi gana 
daug asmenų, nesisako esanti visatina. Atskiros protestantų de- 

nominacijos yra mažos. Protestantų tikėjimas atsirado 1517 me- 
tais, todel jis nėra buvęs visuomet, kitaip sakant, nėra visatinas 
laiko žvilgsniu. Protestantija atsirado ir įsigalėjo vokiečių, anglo- 
saksų ir skandinavų tautų grupėje. Nei slavuose, nei romaniškose 
tautose protestantija gilių šaknų neįleido. Protestantija gana ge- 
rai tinka pralobusiam luomui, turėdama tiek gerumo, kiek jis 
turi, nuteisindama tas silpnybes, kurios jame yra įsigyvenusios, 
duodama tokį norų ir pažiūrų įvairumą, kad kiekviena širdis sau 
tinkamą atranda. Bet toji dvasia nepakelia silpnesniuosius ir ne- 
pasotina stipresniuosius, todel ne visiems žmonių ūpams tetinka. 


Pravoslavija niekur neturėjo jėgos pažymėti savo ti- 
kėjimo neprigulmybę, o visur tapo valdžios įrankiu. Ji likosi vien 
monarchiškose tautose: Grekijoje, Turkijoje, Bulgarijoje, Jugo-sla- 
vijoje arba Serbijoje ir Rumunijoje. Pirmieji bandymai gyventi 
be valdžios paramos pravoslavijai pasidarė Rusijoje nuo to laiko, 
kai bolševikai įsigalėjo. Kol kas negalima įspėti kas iš to išeis, 
nei nėra tikrų žinių kas iki šiol pasidarė. Tie įvykiai dar neper- 
mainė seniau apsireiškusios tiesos, kad pravoslavija yra tautinė 
grekų ir rytinių bei pietinių slavų religija. Ji nėra visatinė, nes 
kitose šalyse ji pasiliko tik tarp išeivių. 

Nezaležninkija nėra nei tautinė nei visatinė religija. 
Ji, kaip aukščiau minėta, jau yra suskilusi pusiau į dvi denomi- 
naciji. Ji tarp lietuvių Europoje visai nežinoma, Tarp Amerikos 
lietuvių ji sudaro tik tai maždaug vieną nuošimtį ir šiaip taip 
laikosi tik tose kolionijose, kur katalikai, negalėdami susikalbėti 
su vyskupu, del kokios nors priežasties nesutinka su savo klebo- 
nu. Visų lietuvių nezaležninkų nėra nei dešimties tūkstančių, jei 
nepriskaityti grynų socialistų ir laisvamanių. Visa ta saujelė gy- 
vena Suvienytose Valstijose. Taigi apie jos visatinumą negali bū- 
ti nei kalbos. 

Katalikija. Didžiausia už visas tikėjimo organizacijas 
yra Katalikų Bažnyčia. Pasaulyje yra viso labo apie 1 537 000 000 
žmonių. Tame skaičiuje yra 549 milijonų krikščionių. Beveik 
pusę visų kriščionių sudaro katalikai, kurių yra 265 milijonų. 
Magometo pasekėjų yra 202 milijonai, Bramo-indų yra 210 mi- 
lijonų, budistų 120 milijonų; Konfucijaus pasekėjų 235 milijonai; 
taoistų 32 milijonai; šintoistų 17 milijonų; žydų 11 milijonų; viso- 

kios rūšies stabmeldžių ir fetišistų 145 milijonai, įvairių smulkių 
arba nežinomų religijų 3 milijonai. 

Klaida sakanti, būk budistų esanti milžiniškoji daugybė, kilo 
iš to, kad prie budistų tapo priskaityti beveik visi Kinų ir Japo- 
nijos gyventojai. Bet jie toli ne visi yra budistai. (Žiur. J. Huby, 
Christus, manue! d'histoire des religions. Paris 1916 p. 21). Nei 
viena tikybinė organizacija neprilygsta didumu katalikijai. 

Nuo krikščioniškų ir nekrikščioniškų tikėjimų katalikija ski- 
riasi tuomi, kad yra visose tautose ir tautų grupėse: Lietuviai, 
Lenkai, Čekai, Prancūzai, Italai, Ispanai, Airiai yra beveik visi 
katalikai. Latvių Vokiečių, Amerikiečių yra labai stambios dalys 
nuo 20 iki 50 nuošimčių. Anglijoje katalikų yra mažuma, bet 
kai kuriuos savo tautos dvasios išsireiškimus, ypač senąją muziką 
ir architektūrą Anglai labiau randa katalikų bažnyčiose, negu 
viešpataujančiame savo tikėjime. Danų, Norvegų, Švedų ir Suo- 
mių tautybės dvasia pereinant į katalikus nemažėja tik stiprėja, 
nes ir tos tautos kitados yra buvusios katalikiškos savo kultūrinio 
augimo laikais. Rusijos architektūra ir rašymo menas labiau- 
siai augo tol, kol ta šalis nebuvo atsiskyrusi nuo vakarų kataliky- 
stės, t.y. prieš XV šimtmetį. Taigi katalikiškos grupės nekatalikiš- 
kose tautose jaučia savo tikėjimo sutartį, su savo tautos dvasia. 

Katalikija taip gi yra visose vietose: Australijoje, Indijoje, 
Siberijoje, Alaskoje, Meksikoje, Patagonijoje, Afrikos pietuose, 
centre bei šiauriuose ir visoje Europoje. 

Katalikystė tinka visiems luomams. Ji nėra peržema tokiems 
mokslininkams, kaip Koperninkas ir Pasteur'as, neparsilpna to- 
kiems kaip Kolumbas, nepermenka Dantei, neperaukšta Europos 
sodiečiams, nei Afrikos kaframs. Joje telpa krikščioniškas darbi- 
ninkų judėjimas ir aukščiausi aristokratų idealai. Iš visų įvairių 
luomų katalikija rūpinasi iškošti kas bloga, praplatinti ir sustip- 
rinti kas gera. 

Nors dar nėra tikros tarptautinės kalbos, bet yra žodžių, 
kuriuos vartoja visos kalbos, visų pažiūrų žmonės. Tokis tarptau- 
tinis žodis yra „katalikas.“ Jis reiškia žmogų pripažįstantį krikš- 
čioniją taip, kaip ją pripažįsta Romos vyskupas, šv. Petro įpėdi- 
nis. Tas žodis yra imtas iš grekų kalbos, kurioje „katholikos“ 
yra tas pat ką lietuviškai visatinas. Ketvirtame šimtmetyje Pacia- 
nus rašė Sempronijui: „Krikščionis yra mano vardas, katalikas— 

pavardė“ (Ep. 1, 4). Senovės raštininkai katalikų vardu atskirda- 
vo tikruosius krikščionis nuo klaidatikių (Lactantius Institution. 
Divinar. 1. 4. c. 30); Aleksandrijos Klemensas, (Stromata 7, 17). 
Daugelis klaidatikių iš senovės mėgdavo oficialiai savintis kata- | 
likų vardą, bet mieste keleivio užklausti kur katalikų bažnyčia, 
rodydavo ne savo maldnamį, tik tikrą katalikų bažnyčią (Jeruzo- 
limos Kirilius, Cethecheses 26). 

Taigi drąsiai galime išvesti, kad Katalikų Bažnyčia yra vi- 
satinė tautų, vietos ir laiko žvilgsniais. Skaitmenimis ji taipgi 
yra didesnė už kitus tikėjimus. 

Apaštališkumas. Protestantiją nuo apaštalų skiria 
penkiolikos šimtų metų ilgio tarpas. Apaštalų laikais niekas ne- 
girdėjo pamatinio protestantų principo, kad kiekvienam žmogui 
būtų valia Dievo apreiškimą aiškinti sulig asmens noru, o ne 
sulig Dievo pasiųstų mokytojų skelbimu. Šv. Povilas anatema vadi- 
na ir angelą, jei tas savotišką apreiškimą skelbtų (Gal. 1, 8). Be- 
veik visi protestantai atmeta kunigystės sakramentą visai, todel 
apie jų kunigiškos galės apaštališkumą negali būti nei kalbos. 
Protestantų bažnyčios dažniausiai nepripažįsta valdžios arba juris- 
dikcijos reikalo tikėjimo dalykuose. Kai kurie valdžios reikalą 
pripažįsta, bet ją išveda iš žmonių minios arba iš karaliaus, ne 
iš Kristaus. Protestantų teologai niekur neįrodinėja, kad jų tikė- 
jimo valdžia būtų iš apaštalų. Taip pat jie nesako, kad jų dva- 
siškija apaštališka. 

Tik yra protestantų taip vedančių savo pamaldas, kad jos 
panešėtų į pirmųjų krikščionių sueigas nors tiek, kiek jos yra 
aprašytos Apaštalų Darbų knygoje arba apaštalų laiškuose. Bet 
tuose raštuose pirmųjų krikščionių pamaldos niekur nėra aprašy- 
tos pilnai; todel taikymas pamaldų prie tų aprašymų labai ken- 
kia apaštalų prilikimams. Tame pamaldų taikyme prie nepilnų 
aprašymų yra dar ir kita klaida, būtent: užaugusios Bažnyčios 
grumdymas į prasidedančio tikėjimo sąlygas. Kas norėtų užaugusį 
vyrą pasodyti ant jo motinos kelių, tas darytų skriaudos ir vyrui 
ir jo motinai. Žvyrio grūdas labai paneši kviečių grūdui. Išplau- 
kęs kvietys visai nepanėši grūdui, iš kurio yra išdygęs. Didelė 
klaida yra sakyti, kad žvyrio ir kviečio grūdai yra giminesni, 
negu kviečio grūdas ir užaugęs išplaukęs kvietys. Taigi viršuji- 
niu panašumų nesusidarytų protestantų tikėjimų apaštališkumas, 

jei ir galima būtų tą panašumą sudaryti pilnai ir tikrai. Nega- 
lint to panašumo sudaryti, negalima protestantijai apaštališkumo 
pripažinti, ypač, kad to apaštališkumo nėra nei moksle, nei ku- 
nigystėje, nei valdžioje. 

Pravoslavija. Pravoslavija skiriasi nuo apaštalų tūks- 
tančio metų laikotarpiu, nes atsirado 1054 metais. Kunigystės ga- | 
lybė kam sykį suteikta nuo to negali būti atimta nei už kaltę. 
Atsimetę nuo Bažnyčios pravoslavai turėjo kunigystės galę ir 
jie nesiliovė ją perdavinėję kas kart jaunesnėms kartoms iki šiai | 
dienai. Todel pravoslavai turi kunigiškos galės apaštališkumą. | 
Tuomi jie skiriasi nuo protestantų, kurie, atsimetę nuo katalikys- 
tės, kunigiškos galės apaštališkumo toliau nebeperdavinėjo. Vie- 
nai gentkartei praėjus jau jos atgauti nebegalėjo ir vėliau; nors 
Anglijos protestantai kunigystės apaštališkumą atgauti norėjo, bet 
jau nebeatgavo. 

Krikščionijos dalis, vadinama pravoslavija, nepaklausė Ba- 
žnyčios ir užsitraukė tai, ką Kristus buvo paskyręs už Bažnyčios | 
neklausimą (Mat. 18, 17) būtent liovėsi būti tikra krikščionija. 

Daug apaštališkojo mokinimo dalių pravoslavija pasilaiko. | 
Dievo apreiškimo sėklas Rytai daigino ir augino su visatina Baž- 
nyčia, kol buvo jos dalimi. Nuo pradžios iki viduriui devinto šimt- 
mečio Kristaus mokslas augo ir vaisius vedė visame Krikščionių 
pasaulyje ir Grekų žemėje. Viduryje devinto šimtmečio grekai 
pirmą kart atsimetė nuo visos krikščionijos, ir nuo to laiko krik- | 
ščionijos medis Grekijoje nūdžiūvo. Kiek buvo išaugęs, tiek 
pasiliko ir daugiau nebeaugo ir gyvybės neturėjo. Didžiausia per- 
maina medžiui, kada jis liauja atžalas leidęs. Apaštalų laikais, 
krikščionijos mokslas leido atžalas: jis apsigarsino esąs neprigul- 
mingas nuo žydų sinagogos, jis pasisakė esąs liuosas nuo Seno- | 
jo Įstatymo laikinųjų įsakymų, jis pasijuto galįs priiminėti į Baž- 
nyčią stabmeldžius. Kaip tik pravoslavija atsiskyrė nuo kataliky- 
stės, taip neteko šitos galybės gyventi ir vesti vaisius žmonėse, 
kitaip sakant, neteko didelio daikto, kurį Bažnyčia buvo turėjus | 
apaštalų laikais. . 

Taigi pravoslavijoje apaštališkumas liko vien kunigystės | 
galėje, o nebliko valdžioje nei tikėjimo moksle. 

Nezaležninkija. Ta nelaiminga vargšės tautos dvasinė 
liga su apaštalais nesusisiekia Leveik devyniolika šimtų metų. 

Valdžios arba jurisdikcijos jie niekur niekad nebuvo gavę ir 
niekad neturėjo nei trupučio. Tikėjimo mokslo iš savęs neturėjo 
niekad ir nei kokio. Jei kiek paėmė iš katalikų, tai tiek turėjo 
ir apaštališkumo; jei kiek ėmė iš laisvamanių, tai tiek sumažino 
tiesą. 

Bet nezaležninkai rūpinasi turėti nors tikrą kunigystę. Ka- 
dangi nezaležninkai del gabumų stokos ir doros žemumo nega- 
lėdavo atbaigti seminarijos, tai katalikų vyskupai jų nešventin- 
davo. Po kiek laiko nezaležninkai visgi garsindavosi esą kuni- 
gais. Vieni nerodydavo nei kokių dokumentų ir pykdavo už rei- 
kalavimą parodyti šventinimo paliudijimą. Kiti rodydavo doku- 
mentus esą įšventyti kažkokio Villayette arba de Berghes. Ant- 
rasis liovėsi nezaležninkus „šventinęs“, o įstojo į katalikų vie- 
nuolyną daryti atgailos. Pirmasis sakosi esąs įšventintas Antijo- 
chijos patriarko, bet nėra žinios ko verti to „patriarko“ šventini- 
mai. Garsiais vardais lengva vadintis. Taigi labai palankus būtų 
nezaležninkams, kas sakytų, kad jų šventinimai yra abejotinos 
vertės. Neabejotina yra, kad kiekvienas kunigiškas veiksmas ne- 
zaležninkų dvasiškiui yra šventvagystė. Šventvagystės kaltas yra 
ir tas asmuo, kuris kunigiško veiksmo prašo iš nezaležninkų 
dvasiškio. 

Katalikija. Visa katalikų kunigų valdžia yra iš vysku- 
pų. Visų vyskupų valdžia yra iš popiežiaus. Popiežiaus valdžia 
pareina iš šv. Petro apaštalo. Tas buvo pirmas popiežius. Jis 
valdžią buvo gavęs iš Kristaus (Mat. 16, 16; Jon. 21, 15--17). 

Kunigystės galė katalikų Bažnyčioje yra labai rūpestingai 
“ prižiūrima, kad nei vienas jos nesisavintų negavęs iš vyskupo ir 
kad vyskupo galybė, suteikti šventinimus kunigams, būtų nea- 
bejotina. Todel katalikų vyskupą šventina visuomet trys vysku- 
pai, kurių kiekvieno vyskupiška galybė yra popiežiaus ištirta ir 
pripažinta, kad pareina nuo apaštalų. 

Idant tikėjimo mokslas katalikų Bažnyčioje visuomet išliktų 
apaštališkas, todel padaryta, kad nei vienas vyskupų sutarimas, 
nors būtų įvykęs visatiname jų susirinkime, nėra galutinas, jei 
netampa patvirtintas Apaštalų Sosto, t. y. popiežiaus, kuris yra 
tiesioginis vyriausiojo apaštalo šv. Petro įpėdinis. 

Išvedimas. Peržiūrėję krikščioniškuosius tikėjimus ma- 
tome, kad vienybės, šventybės ir visatinumo žymes tetūri tik vie- 

na Katalikų Bažnyčia. Ji taip gi turi pilną kunigystės, valdžios 
bei tikėjimo apaštališkumą. Pravoslavija turi apaštališkumo žymę, 
bet tiktai kunigiškos galybės srityje, o ne tikėjimo moksle ir ne 
valdžioje. Galutinas tat išvedimas yra, jog viena tiktai Katalikų 
Bažnyčia turi visas tikrosios Kristaus Bažnyčios žymes, taigi ji 
viena ir yra Kristaus Bažnyčia. 


4. Bažnyčios ypatybės. 


Daug yra Baznyčios ypatybių, bet trumpame vadovėlyje 
minėsime tiktai šitas. 1) reikalingumas, 2) amžinumas, 3) kad ją 
lengva matyti, 4) kad joje yra gerų ir blogų, 5) jos nepriklauso- 
mybė nuo pasaulinės valdžios, 6) neklaidingumas, 7) jos veiks- 
mų sutvarkymas. 

Bažnyčios reikalingumas. Reikalą vienytis į organizaciją V. 
Jėzus tiek kartų pažymėjo, kiek kartų Jis kalbėjo apie savo 
mokslo įvykinimą. (Žiur. skyrių: Kriustus įkūrė Bažnyčią). Po- 
draugei Išganytojas davė griežtą paliepimą priimti Jo tikėjimą ir 
krikštą: „Kas įtikės ir apsikrikštys, būs išganytas, kas neįtikės, 
bus pasmerktas“ (Mork. 16, 16). „Kas neatgims iš vandens ir 
Šventosios Dvasios, tas negali įeiti į Dievo Karaliją“ (Jon. 3, 5). 
Taip pat griežtas yra paliepimas klausyti Bažnyčios: „Jei Bažnyčios 
neklausys, tebūna kaip stabmeldys ir muitininkas (Mat. 17, 17). 

Kristus buvo užgimęs žmogum, kad atitaisytų žmonių nuo- 
dėmių ir klaidų pasekmes. Jis taip gi pasakė, kad atitaisymo 
vaisius veda tik tie, kurie yra Jame, kaip šakelė gyvame vyno 
medelyje (Jon. 15, 4). Visų šakelių susivienijimai su Kristum su- 
daro Bažnyčią, arba dvasinį Kristaus kūną (1 Cor. 12, 17). Baž- 
nyčioje, arba dvasiniaine Kristaus kūne, yra visos amžinojo gy- 
venimo priemonės. Jeigu tad kas nėra Bažnyčios narys, tai jis 
tų išganymo priemonių netenka. Tad reiškia amžiną pražūtį. 

Priedermė būti Bažnyčioje yra Kristaus išduotasis įsaky- 
mas. 

Kas žinodamas nepildo Kristaus įsakymo, tas daro sunkią 
nuodėmę, o su tokia nei vienas Dievo veido neregės. Todel šv. 
Kiprijonas, viduryje trečiojo šimtmečio, rašė, kad atsiskyrus nuo 

Bažnyčioss nėra gyvybės, nei išganymo. — (De Unitaie Ecclesiae 
23. p. L. 4, 534). Visa krikščionija mintijo ir mintija taip pat. 

Bet įsakymo neišpildymas yra nuodėmė tik tada, kada 
žmogus jį laužo žinodamas. Jei kas įsakymą peržengia nežino- 
damas, tai tas bausmės neturi. Vieni žmonės klaidoje gimę ne- 
žino, kad yra Dievo įsakymas būti Bažnyčios nariais. Kiti tą įsa- 
kymą žino, bet klaidingai mintija, būk jų gimtoji sekta esanti 
tikra Kristaus Bažnyčia. 

Taigi klaidingų krikščioniškų sektų nariai, kurie be savo 
kaltės nepažįsta tikros Kristaus Bažnyčios, Dievui atsakys vien 
už nucdėmes žinojimu padaiytasias. Neprigulėjimas Katalikų 
Bažnyčiai nebus jiems pasmerkimo priežastis. Todel gerai pa- 
krikštytieji pravoslavų, protestantų ir kitų vaikai mirusieji be as- 
meninės nuodėmės, tikrai linksminasi danguje su Kristum. Užau- 
gusių nekatalikų maža tarp jų, nes nedaug yra užaugusių ir iš- 
vengusių mirtinos nuodėmės. Bet būte gali būti ir tokių. Jų 
skaičiaus mes negalime žinoti. Išganytų nekatalikų krikščionių 
skaičius yra didesnis už skaičių nepadariusių nuodėmės, nes kai 
kurie po nuodėmės prieš mirsiant gailisi už savo kaltes ne iš 
pragaro baimės, o iš Dievo meilės. Tokis gailestis atleidžia nuo- 
dėmę ir pelno išganymą. 

Tačiau tobulo gailesčio priemonė negelbsti žinančiam tikrą 
Bažnyčią ir nenorinčiam į ją įstoti, nes negalimas yra tobulas 
gailestis be tikro visų Kristaus įsakymų išpildymo. 

Nekatalikų krikščionių per klaidą nepriklausančių Bažnyčiai 
padėtis yra bloga tuomi, kad jie neturi visų gausių priemonių, 
kuriomis Kristus stiprina žmonių silpnybę vesdamas juos į išga- 
nymą. 

Bažnyčios amžinumas. Kadangi Bažnyčios tikslas yra žmo- 
nių išganymas, kadangi kiekvienam žmogui yra įsakyta tapti jos 
nariu, todel ji turi būti tol, kol bus žmonių šiame pasaulyje. Tą 
reiškia Bažnyčios amžinumas. 

Kristus žinojo, kad bus priešų, kurie ardys Bažnyčią. Tuos 
Jis pavadino pragaro vartais. Drauge Jis pasakė, kad pragaro 
vartai nepergalės jos (Mat. 16, 16). Kitu atveju V. Jėzus pasakė 
būsiąs su apaštalais, skelbiančiais Evangeliją ir krikštijančiais 
žmones, iki pasaulio pabaigai (Mat. 28, 20). Tad reiškia, kad 
Bažnyčia bus iki pasaulio pabaigai. 

Bažnyčia yra matoma. Kiekvienas žmogus turi kūną ir del- 
to yra matomas. Narių matomybės neužtenk:, kad organizacija 
būtų matoma. Draugija vadinasi matoma tada, kada yra žinia, 
kokis asmuo prisidėjęs prie jos, kokis ne, kada matyti, kas joje 
turi valdžios, kokia yra ta valdžia ir ką veikia. 

Kristus padarė, kad ne vien matomi būtų Bažnyčios nariai, 
kaipo žinonės, bet kad matomas būtų draugijinis Bažnyčios gy- 
venimas ir veikimas. 

Davęs įsakymą kiekvienam žmogui būti Bažnyčios nariu, 
Kristus turėjo padaryti, kad ji būtų matoma, nes negalima rei- 
kalauti iš žmogaus, kad jis įstotų į nematomą organizaciją. Baž- 
nyčios reikalingumas ir jos matomybė yra dvi neatskiriamos 
ypatybės. 

Kristus apie Bažnyčią kalbėjo, kaip apie matomą daiktą. 
Jis ją prilygino miestui pastatytam ant kalno ir sakė, kad tas mie- 
stas negali pasislėpti. Kristus nei nenorėjo slėpti savo Bažnyčios. 
Jis sakė: „Ir nedega žiburio ir nepavožia jo po saiku, bet stato 
į žibintuvą, kad šviestų visiems esantiems namieje“ (Mat. 5,15). 

Bažnyčioje yra gerų ir blogų. Kai kuriems rodėsi, būk Baž- 
nyčiai tepriklauso tik vieni gerieji, o nusidėjėliai nėra jos nariai, 
nors ir rodytųs esą. Kadangi gerumas ir blogumas yra žmogaus 
sąžinėje, kurios kiti žmonės nemato, todel ir buvo spėjama, būk 
Bažnyčia esanti nematoma. 

Bet pats Kristus kitaip mintijo. Bažnyčią Jis prilygino dir- 
vai, kurioje auga kviečiai su raugėmis iki piūčiai. Kviečiai reiš- 
kia geruosius, raugės bloguosius, piūtis Dievo teismą. Tik Dievo 
teisme skiriami gerieji nuo blogųjų, o pirma to auga abeji krū- 
voje (Mat. 13, 24—30, 36—33). Tą pačią tiesą V. Jėzus atkartojo 
antrusyk prilygindamas Bažnyčią tinklui, o žmones žuvims ir 
sakydamas, kad tinklas užgriebia blogas ir geras žuvis drauge, 
ir pridėdamas, kad pasaulio pabaigoje angelai atskirs bloguosius 
nuo gerųjų (Mat. 13, 47—50). 

Iš to matyti, kad ne kiekvienas taps išganytas, kuris yra 
Bažnyčios narys. Norint išganymo reikia būti Bažnyčioje, bet 
vieno buvimo negana: dar reikia taip gyventi, kaip Kristus mo- 
kino, o tą daro ne visi Bažnyčios nariai. 

Yra trejopų žmonių: vieni priklauso prie Bažnyčios ir pildo 
Kristaus mokslą, kiti priklausydami nepildo, treti nepriklausyda- 

mi pildo, Išorinis priklausymas prie Bažnyčios yra priderėjimas 
prie jos kūno. Taigi pirmos ir antros rūšies žmonės yra Bažny- 
čios kūno nariai. Kristaus mokslo nuoširdus pildymas yra prigu- 
lėjimas prie Bažnyčios dvasios. Prie jos tad priklauso pirmoji ir 
trečioji žmonių rūšis. Tik viena pirinoji rūšis priklauso prie B a ž- 
nyčios kūno ir dvasios. Ta rūšis yra geriausia. Kiek- 
vienam reikėtų būti joje. 

Bažnyčios neprigulmybė. Visos draugijos susideda iš žmo- 
nių, bet ne visos jos yra vienokios. Vienos prigulmingos, kitos 
autonominės, trečios visai neprigulmingos nuo aukštesnių. Nepri- 
gulmingomis vadinasi tos draugijos, už kurias nėra aukštesnių. 
Jos neturi priedermės kieno nors klausyti. Prie šitos rūšies pri- 
klauso visos valstybės arba viešpatijos, nežiūrint kokia yra jų 
forma, ar respublika, ar monarchija ar kitokia. Autonominės va- 
dinasi tos draugijos, kurios turi teisių tvarkytis pačios, bet turi 
ir priederinės klausyti kitų aukštesnių organizacijų kai kuriuose 
dalykuose. Aukštesniųjų organizacjjų kišimasis į autonomines yra 
apribotas įstatuose. Tokios yra valstijos, arba autonominės pro- 
vincijos, ar kantonai ar kiti. Visiškai prigulmingos draugijos yra 
tos, kurios neturi teisės pasipriešinti nei vienam įstatymui parei- 
nančiam iš aukštesnės organizacijos. Tos rūšies yra paprastos 
draugijos, bendrovė, kompanijos ir t.t. 

Bažnyčia yra neprigulminga. Ji yra aukščiausios rūšies 
draugija. Už viešpatijas ji yra aukštesnė savo tikslu, nes viešpa- 
tijų tikslas yra kūno gerovė, Bažnyčios tikslas yra sielos gerovė. 
Viešpatijų uždavinys yra sudaryti laikiną, kiek galima geriausią, 
laimę žmonėms, Bažnyčios uždavinys yra užtikrinti jiems visišką 
amžiną laimę. Viešpatijas sudarė žmonės tarp savęs; Bažnyčią 
įkūrė Dievas. Kyniją išskyrus už visas kitas viešpatijas Bažnyčia 
yra senesnė. Vien tik Kynija ir Britanija narių skaičium nėra 
mažesnės už Katalikų Bažnyčią. Jeigu tat neprigulmybės teisę 
turi mažos ir didžios viešpatijos, tai tą teisę dar labiau turi Ka- 
talikų Bažnyčia. Negalimas daiktas, kad žmonės valdytų Dievą, 
neturi būti, kad kūnas viešpatautų ant dvasios, todel Bažnyčios 
teisės yra aukščiausios, arba suverenės. Nei kokia valstybė neturi 
teisės leisti įstatų varžančių Bažnyčią. 

Kristus nebereikalo savo Bažnyčią 30 kartų pavadino kara- 
lija. Pranašai Kristų buvo vadinę karalium. Nei pas Pilotą V. 

Jėzus savo Karalybės neužsigynė (Mat. 27, 11). Kareiviai tyčio- 
josi iš Jėzaus karališkumo (Mat. 27, 29). Pilotas Jam ir ant kry- 
žiaus parašė Karaliaus titulą (Mat. 27, 37). Skaudūs buvo tie 
daiktai. Jėzus juos atkentėjo, bet neužgynė, kad jis yra Dievo 
Karalijos viršininkas. Kol mes tą visa tikime, tol Bažnyčios ne- 
prigulmybę nuo viešpatijos išpažįstame. 

Bažnyčios neklaidingumas. Klaida yra taip suaugusi su 
kiekvienu žmogum, kad asmuo be klaidos jau nebeišrodo nei 
žmogum. Klaidingumo priežastys yra taip gilios ir taip stiprios 
žmogaus prigimtyje, kad visoje gamtoje nėra galybės pajėgian- 
čios pakelti žmogų iki neklaidingumui. Nei pačių žmonių pa- 
stangos negali to padaryti. 

Žmonių gi palinkimas prie klaidos ir be blogo noro savo- 
tiškai iškreipia kiekvieną daiktą, kurį perduoda tolymesniems. 
Žinodami tat žmonių klaidingumą, turėtume abejoti, ar beturime 
V. Jėzaus mokslą šiandien. Tačiau yra aiški pareiga tikėti, ką 
Jėzus skelbė, nepraleidžiant nei nepermainant nieko. Reikalauti 
tikėjimo  neužtikrinus, kad tiesa yra tat, ką reikia tikėti, būtų 
visai nedora. Dievas gi negali padaryti nedoros. 

Visi tat krikščionių tikėjimai liudija, kad Kristus savo Baž- 
nyčiai paliko neklaidingumą. Pats Kristus buvo neklaidingas, 
nes buvo Dievas ir yra. Dievo galybe Jis davė žmonėms dieviš- 
ką teisę atleidinėti nuodėmes ir dar didesnį daiktą: permainyti 
duoną ir vyną Kristaus Kūnu ir Krauju. Ta pačia galybe V. 
Jėzus galėjo suteikti Savo Bažnyčiai ir neklaidingumą. 


Kristus ištiesų paliko neklaidingumą apaštalams. Jis jiems 
žadėjo kitą Palinksmintoją, kuris liktų Bažnyčioje amžinai ir tas 
vadinosi „Tiesos Dvasia“. Pasaulis jo negali priimti, bet ta Tie- 
sos Dvasia bus su apaštalais ir apaštaluose (Jon. 14, 16— 17). 
Toliau V. Jėzus paaiškino, kad ta Šventoji Dvasia, kuri liksis 
Bažnyčioje, primins jos valdybai visa kas buvo Jėzaus pasakyta 
(Jon. 14, 26). Toje pačioje kalboje Jėzus ir trečią kartą pažadėjo 
Bažnyčiai „Tiesos Dvasią“ (Jon. 15, 26). Jis dar pridėjo: „Da 
daug turiu pasakyti jums, bet dabar negalite atkelti. Bet kada 
ateis ana Tiesos Dvasia, tai išmokys jus visos tiesos“ (Jon. 16, 
12—13). Taip kalbėjo V. Jėzus prieš savo kančią. 

Po atsikėlimui iš numirusių, po daugelio pasikalbėjimų su 
apaštalais, kuomet Galilėjoje ant kalno susirinko 500 žmonių, V. 

Jėzus prie jų visų pasakė apaštalams paliepimą skelbti visą Savo 
mokslą žmonėms. Žinodamas, kad apaštalai ir jų įpėdiniai savo- 
mis jėgomis negalės apsisaugoti klaidų V. Jėzus pridėjo: „Štai 
aš esmi su jumis visomis dienomis iki pasaulio pabaigai“ (Mat. 
28, 20). Tuo Bažnyčios neklaidingumo užtikrinimu baigiasi šv. 
Mato Evangelija. 

Vienaip neklaidingumo reikalą ir suteikimą pripažindami 
krikščionių tikėjimai nesutaria atsakyti klausimui, kas Bažnyčioje 
yra neklaidingas. Protestantų daugybė tiki, kad Šv. Dvasia pri- 
buva prie kiekvieno skaitančio Šv. Raštą. Bet prityrimas parodo, 
kad vieni skaitydami vienaip supranta, kiti kitaip, kad klaidų 
daugybės pasitaiko Šv. Rašto skaitytojams. Pravoslavija sako, kad 
neklaidingas yra visatinas vyskupų susirinkimas, ir kad nėra klai- 
dos kuomet vyskupai, nors nesuvažiavę, tvirtai laikosi vienos 
nuomonės. Bet vyskupams retai pasitaiko visiems būti vienos 
nuomonės. Stebuklingą neklaidingumo dovaną Dievas turėtų at- 
kartoti tiek sykių, kiek yra vyskupų, idant susidarytų vienbalsė 
jų mintis. Nuo vidurio devintojo šimtmečio pravoslavijoje nei 
kartą to nesusidarė, t. y. per visą pravoslavijos buvimo laiką. 
Katalikai sako, kad neklaidingumo nešiotojas yra šv. Petras ir jo 
įpėdiniai popiežiai, nes šv. Petrui yra Kristaus pažadėta, kad ti- 
kėjimas nesusilpnės (Luk. 25, 32). Popiežiaus neklaidingumas yra . 
užrašytas Šv. Rašte. Stebuklingų jėgų aikvojimo mažiau yra tei- 
kiant antgamtinę neklaidingumo dovaną vienam, negu daugeliui. 
Dievas daro stebuklų kur reikia, bet jis jų neaikvoja. 


5. Popiežius. 


Stipraus Centro Reikalas. Viešpaties Jėzaus veiksmus gali- 
me suprasti tiktai atsimindami, jog Jis buvo ne vien žmogus, 
bet ir Dievas. Dabartinių žmonių mokslo prityrimai, nors nese- 
niai tapo sužinoti, bet V. Jėzui jie buvo žinomi ir tada, kada Jis 
dar gyveno ant žemės. Dabartinis istorijos mokslas žino, kad 
yra daug įvairių ir didelių priežasčių griaujančių draugijas ir 
šiaip organacijas, ypač didžiąsias. Tas pats mokslas žino, kad 
stipri centralė valdžia yra geriausia priemonė toms griaujančioms 
priežastims stabdyti. Paprastas žmogus Kristaus laikais galėjo 

nežinoti šitų dviejų mokslo tiesų, bet V. Jėzus buvo Dievas ir 
žinojo. 

Jis rengė draugiją, vadinamą Dangaus Karaliją arba Baž- 
nyčią, visiems luomams, visoms žemėms, visoms kalboms, vi- 
siems laikams, trumpai sakant, visiems žmonėms. Taigi jis žino- 
jo, kad daugelis priežasčių ardys tą draugiją, ir kad jai reikia 
stiprios centralės valdžios, idant neiširtų. 

Nors Bažnyčia yra antgamtinė draugija, bet gamtinės prie- 
žastys siekia ir ją. Nebūtų krikščionys pasidalinę į daugybę įvai- 
rių tikėjimų, jei gamtinės ardančios priežastys nebūtų siekusios 
Kristaus įkurtos Jo mokinių draugijos. Gamta siekia visko, kas 
joje gyvena. Nei Kristaus kūnas nebuvo liuosas nuo gamtos 
veiksmų, nes nevalgęs išalkdavo, nemigęs pailsdavo, plakamas 
skaudėjo, duriamas plyšo. 

Gelbėdamas Bažnyčią nuo ardančių gamtos priežasčių Kris- 
tus savo draugijai davė anigamtinių priemonių, bet Jis nepaliko 
nesunaudojęs nei vienos gamtinės. Visame Kristaus veikime ma- 
tyt, kad antgamtines priemones Jis vartodavo tik tuomet, kada 
nebelikdavo nesuvartotų gamtinių. Tai žinodami suprantame, jog 
Kristus kurdamas Bažnyčią turėjo jai duoti stiprią centralę valdžią. 

Petro išskyrimas. Kaip apaštalus Kristus išskyrė iš tarpo 
minios pirma, negti jiems davė apaštalybės galę, taip iš tarpo 
apaštalų išskyrė Petrą pirma, negu jį pastatė visos krikščionijos 
ganytojum. Pačioje viešo veikimo pradžioje V. Jėzus Simanui, 
Betsaidos žvejui, pasakė jo vardą pakeisiąs Petru (Jon. 1, 42). 
Kristus kalbėjo aramaiškai ir pavartojo žodį Kefa. Bet evangelis- 
tai ir kiti pirmieji krikščionys suprato, jog ta permaina turi žy- 
mios reikšmės, todel krikščionijai pereinant iš aramajų kalbos į 
grekiškąją persikeitė ir Kefa vardas į Petrą, nes aramaiškai NXDD 
(Kefa) ir grekiškai Ilėto« (Petra) reiškia tą, ką lietuvių žodis 
Uola. 

Iš Simano arba Petro valties Kristus mokino žmones. Nors 
neparanku kalbėtojui sakyti pamokslą iš žemesnės vietos į aukš- 
čiau ant kranto stovinčią minią, tačiau Jėzus apsėjimu parodė, 
jog Dievo žodis sklinda į žmones iš Petro valdomo laivo. Laivo 
savininkui, tam pačiam Simanui Petrui, tuo pačiu atvėju Jėzus 
pasakė, jog nuo dabar žvejosiąs nebe žuvis, tik žmones (Luk. 5, 
1— 10). 

Bažnyčios įgaliotiniai rinko iš žmonių bažnytinę rinkliavą. 
V. Jėzus pažymėjęs, kad Jis kaipo Dievo Sūnus yra liuosas 
nuo rinkliavos, tačiau apsiėmė užmokėti kaip visi, kad nekiltų 
papiktinimo. Nėsant pinigų Kristus pasiuntė Petrą į ežerą liep- 
damas meškerioti ir sakydamas: „Pirmutinę užkibusią žuvį imk 
ir jos žiotis atidaręs rasi staterą: tą paėmęs užmokėk už mane 
ir save“ (Mat. 17, 26). Bažnyčiai reikėdavo mokėti pusę statero 
nuo žmogaus. Kristus padarė stebūklą, kad iš vandens pagautu 
pinigu užmokėtų bažnytinę duoklę už Save ir už Petrą. Rinkikai 
turėjo suprasti, jog Jėzus teisingai buvo sakęs, kad yra liuosas 
nuo bažnytinės duoklės, kadangi pasakymą stebūklu patvirtino. 
Bet apaštalai suprato ir kitą to stebuklo reikšmę, kad Imdžiės 
Petrą bažnytinės duoklės žvilgsniu vienija su Savimi. 

Dar buvo ir kitų Petro išaukštinimo ženklų V. Jėzaus ap- 
siėjime su juomi ir su kitais apaštalais. 


Valdžios suteikimas. Naujame Įstatyme yra užaėVii trys 
labai aiškūs sakiniai, kūriais šv. Petras statomas Bažnyčios virši- 
ninku. Pirmame sakinyje jam Kristus žada visą valdžią, antrame 
neklaidingumą, trečiame tą visa suteikia statydamas aukščiausiu 
ganytojum. Nors tuos sakinius minėjome skyriuje apie Bažny- 
čios įkurimą, tačiau šičionai reikia nors kiek giliau įžiūrėti į juos. 

Atėjęs į Pilypo Cezarėjos ribas V. Jėzus paklausė apaštalų, 
kuomi žmonės Jį vadina. Apaštalai jam pasakė įvairias nuomo- 
nes. Tada Jėzus paklausė: „O jūs kaip sakote, kas aš esmi. At- 
sakydamas Simanas Petras tarė: Tu esi Kristus gyvojo Dievo 
Sūnus, kuris į šį pasaulį atėjai. Ir atsakydamas Jėzus tarė jam: 
Laimingas esi Simanai Jono sūnau, nes ne kūnas ir kraujas 
apreiškė tau, bet mano Tėvas, kuris yra danguje. Ir aš sakau 
tau, kad tu esi uola, 0 ant tos uolos pastatysiu mano Bažnyčią 
ir pragaro vartai nepergalės jos. Ir duosiu tau dangaus karalys- 
tės raktus, ką suriši ant žemės bus surišta danguje, ką paliuo- 
suosi ant žemės bus paliuosuota danguje (Mat. 16, 16—19). 

Kadangi Kristus su apaštalais kalbėjo aramajų kalba, ku- 
rioje stambesnieji bažnytiniai žodžiai buvo išlikę beveik be per- 
mainų iš senovės žydų kalbos, tai Simanas Petras atsakydamas 
V. Jėzui išsitarė: „Tu esi Mašiah, gyvojo Dievo Sūnus“. Mašiah 
MWAn žydų kalboje reiškia tą pat, ką Christos Xpiovė; grekų 
kalboje ir pateptasis lietuvių. 

Petro vardas krikščionyse pragarsėjo ne tiek del to, kad 
V. Jėzus Simoną pramanė Petru arba Keiu, bet labiausiai del to, 
kad tam Simonui pasekė: „Tu esi uola (petra—graikiškai, keia— 
aramaiškai), ir ant tos uolos (kefa arba petra) pastatysiu mano 
Bažnyčią. Pradžioje krikščionys Simoną vadindavo vardu Kefa 
nors ir grekiškai kalbėdavo (Šv. Povilas laiškuose 1 Co. 3, 22; 
Gal. 2, 14), bet ilgainiui, kad lengviau būtų atsiminti ir suprasti 
Kristaus pasakymas, vietoje Kefa, ėmė sakyti Petra. Kadangi 
apaštalas buvo vyras, tai moterišką galūnę „a“ pakeitė vyriškąja 
„Os“ ir išėjo grekiškai Petros Ilėtooc lotyniškai Petrus ir lietu- 
viškai Petras. 

Pavadindamas Simaną akmenim arba uola, V. Jėzus išreiš- 
kė mintį, kad nuo Petro valdžios pareis Bažnyčios pastovumas, 
kaip kad nuo pamato pareina triobos tvirtybė. Išganytojas buvo 
pasakęs, kad geriausias pamatas triobai yra uola (Mat 7, 24— 
27). Taigi pavadindamas Simoną Petru arba uola ir žadėdamas 
ant jo statyti Bažnyčią pasisakė tai Bažnyčiai parengęs geriausią 
pamatą. 

Drauge V. Jėzus paaiškino kodel Simonas buvo taip nau- 
dingas Bažnyčiai, kaip uola pamatan, sakydamas: „Ir duosiu tau 
dangaus karalystės raktus.“ Raktai visose tautose ir visais laikais 
reikšdavo valdžią. Taigi Išganytojas ištaria tai, ką mes spėjame 
Jį mintijant, būtent, kad nuo centralės valdžios stiprumo pri- 
klauso Bažnyčios organizacijos stiprybė. Jis pridėjo: „Ir pragaro 
vartai nepergalės jos.“ Pragaro vartais Jis pavadino visas jėgas 
griaujančias Bažnyčią. Taigi mes neklydome sakydami, kad Jis 
žinojo, jog reikia aprūpinti Bažnyčios ateitį nuo tų griaujančių 
jėgų. 

Kadangi Bažnyčios ateitis pareina nuo jos centralės valdžios, 
del to V. Jėzus tą valdžią duodamas Petrui nepasitenkina ją iš- 
reiškęs raktais, bet dar atkartoja: „Ką tu suriši ant žemės, bus 
surišta danguje, ką paliuosuosi ant žemės, bus paliuosuotas dan- 
guje.“ Tat reiškia, kad Petro veiksmai žmonėse bus pripažinti 
danguje. 

Tą didžiausią valdžią V. Jėzus davė vienam Šv. Petrui, 
o ne visam apaštalų būriui, nes išskyrė Petrą iš jų paminėda- 
mas net Petro tėvo vardą: „Laimingas esi Simanai Jono sūnau.“ 
Jokūbo ir Jono motinai Salomei prašant, kad jos vaikams tektų 


Petro valdžia. 111 


aukščiausios vietos dangaus karalystėje, V. Jėzus atsakė negalįs 
skirstyti aukščiausiųjų vietų savo karalystėje, negu tiems, kuriems 
yra Tėvo skirta (Mat. 20, 23). Dievas Tėvas apreiškė Petrui, kad 
Jėzus yra Kristus gyvojo Dievo Sūnus, o Jėzus užtatai pasakė 
Petrui, kad ant jo pastatys savo Bažnyčią. Taigi Petro išaukšti- 
nimas įvyko Dievo Tėvo ir Dievo Sūnaus sutartinu veiksmu. 

Petras pasižymėjo savo karštu tikėjimu ir tas nuopelnas ga- 
lėjo būti priežastim, del kurios aukščiausioji Bažnyčios valdžia 
teko Petrui, o ne kitam kuriam apaštalui. Bet pats reikalas, 
aukščiau už visus apaštalus pastatyti vieną ir jam duoti pilną 
valdžią, buvo kilęs ne iš Petro dorybių, tik iš Bažnyčios gyve- 
nimo reikalų. 

Pats svarbiausias krikščionių dvasios veiksmas yra tikėji- 
mas. Nors meilė yra aukštesnės rūšies, bet ir ji išeina iš tikėji- 
mo. Bažnyčiai tikėjimu gyvenant tikėjimas turi būti tvirtas ir 
toje uoloje, ant kurios stovi Bažnyčia. Jeigu tad pragaro var- 
tams pasisektų suklaidyti Petro arba jo įpėdinių tikėjimas, tai 
sugriūtų stovinti ant jo Bažnyčia. Todel Kristaus pažadėjimas, 
jog pragaro vartai Bažnyčios nepergalės, reiškia vis vien, ką tat, 
kad pragarui nepasiseks suklaidyti Petro ir jo įpėdinių tikėjimą. 

Neklaidingumo Pažadėjimas. Dar aiškiaus neklaidingumą 
pažadėjo V. Jėzus šv. Petrui tą dieną prieš mirsiant po pasknti- 
nės vakarienės tardamas: „Simanai, Simanai, štai velnias griebė 
jus, kad niekotų kaip kviečius, bet aš meldžiausi už tave, kad 
nesunyktų tavo tikėjimas, ir tu kartais atsigręžęs tvirtink savo 
brolius“ (Luk. 22. 31—32). 

Šituos žodžius V. Jėzus kalbėjo vienam tik šv. Petrui ir du- 
syk atkartojo jo vardą. V. Jėzaus malda yra taip pasekminga, 
kad ko Jis meldėsi, tas turėjo įvykti. Tat aišku, kad Petro tikėji- 
mas nesunyko niekuomet. Tiesa, trumpai po to Petras užsigynė 
V. Jėzaus, bet tuo pačiu vakaru V. Jėzus buvo pranašavęs užsi- 
gynimą. Užsigynimas buvo nuodėmė, bet tikėjimas del tos nuo- 
dėmės nesusilpnėjo. Taigi iš šitų V. Jėzaus žodžių gauname su- 
prasti, kad Kristus nežadėjo šv. Petrui apsaugoti nuo nuodėmės, 
tik žadėjo apsaugoti jo tikėjimą nuo sunykimo. 

Uždėdamas šv. Petrui pareigą savo keliu tvirtinti brolius 
V. Jėzus nepasakė, kas yra tie broliai, ar tiktai vieni apaštalai, 
ar visi krikščionys, ar visi žmonės. Aišku yra tiek, kad galima 

tvirtinti tikėjimą tik tiems, kurie jo turi. Negalima tvirtinti tikėji- 
mas tiems, kurie, arba visai jo neturi arba turėdami netvirtą, ne- 
nori tvirtinimo priimti. 

Bet Dievą mylintiems asmenims yra palikta gera priemo- 
nė apsaugoti savo tikėjimą: reikia tiktai savo tikėjimą pritaikinti 
prie šv. Petro tikėjimo, tai ir bus žinia, kad tikėjimas yra nesu- 
nykęs. 

Kaikuriems rodosi, kad V. Jėzus šitą brolių patvirtinimo prie- 
dermę šv. Petrui liepė pildyti tik tada, kada bus pasitaisęs iš sa- 
vo užsigynimo. Bet vargu V. Jėzus norėjo pasakyti tą mintį, nors 
ištarė: „Ir tu atsigręžęs.“ Užsigynimo nuodėmė šv. Petro širdyje 
truko labai trumpai: tik vieną naktį ir tą ne visą. Minėdamas at- 
sigręžimą V. Jėzus veikiaus norėjo trumpai pasakyti tą, ką mes. 
ilgais sakiniais šitaip išreikšiume: „Tu dabar visas esi palinkęs 
prie Manęs ir Manim dėmėsies, kiek kartų aš tvirtinsiu tavo ti- 
kėjimą pavojuje. Bet iu turi priedermės kreiptis taip gi į savo 
brolius, kitus apaštalus ir šiaip žmones, kad reikale sustiprintum 
jų tikėjimą“. 

Kaikurie apaštalai į kelis metus po V. Jėzaus dangun įžen- 
gimo abejojo, ar priimti į Bažnyčią norinčius išganymo ir įtikė- 
jusius Kristui stabmeldžius. Šv. Petras labai gerbė uždraudimą 
žydams draugauti su kitatataučiais, bet V. Dievas davė jam ypa- 
tingą regėjimą, kuriuomi Petro mintis stipriai įstojo į Kristaus 
apreikštąją tiesą, kad išganymas yra visiems. Šv. Petras nuvyko 
pas stabmeldį Kornelį, pakrikštijo jį (Ap. Dar. 10, 48) ir visą 
įvykį taip apipasakojo apaštalams, kad ir jie toliaus nebeabejojo 
apie kitataučių išganymą (Ap. Darb.- 11, 18). 

Tiems jau tapus krikščionimis kilo antras klausimas, ar jie 
privalo laikytis Mozės apeigų ir įpročių, įsigalėjusių žydų tautoje, 
kaip ana: švariųjų valgių skirtumas, švarumo taisyklės ir kiti to- 
ki. Kaikurie atvykusieji iš Judėjos mokino brolius: „Jei nebūsite 
apipjaustyti Mozės įpročiu negalėsite būti išganyti“ (Ap. Dar. 14. 1). 
Iš to kilo nemažas susirėinimas tarp krikščionių. Kilus dideliam 
ginčui, Petras atsistojo ir jiems tarė: „Vyrai broliai, jūs žinote 
kad nuo seno laiko Dievas išrinko iš mūsų tarpo, kad pagonys 
iš mano burnos išgirstų evangelijos žodį ir įtikėtų... Kam tat da- 
bar gundote Dievą, dėdami ant mokintinių sprando jungą, kurio 
nei mūsų tėvai nei mes negalėjome panešti?“ (Ap, Darb, 15, 7—10). 

Visi tą Petro ištarmę pripažino ir ginčai ilgainiui pasiliovė. Šv. 
Povilas, gavęs tikėjimo apreiškimą iš V. Jėzaus, atėjo tą tikėji- 
mą sulyginti su šv. Petro tikėjimu ir, radęs jį vienokiu, susistip- 
rino (Gal. 1, 18; 2, 2). 

Kaip aukščiausioji valdžia, taip ir neklaidingumo dovana 
šv. Petrui buvo duota ne jo asmens tikslams, tik visai Bažny- 
čiai. Asmeninio neklaidingumo, tur būt, turėjo visi apaštalai, bet 
V. Jėzaus apreikštųjų tiesų aiškinimą ir jie gaudavo per šven- 
tąjį Petrą. 

Aukščiausias Krikščionių Ganytojas. Atsikėlęs iš numiru- 
sių V. Jėzus pasirodęs apaštalams keletą kartų Jeruzolimoje, 
pasirodė ir Galilėjoje ant kranto ežero. Ten buvo Simanas, Ta- 
mas, Natanaelius arba Baltramiejus, Jonas, Jokūbas ir dar du. 
Po žvejonei, po pusryčių V. Jėzus tarė Petrui: „Jono Simanai, 
ar myli mane labiau už juos? Tarė jam: Taip, Viešpatie, tu Ži- 
nai, kad myliu tave. Tarė jam: Ganyk mano avinėlius. Tarė jam 
vėl: Jono Simanai, ar myli mane? Tarė jam: Taip, Viešpatie, tu 
žinai, kad myliu tave. Tarė jam: ganyk mano avinėlius. Tarė jam 
trečiusyk: Jono Simanai, ar myli mane? Nuliūdo Petras, kad bu- 
vo pasakęs jam trečiusyk, ar myli mane, ir tarė jam: Viešpatie, 
tu viską Žinai: tu žinai, kad myliu tave. Tarė jam: Ganyk mano 
aveles, (Jon. 21, 15—17). Prie šitos kalbos buvo Jonas Evan- 
gelistas; jis ją aprašė ir mes ją išėmėme iš jo rašto. 

Senas grekų dainius Omeras karalius vadina tautų pieme- 
nimis motyfveę Xadv (poimenes laon). Kaip piemens gano avis 
valdydami jas, taip karaliai valdo žmones. Taigi V. Jėzus, pasta- 
tydamas šv. Petrą visų savo avinėlių ir avelių ganytojum, davė 
jam valdžią ant jų. Piemens vardas žydų tautoje buvo garbingas, 
nes Abraomas, Izaokas, Jokūbas, Dovydas ir kiti didžiavyriai 
buvo buvę piemenimis. Ir Mozė buvo ganęs savo uošvio Jetro 
kaimenę. 

Savo avelėmis V. Jėzus vadindavo visus žmones klausan- 
čius Jo balso (Jon. 10, 27), visus Izraėliaus namus (Mat. 10, 6). 
V. Jėzus ir save pavadino piemienim, ganančiu žmones (Jon. 10, 
14). Taigi V. Jėzaus mintis yra aiški: ant visų žmonių, klausančių 
Jo balso Jis pastato ganytojum šv. Petrą. Tas ganytojavimas 
reiškia valdžią. 

V. Jėzus paminėjo avinėlius ir aveles. Avinėliai nuo avelių 

skiriami lytimi. Tai reikštų, kad šv. Petro ganytojiškoji valdžia 
yra ant vyrų ir moterų, priėmusių Kristaus mokslą. Del buvimo 
taip ir yra, bet V. Jėzus minėdamas aveles ir avinėlius, veikiau- 
siai, mintyjo apie svarbesnius skirtumus negu lytiškieji. Svarbe- 
sni už tuos buvo skirtumai tarp apaštalų, turinčių valdžią Bažny- 
čioje ir tarp šiaip mokinių, neturinčių jos. Taigi Išganytojas šv. 
Petrui pavedė valdžią ant abejų, kad jo klausytų dvasiškija ir 
pasauliečiai. 

Ganytojo uždavinys yra parinkti ganyklą savo avelėms, kad 
jos turėtų kuomi misti. Krikščionys: minta tikėjimo tiesomis, tai- 
gi Petro uždavinys yra parūpinti krikščionims gryną, nesuterštą 
klaidomis Kristaus mokslą. Iš to daugelis išveda, kad V. Jėzus 
neklaidingumo dovaną suteikė šv. Petrui ir tada, kada jį pasigžą 
visatinu savo Bažnyčios ganytojum. 

Pravoslavų teologai, nepripažindami Šv. Petro, nei jo įpė- 
dinių valdžios ant visų krikščionių, sako, būk šv. Jono užrašy-. 
taisiais žodžiais V. Jėzus grąžinęs Petrui prastotą apaštalybę. Ta 
nuomonė yra klaidinga, nes šv. Petras niekad neprastojo apašta- 
lybės. Jis, tiesa, užsigynė V. Jėzaus, padarė nuodėmę, bet nuo- 
dėmė, nedildo nei kunigybės, nei apaštalybės. Patys pravoslavai 
duodami išrišimą nusikaltusiems šventikams neaikartoja šventini- 
mų, nes nėra reikalo, kadangi šventinimai palieka juos priėmusio 
asmens dvasioje amžiną neišdildomą žymę. Niodėmė panaikina 
Dievo malonę, bet nepanaikina tos žymės,nei priedermių sujung= 
tų su ja. 

Suimant krūvon visas tris vietas, kuriose yra išdėta V. Jė- 
zaus mintis apie šv. Petro priedermes Bažnyčioje, matome, jo 
1-a Petras yra uola, nuo kurios priklauso neįveikiama Bažnyčio 
pastovybė; 2-a Petras turi valdžią ant Bažnyčios, nes. turi jos rak 
tus; 3-ia Petras turi teisę rišti ir paliuosuoti visus krikščionis 
4-a Petras yra visų krikščionių ganytojas be skirtumo; 5-a Petro 
tikėjimas nesunyks ir 6-a Petras turi pareigos savo neklaidin: 
gumu stiprinti brolius. 

Pirmųjų krikščionių nuomonės. Pirmieji krikščionys su 
prato, kad Petras yra jų draugijos pirmininkas. Trys apaštalų są- 
rašai yra paduoti Evangelijose: (Mat. 10, 2—4; Mork. 3, 16—19 
ir Luk. 6, 14—16). Ketvirtas Apaštalų Darbuose. ' Visuose sąra- 
šuose Petras paminėtas pirmutinis, o pardavikas Judas Iskarijo 

tas paskutinis; kitų vardai dedami įvairiai. Matas prie šv. Petro 
pridėjo paaiškinimą „pirmasis“, bet prie kitų nedėjo žodžių „ant- 
rasis“, „trečiasis“ ir t.t. Matyt tas Evangelistas žodį „pirmasis“ 
ėmė ne eilės prasme, o vyriausybės. Naujame Testamente Apaš- 
talų Darbų knygoje Melitos salos viršininkas yra pavadintas sa- 
los pirmuoju (Ap. Darb. 28, 7). Ta pačia reikšme ir šv. Petras 
yra pavadintas apaštalų pirmuoju šv. Mato sąraše. Ankščiau už 
Petrą prie V. Jėzaus buvo pristojęs apaštalas Andriejus su kitu 
(Jon. 1, 40). 

Angelas pranešdamas moterims V. Jėzaus atsikėlimą iš nu- 
mirusių išsitarė: „Eikiie pasakykite jo mokiniams ir Petrui“ 
(Mork. 16, 7), išskirdamas Petrą iš kitų mokinių ir statydamas jį 
“ aukščiau už juos. " 

V. Jėzui į dangų užžengus šv. Petras ėmė eiti Bažnyčios 
pirmininko pareigas, nes pirmasis pasirūpino išrinkti dvyliktąjį 
apaštalą į vietą pardaviko Judo (Act. 1, 15—26). Jis taipgi aukš- 
čiausiai Seno Įstatymo Valdybai pareiškė krikščionių Bažnyčios 
“ neprigulmingumą nuo Sinedrijono (Act. 4, 5—21). Aukščiau mi- 
 nėta, kad jis išaiškino kitu du tikėjimo klausimu, iškilusiu trum- 
pai po Kristaus užžengimo į dangų, būtent stabmeldžių priėmi- 
mą į Bažnyčią, ir paliuosavimą nuo Mozės apeigų. 

Popiežiai šv. Petro įpėdiniai. Kristus davė šv. Petrui di- 
džiausią valdžią ir neklaidingumą, kad Bažnyčiai būtų iš to visa 
nauda. Užmokesnį už asmenines dorybes visiems ir šv. Petrui 
V. Jėzus paliko būsiantiems laikams, kada siela ateis į dangų. 
Valdžia ir neklaidingumas turėjo liktis Bažnyčioje šv. Petrui mi- 
rus, nes to apaštalo mirtis negalėjo mainyti Bažnyčios konstitu- 
cijos. Visus tuos daiktus lengvai supranta kiekvienas mintyjantis 
žmogus. 

. „Kol krikščionių tebuvo tik žydų žemėje, tol šv. Petras lai- 
kėsi jos sostinėj Jeruzolimoj. Krikščionijai paplitus šv. Petras 
persikėlė į didesnį Antiokijos miestą, kad iš ten lengviau būtų 
pasiekti visas įvairių šalių bažnyčias. Praplitus Kristaus mokslui 
dar labiau šv. Petras nukeliavo į pasaulio sostinę Romą ir ten 
apsigyveno. 
Iš Romos, vadindamas ją Babilionu, šv. Petras parašė savo 
laišką Ponto, Galitijos ir kitų šalių krikščionims. Romoje liko 
įvairių šv. Petro palaikų, ypač medinis jo sostas ir lavonas. Visi 

seniausieji Romos vyskupų sąrašai, kurių yra gana daug, vienaip, 
pažymi, kad Petras buvo pirmutinis Romos vyskupas. Šv. Kle- 
mensas šv. Petro antrasis ar trečiasis įpėdinis liudija, kad Petras. 
praliejęs kraują „pas mus“, t. y. Romoje. į 

Kadangi šv. Petras Rosoje buvo ir ten bevyskupaudamas 
mirė, tai Romos vyskupai yra teisėti jo įpėdiniai. Ta valdžia ant 
visos Bažnyčios, kurią turėjo šv. Petras, perėjo jo įpėdiniams 
Romos vyskupams. 

Taip mintijo pirmoji ankstyboji krikščionija, Šv. Jonui apa 
štalui dar gyvam esant, bet šv. Petrui jau mirus, apie 92 m. po 
Kristaus užgimimo, šv. Klemensui esant Romos vyskupu, Korinta 
mieste Grekų žemėje pasidarė kivirčių del vietinio vyskupo. Pa- 
tys korintiečiai nebegalėjo grąžinti tvarkos į savo vyskupiją. Ta 
da jie kreipėsi ne į šv. Joną apaštalą, tik į Romos vyskupą 
šv. Klemensą, nes ir jie, ir visi žinojo, kad ne apaštalas, tik šv. 
Petro įpėdinis turi valdžios ant kitų vyskupų. ; 

Apie 90 metų vėliau Lijono arba Lugduno vyskupas, šv. 
Irenėjus rašė, kad visos Bažnyčios turi sueiti į Romos bažnyčią 
del ypatingos jos pirmenybės (Adv. Haereses 3, 3, 2). 

Daug buvo oficialių Bažnyčios nutarimų atkartotinai skelbusių, 
jog Romos vyskupai, šv. Petro įpėdiniai, turi valdžią ant visos Baž- 
nyčios. Paminėsime tris tokius nutarimus: Visatiname Ketvirtaja: 
me Konstantinopolio Susirinkime 869 m., Visatiname Florencijos 
Susirinkime 1445 m. ir Visatiname Vatikano Susirinkime 1870 m, 

Konstantinopolio vyskupas, naudodamasis tuomi, kad gy 
veno viename mieste su ciesorium ir jo galybe besidangstydamas 
bandė pasigarsinti visatinu patriarku. Bet Dievas nebuvo davęs 
Konstantinopolio vyskupams tų teisių, kurias skyrė šv. Petrui if 
jo įpėdiniams. Taip Konstantinopolio vyskupai, tiesa, atskalą su“ 
daryti galėjo, bet krikščionijos valdyti negalėjo ir nevaldė. . 

Iš šiaurės Romą puolė daugybė pusiau laukinių tautų. Jo 
būtų sunaikinusios tą iniestą. Popiežiai išgelbėjo miestą tuomi, kad 
Dievas gelbėjo popiežius. Atilla ir Genserikas nesunaikino Ro: 
mos delto, kad šv. Leonas I (popiežius) taip prašė. Kitais atvėjais 
mažiau stebuklingai, bet pasekmingai popiežiai atgynė nelaimės 
nuo miesto. Delio Romą dabar daugelis vadina amžinuoju imi 
stu, kad jo reikia šv. Petro įpėdiniams, o Dievo Apveizda ji 
stambiuosius reikalus aprūpina 

Kadangi popiežiaus valdžia yra Bažnyčios pastovumo uola; 


kadangi popiežiai gyvena Romoje, delto ir visą mūs Bažnyčią 

pasaulis vadina Romos Katalikų bažnyčia. Žodis katalikiška reiš- 
kia tą Bažnyčią, kuri išpažįsta visą krikščioniją, apimančią visas 
tautas, visas vietas, visus luomus ir visus laikus. 

Popiežių valdžia. Visi apaštalai buvo . gavę iš V. Jėzaus 


. lygią galybę dalinti žmonėms visus sakramentus. Nei popiežius 


neturi galybės dalinti daugiau sakramentų negu vyskupas. Kuni- 
gystė tat popiežiaus ir vyskupų yra visai lygi. 

Skirtumo yra valdžioje, kad vyskupai jos turi tik savo vy- 
skupijose, o popiežiaus valdžia yra taip plati, kaip pasaulis. Yra 
skirtumo ir didume valdžios, nes kaikurių daiktų vyskupai nega- 
li, nors popiežius gali, pav. mirusį žmogų pripažinti šventuoju. 

Tikėjimo skelbime vyskupai turi daug galės ir priedermių, 


. bet jie neturi neklaidingumo dovanos. Vyskupai tampa neklaidin- 


gi tik tuomet, kada jų dauguma vienaip sutaria tvirtai skelbti 
kokį nors V. Jėzaus apreiškimo aiškinimą. Popiežius turi neklai- 
dingumo vistiek ar būva vyskupų pritarimo ar ne. Nebuvo atsi- 
tikimo, kad pasaulio vyskupų daugumos tvirta nuomonė būtų 
vienokia, o popiežiaus tvirtai skelbiamasis tikėjimo mokslas būtų 


“ kitokis. Dviejų priešingų kits kitam neklaidingumų nebūva. 


Popiežius yra aukščiausias teisėjas visų bažnytinių ir tikė- 
jimo bylų. Vyskupai yra tikri teisėjai, bet ne aukščiausi. Iš jų 
teismo galima kelti apeliaciją aukštyn iki popiežiaus, bet nuo 
popiežiaus jau niekur nei kokiam dalyke negalima kelti apelia- 
cijos. Nei visatinis vyskupų susirinkimas arba Santaryba nėra 
aukštesnis už popiežių, todel nuo popiežiaus ištarmės negalima 


“yra kelti apeliacijos nei į visatinį susirinkimą, Santarybą, nei teis- 


mo, nei valdymo, nei mokinimo ir nei kokiais kitais reikalais. 
Nors popiežiaus valdžia yra aukščiausia, bet ji nėra abso- 


" liutė. Ji yra apribota visu Evangelijų ir kitų šv. Rašto knygų tu- 


riniu. Dievo apreikštosios tiesos nei popiežius negali permainyti. 
Jis gali mainyti įstatus ir paliepimus, bet ne tiesas, ir tai tik tuos, 
kuriuos buvo Bažnyčia išdavus, o ne Dievas paskelbęs. Bažny- 
čios konstituciją V. Jėzus davė ir Evangelijose ją paliko, tai nei 
popiežius to negali permainyti. 

Popiežių renka kardinolai, bet ne jie jam suteikia valdžią, 
tiktai Dievas. Popiežiui mirus, iki įpėdiniui išrenkant, kardinolai 

valdo Bažnyčią, bet jie neturi pilnos popiežiaus galybės, nei jo 
neklaidingumo. Paprastai tarpai nuo popiežiaus mirties iki įpė- 
diniui išrenkant buvo 12 iki 15 dienų. Tuo laiku pasitaikiusieji 
stambesnieji Bažnyčios reikalai, atidedami iki naujam popiežiui 
imant valdyti Bažnyčią. 


6. Bažnyčios veiksmų sutvarkymas. 


Bažnyčios darbas yra toliau veikti tai, ką Kristus veikė bū- 
damas šiame pasaulyje. Jėzaus atėjimo tikslas buvo išgelbėti žmo- 
nes iš nuodėmių ir nuvesti juos į amžiną laimę. Atpirkimo veik- 
smą padarė pats Kristus ant kryžiaus. Bažnyčia dabar tą atkar- 
toja jau nekruvinu būdu Mišiose ir skleidžia tos aukos naudą 
žmonėms kitais sakramentais. Antras Kristaus veiksmas buvo iš- 
mokyti žmones Išganytojo atneštų tiesų ir Bažnyčia tą daro sau- 
godaina Kristaus mokslą bei skelbdama jį žmonėms. Trečias Kris- 
taus veikimas buvo suvienyti įtikėjusius į Jį žmones. Bažnyčia | 
dabar palaiko Kristaus mokinių vienybę. 2 

Organizacija. Tuos tris veiksmus Bažnyčia atlieka šitais 
laipsniais: šeimynoje, parapijoje, vyskupijoje ir visame pasaulyje. 

Šeimynos uždavinys yra dvilinkas: aptarnauti mažuosius 
savo vaikus ir prisidėti prie katalikų vienybės parapijoje. Vaikų i 
aptarnavimas apima: jų krikštą, išmokinimą nors dviejų pirmuti- 
nių išganymo tiesų, apsaugojimo nuo papiktinimo ir suteikimą 
progos mokintis katekizmo. Prie parapijos šeimyna turi prisidėti | 
delto, kad per parapiją susivienija su visa bažnyčia, ir delto kad * 
per parapiją žmogui ateina Kristaus mokslas drauge su sakra- 
mentų malonėmis. 

Parapijoje gali būti daug kunigų, bet tik vienas yra para- 
pijos ganytojas ir tėvas, tai jos klebonas. Parapija turi teikti žmo- | 
gui visas jo išganymui reikalingas priemones. Žmogus turi atkel- 
ti savo dalį išlaidų. Kaip yra nuodėmė penktadienyje valgyti mė- 
sos, arba šventą dieną javus vežti, taip yra nuodėmė apgaule ar 
piktumu išsisukti iš parapijos mokesčio. Yra nuodėmė mintyti, 
arba nors šnekėti, būk sakramentai ar kitoki dvasios patarnavi- 
mai daromi už pinigus. Už tokias tikėjimui kenksmingas šnekas 
yra kalti tie, kurie savo parapijinės priedermės neišpildo, t. y. 

savo dalies neužmoka tol, kol juos neprispaudžia reikalas priimti 
" sakramentą. Tokių neišmanančių darosi kas kart mažiau. Žmonių 
išrinktieji komiteto nariai turi pareigą palengvinti klebonui pa- 
rapijos turto valdymą, o ne apsunkinti. Katrie statosi vien kont- 
“ rolieriais, pilnais nepasitikėjimo, o ne darbininkais turinčiais pa- 

sišventimo, tie griauja Kristaus Bažnyčią, daugiau tarnaudami 
pragaro vartams negu Kristui -— Klebonas nėra parapijos savinin- - 
kas nei samdininkas. Jis turi būti jos ganytojas nebijantis asme- 
ninio nuostolio, kada to reikalauja parapijos nauda, Parapijiečių 
susirinkimas negali kunigo įšventyti, nei skirti, nei atstatyti. Ku- 
nigybė yra imama iš Kristaus, ne iš susirinkimo, 

Vyskupija susideda iš parapijų, kaip parapijos iš šeimynų. 
Vyskupijas valdo vyskupai. Jų uždavinys skirti kunigus ir prižiū- 
rėti, kad Kristaus mokslą jie skelbtų žmonėms taip, kaip tas 
mokslas yra, o ne sulig savo prasimanymo. Kunigų gyvenimo 
drausmė yra taip gi vyskupo rankose. Du sakramentu dalina 
“ pats vyskupas: Patvirtinimą šiaip žmonėms ir kunigystę dvasiš- 
kiems. Abudu tuodu sakramentu neatkartojamu. Dekanai yra 
vyskupo pagelbininkai. Jie turi tiek valdžios ant klebonų, kiek 
vyskupai duoda. Kanauninkai neturi nei kokios valdžios. Jie sa- 
vo vardą nešioja del to, kad tapo vyskupo pripažinti naudingiau 
už kitus tarnavusiais kunigais. Amerikoje nėra kanauninkų. Jiems 
panašūs yra konsultoriai. Vyskupui mirus, kanauninkai arba kon- 
sultoriai išrenka laikiną vyskupijos valdytoją. 

Visuotina Bažnyčia susidaro iš vyskupijų, kaip vyskupijos 
iš parapijų. Žymesniųjų miestų vyskupai vadinasi arkivyskupais, 
bet jie neturi valdžios ant vyskupų. Seniaus patriarkai turėdavo 
valdžios ant vyskupų, bet dabar patriarko vardas yra tik garbės 
titulas. Popiežiaus pripažinti labiausiai pasitarnavusieji vyskupai 
ar arkivyskupai buva skiriami kardinolais. Kartais būva kardino- 
lų iš kunigų. Dažniausiai tie būva vienuoliai. Kardinolai neturi 
valdžios ant vyskupų nei ant kunigų, nebent savo vyskupijose. 
Popiežiui mirus kardinolai išrenka jam įpėdinį. Popiežius savo 
valdžią gauna ne iš kardinolų, bet iš V. Jėzaus. Popiežius negali 
savo valdžios nei mažinti nei dauginti, o turi jos tiek kiek Kris- 
tus davė. Popiežius skiria vyskupus, išleidžia įstatymus visai Baž- 
nyčiai, sušaukia višuotinus vyskupų susirinkimus tikėjimo dalykams 
aptarti, pats išduoda nuosprendžius tikėjimo ir doros dalykuose, 

Vyskupų suvažiavimai būva vietiniai, tautiniai ir visatiniai. 
Vietiniai vadinasi vienos provincijos vyskupų suvažiavimai. Juos 
sušaukia arkivyskupas. Tautiniai būva kokios nors vienos tautos 
vyskupų ir arkivyskupų sūvažiavimai. Juos sušaukia tas, kam 
popiežius paveda. Tautiniai vyskupų suvažiavimai vadinasi ple- 
nariais. Vietiniai ir tautiniai vyskupų susirinkimai svarsto savo 
vietos ar tautos tvarkos dalykus. Visatiniai suvažiavimai vadina- 
si Santarybomis ir svarsto kunigų drausmės bei tikėjimo dalykus. 
Santarybas sušaukia popiežius ir jis juose pirmininkauja pats ar- 
ba per kokį nors kardinolą. Visatinių Santarybų buvo devynio- 
lika: pirmutinis Nikėjoje 325 m., paskutinis Vatikane 1870 m. 
Visatinių susirinkimų ištarmės, popiežiaus patvirtintos, tikėjimo ir 
doros dalykuose būva neklaidingos. Vyskupų visuomenė yra 
apaštalų visuomenės įpėdinė. Apaštalų visuomenė negalėjo klysti, 
negali klysti nei vyskupų visuomenė, kuomet joje yra šv. 
Petro įpėdinis. 

Jerarchija. Valdžios laipsniai Bažnyčioje vadinasi jerarchi- 
ja. Du yra tos jerarchijos žvilgsniu: šventinimai arba kunigystė 
ir jurisdikcija, arba valdžia. Kunigystės jerarchija apima šituos 
laipsnius: 1) tonsura, t. y. plaukų nukirpimas, ženklinantis priė- 
mimą į dvasiškijos luomą; 2) ostiarijus, t. y. bažnyčios durių ir 
grindų prižiūrėtojas; 3) lektorius, t. y. kurs Šv. Raštą garsiai skai- 
to bažnyčioje; 4) egzorcistas—t. y. turintys galybę išvarinėti pik- 
tąsias dvasias ir šventinti paprastuosius daiktus; 5) akolita—turin- 
tys teisę tarnauti Mišioms, prirengti altorių ir tvarkoje laikyti 
apeigų rūbus bei indus. Tonsura yra tik įžanga į dvasiškiją, ke- 
turi kiti vardai yra keturi šventinimo laipsniai. Jie vadinasi ma- 
žieji šventinimai. Juos priėmus galima be kaltės vėl grįžti į pa- 
saulį, atsižadant jų. 

Trys yra aukštieji šventinimai, būtent: subdiakonas, diako- 
nas ir kunigas. Kas priima subdiakono šventinimą ir paskui 
grįžta pasaulin, tas padaro mirtiną nuodėmę. Drauge su subdia- 
kono šventinimais yra priimama priedermė amžinai laikyti skai- 
stybę ir kasdien kalbėti brevijorių. Subdiakonas iškilmingai gie- 
da Lekciją Mišiose. Jis turi teisę dėvėti manipulių ir tunicelę. 

Diakonas yra vienu laipsniu aukštesnis už subdiakoną ir 
turi teisę dėvėti stulą per petį bei dalmatiką. Dalmatikos išvaiz- 
da niekuomi nesiskiria nuo tunicelės. Diakonas reikale gali krik- 
štyti, dalinti Komuniją ir sakyti pamokslą. 

Kunigas yra trečias aukštasis šventinimas. Jis suteikia galy- 
bę dalinti visus sakramentus, išskiriant Pastiprinimą ir Kunigystę. 
Kunigai nešioja stulą kryžiavai sukeistą ant krūtinės ir arnotą. 

Aukščiausias laipsnis kunigystėje yra vyskupas. Jis turi ga- 
lybę dalinti žmonėms Pastiprinimo ir Kunigystės sakramentus ly- 
giai kaip ir kitus. Vyskupas nešioja ant galvos mitrą ir rankose ga- 
nytojišką lazdą, kuri vadinasi pastoralė. Kunigystės jerarchijoje 
popiežius turi valdžios ne daugiau už vyskupą. 

Jurisdikcijos jerarchija susideda iš trijų laipsnių: klebonas 
turi valdžios savo parapijoje, vyskupas savo vyskupijoje, popie- 
žius visame pasaulyje. Popiežius yra daug aukštesnis už vysku- 
pus jurisdikcijos jerarchijoje. 

Dvasiškija turi pareigos mokinti, bet ta pareiga neturi 
nustatytos jerarchijos. Tačiau ir joje galima atskirti tris laipsnius. 
Vyskupas yra autentiškas tikėjimo mokintojas. Visatinis vyskupų 
susirinkimas arba Santaryba yra aukštesnis už jį, bet nenuolati- 
nis, neklaidingas tikėjimo mokintojas. Popiežius yra nuolatinis 
neklaidingas tikėjimo :mokintojas. Žemesnieji už vyskupą kunigai 
gali ir turi skelbti tikėjimo mokslą, bet tą daro tiktai vyskupo 
vardu, todel nesiskaito tarp mokytojavimo laipsnių. 

Bažnyčios teismas yra trijų laipsnių: vyskupas, arkivysku- 
pas ir popiežius. Klebonai neturi leismo galybės savo parapijoje. 
Vyskupas yra pirmoji Bažnyčios teismo instancija, o arkivyskupas 
antroji. Jeigu arkivyskupas svarsto savo pavaldinių bylą bažnyti- 
niu teismu, o nuteistieji neapsima nusprendimo, tai apelacija 
eina į seniausio tos provincijos vyskupo teismą. Jei nuteistasis 
neapsima ir tada, tai apelacija kyla į popiežių, kurio nuospren- 
dis yra neatmainomas. 

Vienuolijos yra skyrium nuo parapijų ir vyskupijų, bet ne- 
gali būti skyrium nuo popiežiaus. Moteriškos vienuolės neturi ir 
negali turėti nei kokių kunigystės šventinimų. Vyrų vienuolijose 
vieni turi kunigystės šventinimus, kiti neturi. Kas kita yra kuni- 
gybė, kas kita yra vienuolybė. Vienuoliai yra žmonės viešai pa- 
sižadėjusieji Dievui pildyti ne vien Dievo įsakymus, bet ir Kri- 
staus patarmes, būtent: paklusnybę, neturtą ir skaistybę. Kai ku- 
rios vienuolijos prie tų trijų įžadų prideda ketvirtą. Jezuitai pri- 
siekia neapsimti garbingų vietų ir ginti Šventąjį Tėvą, Aleksijo- 
nai, tarnauti ligoniams, Trinitoriai gelbėti žmones iš nelaisvės, 
Kiti turi kitokių pridedamų įžadų. 

Yra vienuolijų, kurios yra po vietinio vyskūpo valdžia, pav. 
Šv. Kazimiero Seserys. Kitos priklauso tiesiog nuo Šv. Tėvo, 
pav. Jezuitai, Marijonai ir kiti. Moteriškosios vienuolijos dalinasi 
į kliauzūruotas ir liuosas. Kliauzūruotų vienuolijų seserims neva- 
lia nei kokiu reikalu išeiti iš vienuolyno ir niekam nevalia įeiti 
pas jas. Liuosų įstatų vienuolijos gali pavelyti savo seserims iš- 
eiti iš vienuolyno kiekvienu padoriu reikalu ir gali pavelyti sve- 
. timiems įeiti į savo vienuolyną. Visos vienuolijos dar dalinasi į 
iškilmingų įžadų ir paprastų įžadų vienuolijas. Nors abiejų 
įžadai yra daromi gana iškilmingai, bet tų įžadų pasekmės yra 
ne vienokios. Iškilmingų įžadų vienuoliui atsitraukus iš vienuo- 
lyno nei viršininkas neturi teisės grąžinti to vienuolio įnešimą.!) 
Paprastų įžadų vienuoliui atsitraukiant, arba net laužant savo 
įžadus, viršininkas neturi teisės pasilaikyti jo įnešimą. Iškilmingų 
įžadų vienuolijos vadinasi ordenais, paprastųjų įžadų—kongrega- 
cijomis. 

Beveik visose moteriškose vienuolijose įstojimo amžis ap- 
ribotas tarp 15 ir 30 metų. Vyriškose taip gi buva amžio apri- 
bojimo, bet rečiaus. Įstojantis į vienuolyną asmuo paprastai 
6 — 10 mėnesių būva kandidatu, arba bandiniu, paskui metus 
arba du naujoku, paskui daro laikinus įžadus trims metams ir 
po to amžinuosius įžadus. Įstojančios į moteriškas vienuolijas 
merginos turi atsinešti dalies, kurios dauguma būva parodyta įs- 
tatuose. Vyrų vienuolijose dalies nereikalaujama, bet kartais ima- 
ma užmokestis už kandidatavimo ir naujokavimo laiką. 

Paprastai vienuolijos dalinasi į provincijas sulig tautų. Jei- 
gu vienoje tautoje buva daug vienos vienuolijos namų, tai da- 
rosi kelios provincijos vienoje tautoje. Sulig Bažnyčios dvasios 
vienuolija negali būti tautinė, bet yra tokių vienuolijų, kurios 
vienoje tautoje prasidėjusios į kitas tautas nepraplito. 

Vienuolijos daug naudos padarė mokslui ir labdarybei. 
Dievo garbė ir artimo meilė yra vienuolijų dvasia. 


1) Naujaisiais laikais šis dėsnys tapo pakeistas. 

1. Šaltinių reikšmė. 


Yra didelis skirtumas tarp daikto esančio gamtoje ir tarp 
to paties daikto jau apdirbto ir pritaikyto žmogaus reikalams. 
Vienaip išrodo medis augantis girioje, kitaip išrodo iš to paties 

medžio padarytas suolas ar šaukštas. Dar didesnis yra skirtumas 
tarp geležies randamos kalnuose ir tarp daikto padaryto iš jos. 
Rudas geležingas akmuo visai nepanėši į raktą, nors tas raktas 
" ištiesų yra padarytas iš ano geležingo akmens. Tik nuodugnus 
mokslininko ištyrimas suseka, kad tuodu daiktu yra tapat. 

Kaip pramonė savo padarams medžiagą ima iš kasyklų, 
taip mokslai savo gražiems tiesų audimams medžiagą ima iš įvai- 
rių vietų, kurias įprasta vadinti šaltiniais. Kaip tos vietos, kur iš 
žemės verčiasi grynas skaistus vanduo, vadinamos šaltiniais, taip 
sutarta yra šaltiniais vadinti tas vietas, iš kurių mokslininkai se- 
mia savo tvarkomasias ir skelbiamasias tiesas. 

Tikybos mokslas turi dvi tų šaltinių rūši: Šv. Raštą ir Šv. 
Perdavimą. Visi krikščionys vienaip sutaria, kad Šv. Raštas yra 
Dievo apreikštųjų tiesų šaltinis. Žydai tokiu šaltiniu pripažįsta 
Senąjį Įstatymą, bet atmeta Naująjį. Katalikai su pravoslavais vie- 
naip tiki, kad Dievas ne visas Savo paskelbtąsias tiesas surašy- 
davo į Šv. Raštą, o kad dar paliko žmonėms ir kitų Šv. Rašte 
neminėtų, bet lygiai reikalingų žmonėms tiesų. Šituos Šv. Rašte 
netilpusios tiesos kokį laiką buvo gyvu žodžiu perduodamos iš 
lūpų į lūpas, del to jos ir vadinasi Šv. Perdavimu. 


2. Abiejų Testamentų Šv. Raštas yra 
Apreiškimo Šaltinis. 


V. Jėzus buvo Dievo siųstas skelbti žmonėms tiesą ir Pats 
buvo Dievas negalįs nei klysti nei klaidinti žmones. Jo laikais 
Palestinos žemėje buvo vienas knygų rinkinys, kurį žmonės va- 
dindavo Šventa knyga, arba Šventu Raštu. Grekiškai rašiusieji 
tardavo „Tė iepė ypėpyava Ta hiera grammata“ arba Tė BiBlia 
zė dyla (1 Mach. 12, 9, 2 Tim. 3, 15). Grekiškai taip gi tapo 
užrašyti V. Jėzaus žodžiai, kad „negalima nepildyti Šventojo Raš- 
to“ (Jon. 10, 35), nes Šv. Rašto žodis yra Dievo Tėvo žodis, nes 
kas Šv. Rašte parašyta apie numirusių atsikėlimą, tas Dievo pa- 
sakyta (Mat. 22, 31). Todel: „kol neišnyks dangus ir žemė, tol 
nei viena raidelė, nei vienas skirsnelis nepersimainys iš įstatymo | 
neišsipildę“ (Mat. 5, 16). Šituo atveju V. Jėzus Šv. Raštą pava- 
dino „Įstatymo“ vardu, nes žydai jį vadindavo „Tora“, NY tat 

reiškia įstatymų sąrašą, nes minėtame Šv. Rašte buvo surašyti 
tie įstatymai, kuriuos Dievas davė žydams per Mozę. 

Ko V. Jėzus mokino, tą apaštalai skelbė žmonėms. Šv. Pet- 
ras, minėdamas pranašus, kurių veikalai sudaro labai žymią Šv. 
Rašto dalį rašė, kad, ne žmonių valia kada tai atnešė pranašys- 
tę, bet Šv. Dvasios įkvėpti kalbėjo Dievo žmonės“ (2 Petr. 1 21). 
Šv. Povilas paaiškina: „Visas Raštas Dievo įkvėptas yra naudin- 
gas mokinti, įtikrimti, pabausti, pramokyti teisybės, kad Dievo 
žmogus taptų tobulas į visokį gerą darbą įgudintas (Sim. 3, 16. 17). 

Naujasis Įstatymas visame yra lygus Senajam, nes to Paties 
Dievo įkvėpimu rašytas. Šv. Petras rašė: „Mūsų mylimiausias 
brolis Povilas sulig jam duotos išminties rašė jums, kaip visuose 
laiškuose, kalbėdamas juose apie tai, kame šis tas yra Sunkiai 
suprantama, ką bemoksliai ir nepastovūs iškraipo kaip ir kitą 
Raštą ir patys savo pražūčiai“ (2 Petri 3, 16). Šv. Petras kaip ir 
V. Jėzus, vienu žodžiu „Raštas“ vadino visą Šv. Raštą, ir prie jo 
priskaitė Šv. Povilo laiškus sudarančius labai žymią Naujojo Įsta- 
tymo dalį, ir liudija, jog jie yra parašyti Dievo duotąja išminti- 
mi, o negeri žmonės tą visa iškraipo, kaip ir kitas Šv. Rašto dalis. 

Mūsų laikų žmonės daro daug visokių priekaištų Šv. Raštui. 
Tam visam minėti ir aiškinti čia nebūtų vietos. Stambiausias gal 
priekaištas yra, būk Šv. Raštas suklydęs berašydamas, kad Jozue 
liepė saulei sustoti ir ji sustojo, idant diena prailgėtų (Jos. 10, 13). 
Gamtos mokslas žino, kad saulė visuomet stovėjo, tik žemė suk- 
davosi ir sukasi. Tačiau Šv. Rašte nėra klaidos toje vietoje. Šv. 
Raštas paminėjo, ką Jozue kalbėjo, ir kad Jozuės noras išsipildė. 
Ir kalba yra teisingai užrašyta ir kalbos išsipildymas taip gi tei- 
singai pažymėtas. Jozue mintijo būk saulė sukasi apie žemę. Ta 
mintis buvo klaida, bet Jozuės klaidas nereik priskaityti Šv. Raš- 
tui. Tačiau ir tą turime paminėti, kad Jozue kalbėjo, kaip mūs 
laikų gamtos mokslininkai, kurie taria: „Saulė užtekėjo“, arba 
„Saulė nusileido“, nors žino gerai, kad saulė neteka nei nesilei- 
džia. Kaip mūs laikų mokslininkai vartoja visų sutartus žodžius, 
taip ir Šv. Raštas kalbėjo prisitaikydamas prie visuomenės pažiūrų 
ir kalbos tuose daiktuose, kuriuose neturėjo reikalo atitaisyti klai- 
das. Šv. Raštas atitaisė žmonių klaidas tikėjimo srityje, o ne gam- 
tos moksluose. Kardinolas Bellarminis gerai parašė, jog Šv. Raštas 
mokina, kaip žmonės eina į dangų o ne kaip dangus eina. 

3. Šv. Rašto Įkvėpimas. 


Šv. Rašto knygos yra įvairių žmonių parašytos, tačiau jie 
rašė Dievo įkvėpimu, todel Pats Dievas yra tikrasis tų knygų 
autorius. 

Įkvėpimas yra trejopas Dievo veiksmas į žmogų: 1-a kad 
žmogus norėtų ir imtų rašyti tai, ko Dievas geidžia; 2-a kad 
parašytų taip, kaip Dievas nori; ir 3-ia kad neįkliūtų į klaidą. 
Pirmąjį iš tų trijų veiksmą Dievas padaro žmogaus valioje, ant- 
rąjį ir trečiąjį žmogaus prote. 

Kuomet Dievo įkvėptasis veikalas jau parašytas, tada Die- 
vas tą veikalą įteikia Bažnyčiai, idant ji juomi naudotųsi, kaipo 
apreikštųjų teisių šaltiniu. 

Dievas Savo įkvėpiamam žmogui nediktuoja žodžių, netaiso 
sakinių. Todel Šv. Rašto ne visur vienoki kalba; todel yra ir 
gramatikos klaidų, nes jos pareina nuo žmogaus. Tik tiesa yra 
Dievo duota įkvėptam raštininkui. 

Tas tiesos gavimas ir davimas įvyksta įvairiais būdais. 
Kartais Dievas duoda žmogui, rašančiam Šv. Rašto knygą, tie- 
siog patirti tiesą, kurios jis iki tol nežinojęs. Tad vadinasi apreiš- 
kimas pridėtas prie įkvėpimo. Kartais Dievas pajudina tik žmo- 
gaus valią, kad užrašytų jau žinomą tiesą. Tat yra grynas įkvė- 
pimas. Kartais Dievas pajudina žmogų, kad ieškotų tiesos ir 
drauge veda ieškantį žmogų taip, kad jis rastų ir radęs užrašytų 
tą tiesą, kurią, Dievas nori patalpinti Šv. Rašte, Šitas būdas taip 
gi vadinasi grynu įkvėpimu, nes jame nėra tikrojo apreiškimo 
pridėta. Šituo būdu tapo surašyta Antroji Makabėju knyga, ku- 
riai medžiagą Dievo įkvėptasis raštininkas pasiėmė iš plataus 
Kireniečio Jazono veikalo, sutrumpindamas jį (2 Mach, 2, 24). 

Ar vienu ar kitu būdu Dievas priveda žmogų prie tų tiesų, 
kurias nori patalpinti Šv. Rašte, tai dar beužrašinėjant jas sergsti 
žmogų, kad tas nesuklystų. Tat yra nėklaidingumo malonė. 

Tokiu būdu pilnas įkvėpimas susideda iš trijų daiktų: 1-a 
tiesos teikimo, 2-a valios pajudinimo ją rašyti ir 3-ia proto ap- 
saugojimo nuo klaidos. Ketvirtas Dievo veikimas Šv. Raštą su- 
darant yra įteikti Bažnyčiai jau parašytą Šv. Dvasios įkvėptą vei- 
kalą, bet tas veiksmas jau nesiekia Dievo įkvėpiamojo žmogaus, 
tik žmonių giminę, kuriai Šv. Raštas skiriamas naudotis, 

Pranašai Elijas ir Elizejus daug gavo apreiškimų iš V. 
Dievo, bet visai nepaliko rašytų knygų. Taip pat ir apaštalų visa 
dvylika gavo V. Jėzaus apreiškimų, o rašė tiktai penki. Taigi 
apreiškimas gali būti be įkvėpimo. Visatinių Bažnyčios surinkimų 
arba santarybų ištarmės yra be klaidos, bet tuose nutarimuose 
nėra nei vienos tiesos, kuri nebūtų buvusi Žmonėms pirmiau 
apreikšta. Tie nutarimai nėra Šv. Rašto dalimis nei nelygūs jam. 
Tuose nutarimuose yra neklaidingumo, bet nėra nei apreiškimo, 
nei įkvėpimo. 

Iš to matome, kad būva apreiškimo be įkvėpimo. Būva ir 
įkvėpimo be apreiškimo. Būva neklaidingumo be apreiškimo ir 
be įkvėpimo, bet nebūva apreiškimo ir įkvėpimo be neklaidingu- 
mo. Vieno neklaidingumo negana, kad knyga būtų Dievo įkvėpta. 

Dar ir pats neklaidingumas būva dvejopas: antgamtinis ir 
gamtinis. Žmonės gali parašyti gana storą knygelę be klaidos: 
sakysime, aritmetikos uždavinių rinkinį, arba logaritmų toblytėlę. 
Tat yra gamtinis neklaidingumas. Šv. Rašto ir Bažnyčios nutari- 
mų neklaidingumas yra ne iš žmogaus rūpestingumo, o iš Die- 
vo pagelbos, ir tat vadinasi antigamtinis neklaidingumas. 

Norint Šv. Raštą gerai suprasti, reikia žinoti tuos skirtumus. 
Prie to dar reikia žinoti, kokiais laikais, kokiais tikslais ir ko- 
kiems žmonėms ir kada yra rašyta kuri Šv. Rašto knyga. Kadan- 
gi daug yra žmonių nežinančių to visa, o bet gi Šv. Raštą 
skaitančių, tai daug pasidaro ir klaidų, būk Šv. Rašte rastų, o 
iš tiesų, kilusių tik skaitytojo galvoje. 


4, Katalikų Bažnyčia ir Šv. Raštas. 


Žmonės ir jų reikalai labai skiriasi vieni nuo kitų. Tiems 
skirtumams reikia pritaikyti ir pamokinimai. Kas tinka vedusiems 
tekėjusioms, tas netinka tebebręstančiai jaunuomenei. Gimimų 
knygoje yra vietų tinkančių vien moterystėje gyvenantiems asme- 
nims (Gen. 38, 13—30). Taip pat ir Giesmių Giesmės, Katalikų 
Bažnyčia nepataria skaityti visiems, o tik tiems, kuriems reikia. 

Sulig Katalikų Bažnyčios įstatymų, kas nori spausdinti Šv. 
Rašto knygas arba pastabas prie jų, tas turi duoti spausdinį per- 
žiūrėti dvasios vyriausybei, kad neįsibrautų klaidų (Cod. Jur. 

Can. can. 2318, $ 2). Tiems, kurie neina Šv. Rašto giliuosius mok- 
slus, nevalia skaityti nei Šv. Rašto originalai, nei jo vertimai, 
jei tie originalai ir vertimai yra nekatalikų prirengti spaudon ir 
paskelbti be Katalikų Bažnyčios leidimo (ib. can. 1399, $ 1). 

Šituos įstatymus Katalikų Bažnyčia paskelbė delto, kad ne- 
katalikai perspausdindami Šv. Raštą arba jį versdami dažnai pa- 
daro kenksmingų klaidų. Upės vanduo gali būti gryniausias, bet 
jo indą reikia saugoti, kad žmonių silpnybė neįpilių kenksmingo 
skystimo. Taip Katalikų Bažnyčia saugoja Šv. Raštą. : 

Bažnyčios peržiūrėtus ir patikrintus Šv. Rašto, ir Naujo ir 
Senojo Įstatymų leidinius valia skaityti visiems katalikams. Baž- 
nyčios neperžiūrėtus ir nepatikrintus nekatalikų mokslininkų spau- 
don priruoštus leidinius valia skaityti vien tiems, kurie nuodug- 
niai eina Šv. Rašto mokslus. 

Šv. Raštą skaityti yra ne vis vien ką jį suprasti. Kiekvienas 
savaip verčia tuos pačius Dievo įkvėptuosius Šv. Rašto žodžius. 
Nei sąžiniškiausi mokslininkų tyrinėjimai nepajėgia tuos nuo- 
monių skirtumus suvesti vienybėn. Niekam kitam, tik vienai Ka- 
talikų Bažnyčiai, V. Dievas davė neklaidingumo antgamtinę do- 
vaną, kad visą Dievo apreiškimą pilnai išlaikytų ir teisingai su- 
prastų bei supratus skelbtų kitiems. 

Visatinė Katalikų Bažnyčios Santaryba Vatikane 1870 m. 
sutarė: „Tikybos ir Doros dalykuose, priklausančiuose krikščioniš- 
kojo mokslo kūrybai, ta yra tikroji Šv. Rašto prasmė, kurios 
laikosi šventoji motina Bažnyčia, nes jos yra pareiga spręsti 
tikrąją Šv. Rašto prasmę ir aiškinimą“ (Sess. 3, constit. de 
ftide cath cap. 2; Denzinger, Bannwarth X n. 1788). 

Gali būti rimtų pavienių mokslininkų, bet nei vieno rimty- 
bė negali lygintis šuglaustam visos katalikijos mokslininkų auto- 
ritetui. Šv. Rašto prasmę išsprendžiant tas autoritetas visuomet 
pasako savo žodį, bet tas žodis dar nepaskutinis. Galutina ištar- 
me jis tampa tik tada, kada išeina iš neklaidingų Bažnyčios 
mokytojų, kuriems V. Jėzus pasakė: „Štai aš esmi su jumis viso- 
mis dienomis iki pasaulio pabaigai“ (Mat. 28, 20). 

Žmonių veikalai nebūva be klaidų, todel ir viso pasaulio 
knygos klaidų turi, bet Šv. Raštas išliko be jų del to, kad V. Die- 
vo antgamtinis veiksmas apsaugojo žmones nuo klaidų tas kny- 
gas rašant ir apsaugojo jas jau parašytas, paduodamas neklaidingai 

Bažnyčios sargybai, kad aiškinimai nesugadintų pirmosios prasmės. 

Šventasis tat Raštas yra antgamtinė knyga. Nors jis yra ste- 
buklingas Dievo veikalas, bet šale to yra dar ir kitas apreiškimo 
šaltinis. 


5. Šv. Perdavimas. 


Antras Dievo apreiškimo šaltinis yra Šv. Perdavimas. Visi 
žmonių perdavimai yra klaidingi, gan greit labiau negu raštai. Kaip 
saugojo Dievas vieną raštinį veikalą nuo klaidos, taip apsaugojo 
nuo jos ir vieną perdavimą, kuris delto vadinasi Šventuoju, kad 
būtų žymu, jog skiriasi nuo paprastųjų klaidingųjų perdavimų. 

Nuo šešioliktojo šimtmečio pradžios krikščionyse įsigalėjo 
atsimetęs nuo katalikų krypsnys, kuris sakė, būk tik tos tiesos 
esančios Dievo apreikštos, kurios yra aiškiai užrašytos Šv. Rašte. 

Naujasis krypsnys, nebuvo nuoseklus, nes šventė ir dabar 
tebešvenčia sekmadienį, nors Šv. Rašte niekur nėra pasakyta, 
kad atmainytas yra įstatymas, užrašytasis Šventame gi Rašte 
„Atsimink šeštadienio dieną švęsti“ (Exod. 20, 8). 

Naujasis krypsnys kuris vadinosi įvairiais vardais, o plačiau- 
siai yra vadinamas protestantais, nei negalėjo buti nuoseklus 
nes pačiame svarbiausiame posakyje neturėjo pamato. Niekur 
21, Rašte nėra pasakyta, koki veikalai yra Šv. Rašto dalys, koki 

Šitą taip svarbų dalyką tegalima išspręsti vien perdavimu. 
Tai sakytume, kad nėra švenio neklaidingo perdavimo, tai ir pats 
Šv. Raštas stovėtų ant netvirto pamato. 

Žymiausias protestantų veikėjas buvo Dr. Matynas Liuteris. 
Jis, nepripažindamas šventojo perdavimo, nepripažino taipgi, kad 
šv. Jokūbo laiškas yra Šventame Rašte. Daug mokslingųjų pro- 
testantų mūs dienomis jau nei šv. Jono Evangelijos nepriskaito 
prie Dievo įkvėptų veikalų. Taip dalykams einant naujame kryps- 
nyje atsirado dar naujesnis, kuris Dievo įkvėpimo Šv. Raštui 
nepripažįsta visai. 

Ne vien teorija, bet ir prityrimas parodė, kad Dievo ap- 
reiškimas stovi žmonėse ne vienu tik Švertuoju Raštu, bet drau- 
ge ir gyvu apreikštosios V. Jėzaus tiesos išlikimu toje organi- 
zacijoje, kurią Jis sudarė, būtent Bažnyčioje. 

V. Jėzus nesakė apaštalams: „Sėskite ir rašykite tą visa, ką 
girdėjote iš manęs“, bet tarė jiems: „Taigi eikite ir mokykite 
visas tautas, krikštydami juos Tėvo ir Sūnaus ir Šv. Dvasios 
vardu, mokydami juos laikyti visa ką jums liepiau“ (Mat. 28, 
19—20). | 

Rašyto žodžio aiškumo žmonėms niekuomet neužtenka. Juk 
aiškiai tapo užrašyta, kad V. Jėzus paėmęs duoną tarė: „Šitai 
yra mano kūnas“ (Mat. 26, 26). Tuos aiškius V. Jėzaus žodžius, 
užrašytus Šv. Rašte katalikai supranta tiesiog, būtent, kad duo- 
na virto V. Jėzaus kūnu. Evangelikams pasirodė, kad tai bū- 
tų perdidelis stebuklas, ir jie sako, kad duona liko, tik į ją 
įėjo V. dvasia, ir del to valia ją vadinti V. Jėzaus kūnu. Re- 
formatai Kalvino pažiūra sekdami mintyja, kad ir duona liko 
ir V. dvasia neįėjo, o yra tiktai V. Jėzaus kūno ženklas ir 
jo kančios atminimas. Taip iš vieno aiškiai užrašyto sakinio 
susidaro trys viena kitai priešingos nuomonės, tarp kurių vie- | 
nu mokslu negalima atskirti, kuri išreiškia tikrąją V. Jėzaus tie- 
są. Išganytojas žinojo tą žmonių gudrumą iš vieno aiškaus rašto 
sudaryti daugybę pažvalgų, del to Dievo Išmintis prie Šv. Rašto 
paliko gyvą Bažnyčią, kad ji pasakytų, kuri žmonių išvedamoji 
pažiūra yra tikra, o kurios yra klaidingos. Kol apaštalai buvo 
gyvi, jie gyvu žodžiu aiškino tikrąją Šv. Rašto prasmę. Apaš- 
lams mirus jų vietoje liko vyskupai ir Šventieji Bažnyčios Tėvai. 


6. Šv. Bažnyčios Tėvai. 


Šventuoju Tėvu mes vadiname popiežių, garbindami jo 
aukštą padėtį ir mylėdami jį kaip tėvą, o šventaisiais Bažny- 
čios Tėvais vadiname šventus asmenis gyvenusius žiloje seno- 
vėje ir daug pasitarnavusius tikybos mokslui. Nors trumpumo 2 
dėlei dažnai ir juos vadiname Šventaisiais Tėvais, bet pilnas jų 
vardas yra: „Šventieji Bažnyčios Tėvai.“ Popiežių gi vadiname | 
Šventuoju Tėvu, bet nepridėdami žodžio „Bažnyčios“, jei jis ne- 
turi ypatybių bendrų kitiems Šventiesiems Bažnyčios Tėvams. 

Trys yra ypatybės, be kurių niekas negali būti Šventu Baž- | 
nyčios Tėvu. Pirmoji ypatybė yra asmens šventybė. Todel tik tie 
gali būti Bažnyčios Tėvai, kuriuos ji yra priskaičiusi prie šven- | 

tųjų. Aleksandrijos Klemensas, Origenis ir kiti gyveno pirmaisiais 
krikščionijos laikais ir daug naudos padarė krikščionijos tikybai, 
bet jie neturėjo tiek dorybių, kad galėtų tapti šventaisiais, todel 
jie skaitosi Krikščionių Senovės Raštininkais, bet ne Šventaisiais 
ir ne Bažnyčios Tėvais. 

Gyvenimo šventybė reikalaujama del to, kad žmogus tam- 
pa šventu tik tada, kada išmoksta suvaldyti savo jausmus. Ne- 
valdomi jausmai sudrumsčia išmintį ir ji veikiai įpuola į klai- 
das. Jausmų valdymas apsaugoja nuo klaidų, todel ir šventybė 
naudinga mokslui ypač tikybos mokslui, nes jį lengviausiai žmo- 
nes sugadina, jei tik jie savo jausmų nevaldo. 

Antra Bažnyčios Tėvų ypatybė yra jų gyvenimo senovė. 
Asmenys gyvenusieji naujausiais krikščionijos laikais, nors būtų 
pasižymėję ir šventybe ir mokslu nesivadina Bažnyčios Tėvais, 
tik Bažnyčios Mokytojais arba Daktarais. Visi mūs laikų moksli- 
ninkai sutinka, kad Šv. Tėvų laikotarpis prasidėjo nuo apaštalų, 
tik nėra sutarties, kada tas laikotarpis baigėsi. Tačiau diduma 
sako, kad Bažnyčios tėvais galima vadinti asmenis gyvenusius 
ne vėliau aštuntojo šimtmečio po Kristaus gimimo. Todel Rytų 
krikščionijoje paskutinis Bažnyčios Tėvas skaitosi šv. Jonas Da- 
maskietis, miręs nežinomais metais tarp 754 ir 787. Paskutinis 
Baž. Tėvas vakarų šalyje skaitosi šv. Izidorius Sevilietis, miręs 
636 metais. Po tų dviejų šventųjų užėjo didėsės perversmės ir 
ilgieji bemokslių amžiai. Todel diduma mokslininkų ir mintija, 
kad Bažnyčios Tėvų laikotarpį reikia užbaigti aštuntuoju šimtu 
metų. Tačiau neseniai buvo mokslininkų sakiusių, kad paskutinis 
Bažnyčios Tėvas buvo šv. Bernardas, miręs 1153 metais. 

Gyvenimo senovė yra reikalinga Bažnyčios Tėvams ypaty- 
bė, nes juo toliau žmonės gyveno nuo Kristaus, j10 mažiau ga- 
lėjo patirti Jo paliktų į Šv. Raštą neįtrauktų tiesų. 

Trečia Šv. Tėvų ypatybė yra žymus jų mokslingumas. Šv. 
Tėvu nesiskaito nei vienas, kuris nepaliko raštų išdėstančių 
V. Jėzaus mokslą. Šita ypatybė yra reikalinga del to, kad Šv. 
Tėvų veikaluose tapo užrašyta tos tiesos, kurias V. Jėzus skelbė, 
bet jos nepateko į Šv. Raštą. 

Yra didelis skirtumas tarp Šv. Rašto ir tarp Šventųjų Tėvų 
veikalų. Kiekviena Šv. Rašte išreikštoji mintis yra V. Dievo 
įkvėpta. Todel mes kiekvieną Š. Rašto sakinį turime priimti kaip 

Dievo apreiškimą. Į Šv. Tėvų veikalus pateko daug apreiškimų, 
bet tie sakiniai yra užrašyti žmogaus noru, o ne Dievo įkvėpimu. 
Šv Tėvams veikalus rašyti patarė šventoji jų pačių sąžinė, bet 
ne Šventoji Dvasia, kuri Šv. Raštą apsaugo nuo klaidos. Todel 
tarp aukštų Dievo tiesų Bažnyčios Tėvų veikaluose gali būti ir 
būva klaidų. Ne visos Šv Tėvų mintys ir sakiniai yra tiesos. 

Norint Šv. Tėvų veikaluose rasti Dievo apreikštosios tiesos 
reikia žiūrėti šitų trijų dalykų: 1-a kad būtų kalba apie tikybos 
ar doros dalykus, nes V. Jėzus nedavė apreiškimo apie pasauli- 
nius daiktus, 2-a, kad Šv. Tėvų nuomonė būtų vienoda, nes vie- 
niems Šv. Tėvams kalbant vienaip, kitiems priešingai, numanu, 
kad nebuvo V. Jėzaus Skelbimo vienijančio jų pažiūras, ir 3-ia, 
kad vienoda jų nuomonė būtų išreikšta taip tvirtai, kaip tvirtai 
jie išreikšdavo kitas Dievo apreikštąsias tiesas, reikalaudami joms 
tikėjimo iš Žmonių. 

Nėra reikalo, kad kiekvienas Šv. Tėvas būtų minėjęs kiek- 
vieną Dievo apreikštąją tiesą, tik yra reikalo, kad vienam ar ke- 
liems aiškiai ir stipriai tas tiesas skelbiant kiti būtų nepasiprie- 
šinę. 

Kartais ir tarp Šventųjų Tėvų būva skirtumo tikrai apreikš- 
tose tiesose, bet tuomet dalyką išsprendžia gyvoji Bažnyčios 
mokslija, t. y. V. Jėzaus paliktoji apaštalams ir jų įpėdiniams 
priedermė neklaidingai priminti žmonėms visą ką V. Jėzus buvo 
skelbęs. 


"4 
7. Bažnyčia ir Sv, Perdavimas. 


Parašydinęs Šv. Raštą V. Jėzus įteikė Bažnyčiai, kad iš jo 
imtų Dievo apreixštasias tiesas, jį saugotų ir jo tikrąją prasmę 
dabotų. Taip pat Bažnyčia turi apseiti su Dievo apreikštomis 
tiesomis esančiomis Šv. Tėvų veikaluose. Tik šituo atveju Baž- 
nyčia turi vieną pareigą viršaus, būtent atskirti, kas Šv. Tėvų | 
veikaluose yra Dievo apreikšta, kas ne. Kada žmonės iš kalnų 
brangiausias nauges ima, rasdami jas kietai įspraustas į akmenis, 
tada reikia išmanančio asmens, mokančio atskirti naugę nuo pa- 
prasto akmens. Tos išminties labai daug reikia ieškant Šv. Tėvų 
ir senovės raštininkų veikaluose to, ką Dievas apreiškė. Bažny- 
čia turi tos išminties, nes V. Jėzus jai davė neklaidingumo. 

Geležis vis lieka ta pati, nors ji dar tebebūna kalne, ar jau 
padarytas iš jos rakias, ar noragas žemei arti. Taip ir Dievo 
apreikštoji tiesa nemaino savo prigimties, nors glūdodama apreiš= 
kimo šaltiniuose niekieno nepastebėta, arba jau panaudojama 
įvairiems žinonių dvasios gyvenimo reikalams. Bažnyčia yra tas 
darbininkas, kuris be klaidos išima Dievo apreikštają tiesą iš 
apreiškimo šaltinių: Šv. Rašto ir Šv. Perdavimo. Bažnyčia taip gi 
vienais laikais vienas tiesas primena žmonėms, kitais laikais ki- 
tas, sulig ivairių reikalų niekuomet nenaikindama nei nemainy- 
dama to, kas pirma buvo skelbta Jėzaus vardu. 

Šitas Bažnyčios veiksmas vadinasi Gyvosios Mokslijos veik- 
smas. Ką lotynų kalba sutarta vadinti Vivum Magisterium, tą 
mes vadiname Gyvoji Mokslija. Ji žmonių protu, Dievo antgam- 
tinės neklaidingos malonės padedama semia Dievo tiesas iš Šv. 
Rašto ir iš Šv. Perdavimo, pritaiko jas žmonių reikalams taip, 
kad tie reikalai prisitaikintų prie Dievo valios. Taip ir eina tiky- 
bos gyvenimas pasaulyje. Nei vienas privatis asmuo negali savin- 
tis Gyvosios Mokslijos pareigų ir priedermių, nes ne privatiems 
asmenims, tik Bažnyčiai, ypatingai apaštalų įpėdiniams vysku- 
pams ir už vis labiausiai šv. Petro įpediniui Šv. Tėvui popie- 
žiui V. Jėzus davė ir neklaidingumą ir gyvosios mokslijos parei- 
gas su priedermėmis. 


VII. Kristaus Mokslas. 


Patyrus jog Kristaus mokslas yra Dievo apreikštosios žmo- 
nėms tiesos, naudinga yra įžiūrėti, kokios yra tos tiesos. Dogmatinė 
teologija apima jas visas. Apologetikos priede užteks paminėjus | 
tik pačias stambiasias ir tai kuo trumpiausiai. Jei kam rūpėtų 
tos tiesos nuodugniai ištirti, tam reikėtų eiti į teologijos fakul- 
tėtą. 

Kristaus mokslu čia vadiname ir tą, ką Dievas buvo apreiš- | 
kęs Senojo Įstatymo laikais, ir tą ką V. Jėzus pats apreiškė ir tą, 
ką gauname patirti iš Jo mums paliktos mokslijos. Giliai moks- 
linguose raštuose galima gvildenti klausimas, ar yra skirtumo tarp 
Kristaus mokslo ir krikščionijos mokslo; šitam raštui tas klausi- 
mas netinka. Kristaus mokslu vadiname tas tiesas, kurias V. Jė- 
zus skelbė ir mes pripažinti turime. Kristaus išmintis tas tiesas 
apėmė pilnai, mes jąs apčiuopiame dalinai, apčiuopdami dar ir 
savo spėlionių nešvarumą pridedame. Deja tos spėlionės nenu+ 
plaunamos nuo mūs vargšės išminties, kaip juoduliai nuo žem- . 
kasio pirštų. Kaip jis baltą karaliaus duoną prieš valgydamas ima 
savo nepuiikiomis rankomis, taip ir mes Kristaus mokslą imame 
savąja išmintimi. Bet del to tas mokslas visgi yra Kristaus o ne 
mūs. Mūsiškis jis tampa tiek, kiek jį pasisaviname. 

V. Jėzaus mokslo turinyje šitos tiesos yra stambiausios: 
1. kad žmogaus siela yra brangesnė už viską; 2. kad Dievas yra 
vienas trimis asmenimis; 3. kad žmonės buvo įpuolę į pragaro 
vergiją, bet Dievo Sūnus tapęs žmogus išgelbėjo juos mirdamas | 
baisia kryžiaus mirtimi; 4. kad Dievas žmogus likosi gyventi 
tarp Žmonių Šv. Eucharistijoje; Jisai mums teikia antgamtinosios | 
pagelbos sielos reikalams įvairiais būdais, ypač septyniais sakra- | 
mentais; 5. kad kiekvienas žmogus mirdamas patenka galutinai | 
į dangų ar pragarą; ir kad ateis laikas ir mirusiųjų kūnams keltis | 
iš kapų ir 6. kad Kristaus dora yra gera. Tuos šešis dalykus čia: 
trumpai peržiūrėsime šešiais straipsneliais, 

1. Siela. 


Literatūra: /. Psichologijos vadovėliai: T. Pesch, Institutiones 
psichologcae. Freiburgi Br. Herder 1897, 3tt. — Boedder, Psychologia ra- 
tionalis ib.— D. Mercier, Psychologie, Lauvain 1903 — M. Reinys, 
Psichologijos vadovėlis. Vilnius 1921. 2. Specialiai veikalai: Tertullia- 
nus, De anima, Migne P. L. II, 641.—S. Augustinus, De immortali- 
tate animae. P. L. XXXII, 1021 — 1034.— Nemesios, Ilepi e ojs 
dy9odėnou (Apie žmogaus prigimtį. P. G. XI, 353 — 361. — Hugo de S. 
Victore, De anima. P. L. CLXXVIII, 166 sąą. —S. Thomas, Ouaesti- 
ones disputatae: De Anima ir jo „In Aristotelis librum de Anima Commenta- 
rium (paskutinis leidinys A. Pirotta, O. Pr. pas Marietti, Torino 1925)— F r. 
Suarez, De anima, Lugduni 1620. — Bossuet, Traitė de la connaissance 
de Dieu et de soi mėme.— Gratry, La connaissance de Vame, Paris 
1857.—K. Werner, Ueber Begriff und Wesen der Menschenseele, Schaf- 
fhausen 1863. — Liberatore. Dell'anima umana Roma 1875. — A. Far- 
ges, Le cerveau, V'ame et les facultės. Paris 1890. — Coconnier, L'ime 
humaine. Paris 1870. — D. Mercier, Les origines de Ia psychologie con- 
temporaine, Louvain 1908. — Mac Dougall, Body and Mind, a Defense 
of Animism London. 1911. — D. Gūnther, Leib und Seele, Paderborn Schoe- 
ningh 1925.— H. de Pully,L'ūme existe 1925. — A. Gardeil, L'ame 
sujet recepteur de la grace (Rėvue Thomiste 1925 ir 1926). 

Šiandien pasaulio mintys yra pasidalinusios. Vieni sako, 
kad žmoguje yra dvasia, kuri vadinasi siela, kad ji nemiršta, ir 
kad jos amžinoji laimė arba nelaimė priklauso nuo jos doros. 
Kitiems rodosi, būk pirmieji klysta, matydami skirtumo tarp kū- 
no ir sielos, tarp galvijo ir žmogaus, bei svajodami apie gyvybę 
po mirties ir rūpindamiesi tos amžinosios gyvybės laimingumu 
arba nelaimingumu. Protingam žmogui reikia pritapti prie vienų 
ar kitų ir reikia žinoti, del ko pritampąs. Tam tikslui naudinga 
klaustis, kaip senai žmonės tiki turį sielas. 

Netikintįs į Dievą nei į sielą anglų mokslininkas Tylor sa- 
vo veikale Primitive Culture (Pirmykštė Kultūra) suima krūvon 
didelę gausybę etnologinės medžiagos apie tas tauteles ir tuos 
žmones, kuriuos įprasta vadinti laukiniais. Jie nėra laukiniai, tik 
jie mažių mažiausiai atsitolino nuo pirmykštės žmonių padėties. 
Nors tokių žmonių ir tautelių yra labai daugelyje įvairiausių vie- 
tų: Australijoje, Afrikoje, Amerikoje ir Azijoje, šiaurėse ir pietuo- 
se, tačiau jų visų tikima, kad žmoguje yra siela. Tą faktą pripa- 
žinęs Tylor spėja, kad visų religijų pradžia buvęs animizmas, 
t. y. įtikėjimas į sielą. 

Pats mokslininkas teatsako už išvadas, kurias jis daro iš 
fakto, bei už priežastis, iš kurių, anot jo, faktas yra kilęs. Mes 
turime teisės ir pareigos priimti patį faktą: primityviai žmonės 
visose šalyse, kur tik yra jų likę, tiki kad žmogūs turi sielą. 

Le Roy, kurs parašė garsų veikalą „La Religion de primitifs“ 
tvirtina, kad į sielą ir jos gyvenimą žmogui mirus tikėję ir gi- 
liausios praeities žmonės, kurių kaulus rado mokslininkai išliku- 
sius žemėje per kokia 20 000 metų. Tuos žmones mokslininkai 
vadina priešistoriniais. Le Roy apie juos rašo: „Kas liečia jų ti- 
tikybinį jausmą, tai apie lygintojo akmens žmonių maldingumą 
nieks neabejoja. Žymėtinas rūpestingumas kapais parodo, kad 
visos neolitinės tautelės tikėjo į kitą gyvenimą !),“ Mokslininkai 
ir pats Le Roy pastebėjo, kad dabar tebegyvenantieji pirmityviai 
žmonės daugeliu panėši į anuos iš žiliausios senovės iškasamuo- 
sius. Mums užteks pasižymėjus, kad abeji tikėjo ir tiki žmo- 
gaus sielą. 

Negalima sakyti, kad tai būtų tik aptingusių tamsuolių pa- 
žiūra. Kuomet senojo Egipto menas, mokslas ir teknika milžino 
žingsniais žengė pirmyn, pradedant ketvirtuoju, gal penktuoju 
tūkstančiu metų prieš Kristų, tie kultūros veikėjai jau tikėjo sie- 
los nemirybę. Pradžioje tas tikėjimas gamino puikius ir brangius 
karstus — sarkofagus, paskui statė milžiniškas pyramydas. Jomis 
dar ir dabar reikia stebėtis. Jų tikslas palengvinti mirusiam atsi- 
kelti iš mirusių, pagarbinti jo nemirštančią vėlę. 

Grekų filosofija, rasi, daugiau reikia stebėtis negu Egipto 
pyramydomis. Keturiais šimtais metų prieš Kristų, dviem tūkstan- | 
čiais su viršum metų prieš mums užgimsiant, du didžiausiu gre- 
kų filosofų Platonas ir Aristotelis neabejojo, kad žmogus turi 
sielą — Woyn psyche —, kad ji yra dvasinė tikra buitis. Savo 
tvirtinimams tuodu ir kiti grekų išminčiai turėjo įrodymų. 

Dvidešimtojo amžio protingam žmogui pritinka matyti, kad 
toli pranokusiais istoriją neolitiniais laikais žmonės jautėsi tu 


1) Straipsnis Les populations de culture infėrieure, sudėtiniame religijos 
istorijos mokslo vadovėlyje pavadytame „Christus“. Paris. Beauchesne 1916 
p. 95 Neolitiniais žmonėmis vadinosi tie, kurių kaulai randami tuose žemės 
sluogsniuose, kuriuose liko pirmosios žmogaus žymės. Žmonės tada mokėjo 
lyginti akmenis. 

sielų, kad kultūros ir civilizacijos mažiausiai paliestieji šios Že- 
mės įvairiausių vietų gyventojai tiki į sielą, kad senosios tautos, 
kurios sudarė didžiają teknikos kultūrą, kaip ir tos, kurios pasau- 
liui įteikė sistematizuoto mokslo stambiąją pradžią, žinojo, jog 
žmogus turi sielą. Į taip platų ir taip gilų įsitikinimą rimtam 
žmogui nedera išdidžiai debtelėjus tarti, būk sielą kunigai pra- 
manę. Faktai liudija, kad žmonės daug seniau rūpindavosi siela 
negu atsirado pirmųjų kunigų. 

Su šituo visatinu žmonių giminės balsu vienaip kalba V. 
Jėzaus žodžiai. Mes jau žinome, kas Jis buvo. Žmonių visuma 
retai klysta; Dievas neklysta niekuomet. Yra buvę pavyzdžių, 
kad visi žmonės suklydo tuose daiktuose, kurių Dievo apreiški- 
mas nebuvo išaiškinęs, bet niekuomet nebuvo, kad visatinis pa- 
saulio įtikėjimas drauge su aiškiai Kristaus apreikštuoju mokslu 
būtų atsidūrę klaidoje. 

Kartais žmonės priplaka Dievo apreiškimui ko jis nesakęs, 
arba pasakytąjį dalyką klaidingai savotiškai aiškindami įstringa 
klaidon. Prityrimo gavę ir mes turime saugotis, kad nepabruktu- 
me apreiškimo Davėjui to, ko jis apreikšti neketino. Saugosimės, 
kad iš Šv. Rašto nesemtume žinių gamtos mokslams, nes ne 
tam tikslui turime Šv. Raštą. 

Bet sielos išganymas kaip tik ir yra ytin stambus Šv. Raš- 
to reiškinys. Taigi kas pasakyta Šv. Rašte apie sielą, tas pasa- 
kyta tuo tikslu, kad mes iš Dievo apreiškimo žinotume, ko 
mums trūksta. Del stokos gamtinių priemonių negalime ištirti pil- 
nai ir tvirtai dvasios sritį. Apreiškimo pasigaudami papildome 
mokslo trukumus. 


V. Jėzus dažnai kalbėdavo apie sielą ir žymėdavo jos di- 
džiausią už viską brangenybę. Jis sakydavo, kad „siela yra bran- 
gesnė už valgį“ (Mat. 6, 25) ir iš to išvesdavo, kad sielos reika- 
lais žmogus turi rūpintis labiau negu gyvybei reikalingu maistu. 
Kūno pavojai, nors būtų didžiausi, sakysim, užmušimas, vis gi 
nyksta sulyginus su sielos nelaimėmis: „Nesibijokite tų, kurie 
užmuša kūną, sielos gi negali užmušti, velyk bijokite to kurs 
gali ir sielą ir kūną nugramzdinti pragare“ (Mat. 10, 28), „Ką 
padės žmogui, jei jis laimėtų visą pasaulį, savo gi sielai kęstų 
nuostolį? Arba ką žmogus duos savo sielai atvaduoti? (Mat. 

16, 26). Čia Kristus mokina, kad žmogaus siela yra daug ver- 
tesnė už visą pasaulį, nes siela niekuo nepakeičiama. 

Išganytojas aiškiai mokina, kad toji siela nemiršta drauge 
su kūnu. Buvo didžturtis, jis mirė, jo kūnas liko kape, o jo siela 
pateko į pragarą; ji ten būdama skaudžiai kentėjo. Buvo vargdie- | 
nis Lozorius, jis mirė ir jo siela buvo gyva bei laiminga Abrao- 
mo prieglobstyje (Luk. 16, 19 — 31). Didžturtis pralobęs del ne- 
paprastai gero derliaus rengėsi tik lėbauti ir nieko neveikti, bet 
Dievas jam tarė: Paikas, šią naktį bus pareikalauta iš tavęs tavo 
sielos“ (Luk. 12, 16 — 20). Tą prilyginimą V. Jėzus sakė savo 
mokiniams, primindamas, kad tikrasis sielos gyvenimas praside- 
da kūnui mirus). 

Mirusiųjų žmonių sielos sulauks pasaulio pabaigos ir stos 
Dievo teisman: gerieji tiesion pusėn, blogieji kairiojon (Mat. 25, 
32. 33). Nors Abraomas seniai miręs, bet jo siela tebėra gyva ir 
teisiųjų žmonių sielos yra Abraomo prieglobstyje. Pasmerktojo 
didžturčio sielai Abraomas pasako, kad laimingų gerųjų žmonių sie- 
los negali padėti blogųjų pasmerktosioms sieloms (Luk. 16, 25. 26). 

Šitas V. Jėzaus mokslas apie sielą, jos nemirybę ir atsako- 
mybę visai atatinka Senojo Įstatymo Šventraščio mokslui. Pirmoji 
Mozės knyga, aprašydama žmogaus sutvėrimą aiškiai skiria kūno 
padarymą ir sielos įkvėpimą (Gen. 2, 7). Nors Šv. Rašte žodis 
„Siela“ dažnai vartojama vietoje gyvybės, tačiau vielų reiškian- 
čių tą patį, ką mes vadiname siela, yra viršaus šimto. 

Užaugę žmonės visai savo jausmais ir mintimis paskęstą 
turtų gaminimo rūpestyje, arba linksmybėse, ar gaminime sau 
karjeros. Tie didieji paties žmogaus sau prisiimtieji uždaviniai 
dažnai ir smarkiai atitraukia ir protą ir jausmus nuo įgimtojo . 
tiesaus tako, nustelbdami ir sielos pažinimą. Baigiantieji gyve- 
nimą žmonės, kurie jau yra užbaigę didžiuosius savo amžio 
triūsus, dažniausiai pažįsta, kad Kristus tiesą kalbėjo apie sielą. 
Jo žodžiai atatinka jų pačių sąmonės ir prigimties prityrimui, 
kad yra žmoguje kas viršaus prie kūno, kas negaišta kūnui mir- 
štant. Taip pat jaučia ir mažieji dar neturėjusieji progos pažinti 
vilties reikalo iš apsivilimų kūno gerumais. Vaikelių samonėje 


1) Kol kūnas tebėra gyvas, ir siela gyvena tikrai, bet kūnui mirus ji Ę 
gyvęs viena. Tada mūs asmuo gyvęs sielos gyvenimu labiau negu kad dabar 
gyvena kūno gyvybe. 

savaime kylanti sielos sąvoka parodo, kad yra tikrybės, kurią 
žmogaus mintis gauna patirti, jei ji yra nenukrypus nuo prigimties. 

Šitas prigimties balsas išaiškina mums, kodel žmonės taip 
plačiai ir taip stipriai visuomet tikėjo turį sielų, kodel tas įsiti- 
kinimas apsireiškė kultūringose ir nekultūringose religijose. Tam 
prigimties balsui pritarė neprigulminga nuo religijos įzrekų filo- 
sofija žiūrėjusi vien mokslinių įrodymų savo pažiūroms. Dievo 
apreiškimas V. Jėzaus autoritetu atkartojo tą, ką žinojome iš pri- 
gimties ir iš senojo mokslo. Daugeliui gerų ir protingų Žmonių 
užtenka to kas minėta, kad tikėtų, jog turime sielą. Bet jos 
buvimo įrodymai dar neišbaigti. 

Profesorius M. Th. Coconnier teisingai sako, kad mintijimas 
yra taip pat veiksmas, kaip kojos žengimas arba rankos pakėlimas!). 

Tikrasis veiksmas gali kilti vien iš tikrosios priežasties, 
kaip žolė, kad dygsta tiktai iš žemės. Įsižiūrėdami į minties 
veiksmą, iš to veiksmo ypatybių galime pažinti, kokia yra ta 
dirva iš kurios jis dygsta, nes apskritai mokslas suseka priežas- 
tis iš jų pasekmių. 

Žmogaus mintis veikia sprendimais (iudicia). Kiekvienas 
sprendimas yra dviejų sąvokų (idea) suliginimas išrandąs, kad 
jiedvi atatinka viena kitai arba neatatinka. Jeigu sąvoka būtų 
materialis daiktas, tai ji, kaip kiekvienas kūnas, nors ir mažiau- 
sias, turėtų ilgio, pločio, storio ir svorio. Tuo atveju dvi sąvo- 
kos galėtų būti greta kita kitos, bet nesueitų į vieną. Taip ne- 
galėtų pasidaryti sprendimo prote. Kadangi sprendime dvi sąvo- 
kos, nesusimaišydamos viena su kita ir pasilikdamos kuomi bu- 
vusios, sueina tuo pačiu laikii ton pačion vieton, tai aišku, kad 
jiedvi turi ypatybių, kokių kūnai turėti negali. Tikrąsias buitis 
nesurakintas į laiko ir erdvės ribas mes vadiname dvasiomis ir 
sakome, kad sąvokos yra dvasinės buities veiksmai. Kaip iš są- 
vokų susidaro sprendimai, taip iš sprendimų susidaro silogizmai, 
iš silogizmų protavimai, iš protavimų visa mokslų gausybė. Ji 
parodo, kaip daug žmonėse yra tos dvasinės buities, kurią kas 
dien vadiname siela, arba dūšia. (Siela iš germaniško Seele, Soul, 
dūšia ir slaviško duša.) 

Kai kam čia išdėstytasis protavimas pasirodo painus, nes 


1) Straipsnis Ame veikale Dictionnaire apologetigue. Paris Beauchesne 
1913 t I skiltis 86. 

jame nėra už ko užkibti vaizduote: vieni tik abstraktiniai termi- 
nai. Tą dalyką truputį palengvina sulyginamoji psichologija. 
Gyvulių smegenyse yra materialių vaizdų labai panašių sąvo- 
koms, bet materialių, ir del to negalinčių sutapti į vieną nei su- 
daryti sprendimų, nei to kas iš ištarmės daroma toliau. Todel gy- 
vuliai iš dviejų sąvokų nėgali sudaryti trečios, nei protauti silo- 
gizmais. Nors bezdžionė mato ugnies miškų gaisruose, nors ji 
gauna patirti naudos iš žmogaus židinio, bet ji niekuomet netik 
negali pati ugnies susikurti, bet nei pasilaikyti sau žarijų iš gęs- 
tančio gaisro, kad pasišildytų šalčiui užėjus. Dešimtimis, - rasi 
tūkstančių metų bezdžionės negalėjo pasilaikyti ugnies vien del 
to, kad negalėjo suvesti į vieną sąvokų ugnies ir malkų. Mokan- 
čiam mintyti tai yra didelis faktas, ypač, kad bezdžionė turi ran- 
kų ir šakoms pasilaužti ir priemonių joms sunešti. Tas faktas 
rodo, kad bezdžionės smegenyse yra vien materialių vaizdų 
reiškiančių jos matytus ir kitaip pritirtus daiktus. 

Žmogus galėdamas vienon suvesti sąvoką su sąvoka išra- 
do ir ugnį ir geležį, ir elektrą ir gazą ir gelžkelius, ir garlai- 
vius, ir telegrafą bei telefoną su vielomis ir be vielų, ir orlai- 
vius, ir mikroskopus su teleskopais, ir visokias nauges su mi- 
neralais bei įvairiausiais jų suderinimais, ir sprogstančių medžia- 
gu jėga. Šitų faktų akivaizdoje profesorius A. Dambrauskas tei- 
singai pasakė: „Tas turi tik bezdžionės proto, kas nemato žmo- 
gaus proto ir bezdžionės gabumų skirtumo“. Skirtumą tat visi 
pripažįsta. 

Materialistams Vogt'ui, Moleschott'ui ir kai kuriems kitiems 
rodosi, būk mintis esanti tik smegenų seilės (sekrecija) ir jų 
medžiagos fostorescencija. Profesorius M. Maher sako, kad tokius 
raštininkus belieka tik ignoruoti*). Bet yra gilesnių monistų, ku- 
riems, rodosi, būk, mintis yra materialė del to, kad, sugedus 
smegenims, sugenda ir žmogaus mintijimas. Palyginimas kar- 
tais padaro naudos mokslui, pamokydamas neperplačias da- 
ryti išvadas iš pastebėtųjų faktų. Geležiniems garvežio ratams 
sutrūkus jis nepabėga visai. Iš to tačiau negalima išvesti, kad 
garo jėga, vežanti traukinį, būtų geležinė. Geležis, garvežyje yra 
priemonė sustabdyti garo jėgos plitimą visais krypsniais palie- 


1) Straipsnis Soul (siela) leidinyje The Cath. Encyclopedia, New-York 
1912 t. XIV p. 156. 

kant jai tik vieną krypsnį, veikiantį į ratus. Sulig to išeitų, kad 
ir smegenys yra tiktai medžiaginė priemonė ne medžiaginei 
jėgai mintijimo suimti ir pakreipti į vieną siaurą, bet del to, 
lengviau pastebimą veikimą. 

Žmogaus valios veiksmas dar sunkiau eina gvildenti negu 
minties prigimtis, bet matyti, kad ir valios veiksmai yra dvasi- 
niai, nes jie maitinasi minties veiksmais. Tik to valia geidžia, 
ką protas yra pažinęs)). Čia reikia atsiminti, kad yra skirtumo | 
tarp jausmingų geismų ir tarp protingų geismų. Jausmingi geis- 
mai būva kūne ir maitinasi kūniniu jautulių prityrimu. Už juos 
aukštesnė yra valios geismų sritis, mintanti proto pažintais daik- 
tais. Net ir girtuoklis gauna to patirti. Jautulinis geismas jį trau- 
kia gerti svaigalų. Jo protas jam rodo girtybės blogumą ir jis 
geidžia nebebūti girtuokliu. Sulig to, kas įame yra stipresnis ar 
dvasios ar kūno geismas, ir būva jo pasitaisymas arba mirkimas 
girtybėje. Nesugaišinęs savo dvasios jėgų žmogus girtuokliu ne- 
tampa, del to taip retai girtuokliai tepasitaiso. Bet žmonėse dva- 
sinės valios jėga dažniausiai būva stipresnė už kūno geismus, 
del to dauguma žmonių nebūva girtuokliai. 

Protas ir valia yra dvi jėgos, kuriomis žmogaus siela vei- 
kia. Išminties ar proto dvasinę prigimtį parodo mintijimo prigim- 
tis. Valios dvasinę prigimtį rodo tas, kad niekur medžiagoje va- 
lios nėra. Judinama ji negali sustoti; nejudinama ji negali imti 
judėti savaime. Tas yra svarbusis gamtos moksluose inercijos 
dėsnys. Valia taip pat veikia per medžiaginę jėgą, kaip išmintis 
per smeginis, bet pati nėra medžiaga, kaip vandens garas nėra 
geležis, nors per geležį veikia į traukinį. 

Belieka klausiinas, ar žmogaus dvasinė siela, veikianti protu 
ir valia, išnyks drauge su kūnu, ar ji liksis kūnui išnykus? Senojo 
Įstatymo išminčius liepia žmogui atsiminti savo Sutverėjo, „pirma 
negu suduš ausbonė pas šaltinį ir pirma negu sugurės ratas ties 
šuliniu, pirma negu dulkės sugrįš į žemę iš kur imtos ir dvasia 
sugrįš pas Dievą, kuris buvo ją davęs“ (Eccles. 12, 6. 7). Aiškiau 
už tuos Šventraščio žodžius sielos nemirybę liudija visas Senasis 


1) Prof. B. Česnys (žiur. „Soter“ 1924 m. p. 171) jaučia šioje vietoje 
protavimo peršokimą iš žmogaus dvasinės valios į negyvą medžiagą, bet aš 
nesijaučiu šokinėjęs. Dvasinę sielos prigimtį aš įrodinėjau labiausiai apreiški- 
mu, iš filosofinių imdamas tik apčiuopiamuosius įrodymus ir tai trumpai, 

ir Naujasis Įstatymas visu savo turiniu. Ir krikščionijos kankiniai 
tik del to nesigailėjo savo kūnų duodamiesi kankinti ir žudyti, 
jog žinojo, kad siela nežus. Bet ką mokslas sako apie sielos ne- 
mirybę? 

Gamtos mokslas žino labai svarbią ir stambią nepakeičiamą 
tiesą, kad nėra gamtoje galybės pajėgiančios sunaikinti nei ma- 
žiausią tikrąją buitį. Visos ardančiosios jėgos gali tik perskirti su- 
lipusias dalis. Kadangi visi kūnai yra sudėti iš mažutyčių dalelių, 
tai visus kūnus galima paversti smulkiausiomis dulkėmis, bet jų 
panaikinti vis gi negalime nei mes, nei kita gamtos jėga. 

Aukščiau parodėme, kad siela, kaip matyt iš minties veiks- 
mų, neturi nei pločio nei storio. Tad reiškia, kad ji nėra sudėta 
iš dalių. Mokslininkai tą vadina lotynišku žodžiu simplex. Tai 
reiškia, kad sielos sukapoti negalima. Prie jos tik reikia pritaikyti 
bendrą gamtos teisių dėsnį, kad nei viena buitis nenyksta savai- 
me ir negali tapti kitų panaikinta. Iš to išeina, kad siela nemirš- 
ta. Apreiškimas tad ir filosofija šituo klausimu kalba vienaip. 

Kūne gyvenantiems ir kūnu besirūpinantiems sunku turėti 
daug aiškių mokslingų įrodymų apie jų dvasinės sielos ypatybes. 
Už tad stebėtinas istorijoje visur ir visada apsireiškiantis taip pla- 
čiai, kaip žmonės gyvena, įtikėjimas į sielą ir jos nemirybę. To 
įtikėjimo priežasties nematyti gamtoje. Ieškant faktams lygių prie- 
žasčių kišasi mintis, jog Dievas ypatingu būdu rūpinosi, kad 
žmonės nenuskęstų materializme, neužmirštų savo nemiriosios 
sielos. Del to siela yra stambusis visų religijų turinys, del to 
taip daug ir Kristus rūpinosi žmonių sielomis. 


2. Švenčiausioji Trejybė. !) 

Gentes IV, 1—26.—R. Cercia S. J. De SŠ. Trinitatis mysterio, Neapoli 
1880. — J. Horgerother, Die Lchre von der gėtlichen Dreieinigkeit. Regens- 


1) Perspausdinta iš mano rašto „Katalikų Tikyba“ I p. 106 — 117 pri- 
dedant tik literatūrą ir pastabas. 

burg 1850. S. Braun, De SS. Trinitate, Friburgi 1863. — J. Kleutgen, 
De ipso Deo 1881. —Franzelin, De Deo Trino. Romae 1881-—H. Schell, 
Das Wirken des Dreieinigen Gottes, 18385. — Regnon, Etudes sur la Sainte 
Trinitė. 4 tt. Paris 1892/8. — Billot, De Deo Uno et Trino. Romae 1895.— 
Jansens, De Deo Trino Friburgį Br. 1900. —Lepicier, Tractatus de SS. 
Trinitate. Paris 1902 (dalis veikalo „Institutiones Theolog. Dogmaticae.*) — 
Bilz, Die Trinitatslehre des hl. Johannes von Damaskus, Paderborn 1909, 
— Lebreton, Les origines du-dogme de la Trinitė, Paris 1910. — 


1. Skirtumas prigimties ir asmens. 


Prigimtis ir asmuo ne tas pats yra. Didelė daugybė daiktų 
esančių pasaulyje visai neturi asmens, nors kiekvienas daiktas 
turi savo prigimtį. Vienokios yra akmens ypatybės, o kitokios 
medžio, delto mes teisingai sakome, kad skirtinga yra akmens ir 
medžio prigimtis. Ir paukštis, ir kirmėlė, ir vabalas, ir žuvis, ir 
didelis gyvulys, — visi turi kiekvienas savo prigimtį, bet jie nėra 
asmens. 

Žmogus turi prigimtį ir yra asmuo. Nelengva pasakyti, kas 
tat yra žmogaus asmuo, bet vis gi galima suprasti asmens ir pri- 
gimties skirtumą žmoguje. Mūsų prigimtis !) mainosi augdama ir 
sęsdama, o asmuo liekasi vienokis kūdikyje ir senelyje; asmuo 
nesimaino. Kas netenka akies, rankos arba kojos, to prigimtis 
pasidaro mažiau turtinga, bet del sąnario netekimo asmuo nei 
kiek nepasidaro mažesnis. Prigimtis susideda iš dalių. Ausis, lie- 
žuvis, širdis, tai vis dalys žmogaus prigimties. Asmuo neturi da- 
lių. Sulyg žmogaus prigimties būva ir jo priedermės. Kitokia yra 
vyro prigimtis, kitokia moteries, delto jų pareigos nevienokios. 
Bet vyro ir moteries vienokis asmuo, o pagal asmenis eina ir 
teisės, delto vienokios yra vyrų ir moterų teisės. Jei kur dar nė- 
ra tos lygybės, tai tiktai delto, kad tenai dar nesupranta skirtu- 
mo tarp asmens ir prigimties, tarp teisės ir pareigos. Užteks 
šitų paaiškinimų apie asmens ir prigimties skirtumą. Asmuo, 
trumpai sakant, yra atskiras protingos esybės buvimas. 


1) Žodį, „prigimtis“ čia imu konkrečiai, būtent, kad ji mumyse suside- 
da iš kūno su jo dalimis ir sielos su jos jėgomis. Nuo prigimties sąvokos 
reikia skirti esmės sąvoką. Žmoguje yra žmogaus esmė, prigimtis, asmuo ir 
asmenybė. 

Yra daiktų turinčių prigimtį, neturinčių asmens, kaip jau 
minėjome. Yra daiktų turinčių vieną prigimtį ir vieną asmenį. 
Tie daiktai tai visi žmonės ir angelai. Angelai neprastojo asmens 
nei piktomis dvasiomis virsdami. Dievas turi vieną prigimtį ir 
ne vieną asmenį, o V. Jėzus turi dvi prigimti viename Asmenyje. 

Negalima tvirčiau mokyti kaip krikščionių tikėjimas mokina, 
jog Dievas tėra vienas. Podraug tas tikėjimas mokina, kad yra 


trys Dievo Asmenys: Dievas Tėvas, Dievas Sūnus ir Dievas Šven- ) 


toji Dvasia. Daugelis tikėjimo priešų nesupranta šito mokinimo 
ir sako, būk tikėjimas pats sau prieštaraująs, kad kalba, jog yra 
vienas Dievas ir trys Dievai. Tačiau tikėjimas dar niekuomet ne- 
sakė ir nesakys, būk esą trys Dievai, o tvirtina, kad yra trys 
Dievo Asmenys. Jei asmuo ir prigimtis būtų tas pats, tai išeitų 
prieštaravimas, bet kad asmuo ir prigimtis ne tas pats, todel ga- 
li būti, ir yra, viena prigimtis trimis asmenimis. Mes esame žmo- 
nės, turime po vieną prigimtį ir po vieną asmenį, todel mums 
sunku suprasti, kaip viena prigimtis gali būti trimis asmenimis. 
Tačiau nei vienas mokslas neapseina be persilaužimo. Kas ne- 
nori proto pajėgų įtempti, tas turi liktis tamsuolis. 


2. Trejybė Sename Įstatyme, 


Savo protu žmonės nebūtų galėję jos susekti. Nuo pasau- 
lio pradžios iki V. Jėzui užgemant patys geriausieji žmonės tik 
tiek žinojo, kad Dievo yra viena prigimtis. Jiems neparėjo į gal- 
vą prigimties ir asmens skirtumas, o Dievas neapreiškė, kad 
vienoje Jo prigimtije yra trys Asmenys. Tačiau kai kurie šv. Ra- 
što išsitarimai buvo nesuprantami nežinantiems Dievo Asmenų 
Trejybės. Šv. Raštas apsakydamas žmogaus sutvėrimą išsireiškė, 
kad Dievas tarėsi: „Sutverkime žmogų sulig mūs paveikslo ir 
panašumo“ (Gen. 1, 26). Nebūtų galima buvę tartis, jei būtų bu- 
vusi ne tik viena Dievo prigimtis, bet ir vienas tik asmuo. Pa- 
skui Dievas apsireiškė Abraomui trijų žmonių pavidalu (Gen. 18, 
1—3). Vėliaus Dievas prižadėjo atsiųsti Išganytoją ir pasakė, kad 
tas išgelbėtojas bus Dievas (Iz. 9, 6). Psalmėje 109 apsakyta V. 
Dievo kalba su Išganytojum. Apsakyme juodu abudu vadinami 
tiktai vienam Dievui priklausančiu Viešpaties vardu. Antroje 

psalmėje pasakyta, kad tas mūsų Viešpats Išganytojas yra Dievo 
Sūnus (Ps. 2, 1). Ne vieną kartą buvo minėta ir Dievo Dvasia, 
kuri skrajojo ant vandenų pasaulį sutveriant (Gen. 1. 2), kuri 
pripildė pasaulį (Sap. 1, 7), kuri pranašams duodavo įkvėpimą 
(4 Reg. 2, 15). Tačiau žmonės nesuprato tų Šventojo Rašto 
vietų, kol V. Jėzus neatėjo ir nepasakė Šv. Trejybės paslapties. 


3. Kristaus mokslas apie Trejybę. 


Jam prisiimant krikštą iš šv. Jono rankų, trys Dievo Asme- 
nys apsireiškė žmonėms prieinamu būdu: Dievas Sūnus stovėjo 
upėje, Dievas Šv. Dvasia balandėlio pavidalu plesnojo ties Juo, 
o Dievo Tėvo balsas buvo girdėti iš aukštai: „Šisai mano myli- 
masis Sūnus“ (Mat. 3, 16). V. Jėzus, mokindamas žmones, sykį 
pažymėjo, kad Jis turi vieną veikimą su Dievu Tėvu: „Mano Tė- 
vas veikia ir aš veikiu“ (Jon. 5, 17). Veikimas yra iš prigimties, 
todel klausantieji V. Jėzaus turėjo suprasti, kad Jo ir Dievo Tė- 
vo prigimtis yra viena. Dar aiškiau tą pačią mintį V. Jėzus išreiš- 
kė prašant Pilypui, kad Jis parodytų apaštalams Savo Tėvą. Tą- 
syk V. Jėzus tarė: „Pilypai, kas Mane mato, tas mato Mano Tė- 
vą“ (Jon. 14, 9). Ant galo V. Jėzus Savo ir Tėvo prigimties vie- 
nybę aiškiai pasakė: „Aš ir Tėvas vienas esame“ (Jon. 10, 30). 

Išmokinęs Apaštalus, kad Dievuje yra viena prigimtis, o ne 
vienas Asmuo, V. Jėzus dar pridėjo, kad yra ir Trečias Asmuo, 
žadėdamas atsiųsti tą Trečiąjį Asmenį, kada pats sugrįš į dangų. 
„Ir kitą Palinksmintoją atsiųsiu jums, tiesos Dvasią“ (Jon. 14, 16). 
Per trejus metus V. Jėzus gerai išaiškino apaštalams prigimties 
vienybę ir Asmenų trejybę Dievuje, o siųsdamas juos į žmones 
trumpai bet aiškiai priminė tą svarbiausiąją tiesą: „Eikite tad ir 
apsakinėkite linksmą naujieną visoms tautoms, krikštydami juos 
vardan Tėvo ir Sūnaus ir Šventosios Dvasios“ (Mat. 28, 20). 


4, Trejybė ir gamta. 


Kur sodžiuose žmonės valgo mediniais šaukštais, ten patys 
vyrai pasidaro juos. Namiškiams nereikia klausti, kieno katras 

šaukštas darytas, nes iš šaukšto išvaizdos matyti darbininko ran- 
ka. Raštininkai nemoka daryti medinių šaukštų, bet kiekvienas 
savotišku būdu išvaizduoja raides ant popieros: vieno raštas stam- 
bus, kito smulkus, vieno raidės gulščios, kito stačios, vieno brūkš- 
niai platūs ir stori, kito plonyčiai ir siauri. Raštininko ranka ma- 
tyt iš jo parašytų raidžių. Lengva parinkti ir daugiau pavyzdžių, 
parodančių, kad veikėjo būdas žymu ant jo veikalo. Bet ir be 
pavyzdžių tą visi žino. 

Tiktai galima klausti, ar neregimo Dievo ypatybės yra Žy- 
mt ant regimo pasaulio, kaip darbininko ranka ant jo padary- 
tojo daikto. Įsižiūrėkime atydžiau į pasaulį ir jo daiktus. Pradė- 
kime nuo žmogaus. Jo kūno trys stambiosios dalys: galva lie- 
muo ir galunės, t. y. rankos su kojomis. Taip pat ir gyvulių kū- 
nai yra iš trijų stambiausiųjų dalių. Lygia dalimi šaknys, stuob- 
ris ir šakos sudaro medį. Orarykštėje mes matome daugybę įvai- 
riausių spalvų, bet jos visos susidaro iš trijų pamatinių: geltonos, 
mėlynos, raudonos. Visos kitos spalvos tai mišinys tų trijų. Su- 
maišius geltoną su mėlyna darosi žalia, raudona su geltona daro 
rausvą, 0 mėlyna su raudona—lylavą; sumaišius visas tris darosi 
balta. Kuomet visai nėra spalvos, tada darosi juoduma. Pasaulyje 
daugiausia yra šitų daiktų: kietos žemės, skysto vandens ir rūko 
oro. Pagaliaus kiekvienas daiktas gali būti kietas, skystas arba 
rūkas. Ledas yra kietas, įšilęs jis tampa vandenim, užviręs virsta 
garu. Geležis paprastai būva kieta, bet ją dažnai taip įkaitina, 
kad ji tampa skysta kaip vanduo. Tada iš jos nulieja visokių 
daiktų. Dar labiaus kaitinant galima padaryti, kad ir geležis vir- 
stų rūku, kaip užviręs vanduo. Iš visų šičia minėtųjų pavyzdžių 
matome, kad skaičius „trys“ daug reiškia gamtoje. Žinant, kad 
ant veikalo būva žymu veikėjo ypatybės, ir kad Dievas yra Tri- 
mis Asmenimis, lengva suprasti delko gamtoje taip dažnai žymu 
trejybė. 

Geras daiktas yra vienybė, bet ir daugybėje taipgi ne vis- 
kas bloga. Dievuje turi būti visokio gerumo. Jei Dievuje prie 
vienos prigimties tebūtų tik vienas Asmuo, tai Dievuje nebūtų 
daugybės gerumo, kitaip sakant, ne visi gerumai būtų susiėję 
Dievuje. 

Tai tiek išmano mūs protas apie Šv. Trejybės paslaptį. Jis 
negalėjo jos permanyti, nes ji aukštesnė už jį. Jis negali nei 

įrodyti jos, nei permanyti, kaip trys Dievo Asmenys susiderina 
vienoje prigimtyje; tačiau, iš Dievo apreiškimo patyręs, kad Su- 
tvėrėjas yra trimis Asmenimis, žmogiškasis mūs protas turi kuo- 
mi pasiremti tikėdamas V. Jėzaus žodžiais. 


5. Dievo asmenų santykiai. 


Tėvas ir Sūnus. Tikėjimas dar mus mokina, kad yra nuo- 
latinis ir negalintis persimainyti santykis tarp trijų Dievo Asmenų. 
Pirmasis Asmuo vadinasi Tėvas, nes Jis gimdo antrąjį, kuris vadi- 
nasi Sūnus. Tas dangiškasis santykis visai nepanėši į žemiškąjį 


gimdymą. Tarp žmonių sūnus visuomet turi būti jaunesnis už 


tėvą, o Dievuje Sūnus yra lygiai amžinas su Tėvu. Žmonėse iš 
tėvo prigimties gema sūnaus prigimtis, o Dievuje prigimtis ir tė- 
vo ir Sūnaus yra ta pati. Ji yra amžina. Dievuje gema tik As- 
muo. Nors ir Asmuo Dievuje yra amžinas, tačiau Jis gema, o 
Jo gimimas taip gi skiriasi nuo visų gimimų, žinomų žmonėms. 
Dievo Sūnus visuomet buvo užgimęs. Jis gema praeityje, gema 
dabartyje, gema ateityje. Kalbant apie tuos laikūs, kada dar ne- 
buvo nei pasaulio nei angėlų, negalima sakyti, kad tada Dievo 
Sūnus gimė, bet reikia sakyti gema. Jis gema dabar, ir pasau- 
liui pasibaigus taip gi Jis gema. Tas nesimainantis žodis gema 
praeičiai, dabarčiai ir ateičiai reiškia, kad amžinasis Antrojo As- 
mens gimimas visai nesimaino. 

Žmonėse gimimas vis taip būva, kad iš dviejų Žmonių — 
gimdytojų gema trečias žmogus—kūdikis. Visai netokis yra Ant- 
rojo Asmens gimimas. Jis gema iš vieno Tėvo, bet Dievas Tė- 
vas nėra Dievo Sūnaus priežastis, nes jųdviejų viena ir ta pati 
yra prigimtis. Dievas iš savęs esąs nėra kilęs iš jokios prieža- 
sties. Jis tik gali būti priežastis daiktams, kad iš Jo gautų pra- 
džią. Tačiau Dievas Tėvas yra Dievo Sūnaus pradžia ne laiko 
prasme, kadangi abudu yra lygiai amžinu, o tik pirmenybės 
prasme, būtent, kad Dievo Sūnus amžinu gimimu eina iš Die- 
vo Tėvo. Taip pirmajam Dievo Asmeniui priklauso pirmyb ė. 
Nors tos pirmybės neturi Antrasis Dievo Asmuo, bet gi nei kiek 
del to nėra mažesnis, nei menkesnis, nei jaunesnis, nei kokiu ki- 

tu būdu žemesnis už pirmąjį. Tėvo tėvybė ir Sūnaus sūnybė, 
nėra tušti žodžiai, o svarbi tikrybė, esanti ne vien mintyse, bet 
tikrybėje. 

Šv. Dvasia. Trečiasis Asmuo eina iš Dievo Tėvo ir Dievo 
Sūnaus. Dievas Sūnus gema iš Dievo Tėvo, Šventoji Dvasia ei- 
na iš Dievo Tėvo ir Sūnaus. Mūs protas nepajėgia suprasti to 
skirtumo, bet turi žinoti, kad yra skirtumo tarp „gema“ ir „eina,“ 

Viso pasaulio vyskupų susivažiavimas Florencijoje 1439 me- 
tais sutarė, o popiežius Eugenijus IV Liepos 6 dieną tų metų 
apskelbė, „kad Šventoji Dvasia iš Tėvo ir Sūnaus amžinu būdu 
yra, ir savo buitybę kaip ir savo Asmenį turi drauge iš Tėvo ir 
Sūnaus, ir iš abiejų amžinu būdu kaip iš vienos pradžios ir vie- R. 
nu kvėpimu eina. (Denz. XII 691.) Šitą ištarmę išdavė ne vien 
katalikų vyskupai, bet ir pravoslavai. Gaila, kad vėliaus pravos- 
lavai atsimetė nuo visatinio surinkimo ištarmės ir grįžo į klaidą. 
Didžiausia būtų klaida Dievo Asmenų skirtumą dildyti, arba 
Jo prigimtį skaldyti. 

Trejybė ir sutvėrimai. Žinodami 3 skirtumą ir pri- 
gimties vienybę Dievuje, galime permanyti ir pasaulio sutvėri- 
mą. Pasaulio sutvėrimas yra Dievo Prigimties veikimas. Todel 
mus sutvėrė visa Šv. Trejybė: Dievas Tėvas, Dievas Sūnus ir 
Dievas Šventoji Dvasia. Malones teikia žmonėms taip gi Dievo | 
Prigimtis, t. y. visi trys Asmenys. Visi trys Dievo Asmenys 
baudė pirmuosius tėvus už nuodėmę, visi trys Asmenys liepė 
Nojui statytis laivą, visi trys Asmenys išvedė žydus iš Egipto 
žemės. Trumpai sakant, visa tai ką Dievas daro savo sutvėri- 
mams, daro ne Asmuo skyrium, o Prigimtis. Visi Dievo veiksmai | 
sutvėrimams yra jo prigimties veiksmai, delto tuose veiksmuo- 
se visų trijų Asmenų vienokia ir viena dalis. Tie veiksmai vadi- 
nasi viršujais veiksmais. Yra vidujų veiksmų tarp pačių Dievo 
Asmenų. Kad Dievas Tėvas pažįsta Sūnų, kad Tėvas ir Sūnus 
myli Šventąją Dvasią, tai tas pažinimas ir ta meilė vadinasi vi- 
dujai Dievo veiksmai. Jie priklauso kiekvienam Asmeniui sky- 
rium. Tačiau ir vidujai Dievo veiksmai pripildo Dievo prigimtį 
ir tokiu būdu tampa visos Šv. Trejybės veiksmais, Gal ir ne vi- 
si supranta šitą pasakymą, bet čia išpildyta kas reikėjo, nepa- 
slėpta tiesos. 

Trejybė ir Įsikūnijimas. Nors visi Dievo veiksmai sutvėri- 

mams priklauso visiems Asmenims, tačiau kad Dievo Sūnus tapo 
žmogumi, tai tik vienas Asmuo įsikūnijo, o ne visi trys Asme- 
nys. Mat įsikūnijimas įvyko tokiu būdu, kad žmogaus prigimtis 
užgimė be žmogiškojo asmens, kurio vietą užėmė Dievo Asmuo. 
Žmogaus prigimtis negali turėti trijų asmenų, nes ji menka. Jei- 
gu visa Trejybė būtų įsikūnijusi, tai V. Jėzus būtų turėjęs tris 
Asmenis, o tada jis nebūtų galėjęs būti žmogum. Todel žmogi- 
šką prigimimą tegalėjo prisiimti tik vienas Dievo Asmuo. Tačiau 
ar prisiimti ar neprisiimti, ar įsikūnyti ar neįsikūnyti, tas prigu- 
lėjo nuo visų trijų Dievo Asmenų. Todel Dievo įsikūnijimas bu- 
vo visos Šv. Trejybės veikalas, nors tiktai vieno Dievo Sūnaus 
Asmuo tebuvo prisiėmęs žmogiškąją V. Jėzaus prigimtį. 

Prigimties darbų priskyrimas Asmenims. Kalbėdami 
apie V. Dievo darbus žmonėms Šv. Tėvai ir šiaip raštininkai, 
dažnai vienus veiksmus priskiria vienam Asmeniui, kitus kitam. 
Mes patys mokinomės katekizme, jog Dievas Tėvas mus sutvėrė, 
Dievas Sūnus mus atpirko, Šv. Dvasia mus apšvietė. Dabar ži- 
nome, kad tos geradarybės buvo visos Šv. Trejybės veiksmai. 
Bet nesakykime, būk senoviškas išsitarimas yra klaida. Jis ne 
klaida, o protingas pažymėjimas Asmens ypatybių ant bendro 
veikalo. Atpirkimas buvo visos Šv. Trejybės veikalas, bet įsikū- 
nijo žmones atpirkti tik Dievo Sūnaus Asmuo. Visas Šv. Trejy- 
bės veikalas yra pasaulio sutvėrimas, tačiau ant to sutvėrimo 1a- 
biausiai žymu Dievo Tėvo ypatybė, nes Jis yra visų Asmenų 
pirmutinis. Visos Šv. Trejybės darbas yra žmonių apšvietimas, 
tečiau ant jo labai mums žymu Šv. Dvasios meilė ir šviesa. Mūs 
protas tiktai dalimis tegali pažinti tiesą, todel jisai, tik iš dalies 
pažinodamas Šv. Trejybės Asmenis, juos žymi vienus vienomis, 
kitus kitomis ypatybėmis, nors tos ypatybės bendros visiems 
Asmenims. 

Oticijalis Trejybės mokslo išreiškimas. Moksle apie Šv. 
Trejybę labiausiai svarbu atsiminti, skirtumas Asmens ir Prigim- 
ties "bei žinoti, kad ypatybės pridera prigimčiai. Todel visos 
Dievo ypatybės, kurias minėjome aukščiaus, priklauso visiems 
Asmenims. Ir Tėvas ir Sūnus ir Šv. Dvasia lygiai amžinai, vie- 
naip visagalingi, vienaip šventi. Visi trys Asmenys ne vien lygūs 
visame, bet jie yra vienas Dievas. Geriausiai šitą tiesą išreiškė 
Šv. Atanazo Symbolis, delto čia atkartoju jo žodžius: „Katalikų 

tikėjimas tas yra, kad garbintume vieną Dievą Trejybe ir Trejy- 
bę vienybėj, asmenų nemaišydami, nei prigimties neskirdami. 
Nes kitas yra Tėvo asmuo, kitas Sūnaus, kitas Šv. Dvasios, bet 
ir Tėvo ir Sūnaus ir Šv. Dvasios viena yra dievybė, lygi garbė, 
jų vienaip amžino majestoto. Kokis Tėvas, tokis Sūnus, arba Šven- 
toji Dvasia. Nesutvertas Tėvas, nesutvertas Sūnus, nesutverta 
Šventoji Dvasia; didis Tėvas, didis Sūnus, didi Šventoji Dvasia; 
amžinas Tėvas, amžinas Sūnus, amžina Šventoji Dvasia. Tačiau 
ne trys yra amžini, o vienas tėra amžinasis, taip pat ne trys yra 
nesutverti, nei trys didieji, o vienas tėra nesutvertas ir vienas 
didis; lygia dalimi visagalis Tėvas, visagalis Sūnus, visagalė Šv. 
Dvasia, o bet gi ne trys visagaliai, o tik vienas tėra visagalis. 
Taip pat Tėvas yra Dievas, Sūnus yra Dievas ir Šventoji Dvasia 
yra Dievas, o bet gi ne trys yra Dievai, o vienas tera Dievas; 
taip pat Tėvas yra Viešpats, Sūnus yra Viešpats ir Šv. Dvasia 
yra Viešpats, tačiau ne trys yra Viešpačiai, o vienas tėra Vie- 
špats; nes krikščioniškoji tiesa verčia pripažinti Dievu ir Viešpa- 
tim kiekvieną Asmenį skyrium, bet katalikų tikėjimas draudžia 
tikėti tris Dievus ir tris Viešpačius. Tėvą nieks nepadarė iš ko 
nors, nei sutvėrė, nei pagimdė. Sūnus vien tik iš Tėvo yra gi- 
męs. Šventoji Dvasia iš Tėvo ir Sūnaus yra einanti. Taigi vienas 
Tėvas, ne trys Tėvai; vienas Sūnus, ne trys Sūnūs; viena Šven- 
toji Dvasia, ne trys Šventosios Dvasios; ir toje Trejybėje nie- 
kas nėra senesnis nei jaunesnis; nei didesnis nei mažesnis, bet 
visi trys Asmenys yra lygiai amžini vienas kaip kiti ir lygiai 
lygūs.“ (Denz Bannwart XII n. 59.) 


Trejybė didesnė už mūs protą. Trejybė priklauso prie 
aukščiausių tikėjimo tiesų, kurias labai sunku suprasti. Tokios 
tiesos labai naudinga protui žinoti, bet labai pavojinga gvildenti. 
Todel mes stipriai tikime V. Jėzum, apreiškusiu šitą tiesą, bet 
nesikėsinkime ją apimti savo protu. Pasakoja būk vieną kartą 
didysis pasaulio mokslininkas šv. Augustinas, vaikščiodamas jū- 
ros krantais ties Hiponos miestu, visas savo genialio proto jėgas 
įtempęs, norėjo permanyti Šv. Trejybę. Beeidamas šventasis atra- | 
do kūdikį, kurs prasirausęs smiltyse duobutę, pylė į ją vandenį 
iš jūros, semdamas rankute. Vyskupas užklausė kūdikio: „Ką čia 
veiki?“ Kūdikis atsakė norįs perpilti jūrą į duobutę. Vyskupas 
nusišypsojo ir tarė, kad tai negalimas daiktas. Tada vaikutis 


Naudinga žinoti Trejybę. 151 


atsistojo, pažiūrėjo šventajam į akis ir tarė: „O tu ką darai? Juk 
nori Dievo didybę sutalpinti savo prote!“ Tai ištaręs vaikutis iš- 
nyko. Šv. Augustinas suprato, jog angelo būta, ir atsiminė, kad 
žmogaus protas, sulyginus si Dievo didybe, yra mažesnis, negu 
vaiko prarausta smiltyse duobutė, sulyginus su Tarpžemio jūra. 

Retas žmogus supranta, kaip susidaro automobilio arba 


„elektrinio tramvajaus bėgimas, o betgi naudinga yra žinoti, kad 


reikale galima greit nuvažiuoti automobiliu ir pigiai keliauti tram- 
vajum. Ne visi mes žinome, kaip saulės šviesa pereina per stik- 
lą, bet naudinga turėti stiklų languose. Taip ir Šv. Trejybę nesu- 
prantame, kaip gali būti trys asmenys viena prigimtimi, bet nau- 
dinga mums žinoti, kad taip yra. V. Jėzaus mokslas ir Jo gyve- 
nimas žmonėse padarė pasauliui daugiau naudos, negu tramva- 
jai miestuose ir stiklai languose. V. Jėzaus dievybės nežinotume, 
jei nebūtume patyrę Šv. Trejybės. 


3. Įsikūnijimas. 

Šv. Povilas skelbdamas Kristaus mokslą žmonėms veikiai | 
pajuto kad jiems tas mokslas išrodydavęs vieniems paikas, kitiems | 
nedoras: „žydams papiktinimas, o stabmeldžiams kvailybė“ (1 
Cor. 1, 23). Apaštalo klausytojams nelengva būdavo suprasti, 
kad Dievas būtų tapęs Žmogum ir dar gi už žmones davęsis 
prikalti prie kryžiaus ir žudyti. 

Aštuoniais šimtais metų prieš V. Jėzui užgemant pranašas 
Izajas buvo parašęs, kad Kristus kentės, mirs už žmonių kaltes: 
„Tikrai Jis ėmė ant savęs mūsų skausmus ir Jis nešė mūsų so- 
pulius, o mes laikėme jį tarsi raupsuotu ir Dievo užgautu ir 
pažemintu. Jis buvo sužeistas del mūsų neteisybių, sudaužytas 
del mūsų kaltybių; plakimas del mūsų ramybės puolė ant jojo, 
ir jojo randais mes esame pagydyti. Mes visi klydome kaip 
avys, kiekvienas pasuko į savo kelią, o Viešpats uždėjo ant jo 
visų mūsų neteisybę. (Iz. 53, 4—6) 

Matyt žmonių nuodėmės ir tų nuodėmių vaisiai buvo taip 4 
dideli ir taip baisūs, pridirbo tiek bloga, kad beliko išeitis: Die- 
vui atitaisytl tą, ko žmonės patys atitaisyti jau nebegalėjo. 

Gimimų Knygoje yra aprašyta pirmoji žmonių nuodėmė. 
Iš jos išdygo visos kitos nuodėmės ir nelaimės. Ta pirmoji nuo- 
dėmė šitaip įvyko. Pirmoji žmonių pora Adomas ir Jieva buvo 
laimingi rojuje. Rūbų jiedviem nereikėjo, o medžiai vesdavo tiek 
ir tokių vaisių, kad pilnai užtekdavo maistui. Bet Dievas buvo 
uždraudęs žmonėms valgyti vieno medžio vaisių. Tą medį Šv. 
Raštas vadina gero ir blogo pažinimo medžiu. Bet pragaro žal- 
tys tarė moteriškei: „Kodel Dievas liepė judviem valgyti vaisius 
ne nuo visų rojaus medžių? Jam atsakė moteriškė: Nuo medžių 
rojuje valgova, bet nuo medžio esančio rojaus viduryje, Dievas 
liepė nevalgyti ir nelytėti, kad nenumirtuva. Bet žaltys tarė mo- 
teriškei: visai nemirsita mirte. Žino gi Dievas, kad kurią dieną 
valgysita nuo jo, atsidarys judviejų akys ir busita kaip dievai ir 
žinosita gera ir bloga“ (Gen. 3, 1 — 5). 

Po šitos gundytojo kalbos pirmieji mūs tėvai pateko į to- 

kią padėti, kad turėjo rinktis ko klausyti: ar Dievo draudusio 
valgyti uždraustą vaisių, ar piktos dvasios gundžiusios paragau- 
ti. Dievas būtų galėjęs apsaugoti neprityrusius žmones nuo pra- 
žūtingos kaltės, bet neapsaugojo, nes turėjo svarbių priežasčių. 

Jieva su Adomu gerai žinojo, kad visą savo gyvybę su 
kūnu ir siela, visą rojaus grožybę su jo upėmis, medžiais ir 
įvairiais gyvuliais turi iš Dievo. Tomis taip svarbiomis dovano- 
mis Dievas buvo parodęs, kad myli juodu kaip tėvas vaikus. 
Prie ty dovanų Dievas buvo pridėjęs ir laisvąją valią, su kuria 
juodu galėjo savo Dievą mylėti arba nemylėti. Ir juodu žinojosi 
tą laisvę turį. Mylinčiam žmones Dievui pritiko laukti meilės iš 
žmonių. Jis būtų galėjęs juos sutverti taip, kad Dievo meilė bū- 
tų buvusi jų prigimties dalimi, kad be tos meilės nebūtų galėję 
gyventi, kaip negali gyventi nekvėpavę. Bet tokia žmonių meilė 
būtų panaši buvusi į tas meilės dainas, kurias išdainuoja nese- 
nai išrastieji gramofonai iš tam tyčia prirengtų plyskų. Tokia 
meilė visai nėra meilė, nes ji nedygsta iš laisvės. Dievas tuo 
tikslu buvo ir davęs žmonėms laisvę, kad galėtų susilaukti iš jų 
tikros gyvos žmogiškos meilės, išdygusios iš laisvės. 

Mūsų demokratiniais laikais patys žmonės išsirenka sau 
tuos valdininkus, kurių paskui turi klausyti. Tos tvarkos šaknys 
yra gilios žmonių prigimtyje. Dievas leido pirmiesiems žmonėms 
išsirinkti sau tą, ko turėjo klausyti. Dievas nesisiūlė žmonėms 
būti jų viešpats be jų valios ir noro. Dievas buvo sutvėręs žmo- 
nes, aprūpinęs jų reikalus, pamokinęs tvarkos taisyklių. Tai buvo 
didelė ir gera pradžia. 

Gundytojas pasakė esą geresnės tvarkos ir esą kitų ko 
klausyti: „Taigi moteriškė matė, kad medis geras valgyti ir gra- 
žus akims, malonus pažiūrėti, ir paėmė nuo jo vaisiaus ir valgė 
ir davė savo vyrui valgyti“ (Gen. 3, 6). 

Gundytojo būta aukštos, galingos, neapsakomai gudrios ir 
nedoros dvasios. Ta dvasia taip gi buvo Dievo sutverta, iš Jo 
gavusi daugiau dovanų negu pirmieji žmonės, bet nenorėjusi 
liuosa valia mylėti Dievą. Pirmieji žmonių rinkimai pasisekė tai 
nedorajai dvasiai, bet nepasisekė žmonėms. Jie tapo velnio pa- 
valdiniai. Velnias galingesnis už žmones. Tik vienas Dievas yra 
galingesnis už jį. Dievas amžinosios teisybės sargas nebūtų da- 
vęs velniui naudotis didžiaja jėga, kad žmones skriaustų, bet 

žmonėms velnią išsirinkus sau valdininką, dalina teisybė buvo 
jo pusėje. Jei Dievas būtų išveržęs žmones iš velnio valdžios, 
tai būtų buvęs galybės, bet ne teisybės veiksmas. Kadangi Dievas 
nedaro ir negali daryti galybės veiksmų laužančių teisybę, tai 
gundytojas tikėjosi amžinai naudosiąsis žmonėmis. 

Mūs protas nesiekia taip toli į dvasių sritį, kad galėtume 
pilnai suprasti, kokiu būdu piktoji dvasia gali panaudoti žmones. 
Būdama dvasia ji, rasi, minta žmonių sielomis, kaip žmonės kad 
maitinasi gyvulių mėsa. Žmonėms nuolatai gemant ir mirštant, 
jei jų sielos velniui tenka, jis turi kuomi atnaujinti savo jėgas, 
mažėjančias ardymo darbą bedarant. Niekas teneima šį posakį 
perdaug griežtai prilygindamas žemiškam maistui tuos budus, 
kuriais piktoji dvasia, gal, sunaudoja jai atsidavusių žmonių 
sielas. Kaip didelis yra skirtumas tarp kūno ir dvasios, taip ne- 
mažesnis yra skirtumas tarp valgymo ir pasmerktųjų sielų nau- 
dojimo pragare. 

V. Jėzus, skelbdamas savo mokslą, šitų aiškinimų nepasa- 
kė. Jis tik nuolatai tardavo, kad velnias yra šio pasaulio kuni- 
gaikštis ir valdovas (Jou, 12, 31; 14, 30; 16, 11). 

Kadangi žmonės rinkdamiesi ko klausyti ir turėdami du 
asmeniu, Dievą ir velnią, liuosa valia išsirinko velnią, tai Die- 
vui nepriderėjo juos veržte išveržti iš velnio, nors tasai apsėjo 
su jais žiauriai ir nedorai. Kas supranta, kaip Dievas yra to- 
bulas ir šventas, kas permano Absoliuto reikšmę ir žino teisy- 
bės reikalą Absoliutui, tas matyte mato, kad Dievas gerai pa- 
darė nenaudodamas galybės veiksmų žmonėms gelbėti iš jų 
pačių sudarytosios padėties. 

Jei velnias ir džiaugėsi, mums žmogiškai kalbant, sugavęs 
Dievą Jo paties teisybės tinklu ir galįs ramiai žiūrėti į žemę, 
kaip į pievą, iš kurios visuomet ištenka pasišienauti sielų pra- 
garo reikalams, tai tas velnias vis gi apsiriko. Didi yra Dievo 
galybė, bet nemažesnis yra Jo pasišventimas. Šito savymeilis 
velnias visai nesuprato iki kol Jėzus neatsikėlė iš numirusių. 

Dievas apsiėmė tapti žmogum. Tokiu būdu Dievo visaga- 
lybė tapo žmogaus visagalybė, žmogus tapo galingesnis už pik- 
tąją dvasią ir galėjo pasiliuosuoti iš nelaimingos vergijos, į ku- 
"rią buvo po to įklimpęs, kuomet rinkosi veikiau velnio klausyti 
negu Dievo. Dievo įsikūnijimas bebuvo priemonė išgelbėti žmo- 
nėms iš tos žiaurios vergijos. 

Bet Dievui tapti žmogum, kokis tai pažeminimas! Dievas 
yra vienas, o žmonių yra daug. Išeitų, kad Dievas turi įsikūnyti 
į kiekvieną gemantį kūdikį. Tat atrodo visai negalima, nes dau- 
gybei žmonių gemant prie gimdymo darosi ir nuodėmių. Su jo- 
mis Dievas negali susisiekti. Nenuodėmingas yra moterystėje gim- 
dymo veiksmas, bet dažnai būva nuodėmių pilna motinos sie- 
la ir tėvo sąžinė, nuodėmingos kitos gimimo apystovos: „Štai 
tarp nedorybių aš pradėtas tapau ir tarp nuodėmių užsimezgiau 
savo motinoje“ (Ps. 50, 7). Išrodo, kad nuklampydama žmones į 
nuodėmes piktoji dvasia galėjo sudaryti kliūčių ir pačiam Dievui 
įsikūnyti. 

Bet laime virto tas, kas pradžioje galėjo rodytis vienų ne- 
laimių šaltinis. Pirmųjų tėvų nuodėmė buvo visos žmonių gimi- 
nės nuodėmė. Velniais įgijo teisės ne vien ant Adomo ir Jievos, 
bet ant jųdviejų vaikų ir vaikų vaikų. Piktoji dvasia pilnai nau- 
dojosi ta teise tiek kartų patvirtindama žmonių bendrybės įstatą, 
kiek kartų išplėtė savo teises ant Adomo ir Jievos vaikų. 

Piktos dvasios viešpatavimas ant žmonių nebuvo absoliutus, 
nes valios laisvė išliko ir po nuodėmės. Tačiau retas pasinaudo- 
jo laisvos valios teisėmis, kad veikiau Dievui tarnautų, negu pik- 
tąjai dvasiai. Dauguomenė ėjo piktos dvasios parengtuoju keliu. 
Dauguomenės įtaka į atskirus geriausios valios žmones neapsa- 
komai pasunkino jiems santykius su Dievu. Būte tokių Žmonių 
buvo, nors jų skaičius likosi nežymus. 

Dievas naudojosi Sutvėrėjo teisėmis šelpti tuos, kurie liuo- | 
sa valia kreipėsi į Jį. Jis šelpė Nojų, Abraomą, Izaoką Jokubą ir 
visą žydų tautą, ir ypatingai Dovydo šeimyną. Pagalios toje Die- 
vo auklėjamoje šeimynoje atsirado skaistus žiedas, grynas žmo- 
gaus idealas, mergelė visai be kaltės. Pasinaudodamas dar kartą 
Sutverėjo teisėmis Dievas padarė, kad ta mergaitė tapo motina 
be lyties veiksmo. Tuo pačiu akimirksniu Antrasis Švenčiausios 
Trejybės Asmuo, Dievo Sūnus, susivienijo su užsimezgančiu Ne- 
kalčiausioje Mergelėje žmogaus kūnu, 

Žmonių vienybės teisė likosi ir po to kaip buvusi. Žmonių 
giminė turėdama savo tarpe Dievą ir surištą su Juomi gamtos 
vienybės teise, daug kartų velnio pripažintąja, galėjo panaudot 
Dievo galybę esančią Marijos Sūnuje kovai su piktąja dvasia. Tik 
valios laisvei tebesant reikėjo, kad kiekvienas žmogus liuosu va- 
lios veiksmu susivienytų su Dievu-Žmogumi. 

Užaugusiojo žmogaus krikštas savaja asmens valia tą susi- 
vienijimą padaro. Kūdikių krikštas yra tėvų valios aktas teisėtas, 
kol kūdikiai dar savosios sąmonės neturi. 

Kaip gimtoji nuodėmė nepanaikino valios laisvės, taip jos 
nepanaikina nė krikštas. Po gimtosios nuodėmės vis gi likdavo 
galimybės kreiptis į Dievą. Tos galimybės lieka ir pakrikštytam 
grįžti prie velnio protu, arba nors .Dievą įžeidžiančiu veiksmu, 
kurį vadiname nuodėme. 

Piktoji dvasia nuo Adomo laikų vartodavo visas gamtos ir 
žmonių visuomenės jėgas, kad sukliudytų žmonėms kreiptis į 
Dievą. Tų pačių priemonių pragaras griebėsi ir prieš Mariją, ypač 
prieš Jėzų. Nėra reikalo smulkiau pakartoti Jėzaus gyvenimą, pa- 
rodant, kaip pragaras prieš Jį siundė visus žmones, kokius tik 
galėjo. Jėzaus ir pragaro kova pasibaigė Kalvarijos kalne: Jėzus 
mirė prikaltas prie kryžiaus ir trečią dieną kėlėsi iš numirusių. 

Didis buvo Dievo Sūnaus susivienijimas su žmonėmis įsikū- 
nijimo valandoje. Prigimties, ar ontologijos žvilgsniu jis buvo taip 
pilnas, kad pilnesnio būti negalėjo. Bet moraliu žvilgsniu Dievo 
ir žmogaus susivienijimas nusirpo tada, kada Jėzus taręs „Išsi- 
pildė“ nulenkė galvą ir mirė. Mirtis buvo nuodėmės vaisius ir 
nusidėjusių žmonių visuotinoji dalis. Jėzus turėjo drąsos ir mei- 
lės priimti skaudžiausią žmogybės dalį: mirtį. Jėzui mirus, nebe- 
lieka nei pragaro teisininkains galimybės ką nors primesti įsikū- 
nijimo pilnybei. Dievas apsimdamas, kad. Jo Sūnus mirtų, pada- 
rė absoliutinės teisybės veiksmą. Dievo galybė būtų išgelbėjusį 
Jėzų nuo mirties, bet Dievo teisybė (iustitia divina) negelbėjo. 
Jėzus tad mirė del to, kad Dievas yra teisingas ir teisingumo 
pilnybė. 

Mirdamas Jėzus nepaliovė buvęs žmogumi, bet ir neprastojo 
teisės naudotis Dievo prigimties galybe: Jėzus kėlėsi iš numiru- 
sių. Mums telieka vienytis su Juomi, naudotis Jo teikiamaja ga- 
lybe, kurią paprastai vadiname malone (gratia). Septyni sakra- 
mentai yra septynios priemonės žmonėms įsigyti tos malonės. 

Visų čia išdėstytųjų tiesų niekas neįrodinėja filosofijos argu- 
mentais, nei istorijos šaltiniais, ar gamtos mokslų prityrimais. Vi- 
sos tos tiesos yra likusios Katalikų Bažnyčiai iš Kristaus mokslo. 
Tos tiesos yra be abejonės labai gilios ir aukštos proto žvilgsniu. 
Begu rastume kurioje nors filosofijos sistemoje taip toli siekian- 

čių į metafiziką spindulių. Tos tiesos išaiškiūa žmonėms skaudų 
klausimą: iš kur vargas žmonėse? Jos duoda šviesos suprasti, 
kaip aukšta ir pilna svarbių pasekmių Dievo teisybė, kaip Su- 
tvėrėjas brangina žmogaus laisvę, kaip baisios būva nuodėmių 
pasekmės, kaip daug gali kištis į žmonių gyvenimą ir jam 
kenkti galingesnės už žmogų ir protingesnės už' jį piktosios 
dvasios. 

Kas plačiai ir giliai ima pasaulio istorijos mokslą, tas žino, 
jog senosios Kinų tautos knygos žuvo, liko tiktai Konfucijaus 
padarytieji iš jų išrašai. Nors mes neturime kuomi patikrinti, ar 
Koniucijus gerai padarė išrašus ar ne, tačiau neatsižadame noro 
ir teisės kalbėti apie Kinų istoriją per pusantro tūkstančio metų 
prieš Koniucijų. Mes negalime patikrinti, ar Jėzus tiesą apreiškė 
ar ne, bet mes žinome, kad Jis buvo Dievas. Kas ne istorikas, 
nežino Konfucijaus reikšmės, tas jei netiki Kristum, tik klaidą pa- 
daro. Bet kas pripažįsta senuosius Kinų ir kitų tokioje padėtyje 
esančių tautų istorijos šaltinius, o nepripažįsta Kristaus apreikš- 
tųjų tiesų, tas ne vien klaidą padaro, bet ir neteisybę, juo dides- 
nę, kad Dievą stato žemiau žmogaus. 


4. Eucharistija. 


Literatūra: Franzelin, De SS. Eucharistiae Sacramento et sacri- 
ficio, Romae 1878; V laida 1899. —F. Hainz, Katholische Abendmahls- 
Iehre, Mainz 1872. — Fr. A. Bongardt, Die Eucharistie. Paderborn 1882, — H. 
Lambrecht, De Sacrificio Missae. —L: Hope, Die Epiklesis der grie- 
chischen und orientalischen Liturgien und der romische Consecrations Canon. 
Schaffhausen 1864.—J. I. Dėollinger, Die Lehre von der Eucharistie in 
den drei ersten Jahrhunderten. Regensburg 1826. —F. A. Bittner, Die 
Katholische Lehre von d. Mysterium der h. Eucharistie, Posen 1838. — J. B. 
A. Landriot, L' Eucharistie. Paris 1866. — Fr. X. Menne, Das aller- 
heiligste Sakrament des Altars, Paderbom 1873. — W. A. Maier, Die litur- 
gische Behandlung des Allerheiligsten ausser dem Opifer der hl. Messe. Re- 
gensburg 1860. —J. B. Eisenring, Das hl. Messopier Katholiken und 
Nichtkatholiken besonders der gebildeten Stande zur Prūfung und Erwagung 
vorgelegt. Einsiedeln 1880. —J. Koessing, Liturgische Vorlesungen ūber 
die h. Messe Willingen 1843, Regensburg 1869.—A. Vacant, Histoire de 

Devynioliktojo šimtmečio viduryje Prancūzijoje gyveno gar- 
sus istorikas, kritikas ir filosofas pozityvistas Hypolite Taine. Jis 
buvo doras visais žvilgsniais žmogus ir jo minčių kryptis buvo 
kilni. Vieną kartą tikintieji jo pažįstami žmonės, nesuprasdami, 
kaip susiderina tokia aukšta dora su visišku netikėjimu, užklau- 
sė paties Taine'o, kodel jis nesąs tikintis katalikas. Jis atsakė, 
kad pasiremdamas pozityvios filosofijos stambiausiais dėsniais 
tik tam gali pripažinti tiesos, kas neprieštarauja prityrimui. Gi 
kiekvienas katalikas turi tikėti, jog Šv. Sakramente yra tikras 
V. Jėzaus Kūnas ir Kraujas, nors visas prityrimas aiškiai priešin- 
gai liudija. 

Prityrimas yra tarp svarbiausių ir gausingiausių priemonių 
tiesai patirti: jo tat niekinti ar mažinti niekam nedera. Visuose 
gamtos moksluose beveik visa kas tik žinoma, tapo paimta iš 
prityrimo. Daugiau negu filosofija paskutiniais laikais įsigalėjo 
gamtos mokslai ir daug patogumų suteikė žmonėms. Naujųjų 
gamtamokslių tėvas yra Mikalojus Kopernikas (į 1543). Jis as- 
tronomiją pastatė į tikrąsias vėžes. Paskui astronomiją išdygo ir 
užaugo kiti gaintos mokslai. Tarp didžiausių devyniolikto šimt- 
mečio astronomų buvo Angelo Secchi (+ 1878). Ir Kopernikas 
ir Secchi buvo kunigai. Labai akyva suprasti, ką įausdavo tuodu 
didieji gamtininkai, iš prityrimo papratę imti stambių tiesų gau- 
sybes, kad juodu laikydami Mišias, turėdami rankose duonos 
gabalėlį, ištardavo Konsekracijos žodžius, ir nematydami nei ko- 
kio prityrimui prieinamo -permainos ženklo klaupdavo prieš Šv. 
Ostiją garbindami nebe duoną, tik Jėzaus Kūną? 


Kitose gamtos srityse stebėtinų išradimų daugybes padarė 
Liudvikas Pasteur (į 1895) mikrobiologijos tėvas. Tą tiesą, kad 
visi gyvi organizmai susideda iš narvelių atrado Teodoras 
Schwann (į 1882). Tai buvo atradimas padaręs gamtos moks- 
lams naudos nemažiau už Koperniko atradimą. Ir Pasteur ir 
Schwann buvo pasauliečiai tikintieji katalikai. Juodu, nors Mišių 

nelaikydavo, bet dažnai priimdavo Šv. Komuniją išreikšdami- 
tiek pagarbos, kad stebėdavosi žmonės žinojusieji jųdviejų mil- 
žiniškus patarnavimus gamtos mokslams. 

Ką jausdavo gamtininkai kunigai laikydami Mišias, tą turė- 
davo jausti gamtamokslių milžinai pasauliečiai priimdami Komu- 
niją. Čia tik dvi pori pavyzdžių paminėta, bet lengva būtų pri- 
rašyti ilgas eiles. Tik ne pavyzdžių gausybė gali mums rūpėti, 
o svarbu yra suprasti tuos prityrimu gyvenusius ir geriausiai mo- 
kėjusius naudotis juomi, labiausiai žinojusius jo vertę sąžiningus 
mokslavyrius. Įsižiūrėkime giliau į jų genialių atradimų turinį. 

Kopernikas parodė visam pasauliui, kad žemė yra mažesnė 
už saulę, nors prityrimas mus verčia mintyti priešingai. Nors 
kasdien matome kaip saulė eina apie žemę, tačiau Kopernikas 
teisingai pasakė, kad ne saulė apie žemę, tik žemė sukasi apie 
saulę. Taigi retas kas geriau už Koperniką galėjo suprasti, kaip 
reikia akių prityrimo liudijimą atitaisyti minties pastabomis gau- 
tomis iš kitų tiesos šaltinių. Atradęs savo didžiąją tiesą Koper- 
rnikas nepaniekino, prityrimo, bet suprato tikrąją jo vertę, paži- 
no, kad prityrimas ne visur siekia, kad tiesą dar galime sužinoti 
ir iš kitur, ir kad kartais pojučiai turi nusileisti neabejotinai iš 
kitur sužinotajai tiesai. Pasteur'as taip gi dažnai turėjo progos 
patirti, kaip daug išvaizda skiriasi nuo tikrybės. Ir Mendėliejev'as 
savo studentams Petrogrado UŪniversitete chemijos kurso pra- 
džioje sakydavo perspėjimą, kad jie atprastų vaduotis išvaizda. 
Tą žinome iš buvusio jo mokinio P. A. Stolipino, Rusijos mi- 
nisterių pirmininko, viešai kalbėjusio apie tai sąryšyje su visai 
kitokiais reikalais. Jeigu Taine būtų turėjęs progos giliau mintyti 
apie minėtuosius dalykus, tai, gal jam nesunku būtų buvę įtikėti 
į Šv. Sakramentą ir tapti kataliku. 

Kaip negalima muzikos malonumą sužinoti akimis, nei pa- 
veikslų grože gėrėtis ausimis, taip ir didįjį tikybos dalyką Šven- 
čiausiąjį Sakramentą negalime gvildenti gamtinio prityrimo įpro- 
čiais, o turime imti iš grynųjų Dievo apreikštųjų tikybos šaltinių. 

Maža yra daiktų kuriuos Dievas būtų aiškiau apreiškęs kaip 
Šv. Sakramento arba Eucharistijos tikrybę. Vieną kart jis pasoti- 
no, 4000 žmonių septyniomis duonomis, kitą kart 5000 penkiais 
kepalėliais. Abiem atvejais to stebuklo reikšmė buvo, kad Dievas 
gali padauginti mažumą sulig reikalo. Todel katalikams nesunku 

tikėti, kad vieno Jėzaus Kūno ištenka visoms pasaulio bažnyčioms. 

Ryto metą po to stebuklo, kad nustebusi minia Jėzų susirado 
kitoje pusėje ežero, Jis jiems tarė: „Aš esmi gyvybės duona; kas 
ateina pas mane nealksta, ir kas tiki manim, niekad nebūva 
ištroškęs“ (Jon. 6, 35) Žydai murmėjo, kad jis buvo pasakęs: 
„Aš esmi gyvoji duona, nužengusi iš dangaus“ (Jon. 6, 41). 
Jėzus savo pasakymo neatšaukė, nei nenukreipė jo reikšmės ki- 
taip, tik pridėjo: „Aš esmi gyvybės duona. Jūsų tėvai tyruose 
valgė mannos ir išmirė. Šita yra duona nužengusi iš dangaus, 
kad nemirtų tas, kas valgys jos. Aš esmi gyvoji duona nužengusi 
iš dangaus. Kas valgo tos duonos gyvena amžinai ir duona, ku- 
rią aš duosiu, yra mano kūnas už pasaulio gyvybę. Bet žydai 
ginčyjosi tarp savęs sakydami: „Kokiu būdu jis gali mums duoti 
savo kūną valgyti.“ Taigi Jėzus jiems tarė: „Iš tiesų, iš tiesų sa- 
kau jums, jeigu nevalgysite žmogaus Sūnaus Kūno ir negersite 
jo kraujo, neturėsite gyvenimo savyje. Kas valgo mano kūną ir 
geria mano kraują turi amžiną gyvenimą ir aš jį prikelsiu pas- 
kutinėje dienoje. Mano kūnas yra tikras valgis ir mano kraujas 
yra tikras gėralas. Kas valgo mano kūno ir geria mano kraujo, 
manyje yra ir aš jame (Jon. 6, 48—57). 

Iš to kalbėsio matyt, kaip sunkiai tikimą daiktą V. Jėzus 
apreiškė žmonėms. Daugelis Jo mokinių tą išgirdę sakė: „Kieta 
ta kalba, ir kas gali jos klausyti? (Jon. 6, 61). Po to daugelis Jo 
mokinių atsitraukė ir nebevaikščiojo daugiau su Juomi. Taigi Jė- 
zus tarė dvylikai: „Ar ir jūs norite eiti šalin? Taigi jam atsakė 
Šimanas Petras: „Viešpatie, pas ką gi eisime? Amžinojo gyveni- 
mo žodžių turi. Ir mes įtikėjome ir pažinome, kad tu esi Kristus 
Dievo Sūnus“ (Jon. 6, 67 — 70). Jėzus neužgynė apreišktojo da- 
lyko sunkumą, neatskiedčė jo nei kokiu metaforiniu aiškinimu, 
- tik pažymėjo, kad ir dvylikos tarpe ne visi taip tiki, kaip Sima- 
nas-Petras buvo pasakęs (Jon. 6, 71). 

- Užbaigęs savo mokytojavimo darbą apaštalams paskutinę 
vakarienę belaikant, „Jėzus paėmė duoną ir palaimino, ir perlau- 
žė, ir davė savo mokiniams, ir tarė: Imkite ir valgykite: tad yra 
mano kūnas. Ir imdamas taurę padėką atliko ir davė jiems tarda- 
mas: Gerkite iš šito visi: nes tas yra mano Naujojo Įstatymo krau- 
jas, kuris taps išlietas už daugelį nuodėmėms atleisti“ (Mat. 26, 

turinio sunkybė duoda suprasti, kodel žmonės dėjo daug pastan- 
gų įvairioms prasmėms surasti juose. Katalikų Bažnyčia, kaip ki- 
tados apaštalas Simanas Petras, turėjo drąsos imti tuos žodžius 
jų pirmąja ir tiesiąja prasme nei kiek nebandydama atskiesti 
arba pamažinti jų turinio sunkybes. 

Kafernaumo klausytojai atrado kietybės Jėzaus kalboje, nes 
jie veikiausiai įsivaizdino sau, kad Jis ims piauti gabalus iš savo 
raumenų ir duoti mokiniams valgyti virtus ar žalius. Jeruzolimoje | 
ištartieji žodžiai parodė, kad Jėzaus kūnas, likdamasis Jo kūnu, 
įgyja visų valgio ir gėrimo, tiksliau sakant, duonos ir vyno ypa- 
tybių. Jei tat yra apreiškimo palengvinimas, tai tą palengvinimą 
padarė V. Jėzus pats, o ne Bažnyčia. 

Sunkenybės bet gi liko ir labai daug. Kaip gi galima su- 
prasti, kad Dievas taptų tokiu menku daiktu, kaip menka plot- 
kelė? — Protui tas, žinoma, sukelia daug nusistebėjimo, bet ne- 
prieštarauja išminčiai. Jeigu Dievas galėjo tapti žmogumi, tai 
vienas žingsnis viršaus, būtent, Jėzaus Kūnui sumažėti iki duo- 
nos trupinėliui ar vyno lašeliui jau nesudaro naujos pasižemini- 
mo rūšies, tik toje pačioje žengia į patį galą. 

Grynais proto takais einančioji mintis, davusi įsitikinti, kad 
Dievas galėjo įsikūnyti, be naujų sunkumų pripažįsia ir Eucha- 
ristiją. Tik tą mintį sulaiko viena kliūtis, būtent faktas, kad dau- 
gelyje religijų yra stipriai įsišaknėjusių tvirtinimų stačiai priešingų 
prityrimui ir visai neatatinkančių tikrybei. Krikščionių įtikėjimas į 
Šv. Sakramentą išrodo tik vienas toje ilgoje proto pasiaukojimų 
eilėje šalutiniems tikslams taip pat klaidingas, kaip ir visa eilė. 

Rimtai dalykus imant reikia įžiūrėti, iš kokių faktų suside- 
da ta eilė, kuri galėtų reikšti Eucharistijos klaidingumą. Ji gal 
parodytų ią bendrąjį tautų psichologijos šaltinį, iš kurio visa pro- 
to pasiaukojimų eilė yra kilusi. Totemistai tiki. kad jų giminės. 
pirmasis tėvas buvęs žaltys, kitos giminės totemistai kaimynai 
tiki, kad juos pagimdęs vilkas. Trečioji giminė sakosi esant iš 
kranklių. Daug yra totemistinių giminių ir jos visos skaitosi 
gimusios iš kokio nors gyvulio ar augalo. Palestinos arabai ne- 
abejoja, kad juodoji uola Omaro mečetėje Jeruzolimoje kybo 
ore, nors netikintieji giaurai ir net silpnatikiai musulmanai mato 
ją kyšant iš žemės. Didžiai kulturingi egiptiečiai garbindavo jautį 
ir į jo dievybę tikėdavo nors žinodavo, kad jis pagaiš. Šviesieji 

Japonijos valstybės vyrai nedvejodami kartoja, kad Mikadų gimi- 
nė yra dievų pagimdyta, Oficialiai istorijos vadovėliai išskaitliuoja 
dieviškų ir žmogiškų gimimų eiles savo imperatorių geneologi- 
jose. : 
Terpti Eucharistiją į minėtųjų ir neminėtųjų religinių pak- 
laidų eilę yra didelis ir skaudus burnojimas, bet mes duodame 
progos išsireikšti kiekvienai pažiūrai ir, jei ją atmeiame, tai del 
protinių priesasčių, o ne del to, kad ji mums skaudi. 

Tarp Eucharistijos ir tarp minėtųjų religinių paklaidų ma- 
tome ne vien tiesos ir klaidos skirtumą, bet matome tiek gimi- 
nybės, kiek kritiškas dalykų svarstymas leidžia matyti. Prieš | 
Dievo Sūnui ateisiant žemėn žmonės buvo jau tiek įveikę savo 
protą, kad valios pastangomis priversdavo jį pripažinti ir žmonių 
gimimą iš dievų ir tautų atsiradimą iš vilkų bei kranklių ar žalčių. 
Galinga valios įtaka priversdavo prolą gerbti galviją apį aukš- 
čiausiu garbinimo būdu. Tame garbinimo veiksme būdavo dide- 
lis valios ir proto jėgų įtempimas. Valia ir protas yra aukščiau- 
sios ir geriausios žmogaus galybės. Jiedvi smarkiausiais savo 3 
veiksmais tarnaudavo klaidai įvairiose religijose prieš Kristui | 
ateisiant ir Jam atėjus. Klausimas, ar tiesa turėjo liktis tuomi 
žvilgsniu mažesnė už klaidą; ar žmogus turėjo liktis parodęs vien 
galimybės pagerbti klaidą aukščiausių savo galybių smarkiausiais 
veiksmais, o nepagerbęs jais tiesos? Man rodos, kad Dievas 
labai gerai padarė duodamas žmonėms progos pagerbti tiesą 
nemažiau, negu jie buvo gerbę klaidą. 

Tik Šv. Sakramento ne tas yra pirmasis tikslas. Jėziis pa- 
sakė, kad Kūno ir Kraujo Sakramento tikslas yra amžinoji gyvy- 
bė, galimybė keltis iš numirusių paskutinėje dienoje. Manna bu- 
vo palaikiusi kūnų gyvybę ir jėgą žydams klaidžiojant tyruose:. 
Eucharistija turi palaikyti mūs dvasios gyvybę visu mūs kūninio 
gyvenimo ilgumu. Šv. Jonas Auksaburnis teisingai yra pasakęs, 
kad krikščionis priėmęs Eucharistiją piktajai dvasiai išrodo bai- 
sesnis negu žmogui liūtas ugnim pučiąs. (Hom. 61 ad populumi 
Antiochenum.) Eucharistija yra dvasios jėgų šaltinis. Tai prie- 
monė mums nuolat semtis dvasinės galybės iš Dievo tiek, kie 
tik į mūs telpa ir kiek reikia. 

Krikščionijoje Eucharistijos dogmatas yra tik dalis tamė 
stambiausiųjų tiesų tinkle, kurį vadiname atpirkimo mokslu, Die- 

vas žmogų sutvėrė liuosą. Liuosas žmogus pats sau pasirinko 
valdytoją piktąją dvasią, bet pats iš jos pasiliuosuoti negalėjo. Pa- 
liuosuoti norėdamas, o teisybės laužyti negalėdamas, ir valios lais- 
vės nenaikindamas, Dievas tampa žmogum ir sudaro dorinio gy- 
venimo stiprų sūkurį. Jo viduje liekasi Pats amžinai. Norėdamas 
pilniausiai ir arčiausiai nuolat vienytis su žmonėmis priklausomai 
nuo jų valios, Dievo Sūnus tampa žmonių valgiu grynu ir tyru: 
duona ir vynu. Žmonės tuo būdu įgyja priemonės panaudoti 
Dievo visagalybę dvasios gyvenimo srityje ir galutinai pergalėti 
pačią kūno mirtį atsikeliant iš numirusių pasaulio pabaigoje. Kas 
šitame pačių stambiausių tiesų tinkle temato tiktai vieną viršaus 
. klaidingų religijų pasikėsinimą protui pavergti, tas yra nevien 
burnotojas, bet ir kitais žvilgsniais nelaimingas. 

Didysis rusų filosofas V. S. Solovjov pastebėjo, kad katali- 
ky Bažnyčioje Eucharistija yra dvasios gyvenimo centras. Tarp- 
tautiniai Eucharistijos kongresai tą pasakymą viršuju būdu išreiš- 
kia. Kiekvienas tikintysis katalikas tą jaučia pirmosios Komuni- 
jos dienoje, paskui taip dažnai, kaip dažnai priima V. Jėzų ir 
ypatingai, kada paskutinėje ligoje paskutinį kartą pasistiprina sa- 
vo Išganytojo kūnu ir krauju amžinajai kelionei į anapus karsto. 

Dar lieka keletas smulkesniųjų klausimų apie Mišias, apie 
Komunijos priėmimą vien tik duonos pavidalu, ir kiti kai kurie. 
Juos jau esu gvildenęs kitomis progomis ir kituose raštuose, del 
to čionai praleidžiu. 

Pripažinus Šv. Sakramentą lengva pripažinti ir kitus sakra- 
mentus. Nors jie yra mažesni už Eucharistiją, bet vis gi galingi 
ir naudingi antgamtiniai įrankiai dvasiai sustiprinti. 


5. Amžinybė. 


Literatūra. J. N. Stoeger, S. J. Die Himmelskrone, das haechste 

Ziel der christlichen Hoffnung, Regensburg 1847. — Passaglia, De aeterni- 
tate poenarum degue igne inferni. Ratisbonae 1854, Romae 1855. —F. X. We- 
ninger, S. J. Ostern im Himmel, Betrachtungen, Mainz 1865. —L. Les- 
coeur, La vie future, 1872 ir Le dogme de la vie future et la libre pensče 
contemporaine 1892.—J. Boudreaux, The Happiness of Heaven, Baltimore 
Md. 1870.—L. Segure, L'Enfer 1876; 39-ji laida 1905. — R. Blot, Au 
ciel on se reconnait (vokiško vertimo 10-ji laida Mainz 1900).— E. Meric, 

L'autre vie, Paris 1880 ir Les ėlus se reconnaitront au ciel ib. 1881, —Bautz, | 
Der Himmel, Mainz 1881. — Atzberger, Die christliche Eschatologie, 
Freiburg i. Br. 1890 ir 1896, 2 tom. -—- Billot, De novissimis, Roma 1902. 
— Schneider, Das andere Leben, Paderborn 1905.— E. Krebs, Was 
keine Auge gesehen, Die Ewigkeitshofinung der Kirche nach ihren Lehrent- 
scheidungen und Gebeten, Freiburg i. Br. 1921. — Daug geriausios medžiagos 
apie tą yra platesnėse dogmatikose; ypatingai girtina J. M. Scheeben, 
Die Mysterien des Christentums, herausgegeben von H. Getzeny, Mainz 1925. 


Visi sakramentai, neišskyrus nei Švenčiausios Eucharistijos, 
yra priemonės. Jų tikslas yra gyvybė ir tai amžinoji. Viešpats 
Jėzus pasisakė atėjęs į žmones, „kad turėtų gyvenimo ir apščiau 
turėtų“ (Jon. 10, 10). Mintydami apie žmogaus susivienijimą su, 
Dievu Eucharistijoje, paskęstame laimingame nusistebėjime. Bet 
kokis muins yra skirtas susivienijimas su Dievu dangaus tėviš- 
kėje, to nei mintimis pasekti nepajėgiame, tik begalime kartoti 
su šv. Povilu: „Ko akis neregėjo, nei ausis negirdėjo, nei į žmo-- 
gaus širdį neįėjo, Dievas prirengė tiems, kurie Jį myli“ (1 Kor. 2, | 
9). Amžinos tat laimingos meilės pilnybėje gyvenimas yra kiek- 
vieno žmogaus ir visų žmonių tikslas. Dievas yra Pats Gyvasis. . 
Jis gyvybę brangina, duoda ją sutvėrimams ir saugoja doros 
įstatymais. Ir nedoriausio žmogaus temiršta tik kūnas, o siela 
lieka gyva. Kūnai miršta, kad žmogus žiuotų mirties reikšmę. 
Mirtis aiškiausiai išmokina ir gyvybės vertę suprasti, nors tiek 
patarnaudama jai. 

Tą žiaurią mokytoją žmonės gavo tik nuodėmę padarę. Die- 
vas jiems iš anksto buvo pasakęs, kad nevalgytų uždraustojo 
vaisiaus, nes ta nuodėmė pagamins mirtį. Ir Senajame ir Nauja- 
jame Įstatyme pasikartoja ta pati mintis, jog per velnią atėjo į 
žmones nuodėmė, o per nuodėmę mirtis (Išmintis 2, 24, Rom. 
5, 12). Šv. Povilas ypatingai aiškiai pažymi Adomo ir Jėzaus skir- 
tumą. Per Adomą ateina nuodėmė ir mirtis, per Jėzų ateina 
dora ir gyvybė: „Nes jei del vieno nuodėmės mirtis viešpatavo 
per vieną, tą daug labiaus tie, kurie gauna malonės dovanos ir 
teisybės apstūmą, viešpataus gyvenime per vieną Jėzų Kristų 
(Rom. 5, 17). Tame skirlume užvis svarbu veikimo pasekmių 
priešingumas, o tos pasekmės suseina Adomui į mirtį, Jėzui - 
gyvybę. Ir Adomo mirtis yra visų žmonių mirtis ir Jėzaus gyvy, 
bė yra visų žmonių gyvybė. Tą pažymi Povilo žodžiai: „mir 
tis... per vieną ..., gyvybė... per vieną.“ 

Senojo Egipto religija brangindavo gyvybę. Ji tai išreiškė 
pavartodama visas turto, galybės ir mokslo priemones, kad la- 
voną apsaugotų nuo tolimesnių mirties pasžkmių, būtent nuo 
puvimo. Krikščionijoje gyvybės branginimas išsireiškia visai ki- 
taip. Lavonais ji mažai tesirūpina ir puvimo procesą visai nestab- 
do. Už tatai ji kreipia domės į jaunuomenės dorą, kad bernai- 
čiai ir mergaitės blogais įpročiais nesusilpnintų savo gimdymo 
organus. Ji smarkiai draudžia užaugusiems žmonėms gaišinti žmo- 
gaus sėklą sodominėmis nuodėmėmis. Ji pripažįsta lyties santykius 
tik moterystėje, t. y. tada, kada vyro turtas, jėga ir rūpestingumas 
laiduoja silpnos kūdikių gyvybės patogų augimą. Retas kas su- 
pranta šitą krikščionių seksualės doros filosofiją, bet ji delto ne- 
pasidaro klaidinga. Įsakymai „neužmušk“ neturi kito tikslo, kaip 
tik gyvybę apsaugoti. Tą įsakymą krikščionija ima plačiai: ue- 
valia žudyti nei kitų nei savęs, nevalia žeisli, sveikatą ardyti nei 
sau, nei kitiems. Nevalia pyktis nei vogti, nei svetimoteriauti, 
nes tie dalykai veda į nuodėmes kenkiančias gyvybei. Delto už- 
drausias apsirijimas. Pati stambioji krikščionių doros dalis yra 
gyvybės apsaugojimas. 

Apaštalas Simanas Jėzų vadina Gyvojo Dievo Sūnumi (Mat. 
16, 16). Simanas nebuvo filosofas ir veikiausiai nesuprasdamas 
pilnos žodžio reikšmės, Dievą pavadino Gyvuoju, bet apaštalas 
tuomet kalbėjo tai, ką pats Dievas jam buvo apreiškęs. Taip pa- 
sakė Jėzus patvirtindamas savo mokinio žodžius. Toje kalboje 
mes daugiausiai pažymime stambųjį jos objektą — Kristaus Die- 
vybę, — bet neturime užmiršti ir antrojo objekto, būtent, kad 
Dievas yra Gyvybės Tėvas. Mirtis ne Jo sutverta, o nuodėmės 
pagimdyta. 

Seniausioji krikščionių tikybos santrauka vadinasi „Tikiu į 
Dievą Tėvą“ ir baigiasi žodžiais: „Tikiu... kūno atsikėlimą, am- 
žinąjį gyvenimą Amen“. Visa tai, kas mūsų religijoje yra iš 
Dievo, kreipiasi į gyvybę pilną ir nesibaigiančią. 

Bet žmogaus valia autonominė ir Pats Dievas tą autono- 
miją gerbia, kaip jau išdėsiėme paragrafe apie įsikūnijimą. 

mogui, pasinaudojus savo valios autonomija ir nukreipus ją 
šalin nuo Dievo, pasidarė autonomijos dar daugiau: kūnas įgijo 
autonomijos ir liovėsi klausęs sielos: žmonėse sukilo tiek ir to- 
kių geidulių, kad prireikė gėdytis patiems savo kūnų (Gen. 3, 

7). Tai buvo tik pradžia autonomijos: ji pasidarė pilna tada, 
kada kūnas visai atitrūko nuo sielos. Kitaip sakant jis jos ne- 
teko. Kūno atsiskyrimą nuo sielos žmonės vadina mirtimi. Taip | 
ir yra. 

Žmogus nenorėjo, kad jo autonomija šitaip pasibaigtų, 
bet buvo kam norėti tos pabaigos. Kaip žmogus nevalgo riešutų 
su kevalais, taip piktoji dvasia negali praryti žmonių sielų su | 
kūnais: reikia laukti, kol jos atsidalins nuo kūnų.!) Dievas ne 
tam buvo žmones sutvėręs, kad jais naudotųsi nedorosios dva- 
sios. Bet žmogaus prigimtis buvo tokia, kad sielos ir kūno vie- 
nybę gamtinės priežastys galėjo palaikyti tik apribotą laiką, 0 
toliaus tik nuolatinė antgamtinė Dievo pagalba. Žmonėms pa- 
kreipus savo autonomiją šalin nuo Dievo ta pagalba pasiliovė ir 
mirtis ėmė viešpatauti neapribota ir žiauri. Šventųjų žmonių dva- 
sios susivienijimas su Dievu apsaugodamas jų sielas nuo pate- 
kimo velniams pragaran, negalėjo apsaugoti nuo gamtinių prie- 
žasčių sudarančių kūno ir sielos atidalinimą. Gausios nuodėmės 
buvo dar labiau sustiprinusios tas priežastis. 

P. Bayle (į 1706) sako, kad Dievas duodamas žmonėms 
laisvę, kuri juos nuveda pragaran, padaręs kaip gudrus nedoras 
priešas, kuris tokią suteikia dovaną, kad ja pasinaudojusiam pa- 
sidaro pražūtis. 

Šitame didžiojo skeptiko protavime daug yra klaidos. Ne- 
doras gudruolis yra tas, kas duoda dovaną norėdamas gaunančiojo 
pražūties. Dievas to tikslo neturėjo teikdamas žmonėms liuosos 
valios. Galima būtų kaltinti Dievą, jei Jo dovana kitaip nebūtų 
galima pavartoti, kaip tik pražūčiai. Bet laisvoji valia visomis 
savo ypatybėmis daug geriau tinka tobulybei įgyti, Žmogui su 
Dievu meilės ryšiais suvienyti, sutvėrimo gabumams praplatinti, 
kad į juos įtilptų neapsakoma laimės gausybė. Pražūties tikslams 
laisvąją žmogaus valią gali pakreipti tik gamtai ir asmenims prie- 
šingas blogumas, kuriam žmogus visuomet gali pasipriešinti. Ši- 
tai pašalinei pavojingai galimybei esant, Dievas ir persergi žmo- 


1) Čia nenorima sakyti, kad žmonių sielos yra velnių maistas, nes tai 
būtų perdaug antropomorfizmo, bet vaizdingai išreiškiama mintis, kad velnias 
naudoja jam atsidavusias sielas. Naudojimo būdų nežinome, bet nujaučiame, 
kad jie gal blogesni nelaimingoms vėlėms, negu garnio rijimas varlėms. 


Valia ir mūsų pražūtis. 167 


gų ir pasižada visuomet padėti žmogui pavojų prašalinti, jei tik 
žmogus to norės. 

Jeigu tat tėvas leisdamas sūnų į mokslus duoda jam pinigų, 
kuriais galima ir mokslas apmokėti ir degtinės nusipirkus gyvu- 
liu tapti, tai tėvas negi kaltas yra, kad sūnui davė tokį pavojin- 
gą daiktą, kaip pinigas. Jau visiškai teisus yra, jei jis sūnui iš 
anksto pasako saugotis draugų vedančių girtybėn. 

Kaip neprotinga yra iš tėvo reikalauti, kad jis liktų nelei- 
dęs sūnų į mokslus tik delto, kad sūnūs ir lėšas ir patį mokslą 
galėtų pavartoti blogai, taip neprotinga yra kaltinti Dievą už ką 
mums įteikė valios laisvę, kurią galime pavartoti blogai. 

Galima sakyti, kad pragaro nelaimė yra daug didesnė ne- 
gu vieno pasigėrimo arba ir viso girtybės įpročio užpuolimas. 
Tas tiesa, bet doros dėsniai nesimaino didėjant blogų veiksmų 
pasekmėms. Taisyklė yra, kad vienas asmuo gali dovanoti kitam 
„ asmeniui didelį brangų daiktą, savaime galintį tapti didžiausios 
laimės šaltiniu, nors tas pats daiktas blogai pavartotas gali suda- 
ryti tikros ir nepataisomos nelaimės. Jei davėjas perspėja ėmėją 
ir pamokindamas ir padėdamas apsisaugoti galimos nelaimės, tai 
davėjas apseina kuodoriausiai. 

Pragaro nelaimių aiškus ir vaizdingas aprašymas išrodo 
gąsdinimas tiems, kurie mėgsta gerą veiksmą aiškinti blogais vei- 
kiančiųjų tikslais. Katalikų Bažnyčia nesigaili aiškumo pragaro ne- 
laimėms aprašyti ir to iškalbingumo priežastis yra noras, kad 
žmonėms nereiktų sužinoti pragaro baisybes savu prityrimu. Ne 
visi yra blaivininkai, bet visi civilizaciją branginantieji žmonės 
supranta blaivybės draugijų tikruosius norus, kad jos vaizdžiai 
aprašo, apsako, ar parodo girtybės pasekmių blogumą. Nieks 
neįtaria. kad tos draugijos mėgtų gąsdinti, tik visi supranta, 
kad jos nori sumažinti ligonių tautose, nelaimių šeimynose ir. 
vargšų gatvėse. 

Kaikuriose knygose aprašyta ir kaikuriose menu garsin- 
gose bažnyčiose iš akmens iškaltais paveikslais išreikšta, kaip 
piktosios dvasios prakeiktųjų žmonių vėles verda pragare sukimš- 
tas į katilus. Visi žino, kad tai yra vaizdingas išreiškimas tos 
tiesos, kad pragaro kančios yra nemažiau skaudžios už deginimą 
ugnyje ir virinimą. Ne vienas kaltina Bažnyčią, kam ji leidžia 
tokius vaizdus skelbti ir dargi Dievo namuose laikyti, kadangi 

pragare katilų nėra, nei malkų po jais nereikia. Tačiau nieks 
nekaltina motinos už ką ji kūdikio gyvybę saugodama nekalba 
jam mokslingų paskaitų apie vandens pavojingumą vaikams, tik 
mažutėliui proteliui prieinamu, suprantamu ir jaučiamu būdu pa- 
sako: „Neik prie kudros: varlė įtrauks“. Kiekviena motina žino, 
kad niekur nėra tokios didelės varlės, kuri mažiausią kūdikį ga- 
lėtų patraukti. Nei viena varlė žmogiena neminta, delto netrauk- 
tų kūdikio vandenin, jei ir galėtų. Bet motinos pasakymas vis 
gi nėra melas. Jis teisingai išreiškia, kad kūdikiui yra pavojinga 
eiti prie kudros. Tokiu pat būdu Bažnyčia nepeikia tų, kurie 
pragaro kančių skausmą išreiškia baisiu verdančios dervos katilu. 

Pragaras yra ugnis priešinga gyvybei ir todel skaudžiau- 
sia žmogui. Pragaro ugnis baisi tuomi, kad degina ir sielą. V. 
Jėzus pasakė, kad prakeiktieji turės eiti į amžinąją ugnį (Mat. 
25, 41). Mes nekreipiame V. Jėzaus žodžių į šalį. Jis pasakė, 
kad dūona yra Jo kūnas ir tikime; Jis pasakė, kad nedoriesiems 
yra amžinoji ugnis ir mes tikime laip pat. Tikybos dalykuose 
mes vaduojamės V. Jėzaus apreiškimu, nepaisydami ar tas 
mums bei kitiems patinka ar ne. 

Protas lengvai suseka, kad pragare bus nelaimių didesnių 
už ugnį. Žmogui skaudžiausia, kada kiti jį teisingai pasmerkia, 
bet užvis skaudu, kada jis pats save turi galutinai niekšu pripa- 
žinti. Kol kūnuose gyvename retai tą padarome, nes išminties 
menkumas ir pasaulio gyvenimo painios duoda daug progų 
mums klysti. Mirdami gausime iš Dievo amžinosios šviesybės 
dovaną, kuri parodys tikrąją mūs gyvenimo vertę. Tada išnyks 
visa galimybė dangstytis klaidomis. Ta didžioji Dievo dovana 
mirštantiesiems teikiama visiems lygiai, geriems ir blogiems, nes 
pasaulyje iš tiesų daug yra mechaniškumo. Daugelis suskubs ja 
pasinaudoti prieš galutinąjį mirties momentą ir grynu gailesčiu 
bei meile atitaisys kreivai nugyventą gyvenimą; bet bus ir tokių, 
kurie ta šviesa nepasinaudos. Jiems ji bus tik jų pasmerkimo 
šviesa, Priešingai geriesiems ta šviesa parodys visą jų gyvenimo 
kilnybę ir bus amžinojo džiaugsmo šviesa. 

Nei sienojus ant rentinio nenurimsta, kol neatitinka gerai 
jam prirengto guolio. Kiekvienas daiktas ramus savajame tiksle. 
Žmogaus tikslas yra Dievas. Su mirtinąja nuodėme mirusis žmo- 
gus aiškiai matys nepasiekęs savo tikslo — Dievo, amžinai atida- 

lintas nuo laimės, kurios visumet troško visa Žmogaus esme. 
Kaip mažas vaikas nejaučia užaugusio vyro troškimų ir sielvartų, 
taip ir mes kūne begyvendami nesupraniame, kaip svarbu bus 
pasiekti galutinasis žmogaus tikslas Dievas, kaip skaudu bus 
pasijusti Jo netekus amžinai. 

Tie trys daiktai: ugnis, savęs pasmerkimas ir tikslo neteki- 
mas sudaro tokių pragaro kančių, kad pasaulyje nėra paveikslo, 
galinčio jas šiek tiek išreikšti. Nei dervos katilas, nei vergų tor- 
turos, nei Dantės fantazija, nei pamišėlių beviltis patrakimas, nei 
XX amžio pasaulinio karo skerdynės neduoda pilno vaizdo. 

Tai kam gi reikėjo tos baisybės, klausia nusiminusi žmo- 
gaus širdis? — Reikėjo tam, kad pasišventimas ir niekšiškas naš- 
laičių skriaudimas nereikštų maždaug to paties, kad pasaulis su- 
sidėtų netik iš o:bitų planetoms bėgioti, bet taip gi iš doros ir 
teisės įstatų, žmonių apsėjimo takams tvarkyti. Įsižiūrėję į gam- 
tamokslio pažangą neužmirškime, kad yra ir teisių mokslo, ir 
kad to mokslo kertinė tiesa yra, jog įstatymas ir teisė be sank- 
cijos yra mažai nutolę nuo literatūros kurinių. Sustatęs tokį di- 
delį pasaulį, kad genialiausių protų jėgos nei susitarusios jo ap- 
imti nestengia, pavedęs tą pasaulį dviem laisvos valios asmenų 
rūšim, žmonėms ir angėlams, Dievas būtų neprotingai padaręs, 
jei būtų doros ir teisės orbitas palikęs be juridinės gravitacijos 
— be sankcijos. Pragaras ir dangus yra ta sankcija: juodu lai- 
duoja, kad pasaulis, galų gale savo tikslą pasieks. Kiekvienas 
liuosos valios asmuo težiūrie taip gi savęs. 

Pragare nėra vilties. Lasciaie ogni speranza. In inferno 
nulla est redemptio. Ta yra baisi geležinės logikos išvada. Pap- 
rastos kalbos žodžiais išreiškiama ji skamba: Dievą gali niekinti 
tik apribotai ilgą laiką. Kas kėsinasi prigauti Amžinąją Išmintį, 
tas apsigauna save. Dievas nebūtų teisybės sargas, jei duotųsi 
prigaudinėti Save. Jei Jis duotų nedorėliui ištrūkti iš paties ne- 
dorėlio sudarytos blogybės pasekmių, kada tik panorės, tai tas 
Dievas mažiau saugotų teisybę negu kiekvienas menkiausias mi- 
licijantas. Gera, kad yra laiko pasitaisyti, bet tas būtų bloga, jei 
tas laikas būlų neapribotas nei kuomi. Pataisos laikas yra lygus 
kūninio gyvenimo ilgiui. 

V. Jėzus neapreiškė nei vietos, kur pragaras yra, nei pate- 
kusių į jį pasmerktųjų skaičiaus. Vietos klausimas dalimi yra 

bergždžias, nes prieš pasaulio pabaigą pragare gali būti tik sie- 
ly. Kaip visos dvasios taip ir sielos nėra erdvės kategorijoje, 
todel klausimas „kur“, joms yra be prasmės. 

Apie pasmerktųjų skaičių žmonės gana daug ginčyjosi. Ir 
tie ginčai taip gi tušti. Žmonės neturi priemonių tam klausimui 
išspręsti, o Dievas apreiškė tik tiek, kad kiekvienas žmogus, ku- 
ris miršta su inirtinąja nuodėme, liuosa valia ją padaręs ir neap- 
gailėjęs, patenka pragaran. Prityrimas mums parodo, kad mirti- 
nųjų nuodėmių žmonėse yra labai daug, ir kad žmonės su jomis 
nuolat savo gyvenimą baigia. Iš to darosi, rodos, neabejotina 
išvada, kad pragaras turi būti pilnas nelaimingų žmonių. Tačiau 
ta išvada, nėra pilnai mokslinga, nes tarp tos valandos, kada 
žmogus netenka sąmonės, ir tarp sielos atsidalinimo nuo kūno 
dar pereina trumpesnis ar ilgesnis laiko tarpas. Mirdamas, gal. 
dar nenumiręs, žmogus gauna V. Dievo šviesos malonę. Kiek ta 
žmonių prityrimui neprieinama valanda sumažina pasmerktųjų 
skaičių, ir ar sumažina, to mes nežinome i: nežinosime. 


Tai turime atydžiai atsiminti, kad Dievas neapreiškęs fakto, 
kiek yra ir bus pasmerktųjų, apreiškė įstatymą, jog kiekvienas 
bus pasmerktas, kuris numirs su sunkiąja lalsvai padaryta nuo- 
dėme. Įstatymą žinome, fakto nežinome. Daugelis kaltina Dievą 
už žmonių pasmerkimą. Tas kaltinimas remiasi nežinomu faktu 
ir del to mokslui neturi vertės. 

Kai kam užeina minties, kad Dievas tik gąsdina žmones 
pragaru, bet tas pragaras esąs tuščias. Gąsdinti Dievas gali, bet 
negali išpildyti to gąsdinimo, nes negali daryti tokio pažeminan- 
čio veiksmo, kaip savo sutvėrimų kankinimas, nors ir teisingas, 

Gana pavojinga būtų atsidėti šituo protavimu. Išrodė nega- 
lima, kad Dievo Sūnus taptų žmogum, o bet gi tapo. Teisybės 
išpildymas nėra pažeminantis daiktas. Nei rimčiausiam karaliui 
„nėra pažeminimas, kad ir plakte nuplakti savo sūnų išdrįsusi pa- 
niekinti rimto ir malonaus mokinimo priemones. Bet Dievui nė- 
ra reikalo pačiam bausti prasikaltėlius. Jų nuodėmės juos bau- 
džia. Žmogaus veiksmai būva įvairūs: vieni pradžioje sunkūs ir 
kartūs ilgainiui veda geriausių ir naudingiausių vaisių, kiti pra- 
džioje lengvi ir saldūs ilgainiui gamina kentėjimą ir skausmą. 
Pirmuosius Dievas pataria žmonėms, antruosius draudžia. Jei 
žmogus Dievo neklauso, tai pradžioje pridirba sau malonybių, 

skausmus suversdamas ant kitų. Bet amžiui pasibaigus įvyksta 
teisybė: kiekvienas atsiima ką padaręs: nedorajam tenka jo ne- 
dorybių vaisiai. Tie jį kankina labiau negu velniai galėtų kankyti. 

Žinome daug rūšių nuodėmių, iš kurių kyla ligos kūnui. 
Retai mintijame, kad kiekviena nuodėmė kenkia mūs sielai. Kol 
kūnuose gyvename, tol savo nuodėmių vaisių savyje nematome. 
Bet numirę, kūno netekę, išvysime, kad savo sielą sugadinome 
labiau, negu būtume sudarkę kūną bebadydami jį durtuvais, be- 
pjaustydami aštriomis gailiomis geležtėmis. Ta taip sugedusioji 
- mūs siela liksis amžinai sugedus. Kaip tat bus skaudu! 

Vienokios krypties asmens renkasi vienur. Visos sugedusios 
nelabųjų sielos susirinks vienur. Jei kas apgyvendintų penkis ne- 
naudėlius viename kambaryje, tai nereiktų to kambario padegti: 
gyventojų nenaudumas sudarytų jiems pragarą. 

Europa turėjo pragarą nuo 1914 iki 1918 metų. Ir dar da- 
bar iš jo neišėjo. Dievas čia nesikišo; tik žmonės neklausantieji 
Jo įstatymų patys sau pasigamino žudymo priemonių. Dievo 
šventybė ir rimtybė yra sau, o pragaras yra sau, vienas kito ne- 
užgaudami, nemažindami, nei nepaliesdami. 

Vis gi žmonėms tikslas yra laimė, ne pragaras. Pragarą pa- 
tys susidaro, o dangaus laimės patys susidaryti negalėtų. Dievas, 
neprisidėdamas prie pragaro darymo, prisideda prie ainžinosios 
laimės pagaminimo. Apreiškimo šaltiniai mažai teikia tos laimės 
vaizdų. Kas apie amžinają laimę danguje pasakyta V. Jėzaus 
Evangelijose arba Jo apaštalų raštuose, tas duoda žinios protui, 
bet ne duoda vaizdų jausmams, nemini smulkmenų, nors jų labai 
trokštų mūsų širdis. Mes esame kaip žmogus matąs žiūrono akį, 
bet negalįs pažiūrėti per tą žiūroną į tolimąsias dangaus erdves 
ir jų gražumus. 

Dievas viską protingai daro. Nesunku suprasti, kodel mums 
nedavė vaizduoti apreiškimo apie būsiančiąją laimę. Tos laimės 
rūšis, būdama neapsakomai didelė, yra podraugei neapsakomai 
tolima nuo mūs dabartinės laimės. Jei Dievas vaizdingai apra- 
šytų dangaus linksmybes taip, kad jos galėtų .< mums patikti, tai 
aprašymas neatitiktų tikrybei. Jei jis atitiktų tikrybei, jis nesuda- 
rytų mums laimės įspūdžio, nes kol kas mes laimę suprantame 
kaip arkliai pokylį. Jeigu arkliai galėtų šnekėtis tarp savęs ir 
kalbėtų apie didį karaliaus pokylį, tai jie sakytų, kad tame po- 


172 Dangaus laimė. 


kylyje svečiams duodama daug avižų su jaunais dobilais ir šalto 
skanaus vandens. Arkliui karališkieji valgiai visai negardu. 

Yra religijų, bandžiusių papildyti krikščionijos trukumą ir 
vaizdingai išdėsčiusių būsiančiojo gyvenimo laimę. Jos tą laimę 
įsivaizdina tik vyrams, kad jie kiekvienas turės daug jaunų gra- 
žių pačių, kad rūkys skaniausią taboką, džiaugsis daugybe nuo- 
lankių vergų ir neturės reikalo suseiti su paniekinamais kitatau- 
čiais. Į 

Krikščionija, nebandydama papildyti to, ko apreiškimas ne- 
pasakė, vis gi žino, kad galutinoji laimė bus 1. matyti Viešpatį 
Dievą veidas į veidą, 2. gyventi vien išrinktųjų gerųjų Žmonių 
ir angėlų draugijoje, 3. nei skausmo nei nuliūdimo danguje ne- 
bus, 4. atsikėlę iš numirusių kūnai bus: a) lengvi taip, kad pa- 
čia mintimi, jos greitumu kilosis iš vietos į vietą sulig noru, b) 
medžiaga jiems nesudarys kliūties pereiti per ją, c) amžinai gy- 
vi, sveiki ir linksmi, d) šviesūs, 5. kas išlaikys skaistybę, gyven- 
damas ant žemės, tas bus ypatingai arti Kristaus ir giedos gies- 
mę, kurios niekas kitas giedoti negalės. 6. Nei kaitros, nei šal- 
čio, nei dienos, nei nakties, nei kitokių nepatogumų nebus. 7. 
Žmonės su atsikėlusiais iš numirusių kūnais neturės lyties gei- 
dulių, moterystės nebus, gyvęs liuosi kaip Dievo angėlai. 8, Ypa- 
tinga pagarba teks dvylikai apaštalų ir pranašams. Užvis gra- 
žiausiai dangaus laimė aprašyta yra šv. Jono Apreiškime 22 per- 
skyrime, 1 — 7 eilutėse. 

Iš visų tų dalykų sunkiausiai tikimas yra kūnų iš numiru- 
sių atsikėlimas. Jau senovėje racionslizman linkęs Konstantino- 
polio patriarka Eutychijus (f 582) abejojo apie tai. Prityrimas 
išrodo perdaug priešingas tam. Naujaisiais laikais gamtos moks- 
las parodė, kad medžiaga žmogaus kūne, kaip vanduo upėje, nuo- 
latai plaukia mainydamosi, nors išvaizda nesikeičia. Kūnams at- 
sikelti iš numirusių susidaro didelė kliūtis, nes tos pačios dalelės 
pereina per didelę daugybę žmonių kūnų, kuriam gi jos prigu- 
lės? Jeigu visi medžiagos atoinai, nors kartą buvusieji žmogaus 
kūne, turėtų būti jame atsikėlus iš numirusių, tai tie kūnai būtų 
dideli kaip kalnai. Nepatogu bus keltis iš numirusių su tuo kū- 
nu, su kuriuo kiekvienas miršta, nes mirusio lavono daleles 5u- 
traukia į save žolės, tas žoles suėda gyvuliai, sakysime, kar- 
vės, jas perdirba pienu. Kitas žmogus gerdamas pieno nei nejau- 

čia, kaip į save įima seniau mirusio žmogaus dalelę ir ją pasi- 
laiko iki mirsiant. Katram ji teks keliant iš numirusių? 

Nors tas priekaištas kūnų atsikėlimui iš numirusių gana 
vaizdžiai sustatytas, bet jis vis gi nėra tikra moksliška išvada. 
„Pirmiausiai nėra reikalo, kad visos dalelės kada nors buvusios 
mūs kūne keltųsi su juomi. Barzda, ūsai ir nagai būtų perilgi ir 
nepatogūs. Medžiaga, įeidama į mūs kūną, toli ne visa vienaip 
arti prieina prie mūs dvasios. Prarytas geležies gabalėlis, uogos 
kaulelis, ar kitas kokis nevirškinamasis daiktas pereina per visą 
žmogų, bet jo dalimi netampa visai. Daug įvairių daiktų įeina į 
žmogų, tampa jo kaulų, raumenų, odos ir kitų organų dalimis, 
bet visai nesusisiekia su dvasiniais žmogaus veiksmais. Bet yra 
ir tokių švelnių tobulų medžiagos dalelių, kurios sudaro pačias 
rinktiniausias smegenų daleles. Gyvybės kupini tie tobuliausieji 
smegenų narveliai betarpiai tarnauja, nors neilgai, žmogaus dva- 
sios veiksmams. Galime manyti, kad tik vieną kartą tik vie- 
nam žmogui jie gali tą tarnybą eiti. Jei taip bū- 
tų, tai lengvai suprastume, kad kelsis iš numirusių tik tos pačios 
tobuliausios kūno dalelės. Ir iš jų jau susisidės diktokas kūnas 
tiek paklusnas žmogaus dvasiai, kiek smegenys būva paklusnos 
protui. Dvasingesnių žmonių kūnai būtų didesni negu tų, kurie 
žemės gyvenimą yra pergyvenę vien žemės ir kūno veiksmais. 
Iš to išeitų reikalas kiekvienam rūpintis daugiau gyventi dvasia, 
kad prieš mirsiant susirinktų daugiau medžiagos atsikelsiančiam 
kūnui. Čia pasakyta tik spėlionė, atremianti priekaištą, išrodanti 
kūnų atsikėlimo galimybę. Rasi yra ir kitokių galimybių. Tikrybė 
yra viena: kūnai kelsis iš numirusių. 

Krikščionių visuomenė tiki, kad kas pateks į dangų tas bus 
karalius. Šitas įtikėjimas dalinai kyla iš V. Jėzaus žodžių pasa- 
kytų apaštalams, jog jie už pasaulio apleidimą ir Kristaus seki- 
mą gaus amžiną gyvenimą, šimteriopai visas prarastąsias gėrybes 
ir sėdės dvilikoje sostų, teisdami dvyliką Izraeliaus giminių (Mat. 
19, 28). Ir Bažnyčios Tėvai gana dažnai kalba apie „karaliavimą 
su Kristum“ (regnare cum Christo). Reikia pastebėti, kad tas ka- 
raliavimas yra vaizdingas išsitarimas. Jis gali turėti daugiau 
prasmės kalbant apie apaštalų karaliavimą. Bet ir tuo atvėju, 
veikiausiai jis nereiškia valdžios, nes danguje visiems asmenims, 
tobuliems esant, užteks vienos Dievo valdžios, kurios įstatymus 
visi sąžiningai pildys. 

Karaliavimas tat veikiausiai reiškia tą tiesą, kad danguje 
kiekvienas žmogus turės patogumų daugiau, negu dabar gali jų 
turėti karaliai. 

Moterystės danguje nebus. Tą aiškiai pasakė V. Jėzus 
(Mat. 22, 30). Nebus kūdikių gimdymo sujungto su gėdingų 
jausmų patenkinimu. Moteris neturės teisės ant savo vyro kūno, 
nei vyras neturės teisės ant savo moteries kūno, nors sakramen- 
tas būtų vienijęs juodu gyvenant prieš mirtį ir atsikėlimą. Mažių 
mažiausiai šitos dvi mintys yra minėtuose V. Jėzaus žodžiuose. 

Klausimas gali kilti, ar danguje žmonių kūnams atsikėlus iš 
mirties, ty žmonių skaičius nedidės? Nuo auksinių teologijos laikų 
iki šiol teologai, bent jų didėji dauguma, šiam klausimui atsaky- 
davo neigdama. Aiškiai žinant, kad moterystės ryšio atsikėlime 
nebus ir negalint įsivaizdinti žmogiško gimdyrno be lyties geidulių 
sukilimo ir patenkinimo, negalima tikėtis kitokio atsakymo. 

Bet naujieji gamtos mokslai parodė, kad žolės ir medžiai 
gema labai skaisčiu būdu: visai be geidulių. Patys gražieji gėlių 
žiedai yra gimdymo organai ir mes nesidrovime jais puošti savo 
švenčiausias apeigas, net pačius V. Dievo altorius. Ne gimdymas 
yra blogas, o geiduliams pasidavimas. Švenčiausioji Marija gim- 
dė, bet geiduliais nesidžiaugė, nei turėjo jų. Klausimas, ar skai- 
stybės motinybė nebus tarp didžiausių džiaugsmų dangaus tėviš- 
kėje, man išrodo nepilnai aiškus. Aš veikiau sakyčiau, kad tai 
galimas daiktas. Tik man rodos, kad žmonės patenkinusieji sa- 
vuosius gimdymo geidulius begyvendami žemėje, prastojusieji 
skaistybės vainiko, jau nebeturės dangaus tėviškėje galimybės 
pakilti iki skaistybės motinybei-. .. Bet gal geriau nekalbėti apie 
tuos daiktus! Kur Dievas neapreiškė, ten žmogui bebandant savo 
protu galimybes ir tikrybes atspėti, labai lengvai atsiranda stam- 
bių klaidų. Aš iš anksto esmi pasirengęs pritaikyti savo spėlioji- 
mus prie Apreiškimo Mokytojų autoritetingų ištarmių. 

Turėdami visą kūną, sudėtą iš pačių gyviausių ir pačių to- 
buliausių medžiagos dalelių buvusių mumyse, ištobulinę tą visa 
antgamtinėms religijos ir ypač V. Jėzaus patiektomis priemonė- 
mis, dangaus tėviškėje būsime labai tobuli. Mūs mintis bus ne- 
apsakomai nušvitus, sustiprėjus ir padidėjus. Joje bus ne vien 
viso žemės prityrimo ir mokslo žinios, bet dangiškoji šviesa gau- 
toji mirties valandoje ir nuolatinis sąryšis su Absoliučia Išminti- 

mi V. Dievu. Mūs valia bus visiškai ir galutinai pilniausiu būdu 
savo noru atsitolinus nuo blogo, sugijusi su geru, gavusi prie- 
monių betarpiai semti visokios gėrybės iš Amžinojo Laimės Šal- 
tinio V. Dievo. Iš tiesų, verta pakentėti net ir daugiau negu šim- 
tą metų, kad galėjus pasiekti šitokios buities! 

Neperdaug įsivaizdinu. Ką parašiau, tas yra aukščiausia lai- 
mės forma, kokios pasiekia mano protas. Bet Dievo žadėtoji tik- 
rybė yra aukštesnė už tai, nes yra ir liks tiesa, kad nei žmogaus 
ausis girdėjo, nei akis regėjo, nei į širdį netelpa, ką Dievas su- 
rengė mylintiems Jį. Jį pažinti, Jo grožybe ir gėrybe džiaugtis 
bus dar maloniau, negu pasiekti aukščiausiai iškeltą gyvybės 
viršūnę. 

Šitame paragrafe neminėta nei Dievo teismas, nei skaistyk- 
la, nes paragrafo vardas yra amžinybė, o skaistykla nėra amži- 
na ir Dievo teismas neilgai trunka. Daug yra daiktų, kuriuos aš 
tikiu, bet šioje knygelėje negalėjau nei paminėti. 


b.-Do-ra 

Dora yra krikščionijos tvirtovė. Kaikurie aukštieji Jėzaus 
tikybos dogmatai gal būti sunkiai prieinami protui ir del to leng- 
vai pasiekiami abejonėms. Dora gi visuomet buvo aiški, teisinga, 
skaisti ir kilni, Abejoti apie ją nelengva, nes dažniausia reikia ir 
prigimčiai, ir protui, ir sąžinei pasipriešinti. Būte vis būdavo 
žmonių nepildžiusių krikščioniškos doros, bet nevisi tokie drįs- 
davo sakyti kad nei nereikia pildyti. 

Civilizacijai susitelkus apie Tarpžemio Jūrą, kol stabmeldija 
viešpatavo, tol dora buvo žemoka, ypač Kristaus“ užgimimo lai- 
- kais. Tą civilizaciją krikščionijai apėmus susidarė taip aiški ir 
taip plati bei gili permaina doros srityje į gerą, kad negalima 
buvo abejoti, jog tai krikščionijos nuopelnas. 

Josios dora buvo logiškai sugijusi su visa tikybos sistema. 
Ir meilė ir baimė, kitaip sakant, ir aukštieji ir žemieji jausmai, 
krikščionijoje vertė žmones gyventi dorai. Liuosoji žmogaus va- 
"lia negali netrokšti laimės. Krikščionija rodė, kad laimė pasie- 

kiama tik doros priemonėmis, nes gerieji doros darbai veda į 
dangų, blogieji nedoros veiksmai skandina patį veikėją pragare. 
Taip pats galingiausias žmogaus instintas, būtent, laimės troški- 
mas tapo doros dėsnys. 

Postchristijanizmas, t. y. naujoji žmonių kryptis, atmetanti 
krikščioniją ir susidedanti iš įvairių įvairiausių pažiūrų, nesusyk 
atsirado ir daug permainų pergyveno iki šiol. 

Išsyk postchristijanizmas kovojo tiktai su krikščionijos dog- 
matais, su apreiškimu, su įrodančiais jo teisingumą stebuklais. 
Krikščionims sakant, kad ta teoretine kova dangstosi strateginis 
pasikėsinimas prieš krikščionijos doros sistemą, postchristianiz- 
mas labai energingai atmesdavo tą priekaištą, apsidengdamas 
savo tikslų grynybe ir tyrinėjimo laisve nuo visu pašalinių, kad 
ir pačios doros žvilgsnių. 

Faktas vis gi buvo, kad postehristijanizmas iš savo sekėjų 
nereikalavo tokių aiškių ir griežtų doros taisyklių kaip krikščio- 
nija, susikristalizavusioji katalikų Bažnyčioje. Postehristijanizmo 
pranokėjas D-ras M. Liuteris aiškiai skelbė, kad doros beveik 
nereikia, nes vienas tikėjimas padaro žmogų teisų. Jėzus už vi- 
sus viską atliko. Imta skaudžiai peikti lytišką skaistybę, kurią 
katalikai vadino gražiausia dorybe. Postchristijanizmas ėmė įrodi- 
nėti, kad ji esant gamtos dėsniams priešinga. Galų gale medici- 

na vis gi pasijuto nežinant nei vienos ligos, kilusios iš skaistybės, 
o virtynės skaudžiausių, biauriausių, ir pavojingiausių užkrečia- 
mų ligų kylančių iš lyties geidulių nevaldymo didėjo augant post- 
christijanizmui, kaip termometre gyvojo sidabro virbalėlis kyla 
didėjant karščiui. 

Nuo Prancūzų karaliaus Liudviko XIV laikų, nors krikščioni- 
joje doros taisyklės likosi kaip buvusios, tačiau visuomenės pa- 
dorumo kodeksas paliuosavo vyrus nuo Dievo įsakymo vadina- 
mo šeštuoju. Liudviko XIV dvare deistų, tiesa, kaip ir nebuvo, 
bet Anglijoje deizmas jau buvo pradėjęs tikrąjį postchristijaniz- 
mo laikotarpį. Nuo XVII iki XIX šimtmečio vyrams paleistuvauti 
nesiskaitė- bloga; tik moterims tat buvo peikiama tuose žmonėse, 
kurie krikščionijos, ypač Katalikų Bažnyčios, nepripažindavo. 

Devynioliktame šymtmetyje postchristijanizmas stiprėjo. Jis 
pasijuto užtektinai galingas, kad ir moteris galėtų pakviesti pur- 
van. Iškilo obalsis, kad doros taisyklės būtų bendros vyrams ir 
moterims. Katalikiškoji krikščionija, tuo principu gyvendama, se- 
nai skelbė, kad nevalia paleistuvauti, nei vyrams, nei moterims. 
Postchristijanizmas stojo užkovotame lauke, kad vyrams paleistu- 
vauti valia ir tos teisės pareikalavo moterims. Šitame veiksme 
postchristijanizmo pryšakyje eina socializmas, „laisvosios mei- 
lės“ skelbėjas, o socializmo pryšakyje yra bolševizmas nuosekliai 
jį įvykinusis nelaimingoje Rusijoje. 

Postchristijanizmo ankstyboji žvaigždė buvo ir Macchiavelli. 
Kultūros istorijoje jo vardas žymėja tarptautinės politikos pasi- 
liuosavimą iš visų doros taisyklių. Nuo Macchiavelli'o laikų iki 
šiai dienai tarptautinės politikos demoralizuotė nesiliovė didėjus. 
Nėra ką kalbėti, kaip sunkiai tas slėgia pasaulį, bet nedera užty- 
lėti, kad baiskaris 1914 — 1918 metų yra teisioginis tos begėdiš- 
kos nemoralės politikos vaisius. Anglai už tą karą kaltina vokie- 
čius, vokiečiai anglus, bet rimta ir bešalė istorija kada nors pla- 
čiai įrodys tai, ką dabar trumpai pasakiau. Pasakiau tiktai, ką 
mačiau žiūrėdamas į tos kovos pradžią, eigą ir pabaigą. Pabai- 
gos, tiesą sakanti, dar nėra. | 

Postchristijanizmas didžiuojasi, kad, jam plintant, iškilo 
pramonė, išaugo miestai, atsirado begalės įvairiausių mašinų, 
dirbtuvės išdygo visur. — Taip postchristijanizmo laiku kapitaliz- 
mas padarė daug, tik ne viską gerai. Santykiai tarp darbdavių ir 

darbininkų buvo tvarkomi postchristijanizmo dėsniais. Tie prie 
senų viduramžio tamsybių priskaitė „keturias nuodėmes šaukian- 
čias keršto iš dangaus“, nors tarp jų buvo ir šita „Algos užlai- 
kymas tarnams ir samidininkams“. Bet ir darbininkų daugybės 
pasigriebė postchristijanizmo, nes prie kapitalizmo šalininkų pri- 
skaitė tuos, kurie dar skelbė: „Negeisk artimo moteries. Nei 
jaučio, nei asilo, nei tarno, nei tarnaitės, nei kokio kito daikto, 
kuris jo yra“. Taip tapo paniekinta Mozės paskelbtoji nuosavy- 
bės teisė. O ji buvo ir yra laisvės bei gerovės pamatas. 

Daugelis finansistų postchristijanizme uoliai skelbia nuosa- 
vybę, kad ramiai galėtų naudotis prisivogtais turtais. Jie daug 
dirba protu, nei kokių antgamtinių „prietarų“ nepripažįsta. Pro- 
tingai besinaudodami  postehristijaniškai įgytaisiais turtais jie 
kartkarčiais pagarsina visuomenei savo pelnadirbes įstaigas au- 
kodami milijonais dolerių ar frankų knygynams ar mokykloms 
platinančioms postehristijantizmą, išauginusį juos. 

Ar postchristijantizmas šiandien ne taipjau dygsta iš po 
krikščionijos žadėdamas pašalinti ją, kaip kitados dygo krikščio- 
nija iš po elenizmo, kurį ji ir pašalino? 


"T 


lant kilo dora. Postchristijanizmui kylant smunka dora visuome- 


nėje, nes demoralizuojasi asmenys, šeimynos, luomai ir tarptau- 
tiniai santykiai. 

Įvairūs postchristijantizmo krypsniai bando susitelkti moniz- 
me. Vokietijos Monistenbund sau pasistatė uždavinį tą sutelkimą 
pagreitinti tikslui pritaikintomis priemonėmis. Bei Monistenbund' o 
vadas prof. Ostwald matė naudos apšaudyti krikščionijos tvirtovę, 
būtent, jos dorą. Stambusis chemikas nepratęs yra plačiausius pa- 
saulio įvykius taip plačiai matyti ir išreikšti, kaip jie buvo ir yra 

„matyti istorijoje. Kalbėdamas apie Kristaus doros mokslą Ostwal- 
d'as turėjo liesti ir Naujojo Testamento, bet ta sritis chemijos pro- 
fesoriui vis gi svetima ir jos davinių jis neapėmė kaip apima to 
dalyko specialistai, kad ir priklausantieji prie monistų sąjungos. 

Ostwald'o didžiausiasis priekaištas krikščionijos dorai yra 
tas, kad ji remiasi antgamtybe. Profesoriui rodosi, kad antgam- 
tybės pašalinimas iš gamtos mokslų buvęs jiems dideliai nau- 
dingas, kad dabar belieka antgamtybę prašalinti iš doros moks- 
lo ir ją sutvarkyti kaip socialinės psichologijos dalį. 

Niekas tenesistebi, kad mes krikščionys pasisiūlysime ben- 
dradarbiauti šitoje pačioje srityje su seno mokslininko vienmin- 
čiais. Ostvaldas neturi laiko sekti katalikų teologų literatūrą ir 
delto neišreiškė savo nuomonės apie tuos naujuosius raštus, ku- 
rie neabejotinai įrodė, kad V. Jėzus, įkurdamas Regnum Coelo- 
rum, labai griežtai, pakreipė tą organizaciją į socialinę sritį. Žy- 
mėtini yra raštai prancūzo Yves de la Bričre apie „Caractčre so- 
cial du Royaume de cieux“ (Sočialinė Dangaus Karalystės ypa- 
tybė. Žiur. Dictionnaire Apologėtigu t. II, 12255) ir vokiečio H. 
Dieckmann, De Ecclesia (Žiur. I tom. Friburgi ir Br. Herder 
1925 p. 254 ir toliau). Socialinės išvaizdos buvo krikščionių 
bendrija Jeruzolimoje apaštalų laikais. Buvo evoliucijos krikščio- 
nių doros moksle ir stabmeldiškoje Romoje, kuomet tapo pakir- 
stos vergijai šaknys, ir viduramžyje, kuomet įsigalėjo pažiūra, 
kad algos nutraukimas darbininkams yra tos rūšies nedorybė, 
kaip žmogaus užmušimas ir Sodomos nuodėinė. XIX amžyje 
Ketteler'is socializuodamas krikščionijos dorą darė tik tai, ką 
buvo darę krikščionys seniau ir ką ketina daryti Monistenbund'as. 

Tik vienu jie skiriasi. Monistų Sąjunga pirm visko rūpinasi 
prašalinti antgamtybę, sociologiniai krikščionijos moralistai pir- 
miausiai trokšta taip formuluoti senuosius, bendruosius doros 
principus, kad pašalintų dabartinius jaučiamuosius socialinius 
blogumus. 

Gamtos mokslai įsigalėjo ne antgamtybės pašalinimu. Nei 
Aristotelis, nei Kopernikas, nei Keppler'is, nei Newton'as, nei 
Gallilei, nei Pasteur to tikslo neturėjo, o bet gi vargu atsiras 
kita jiems lygi gamtininkų grupė padariusi tiek naudos gamtos 
mokslams. 

Neieškokime anigamtybės, kur jos nereikia, netrūskime ją 
vaikydami iš ten kur ji yra, dirbkime kiekvienas kiek galėdami, 
kad tiesa ir dora įsigalėtų * žmonėse, tai bus naudingiau negu 
niekinti tai, kas kitiems brangu. 

-Petro 114; -Rymo Vyskupo 
116. 

Planetos 21. 

Popiežius 107—117, 130; -val- 
džia 117. 

Postchristianizmas 177, 176. 

Pragaras 166. 

Pranašystės 44, 51, 54, 56, 78; 
-asmeninės 53,—54; -chro- 
nologinės 54; -genealoginės 
51—53. 

Pramonė 177. 

Pravoslavija 77, 9l, 93 94, 
97, 100. 

Priežastis 18, 139, 145, 146. 

Priežastingumas 18. 

Prigimtis 143; - Dievo 

„žmogaus 146, 153. 

Prigulmybė draugijos 105. 

Prilyginimai 79. 

Prityrimas 158, 159. 

Protestantizmas 77, 91, 93, 94, 
96, 99, 

Protas 9, 12, 13, 14, 43, 85, 159, | 

Provincija 122. 

Psychologija 140. 

Pyramidos 136. 


149; 


Raštas šv. žiūr. Šv. Raštas. 

Rašto netobulumas 130. 

Raktai 79, 82, 109. 

Reikalingumas Bažnyčios 102, 
103; krikšto 102. 


Sakramentai 80, 81, 118, 156. 
Sankcija 169. 


Daiktų Sąrašas. 


Sapnai 52. 

Satelitai 22. 

Saulė 21, 26, 32, 125, 158, 

Sąvoka 68. 

Siela 135 — 142; -nemarumas 
141; vertybė 135; -vientisumas 
139, 142. 

Silogizmas 139, 

Sinedrijonas 50. 

Skaistybė 95, 176. 

Slepiniai 45—46. 

Sliekai 30 

Smegenys 26, 140, 17i, i79. 

Socializmas 177, 178. 

Sociologija 77. 

Sostinė Petro. 45; - popiežiaus 
16. 

Spalvos 146. 

Spiritizmas 61, 71. 

Stebūklai 44; Kristaus 56-62; 

-Dievo Tėvo apaštalų 60. 

Subdiakonas 120. 

Substancija 19. 

Surogaltai 43. 


Šaltiniai pažinimo 13. 157 Kri- 
staus aisikėlimo 62; Apreiš- 
kimo 10. 123, 124. 

Saltis 17. 

Šeimyna 118. 

Širdis 65. 

Šv. Raštas 10, 123, 127; skaity- 

mas 128, 

Šv. Perdavimai 10, 129, 130. 

Šv. Bažnyčios Tėvai 130, 131. 

Šventieji 95. 

Šventybė asmens 87, 88, 93. 
95; 96 -Bažnyčia 87, 88 -Ka- 

talikybės 85, 95. - daikto 
87, priemonių 87. 

Šviesa 17, 168. 

Tamsa 17. 

Tauta 41. 

Tarnavimas 80, 

Teisybė 154. 

Teleologija 27. 

Tiesa 9, 11 — 15, 44; -apreikš- 
toji 134; -Dvasia 106. 

Tikėjimas 134, 161;-Egipto 41, 
136; -grekų 40; 136; -prieš- 
istorinis 136; - vidujinis 86; 
viršujinis 86. jo kriterijos 
44, 


Tikyba 40, 46 .-jos organizaci- 
jos 97. 

Tikslas 20 -žmogaus 169. 

Tikslingumas 20—29, 

Tikslingas veikimas 20. 

Tonsura 120. 

Transcedentė išmintis 26. 

Trejybė Dievo 142—151; 

Trinitoriai 121. 

Tunicelė 120. 


Ugnis pragaro 168. 
Ultrafioletiniai spinduliai 32. 


Vabzdžiai 29. 

Valia 37, 38, 39, 141, 153, 155 
162, 166, 175. 

Vanduo 22—23, 33—34. 

Velnias 83, 152 
eisimasis 29, 174 

Vienybė tikėjimo 91, 92: -val- 
džios 85,—87, -Bažnyčios 85, 

118 -liturgiškoji 118, 91. 86; 
jerarchijos 92; -teritorialinė 
92 minties 132. 

Vienuolijos 95, 121 vyrų 121, 122: 
moterų 122, liuosi įstatų 122; 
klauzurotos 122. 

Vienijančios jėgos 33, 

Visatinumas Bažnyčios 88 -ka- 
talikybės 97, -protestantizmo 
96; -žmonių 88, -pravoslavi- 
jos 97. 

Vynas 161. 

Vyskupas 119, 121, 82, 83. 

Vyskupija 119. 

Vyskupų susivažiavimai: vieti- 


Daiktų Sąrašas. 


niai 119 -tautiniai 120 visa- 
tiniai 120. 

Viskėjimas 17. 

Ypatybės 19, Bažnyčios 102,— 
107, -Dievo Asmenų 147. 


Žemė 23, 30, 33, 34. 

Žemės drebėjimas 34, 66. 

Žinojimas 154, 

Žmogus 24, 25, 26, 79, 143 
150. 

Žuvys 28. 

Žvaigždynai 31—32. 

Žydai 55, 56. 

FURIANAY 5. 


Antrajai laidai 
PRAESLBOS. Trečiajai laidai. 
Svarbesniųjų Apologetikų sąrašas. 
TRUMPA APOLOGETIKA. 
Trys Krikščioniško Mokslo a 
I TIESA Ž 
II DIEVAS 
1. Amžinoji Buitis 
2. Tikslingumas 
3. Gyvybės Pradžia 
4. Pasaulio Judėjimas 
5. Yra Dievas . 
III. TIKYBA. 
1. Tikybinis Instinktas 
2. Apreiškimas 
3. Tikėjimo Tiesos ir Žaiog. Hžojas 
IV. JĖZUS KRISTUS. 
1. Jėzus Kristus gyveno ant žemės 
2. Jėzus Dievo ai 
3. Mesijas 5 
4. Jėzus įrodo, kad yra Mesijas ' 
5. Jėzaus Atsikėlimas iš Numirusių 
6. Kristus Dievo Sūnus 
V. BAŽNYČIA, 
1. Bažnyčios Įkūrimas 
2. Bažnyčios žymės 
3 


„ Rymo-Katalikų Bažnyčia viena elis visas Kris- 


taus Bažnyčios žymes 
4, Bažnyčios ypatybės 
5. Popiežius 5 
9. Bažnyčios veiksmų sutvarkymas 


Pusl. 

VI. APREIŠKIMO ŠALTINIAI 


1. Šaltinių reikšmė . - 123 
2. Abiejų Testamentų Šv. Raštas yra Apreiškimų 
šaltinis 2 š 124 
3. Šv. Rašto Įkvėpimas ; 4 > : 126 
4, Katalikų Bažnyčia ir Šv. Raštas 2 ; 127 
5. Šv. Perdavimas | ; į 3 : 129 
6. Šv. Bažnyčios Tėvai | 2 š 2 130. 
7. Bažnyčia ir Šv. Perdavimas . : 2 k 132 
VII KRISTAUS MOKSLAS : : ž š ' 134 
1. Siela . Ž 5 . 2 ; , B 135 
2. Šv. Trejybė | , : , 142 
3. Įsikūnijimas 4 : š : , A 151 
4, Eucharistija ž ; i + : Ė 157 
5. Amžinybė . 2 ; ; - . Ž 163 
6. Dora š 5 : š Ž 2 Ž 175 
VARDŲ SĄRAŠAS . . A : į 180 
DAIKTŲ SĄRAŠAS . 4 : ; š š 185 
TURINYS |. : : 5 Ą į š š 191 


